
Domnilor Colegi, 


Trebue să începem si darea-de-seamă pentru anul 1935 
tot cu un necrolog, care — din nenorocire — este tot aşa 
de lung ca şi anul trecut. 


Am pierdut unul din membrii de onoare streini Georges 
Lacour-Gayet, un mare istoric si profesor francez. 

Nascut in Marsilia in 1856, dupa studii stralucite si-a 
luat doctoratul în litere cu o teză despre împăratul roman 
Antoninus Pius (Antonin le Pieur et son temps). Şi-a 
început activitatea profesorala la Liceul St. Louis şi la Scoala 
superioară de marină, de unde a trecut la Scoala politeh- 
nică — fiindcă in Franţa se socoteşte necesar ca la o ase- 
menea şcoală de specialitate practică să fie un curs de 
istorie şi de literatură. 

Ales, іп 1911, membru al Academiei de ştiinţe mo- 
rale şi politice, a îmbogăţit istoriografia franceză cu nu- 
meroase lucrări de erudiție, tratând chestiuni speciale 
din istoria antică şi apoi din istoria modernă. A cer- 
cetat din puncte de vedere diferite, viata marilor perso- 
nalități din trecutul patriei sale, ca Ludovic XIV (L'edu- 
cation politique de Louis XIV), Napoleon, Talleyrand (3 
vol. 1931) si din trecutul altor state, ca Bismark, Wilhelm 
П (Guillaume le vaincu). Trecutul instituţiilor Franceze a 
chemat asemenea munca si stăruința sa, cum se vede din 
cele 3 volume despre marina militară (La marine militaire 
sous Louis XV). 

Dar nu numai meritele sale de savant si publicist, cu- 
noscut şi dincolo de hotarele patriei sale, ne cer să expri- 
măm regretele noastre ca Societate culturală; el a fost un 
mare prieten al României. A fost prieten de zile grele. Ne-a 
vizitat ţara în Martie 1914 şi, ca președinte al comitetului îran- 

co-român format la Paris, a lucrat pentru a face cunoscută 
compatriotilor săi dreptatea cauzei românești. 

Alături de Paul Deschanel, Emile Boutroux, René Viviani, 
Louis Barthou ş.a.,a contribuit la formarea unui puternic curent 
de opinie în cercurile politice şi literare din Paris, care ne-a 
servit mult si a dat curaj fraților noştri emigraţi în capitala 
Franţei în lupta ce o duceau pentru recunoaşterea reven- 
dicărilor noastre. 


Joan Peretz, doctor în drept din Paris, cu o teză des- 
pre istoria vânzării, în dreptul român (1904), a fost numit 
profesor de istoria dreptului românesc la Universitatea din 
Iasi (1906) si mai târziu transferat în Bucuresti (1920). A 
publicat multe studii în legătură cu specialitatea sa, dintre 
cari cităm: Privilegiul masculinitdfii în legea lui Ipsilant 
şi a lui Caragea (1905), Curs de drept bizantin (1910), Curs 
de istoria dreptului român (1915). A datla lumină, spre a îi 
puse la îndemâna studenţilor, o serie de texte şi isvoare 
streine, ca: Zaconicul lui Ştefan Dușan, Manualul de legi 
al lui Harmenopol (1920). O cercetare interesantă, care 
trece pragul studiilor juridice spre literatură, este: Ideea de 
drept si lege in folklorul român (1905), căci literatura îl 
atrăgea aproape cât şi vechiul nostru drept, şi în special 
teatrul. A tradus Noaptea regilor a lui Shakespeare (Buc. 
f. a.), a adaptat pentru scenă Лаетїт a M. S. Reginei Maria; 
iar ca lucrări originale a lăsat: Bimbașa Sava (1918), Puiul 
de cuc (1918), Mila Iacsici (1920) şi Premergdtorii (1921). 
Nu numai ca autor a avut legături cu scena, dar în 1919— 
20 a fost director al Teatrului National din Bucuresti. 

Ales membru al Ateneului Român in 1923, a ţinut câteva 
conferințe ascultate cu mult interes: Agonia dreptului (19. 
I. 1930), Teoria juridică si realitatea socială (30. X. 1930), 
Unificarea legislativă (22. XI. 1931). In anul 1931 а început 
(12. 1) o serie de cursuri în legătură cu istoria generală a 
dreptului si cu vechile noastre legiuiri, pe сагі 1е-а intitulat 
Realităţi juridice şi pe cari le-a continuat în 1933 şi în 
1934. 

GEORGES LACOUR-GAYET 


Născut la 31 Mai 1856 în "Marsilia. 
Membru de Onoare al Ateneului Român din 1919. 
Decedat în Paris la 8 Decembrie 1935. 

IOAN PERETZ 


Nascut la 20 Aprilie 1876 in Giurgiu. 
Ales membru al Ateneului Român [a 3 Iunie 1923. 
Decedat în Bucureşti la 18 Februarie 1935. 

Teodor Alesseanu, după o frumoasă activitate didactică, 
fiind profesor de limba îranceză la liceul Sf. Sava, a intrat 
în administratiunea şcolară, întâi ca inspector al invátámán- 
tului secundar, apoi ca administrator al Casei scoalelor. 

In această calitate, el a înțeles marele rol pe care 
fostii miniştri P. Poni, întemeietorul, si Sp. Haret, reorgani- 
zatorul, îl atribuiau acestei frumoase instituţiuni si a căutat 
prin numeroase publicatiuni de scrieri de tot felul, prin 
întemeierea bibliotecii scoalelor secundare, care a dat în vreme 
de atâţia ani roade bogate, prin ajutorarea bibliotecilor po- 
pulare şi altor instituții de cultură, să pună în aplicare 
gândul marilor înaintaşi şi să continue cu succes opera pre- 
decesorului său la conducerea Casei. 

Chemat în mijlocul nostru la 9 Iunie 1928, el a fost 
ales censor al comitetului si a continuat să dea instituţiei 
noastre tot sprijinul material pe care îl prevedea spiritul 
legilor de fundatie a acelei Case şi în deosebi să procure 
bibliotecii noastre — pe cale de formațiune — numeroase 
si valoroase colectiuni de cărți. 

Alesseanu a ţinut şi o interesantă conferință in 1930 
(30 Martie) despre Alezandru Odobescu ca pedagog. 

Amărit, pentrucă, în ultimii ani, restrângerile bugetului 
nu mai dădeau posibilitate să realizeze ceea avea în gândul 
său si era scris în legea Casei Scoalelor si sdrobit de boală, 
el s'a stins în ziua de 20 Februarie 1935 într'o vârstă în 
care mai putea lucra pentru binele obştesc şi pentru insti- 
tutia noastră. 


Anastasie Simu a fost un exemplar rar: un om care, 
de şi a cunoscut atractiunea pe care luptele politice o exer- 
cită asupra multora dintre noi, deşi având avere şi timp 
liber, ar îi putut să ajungă la treptele înalte ale demnitáfilor 
din cercurile de conducere, s'a lepădat, totuşi, de toate acestea 
pentru a se consacra cultului artei. Cumpărând — la înce- 
put, — ca orice om cu stare şi cu gusturi alese, diferite 
tablouri sau statui pentru muljumirea sa sufletească per- 
sonalá, a ajuns să-și mărească an cu an colectiunile sale 
şi atunci i-a venit gândul că această mulţumire este egoistă 
şi că ar putea să simtă o altă mulțumire de un grad mai 

înalt, dacă ar înlesni ca si alţi doritori să aibă plăcerea 
de a admira producţiile artistice adunate de el. Aşa sa 
născut ideea muzeului. A construit el muzeul, l-a deschis 
publicului şi mai târziu l-a dăruit Statului. 

Asemenea fapte nu se întâlnesc în toate zilele, nici 
la noi, nici chiar in alte ţări cu o viață culturală mai pu- 
ternică si de mai mare vechime. A fost dar natural ca să fie 
sărbătorit in multe feluri, si societăţile culturale să-şi facă 
onoarea de a-l avea în sânul lor. Astfel a fost ales membru 
onorar al Academiei Române şi membru activ al Ateneului 
Român în secţiunea artistică. La rândul său, a declarat, cu 
modestie, cá se simte onorat de a se айа printre membrii 
lor. Mai mult, pentru a dovedi încă odată cât tinea la des- 
voltarea gustului artistic în publicul nostru, a lăsat prin tes- 
tamentul său sume însemnate cu cari să se ajute promovarea 
acestei idei. 

Anastasie Simu s'a stins în ziua de 28 Februarie 1935. 


Constantin Nottara şi-a facut debutul pe scenă fiind 
încă elev în Conservator, în 1877, adică în vremea când 
Teatrul Naţional a primit pentru prima dată o organizaţie 
legală sub conducerea marelui scriitor Ion Ghica. A luat, 
astiel, parte la toată desvoltarea artei dramatice în {ага 
noastră în vreme de o jumătate de secol. Contributiunea sa 
nu s'a mărginit numai la creatiunea numeroaselor roluri de 
o mare varietate de compoziţie, ci a fost de o mai mare impor- 
tan{a, căci a pregatit generaţii de viitori actori ca profesor 
de dictiune la Conservatorul din Bucuresti şi a condus efec- 
tiv, ca director de scenă, punerea în acţiune a diferitelor 
piese. 

A avut şi vremuri grele, când a îost nevoit să-şi alcă- 
tuiască trupă separată si să colinde tara sau când a trebuit 
să traducă sau să localizeze Însuşi piese necesare reperto- 
riului, căci în istoria desfășurării teatrului nostru au fost 
dese momente de criză gravă, pe cari cei din generaţia 
tânără nu le cunosc. Nottara, pe lângă calităţile profesiunii 
sale, a avut şi tăria sufletească de a lupta cu adversari si 
duşmani pentru a avea satisfacția de a vedea la sfârşit 
victoria. 





TEODOR P. ALESSEANU 


Născut la 6 Aprilie 1875 in Pitesti. 
Ales membru al Ateneului Român la 9 Iunie 1928. 
Decedat în București la 20 Februarie 1935. 

ANASTASIE SIMU 


Născut la 25 Martie 1854 in Brăila. 
Ales membru al Ateneului Român la 27 Mai 1933. 
Decedat in Bucuresti la 28 Februarie 1935. 

. Dumnezeu i-a dăruit o viață lungă pentru a putea să 
vază recunoașterea obsteascá a meritelor sale. A murit 
în noaptea de 15 spre 16 Octombrie 1935, lăsând în testa- 
mentul sáu expresiunea recunostintii sale pentru „toate ono- 
rurile si succesele din partea Direcţiunei Teatrului, din 
partea colegilor si a publicului românesc din întreaga ţară“. 

Credincios tradiţiunii sale, Ateneul Român, саге a avut 
din primii ani in sânul său pe marele artist Matei Millo, l-a 
chemat să participe la lucrările sale în secţiunea artistică 
la 3 Iunie 1923. 


Tot în anul expirat Ateneul Român a pierdut pe cel 
mai vechiu membru al său, pe Trandafir Djuvara. 

Urmas al unei familii originare din Macedonia, a facut 
parte din a doua mare generaţie ateneistă, care, între 1880 
— 1890, grupată în jurul lui Esarcu, a reuşit să vază realizat 
în piatră visul generaţiei de întemeietori, de a avea un palat 
artistic „închinat binelui, frumosului şi adevărului“. Din 
el aveau să pornească atâtea răsunete ale elocvenţei şi ale 
muzicei românești si intr’insul avea să strălucească reali- 
zările artelor plastice româneşti. 

Primit membru în 1883, Trandafir Djuvara, ca diplomat, 
a cutreerat multe ţări, dar, în timpul când era în ţară, са 
funcţionar si secretar general al Ministerului de externe, el 
a găsit vremea necesară pentru a ţinea mai multe conferinte, 
începând chiar în anul intrării sale, cu aceea care trata 
despre superstiţiile popoarelor, şi pentru a se ocupa de a- 
proape, ca secretar al comitetului, de mersul lucrărilor Ate- 
neului. In această calitate, a făcut o cuvântare despre Esarcu 
(1900) si a publicat Anuarul Ateneului Román pentru anii 
1902—1904, lucrare, care, din nenorocire s'a întrerupt şi nu 
s'a putut relua decât în 1927. 

Activitatea lui este încă mult mai bogată. Pentru istoria 
noastră diplomatică şi pentru istoria generală, el a publicat 
lucrări de mare importanţă. Trebue să cităm mai ales două: 
Tratate, conventiuni şi invoiri internationale ale Romă- 
niei (1888), o mare colecţie care cuprinde textele acestor 
tratate şi explicările necesare pentru a îi utilizate; Cent 
projets de partage de la Turquie (1914), tipărită la Paris, 

prin care istoricii pot urmări cum s'a desfăşurat această 
idee a diplomatilor, náscutá chiar in vremea cánd Turcia 
se aflá incá in toatá strálucirea. 

Dacá adáogám la acestea diferite rapoarte oficiale de- 
spre negocierile Romániei cu alte State, ca Austria, Elvetia, 
Turcia, despre situaţiunea economică sau comercială a unora 
din ţările prin cari a trecut, trebue să recunoaştem că pu- 
tini din membrii corpului nostru diplomatic au avut o acti- 
vitate publicistică atât de bogată. 

In tinereţea lui l-a atras şi literatura, a dat la lumină 
o scurtă istorie a literaturii noastre (1883) şi chiar un vo- 
lum de poezii, pe care 1-а intitulat profetic „Coarde sparte“ 
(1884), căci în adevăr ocupațiile de mai târziu l-au tárit pe 
alte tarâmuri şi coardele lirei sale n'au mai răsunat. A ră- 
mas însă iubitor al poeziei şi, împreună cu D. C. Ollănescu, 
a publicat într'un volum poeziile lui Th. Șerbănescu, înso- 
tindu-le cu studii (1902). 

Tot in legáturá cu literatura, dar din alt punct de ve- 
dere, trebue să notăm participarea lui la discuţiile ce s'au 
urmat când s'a legiferat drepturile proprietăţii literare. A- 
tunci a publicat câteva interesante lucrări relative la această 
chestiune. 

Când s'a retras din carieră, după un serviciu de peste 
40 de ani, a crezut folositor să povestească cele petrecute 
în peregrinatiile sale prin diferite capitale europene (Mes 
missions diplomatiques, Paris 1930). Lucrarea este însoţită 
de o prefață a lui Victor Bérard, fost ministru şi prezident 
al comisiunii afacerilor streine. Ea interesează prin deta- 
liile pitoreşti ale vieţii de toate zilele din lumea diplomaților 
şi prin importantele detalii asupra activităţii politice, expri- 
mând cu sinceritate punctele sale personale de vedere în 
diterite momente. 

Djuvara s'a stins in Franța, unde se dusese să-şi caute 
sănătatea. După o lungă călătorie pe mare, corpul sáu a 
fost adus in Bucureşti, depus în rotonda Ateneului si inmor- 
mântat cu toată onoarea cuvenită unui vechiu membru şi 
donator, căci prin testament а lăsat societății noastre o sumă 
importantă din care să se premieze anual cele mai bune 
conferinte. 

CONSTANTIN NOTTARA 


Născut la 5 Iunie 1860 în Bucuresti. 
Ales membru al Ateneului Român 1а 3 Iunie 1923. 
Decedat în Bucureşti la 16 Octombrie 1935. 

TRANDAFIR G. DJUVARA 


Nascut la 6 Noembrie 1856 in Bucuresti. 
Ales membru al Ateneului Român in 1883. 
Decedat în Paris la 16 Noembrie 1935, 


Anuarul Ateneului Român 

Ateneul Român va păstra o eternă aducere-aminte a- 
cestor valoroşi luptători pe terenul cultural, artistic şi literar. 


Domnilor Colegi, 


In cursul anului expirat, membrii Ateneului Român au 
ținut două adunări generale : una la 25 Februarie, pentru 
votarea bugetului pe 1935, alta la 7 Iulie, in care Comite- 
tul a prezentat darea-de-seamá a activităţii instituţiunii din 
anul 1934, raportul censorilor cu privire la administraţia 
finanţelor ei. 

Adunarea a aprobat raportul şi a dat descărcare Co- 
mitetului de gestiunea sa. 

In urma decesului a doi censori, P. Gârboviceanu şi 
Th. Aiesseanu, rămânând vacante două locuri, s'a constituit 
comisiunea censorilor din d. Dr. N. Minovici si din d-nii M. 
Mora si C. Stătescu, foşti censori supleanti, iar censori su- 
pleanti s’au ales d-nii Dr. C. Bacaloglu si C. Prodan. 

Sa proclamat membru de onoare d-l Giulio Bertoni, 
profesor de îilologie la Universitatea din Roma, un cunos- 
cător al limbii noastre si un bun îilo-român. Cu ocazia că- 
lătoriei sale în Bucureşti, a vizitat instituţia noastră în ziua 
de 13 Aprilie 1935 şi a scris în condica noastră de procese 
verbale : 


Tra le indimenticabili cose vedute e ammirate in 
Romania rimarră nella memoria indistructibile il ricordo 
di questo Ateneo in cui ho veduto l'inizio del fregio a 
fresco raffigurante gli episodi principali della storia glo- 
riosa romena, a comminciare da Trajano. 

Giulio Bertoni. 


In aceeasi sedintá s'au ales ca membrii activi dupá 
propunerea secţiilor respective: D. Stefan Brăiloiu, în secţia 
artistică, şi D. Gh. Lefteriu, în secţia literară. 


Domnilor Colegi, 


Seria a 63-a de conferinţe, începută în toamna anului 
1934, s'a continuat cu conferințele de recepţie ale d-lor 

Al. Borza, dr. Iuliu Hatiegan, Chr. Musceleanu şi Fr. Rainer 
urmate de răspunsurile delegatilor Comitetului, d-nii A. Po- 
povici-Bâznoșanu, Dr. N. Minovici, D. Pompeiu si C. Kiri- 
tescu. După acestea au urmat conterinfele obişnuite, cari 
s'au terminat la 12 Mai 1935, precum se vede în lista ce 
urmează : 


Seria 63-a 


20 lanuarie 1935, D-l Alexandru Borza: O regiune puțin cunoscută a 
țării: Câmpia Ardealului (conferință de primire). 
D4 A. Popovici Baznosanu: Cuvântare de răspuns, 
27 lanuarie 1935, РА Iuliu Hateganu: Jmportanta socială a bolilor 
de inimă (conferința de primire). 
D-l Dr. N. Minovici: Cuvdntare de răspuns. 
3 Februarie 1935, D-1 Chr. Musceleanu : Criza actuală in gândirea stiin- 
țifică modernă. (Conferinţă de primire). 
i D-l D. Pompeiu: Cuvdntare de răspuns. 
10 Februarie 1935, D-1 Dr. Fr. Rainer: Biologia de astăzi si Platon: 
(conferință de primire). 
D-1 C. Kirițescu: Cuvântare de răspuns. 
17 Februarie 1935, D-l Nicolae Bălănescu : Desorientarea lumii moderne 


24 s в » loan Simionescu: Energii române in străinătate 
3  Martie Š » Stefan C. Ioan : Din negura trecutului nostru 
10 n З » N. S. Ionescu: Principiul egalității in pro- 
tectia minorităților. 
17 » » I. Gr. Perieteanu: Opera de unificare a legislaţiei 
noastre penale. 
29 7 К » C-tin C. Angelescu: Votul femeilor. 
31 Е " » C. Gh. Dragu: Parisul necunoscut. 
7 Aprilie - » I Valaori: Din lumea celor vechi (Femeia 
greacă și romană). 
14 " » » N. N. Lenguceanu: Problema politicda Extremului 
Orient. 
21 А А » М. С. Constantinescu: Drept si progres. 
5 Маш » » М. Bosnief Paraschivescu: Democrația si politica 
țărănească. 
12 * E » Gh. T. Niculescu Varone: Folklor românesc din 
Ardeal. 


Noua serie, a 64-a pentru anul 1935-36, s'a deschis 
ceva mai târziu decât de obiceiu. Ea a început printr'o şedinţa 
solemnă, în care d. Dr. C. Angelescu, Preşedintele Ateneului 
Român, a rostit un cuvânt de inaugurare, apoi d. C. Kiri- 

fescu a desvoltat conferinţa sa despre rolul lui Топ I. C. Bră- 


tianu în pregătirea războiului de întregire al Românilor. Au 
urmat după următoarea listă: 


S ria 64-a (1935—1936). 


24 Noembrie 1935, D-1 C. Kirițescu: I. I. C. Brătianu în pregătirea 
i războiului de întregire. 

1 Decembrie , » Gr. Trancu Iasi: Beethoven. Chopin, Enescu. 

8 i 5 „ Marin Stefanescu: Caracteristica sufletului ro- 
mânesc. 

15 » .  », N.VasilescuKarpen: Chestiunea monetară. 

22 в *" » N. N. Lenguceanu: Franța si viata formelor рог 
lilice. 


Cea mai mare parte din aceste conferinte sunt publi- 
eate in acest anuar, in intregime sau in rezumat. (cf. Ane- 
xele П). 

Afará de aceste conferinfe organizate de noi, s'au mai 
ținut câteva, cu ocazia unor sărbători, congrese sau alte 
manifestári culturale. 


24 Ianuarie: D-1 D. Burileanu: Zmportanía silei de 24 lanuarie си o- 
cazia festivalului organisat pentru giua Unirii. 

28 Februarie : Comemorarea а 150 de ani dela moartea іш Horia, Cloșca 
$i Crişan; comemorarea organizată de Liga Antirevizio- 
nistă Română, 

27 Martie : Comemorarea a 100 de ani dela moartea compositorului 
italian Vincenzo Bellini. comemorare organizată de ins- 
titutul de cultură Italiană din Bucureşti. 

. ( D-şoara Elena Văcărescu: Robert de Flers en Roumanie. 

( D-1 Lucien Romier: Accords intellectuels franco-roumains. 

9 Maiu: ЮЛ Paul Boncour: L’Intégration du Syndicalisme dans 


l'Etat. 

i2 , рл Paul Boncour: Z Organisation de la paix et la sé- 
curité collective. 

19 , Sărbătorirea poetului și avocatului Radu D. Rosetti cu pri- 
lejul aniversării a 60 de ani. 

21 , Comemorarea lui Mihail Kogălniceanu, organizată de Cer- 
cul Iesenilor din Bucuresti. 

26 , Adunarea generală a Cercului Iegenilor. 

7 Iunie Congresul Fundațiilor Culturale Regale. 

22 , Conferința organizatá de Subsecretariatul de Stat al Ae- 
rului si Ateneul „N. Iorga“, pentru expunerea raidului 
„București — Capetown pe aripi româneşti. 


23 Octombrie : D-l Paul Reynaud: La guerre des monnaies. 

17 Noembrie: 
19 Noembrie: 
1 Decembrie : 


14 Decembrie: 


17 Decembrie: 


Demonstratia Ligii Culturale pentru Italia. 
ЮА de Monzie: La France et la politique européenne. 
Sărbătorea unirii Ardealului, organisata de Soc. „Astra“. 


Cuvântarea d-lui St. Pop, președintele secțiunii Bucu” 


resti. 


Comemorarea a 100 de ani dela nasterea lui V. A. 


Urechia sia lui Alexandru Odobescu, comemorare 
organigata de Ateneul Roman. (vezi Anexele IT) 


ЮА C-nel Alex. Ordsanu: Piața de erou a Regelui martir 


Alexandru al Fugoslaviei, cu ocasia comemorării 
Regelui Alexandru al Fugoslaviei, organisatá de 


Reg. 


2 Wânători de Gardă No. 9 „Regele Alexandru 


al Fugoslaviei^. 


Domnilor Colegi, 


Universitatea Ateneului Român şi-a început cursurile 
în ziua de 14 Ianuarie 1935 după programul întocmit de d. 
Ştei. C. loan, delegat de Comitet, ca Rector al Universităţii 
noastre. 


Prelegerile au urmat după următorul program: 


D-1 Gr. Trancu-Iasi: 


” 


” 


n 


C. Stătescu ( 


C. Kiritescu: 


I. Petrovici: 
Dr. N. Minovici: 


D. Călugăreanu: 
Dr. Manicatide : 


Gh. C. Dragu: 


I Simionescu: 
Drag. Hurmuzescu : 
D. Pompeiu: 


Chemarea Vremii (14, 21, 28 Ianuarie). 


Chestiuni de optică (15, 22, 29 Ianuarie). 
Stratosfera. Problemele ei. (21 Februarie). 


Momente caracteristice în istoria educatiei fi- 
gice (16, 23 Ianuarie, 6 Februarie). 

Spirit și materie (31 Ianuarie, 7 Februarie). 

Intre viață si moarte. Agonia. Eutanasia, (18, 
25 Ianuarie, 1 Februarie . 

Fenomenele respirației. (26 Ianuarie, 9 Februarie), 

Ereditatea şi boalele ereditare ale copiilor, 
(5, 12, 19, 26 Februarie). 

Criza economică si criza morală (8, 15, 22 Fe- 
bruarie). 

Minunile cerului. (4. 11, 18, 25 Februarie). 

Știința în serviciul omenirei. (13 Februarie). 

Vorbitori și ascultători. (14 Februarie) 


A. Popovici-Bâznoșanu: Din viața dipterelor (16, 23 Februarie. 2 


Chr. Musceleanu : 


G. Tifeica: 


M.G. Сопзїапипезси) 


Gh. Lefteriu : 


Dr. N. Romanescu: 


Martie). 
Concepții noi în fizica modernă. (20, 27 Fe- 
bruarie, 22, 29 Martie, 5, 12 Aprilie). 
Initiarea in matematică. (28 Februarie, 7 Martie). 


(Zositvismul lui A. Comte. F. Stuat Mill şi H. 
Spencer. (4, 18 Martie). Formalismul juridic 

și procedural (4, 11 Aprilie). 

Viziiánd câteva școli streine (5, 12, 19, 26 Martie). 

Lupta împotriva criminalității (6, 13, 20 Martie’. 

„ Ше Purcaru: Din concepțiile fisicei moderne: a) Isotopi, b) 
Apa grea. (8, 15 Martie). 

, Nicolae Bălănescu: Jstoria civilizației prin oamenii reprezentativi. 
(Civilizaţia greacă). (9, 16, 23. 30 Martie) 

» L Valaori: Filosofia lui Socrate (14, 21, 28 Martie). 

» Dr. С. Poenaru-Căplescu: Protecţia si securitatea muncii. (27 Martie 
3 Aprilie). 

» Costin Petrescu: Convorbiri de artă. (1, 8, 15 Aprilie). 


„ Fr. Chiriac: Autori importanți latini. (2, 9 Aprilie). 

» Stefan C. Ioan: Raportul între literatură si politică (10, 17 
Aprilie). 

» О. Protescu: Chilimbarul românesc. (19 Aprilie). 


Unele din aceste prelegeri se publică în întregime, 
altele in rezumat. 
(Vezi Anexele IV). 


Domnilor Colegi, 


In anul 1935 au avut loc în sala mare, ca şi în trecut 
un însemnat număr de concert, festivaluri și serbări culturale. 

(Vezi anexele VII). 

In sălile de expoziţie din Palatul Ateneului au expus 
în cursul anului 1935, următorii artişti pictori: 


lanuarie, sala No. 1 Рл Pan Ioanid. 
» Severo Burada. 
D-na A. Scntocono. 
Del Leon Viorescu. 
» Ivan Hristof. 
D-ra E. Ghioculescu. 
D-l A. Kessler. 
» T. Tancu-Vulcana. 
» Lonescu Sin. 
şi 2 D-l Th. Palady. 
D-na Eug. Atanasiu-Filoti. 


$i 2 Expozitia retrospectivă a picturilor lui Alex. 
Satmary. 


» » » 3 Del С. Tuca. 
Noembrie sala No.1 204 С. Bacalu. 
” ” 2 ” Gr. Manea. 


» » » 
p» » ” 
Februarie „ P 
9 ” ” 
» 
Martie PA 5 
» » » 
» » » 
Aprilie 5 5 
» » » 


Maiu m oP 


= C м O t9 к WHF Q t 


« 


РА " » 3 Dena Eug. Atanasiu-Filoti. 
Decembrie  , » 1 D. Al. Balfatu. 

» Pe » 2 „ Gr. Manea. 

» » » 3 , Tache Soroceanu. 


In galeriile de expozitie din subsolul Palatului Ateneu- 
lui a avut loc dela 18 Maiu—8 Iulie 1935, Salonul Ateneului 
Român, organizat cu concursul Primăriei Municipiului Bu- 
curesti, cu ocazia Lunei Bucureştilor din 1935. 

Domnilor colegi, 


Biblioteca Ateneului Român, care, din împrejurări mai 
presus de voința noastră, nu şi-a putut deschide porţile nici 
în anul 1935, şi-a mărginit activitatea pentru pregătirea acelei 
aşteptate zile a inaugurării ei. 

Din cauza personalului redus, lucrările au înaintat cu 
greutate si s'au mărginit la catalogarea cărţilor. Pentru pe- 
riodice (ziare, reviste, etc.), foarte numeroase şi al căror 
număr sporeşte mereu, nu sa putut începe încă operaţiunea 
de inventariere si catalogare. Publicatiunile noi primite la 
Bibliotecă sunt înregistrate de primire şi au lucrate îişe spe- 
ciale de evidenţă. Deşi în anul 1935, s'au primit contorm 
legii cu aproape o mie de volume mai mult decât în anul 
precedent, totuşi multe publicatiuni nu sunt trimise de tipo- 
grafi. Pentru a putea face urmărirea celor cari ne lipsesc 
şi pentru a controla şi înregistra de primire toate publica- 
tiunile tipărite in ţară, in special periodicele, este trebuintá 
de un personal mai numeros. 

Personalul. Aulucrat 3 functionari si, cu intreruperi, al 
4-lea, in orele de dupá amiazi (3—7). 

Sporul. Biblioteca si-a sporit colectiunile in modul ur- 
mátor : 

Conform legii s'au primit dela tipografiile din tara 4143 
opere in 4267 volume si brosuri, care au fost inregistrate de 
primire si pentru cari s'au facut fige de evidenţă. S'au primit 
deasemenea numeroase publicatiuni periodice, dintre cari 
sau controlat si înregistrat 240 reviste si ziare tipărite în 
tara, dintre cele socotite mai importante. 

S'au primit în dar 17 opere în 17 volume, cari sau în- 
registrat în registrul de donatiuni şi pentru cari sau lucrat 
fişe de evidenţă. Donatori au fost: Academia Română, So- 
cietatea Naţională de gaz metan, Dr. Poenaru-Căplescu, G. 
T. Niculescu-Varone, Grigore Stănescu. 

Sau cumpărat dela anticari 84 opere in 95 volume 
(publicatiuni de medicină), cari au fost înscrise de primire 
în registrul de cumpărături şi cărora li s'au facut fişe de 
evidenţă. 

Din lipsă de fonduri, nici în 1935 nu sau putut face 
abonamente la reviste străine, nici cumpărări de cărţi noi, 

S'au înscris în inventarul cărților, dela No. 10.955—11.754, 
800 opere în 964 volume inclusiv dubletele şi completările 
la operile inventariate mai înainte. S'au catalogat definitiv 
396 opere (Nr. 10.955—11.350) pentru cari s'au lucrat: 
535 fişe pentru catalogul alfabetic al autorilor; 
467 , m » pe materii; 
417 , s al 2-lea catalog alíabetic. 
Total 1419 fişe. 
In rezumat, la sfârşitul anului 1935, Biblioteca Ateneului 
Român, cuprinde: 
a) Inventariate 11.754 opere în 19.574 volume, inclusiv 
dubletele. 
b) Catalogate definitiv 11.350 opere, pentru cari s'au 
lucrat in total 40.604 fişe împărţite in 3 cataloage şi anume: 


1. Catalogul alfabetic al autorilor. . . . . 14.698 fişe, 
2. » pe materii. . . 5. 12.6046 ,. 
3. » alfabetic destinat biroului . . 13.260 , 


Clasificarea pe materii se face dupa sistemul zecimal 
al Institutului International de Bibliografie din Bruxelles. 

S'a continuat triarea publicatiunilor vechi din depozitul 
Bibliotecii (donatiunea Rosetti, etc.), făcându-se fişe provi- 
zorii pentru 300 cărţi (Nr. 4501—4800). 


Domnilor colegi, 


Cele două săli de cinematograf din subsolul Palatului 
Ateneului au fost închiriate „Soc. anonime pentru exploa- 
tarea de staţiune balneare şi climaterice“, până la 1 Noem- 
brie 1935. Dela această dată, sa menţinut contractul cu 
această societate numai pentru sala de cinematograf dinspre 
str. Franklin, iar sala dinspre str. Esarcu, s'a rezervat pentru 
ținerea cursurilor Universităţii Ateneului. 


Domnilor colegi, 


In 1935 am primit rapoarte circumstantiate despre acti- 
vitatea lor, numai de la filiala din Giurgiu si de la cea din 
Oradia. (Anexele VI) 


COMITETUL ATENEULUI ROMÂN. 

XLIV 
SITUAŢIA FINANCIARA A 
= Sumele E 
2 Sumele votate -— © 
3 VENITURI realizate în | Observatiuni 3 
pentru 1935 Й 
E A 1935 Z 
1} Concerte, festivaluri, conf. cu plată 510,000] 571.000 1 
2| Expozifii . : 160.000] 142.500 2 
3| Locuri in loji la «Boh. Ateneulut : 10.000 6.150 3 
4| Chiria sálilor de cinematograf . . 300.000 212.500 
5| Costul cáldurii si apei la sálile de 4 
cinematograf . . . "o 30.000 13.474 
6| Vestiarul | 40.000 25.000 5 
7| Cupoane dela Efecte Si Acţiuni 350.000| 322.389 6 
8| Dobânzi la depozite în numerar . 3.000 2.930 
9| 10? „din venitul fond. „С. Esarcu*. == 26.240 7 
10| Venitul fondului „C. Esarcu“ 275.000 236.168 
11 » А У. Constantinescu, 60.000 63.331 
12 » „М. Koiciu* 20.000 21.339 8 
13 Subventia Casei Regale . 5.000 5.000 
14 ` Ministerului Instructiei , 160.000 62.365 
15 à Casei Scoalelor 50.000 120.000 
16| Venituri eventuale , 37.000 — n. 
11 
12 
13 
14 
15 
16 
17 
18 
19 
20 
21 
Total. . . 2.010.000| 1.890.386 


iesit cu un minus de lei: 














Faţă de prevederile bugetului, incasările făcute în anul 1935, au 


119.614. (2.010.000 — 1.890.386 — 119.614). 


CHELTUELI 


Lefurile personalului. . . . . . 
Controlul la concerte "un 
Combustibil . . . .. . ... 


Electricitatea . 


Apa .. ss 
Imbrăcămintea servitorilor 2^ m 


а) Intrefinerea si reparaf. localului. 

0) Indemnizatie de transport p. arhi- 
tectul Ateneului , : 

а) Intretinerea şi reparaţ unea ` mobi- 
lierului 

b) Capitalizare pentru refacerea mo- 
bilierului . 

Asigurarea imobilului 

Abonamentul la telefon 

Imprimate j 

Serbári si participări . 

Pensia viagerá , V. Constantinescu“. 

Burse din venitul fond. „У. Con- 
stantinescu“ 

Universitatea Ateneului Român 

Biblioteca Ateneului Român . 


Salonul Ateneului Român 


Cheltueli de cancelarie . ; 
Repartizarea veniturilor „C. Езагсц“. 
Jetoane de prezenţă . 
Neprevăzute 


Total . 





ATENEULUI ROMÂN PE ANUL 1935. 





Sumele votate 
pentru 1935 


540.000 
30.000 
100.000 


150.000 


20.000 
6.000 


100.000 


15.000 
40 000 


60 000 
30 000 
9.000 
60.000 
5.000 
5.400 


20 000 
70.000 
372.000 


30.000 


10.000 
275.000 
1.000 
51.600 


2.000 000 








Sumele 
platite in 
1935 


495.382 
33.850 
94.431 


60.000 


18.394 
5.800 


99.113 


10.000 
43.564 
278.105 


4.638 
262.408 


126.548 


1.704.680 


XLV 





Observatiuni 


Rămas de plată 
în 1936 Lei 72.569 
cu cari se achi- 
tă lumina până 
la 31 Dec. 1935. 


De plată în 1936 
cca. lei 15000 
lucrări executa- 
te în 1935 

De plată în nd 
pentru 1935 lei 
15.000. 


De plată în 193% 
pentru 1935 lei 
5.400. 


Faţă de prevederile bugetului, plăţile făcute în anul 1935 au ieşit 


Cu un minus de lei 295.320—(2.000.000—1.704.680—295.320). Raportánd 


totalul veniturilor încasate in 1935 de lei 1.890.386 la plăţile făcute si 
angajate pe anul 1935 de lei 1.812.649, rezultá un excedent de lei 77.737. 

RAPORTUL CENSORILOR 


Domnilor Membri, 


Subsemnatii censori am controlat cu amănuntul situaţia 
financiară a Ateneului Român pe anul 1935 şi am constatat 
deplina regulă a actelor justiticative pentru veniturile şi 
cheltuielile acestui an. 

Vă rugăm, deci, să binevoiti a da descărcarea Comite- 
tului de gestiunea sa pe anul 1935, muljumind d-lui Prese- 
dinte, Membrilor Comitetului si d-lui Administrator pentru 
devotamentul ce-l pun în conducerea si administrarea Insti- 
tutiei noastre. 


Dr. N. Minovici 
Censori: 4 M. Mora 
C. Stdtescu 

STATUTELE 
SOCIETĂȚII „ATENEUL ROMÂN“ 


Societate recunoscută persoană morală și juridică prin legea decretată 
sub No. 1112 din 31 Martie 1886 


CAPITOLUL I 


Scopul „Ateneului“. 


Art. 1. — „Ateneul Român“, societate culturală, a fost fun- 
dat în Bucureşti la 28 Ianuarie 1865 şi recunoscut ca persoană 
morală şi juridică prin legea decretată sub No. 1112 din 31 
Martie 1886. 

Art. 2. — Ateneul Român are ca scop cultura sub toate 
formele şi răspândirea ei prin toate mijloacele, în special: prin 
cercetări, studii, comunicări ; prin cursuri şi conferinţe publice; 
prin publicatiuni; prin expozitiuni artistice si auditiuni muzi- 
cale; prin şezători si reprezentatiuni teatrale; prin întemeiere 
de biblioteci publice, de colectiuni și pinacoteci; prin acordare 
de premii pentru lucrări privitoare la scopurile societăţii. El va 
întreținea raporturi cu societăţile similare din tara si din stra- 
inătate. 

Art. 3. — Ateneul Român are patru secţiuni: 

a) Secţiunea social-filozofică, 

b) Seciiunea ştiinţifică, 

с) Secţiunea literară, 

d) Secţiunea artistică. 

Art. 4. — Fiecare membru al Ateneului Român va face 
parte dintr'o secţiune. Sub anume forme prevăzute de regula- 
ment, el va putea lucra si in altă secţiune. 

Art. 5. — Ateneul are in Palatu-i din Bucuresti o pinaco- 
tecă, colectiuni artistice, stiintiifice şi arheologice cum si bi- 
blioteca „Carol Rosetti“ care va fi deschisă publicului conform 

unui regulament special. Spesele pentru întreţinerea și desvol- 
tarea lor, se vor prevedea prin bugetele anuale. 


CAPITOLUL II 
Membrii. 


Art. 6. — Pe lângă cei 39 fondatori ai Ateneului, cari au 
luat parte la întemeerea lui, alţii nu se vor mai considera ca 
membri fondatori. 

Art. 7. — Ateneul Român are membri onorari, activi si co- 
respondenţi. 

Adunarea generală va putea acorda titlul de membru ono- 
rar oricărei persoane, care va fi contribuit ori lucrat nu numai 
în interesul științelor, literelor sau artelor, dar si în al nationa- 
litatii române si al societátei Ateneului Român. 

Membri activi sunt: 

a) Rezidenti în Capitală în număr de 60; fiind cel putin 12 
de fiecare secţiune. 

b) Nerezidenti, tot în număr de 60. 

Membri corespondenţi sunt membri Ateneelor filiale și 
membri axiliari din Capitală aleşi de secţiunile respective. 

Va putea fi ales membru activ orice persoană care va fi 
ținut în Bucuresti la Ateneu cel putin trei disertatiuni publice 
bine apreciate; orice artist care va avea merite recunoscute în 
arta sa; orice persoană care se va fi distins prin lucrări literare 
sau ştiinţifice. 

Art. 8. — Când un loc devine vacant într'o secţiune, se va 
procede la alegerea unui nou membru. Candidaţii, în prevede- 
rile alineatului precedent, vor fi prezentaţi în scris de către trei 
membrii ai secțiunii, arătându-se amănunţit titlurile si lucra- 
rile lor. 

Membrii secțiunii, după ce au luat cunoștință de prezen- 
tările făcute, se vor întruni într'o ședință specială, în care nu 
se va putea hotări de cât dacă vor fi prezenţi cel puţin două 
treimi dintr’insii. 

Candidatul care va întruni, prin scrutin secret, majoritatea 
voturilor, va fi recomandatul secţiunii. El va fi supus votului 
secret al Adunării generale și va fi declarat admis dacă va 
întruni majoritatea voturilor celor prezenţi. 


ALIX 


Primirea in Societate a membrului admis se va face intr’o 
şedinţă solemnă, in care noul membru va rosti un discurs de re- 
ceptiune, căruia îi va răspunde un membru vechiu. Artiştii vor 
putea înlocui discursul printr'o manifestare artistică (expoziţie, 
audiție, etc.) şi atunci un membru vechiu va ţine o cuvântare 
arătând meritele noului Ateneist. 

Art. 9. — Membrii activi sunt datori să ia parte la sesiu- 
nile anuale si la adunările generale. Cine va lipsi trei ani con- 
secutivi fără motivare prealabilă, va fi considerat demisionat, 
iar locul va fi declarat vacant. Aceasta se aduce la cunoștința 
Adunării generale. 

Membrii activi rezidenți sunt obligati să ia parte la sedin- 
tele sectiunilor respective. Cine va lipsi in timp de şase luni 
dela aceste ședințe fără motiv, se va considera demisionat si 
locul va fi declarat vacant de Adunarea generală. Ei trebue să 
contribue prin activitatea lor, în sânul sectiunilor și al sesiu- 
nilor anuale, la îndeplinirea scopului Ateneului Român. 

Membrii activi nerezidenti au aceleaşi drepturi ca si cei 
rezidenţi. Ei pot lua parte la lucrările sectiunilor respective, dar 
nu pot fi aleși în Comitetele centrale. 

Membrii activi nerezidenti sunt obligaţi să organizeze fi- 
liale ale Ateneului în localităţile lor si să prezinte în sesiunile 
anuale darea de seamă a lucrărilor îndeplinite. 

Membrii prezenţi la diferitele şedinţe vor primi o diurná 
care se va fixa prin bugetul fiecărui an. 

Art. 10. — Ca membri corespondenţi se vor putea alege și 
persoane din tari străine, care vor putea servi pentru îndepli- 
nirea scopurilor Ateneului Român. 

Art. 11. — Fiecare filială a Ateneului Român isi va în- 
tocmi statutele cum va socoti mai potrivit cu împrejurările 
locale, păstrând numai art. 2 din prezentele statute. Pentru ca 
o asociaţie culturală să poată purta numele de Ateneu Român 
va trebui ca statutele să fie aprobate de Adunarea generală a 
Ateneului din Bucureşti. 

La finele fiecărui an filialele vor trimite Ateneului Român 
din Bucuresti o dare de seamă amănunţită despre activitatea 
lor. 


CAPITOLUL III. 
Conducerea societăţii. 


Art. 12. — Ateneul Român se conduce de un comitet care 
reprezintă Societatea. Acest comitet este compus din 11 mem- 
bri. Seapte vor fi aleşi direct de Adunarea generală si anume: 
unul ca Preşedinte; doi ca vice-presedinti si patru ca secretari; 
iar ceilalţi patru vor fi preşedinţii celor patru secţiuni, aleşi 
fiecare de membri sectiunilor respective. 

Membrii Comitetului vor fi aleşi numai dintre membrii 
activi rezidenţi în Capitală. Alegerea celor şapte membri se 
face pe timp de 5 ani. Membrii al căror mandat a expirat pot 
fi realeşi. 

Sedintele comitetului se tin sub presidentia Preşedintelui, 
iar în lipsa acestuia sub aceea a unui vice-presedinte, in pre- 
zenta a cel putin sease membri din cei 11 ai comitetului. De- 
ciziunile comitetului privitoare la administrarea bunurilor so- 
cietatii sau scopurilor ei culturale se vor lua cu majoritate. 

Nici o hotărâre nu este valabilă dacă n'a întrunit cel puţin 
patru voturi. Dispozitiunile privitoare la înstrăinarea bunurilor 
societatei sau la darea unei alte destinatiuni, nu vor putea fi 
luate decât de Adunarea generală, afară de cazurile de vădită 
urgenţă, în cari Comitetul de administratiune va putea face si 
acte de dispozitiune de bunuri, însă, hotaririle în aceste cazuri, 
vor trebui luate cu ?/3 de voturi, adică cu 8 voturi din cei 11 
membri ai Comitetului de administraţie. Pentru gestiunea ma- 
terială şi financiară a societăţii, comitetul, va numi un adminis- 
trator; un casier; un comptabil; un secretar-bibliotecar; un 
copist si alti funcţionari ce va mai găsi cu cale. 

Comitetul se va întruni cel puţin odată pe săptămână; va 
cerceta toate chestiunile la ordinea zilei si va lua hotărârile 
cuvenite, care se vor consemna în procese-verbale speciale. 

Art. 13. — Comitetul administrează direct sau prin de- 
legatie averea si toate interesele institutiunii; întocmeşte si bu- 
getul anual de venituri şi spese, în marginele fondurilor si le- 
gatelor. Acest buget este spus la aprobarea Adunării gene- 
rale, împreună cu darea de seamă despre activitatea anuală. 

Anul bugetar începe la 1 Ianuarie si sfârşeşte la 31 De- 
cembrie al fiecărui an. 

In caz cand, din vre-o imprejurare, bugetul n’a putut fi 
votat la timp de Adunarea generală, Comitetul aplică atunci 
bugetul anterior. 

Art. 14. — De odată cu membrii Comitetului, Adunarea 
„generală va alege și trei censori pe timp de 5 ani. Ei vor lua 
parte la toate şedinţele Comitetului cu vot consultativ. Vor ve- 
rifica gestiunea comitetului si vor prezenta raportul lor Adu- 
nării generale, care va da descărcarea Comitetului. Odată cu 
aceștia se vor alege si doi censori supleanti. 

Art. 15. — Fiecare secţiune isi alege pe termen de trei ani 
biroul compus din: un Preşedinte, un vice-presedinte si doi se- 
cretari, cari vor funcţiona în conformitate cu regulamentul spe- 
cial al secţiunii. 

Art. 16. — Birourile celor 4 secţiuni constituesc Comitetul 
cultural sub presidentia Președintelui Ateneului. Acesta poate 
da delegatiune unuia din cei patru președinți ai sectiunilor 
pentru conducerea lucrărilor. 

Art. 17. — Ateneul Român in prima Duminică după Paste 
a fiecărui an, va avea o sesiune generală la care vor lua parte 
toţi membrii activi, corespondenţi si onorari. In aceasta sesiune 
pe lângă celelalte lucrări culturale, se vor face receptiunile noi- 
lor membri. Ea poate dura până la 15 zile. La sfârșitul se- 
siunii se va face adunarea generală a membrilor activi, care 
va discuta toate chestiunile administrative la ordinea zilei. 

Afară de aceasta, Comitetul sau censorii pot convoca pe 
membrii activi în Adunare generală, ori de câte ori va fi de 
discutat o chestiune importantă, care nu sufere amânare până 
la sesiunea anuală obicinuită. Desbaterile Adunării generale 
sunt conduse de Preşedintele Ateneului; în lipsă, de vice-pre- 
şedintele mai în vârstă; când ar lipsi vice-presedintii, de către 
cel mai în vârstă dintre membri. 

Art. 18. — Atribuţiunile Adunării generale sunt urmă- 
toarele: 

a) Alegerea din 5 în 5 ani a Comitetului și a Censorilor; 

b) Aprobarea bugetului anual; 

c) Aprobarea gestiunii pe exercițiul încheiat, după darea 
de seamă prezentată de censori; 

d) Declararea vacantelor și alegerea de noi membri activi, 
onorari şi corespondenţi; 

e) Proclamarea de Preşedinţi si vice-presedinti de onoare; 

f) Indepărtarea prin 2/3 din voturi, a membrilor cari se 
vor fi constatat lucrând în contra Institutiunii sau contra Pa- 
triei; 

Membrul lovit de vre-o pedeapsă infamanta este eliminat 
prin votul Comitetului. 

g) Judecarea neînțelegerilor ce s'ar ivi între secţiuni, între 
Comitet și vre-o secţiune; 

h) Controlul asupra mersului general al Institutiunii, si: 

i) Reformele şi îmbunătățirile de adaos la statute si regu- 
lamente. 

Art. 19. — Pentru ca Adunarea generală să poată lua ho- 
tărîri valabile va trebui ca, după prima convocare să fie pre- 
zenti majoritatea membrilor activi. La a doua convocare se vor 
lua hotărâri valabile cu orice număr de membri prezenţi. Intre 
aceste două convocări trebue să treacă cel puţin opt zile. 
Membrii Comitetului cari vor lipsi nemotivat dela Adunarea 
generală se vor considera demisionati din Comiet *). 


CAPITOLUL IV. 
Fondurile societăţii. 


Art. 20. — Averile provenite din legate se vor administra 
în conformitate cu testamentele respective. 

Pentru administrarea lor se va percepe — asupra venitu- 
rilor — o taxă de 30% din veniturile brute, care va fi vărsată 
în bugetul anual al Ateneului. 

Art. 21. — Compturile de gestiunea fiecărui fond provenit 
din legate, se va ţine cu deosebită comptabilitate. 


CAPITOLUL V. 
Dispozitiuni transitorii. 

Art. 22. — Pentru organizarea dispozitiunilor si auditiu- 
nilor; pentru acordarea premiilor; pentru functionarea biblio- 
tesilor si a altor chestiuni se vor intocmi regulamente speciale. 

Art. 23. — Aceste statute nu se vor putea modifica decât 
în Adunarea generală, cu 2 treimi din numărul membrilor pre- 
zenti. 


+) Modificare aprobată de Adunarea generală in sedinta dela 24 
Iunie 1925. 

PROCESE- VERBALE 
1 


Adunarea generală dela 18 Februarie 1935, orele 6 p. m. 
Neîntyunindu-se numărul de membri cerut de Statute, sa amâ- 
nat şedinţa pentru 25 Februarie 1935, orele 6 p. m. 


2 


Adunarea generală pentru votarea bugetului Ateneului 
Român pe anul 1935, în ziua de 25 Februarie 1935. 

Şedinţa, se deschide la orele 6 p. m. sub preşedinţia d-lui 
Stefan C. Ioan, Vice-Presedintele Ateneului Român. 

Inainte de intrarea in ordinea de zi, adunarea a comemorat 
pe membrii decedati: pictorul Gh. D. Mirea, P. Gárboviceanu, 
I. Peretz si Th. Alesseanu, hotarand sa se aseze in Palatul 
Ateneului Român o placă de marmoră pe care să se scrie nu- 
mele tuturor membrilor Ateneului decedați. 

D-l Vice-Presed. Stefan C. Ioan, dupa ce face o succintă 
dare de seamá asupra activitátii Ateneului Román in anul 
1934, citeşte proectul bugetului pe 1935, dând explicaţii la fie- 
care articol in parte pentru arătarea cheltuielilor făcute in 1934 
şi motivând sumele prevăzute pentru 1935. Citeşte, deaseme- 
nea, statele speciale pe 1935 pentru administrarea fondului „C. 
Esarcu' şi cheltuielile prevăzute pentru Biblioteca Ateneului. 
Cu această ocaziune aduce la cunoștința adunării generale că 
s'a hotărît de Comitet ca în toamna viitoare să se inaugureze 
cu deosebită solemnitate Biblioteca, Pinacoteca și Marea Frescă 
a Ateneului, 

Adunarea aprobă fără nici o modificare bugetul Ateneului 
şi statele speciale pentru fondul ,,C. Esarcu' si Bibliotecă pe 
anul 1935. 

D-l Gr. Tramcu-laşi aduce elogii Comitetului şi Adminis- 

tratiei Ateneului pentru buna conducere a Instituţiei, multu- 
mind în deosebi d-lui Ştefan C. Ioan pentru interesul şi devo- 
tamentul ce D-sa pune ca Universitatea Ateneului să prospere 
din an în an în mod simţitor, Universitate care în 14 ani de 
existență sa afirmat ca o instituţie necesară marelui public. 

D-l St. C. Ioan mulţumeşte în numele Comitetului, iar 
personal spune că este fericit de desvoltarea la care a ajuns 
Universitatea Ateneului Român, relevând că s'a ajuns la aceste 
frumoase” rezultate, datorită pretiosului concurs dat de co- 
legii ateneisti, pleiada de profesori distinși, cari in mod regulat 
au ţinut cursurile lor interesante. 

D-1 Şt. C. Ioan mai aduce la cunoștință că s'a instituit o co- 
misiune pentru întocmirea unui Statut al Universităţii Ate- 
neului. 

D-l D. Munteanu-Rámnic propune să se întrunească mai des 
membrii Ateneului pe secțiuni în vederea eventualelor comu- 
nicări, cari ar putea fi audiate și de marele public. Adunarea 
aprobă propunerea. 

D-l I. Valaori promite cá va convoca secţiunea literară, pe 
care d-sa o prezidează. 

D-l Gh. C. Dragu comunică Adunării generale cât s'a lu- 
crat până în prezent la Marea Frescă, exprimând cuvinte de 
laudă pentru strălucita lucrare a maestrului Costin Petrescu. 
Roagă pe toti membrii prezenţi să dea concursul pentru stran- 
gerea fondurilor necesare executării Frescei şi aduce mulțumiri 
tuturor binevoitorilor de până în prezent si presei, in special 
ziarului „Universul“, pentru concursul dat. Propune, apoi ca 
Ateneul să înfiinţeze o carte de aur a Ateneului, în care să fie 
scrise numele tuturor donatorilor pentru Ateneu. Adunarea 
aprobă propunerea. Şedinţa s'a ridicat la orele 7 jum. p. m. 

D-l Dr. C. Angelescu, Preşedintele Ateneului Român, îm- 
preună cu d-nii C. Kirițescu si Prof. C. C. Bacaloglu, fiind re- 
ţinuţi de alte obligaţii între orele 6—7 jum. din această zi, au 
trecut la Ateneu după ridicarea şedinţei la orele 73/4 p. m. şi 
luând cunoștință de cele discutate în ședință au fost întru ta- 
tul de acord. 


3 


Adunarea generală dela 27 Iulie 1935, orele 6 p. m. 
Neîntrunindu-se numărul de membri cerut de Statute, se 
aman’ şedinţa pentru data de 7 Iulie 1935, ora 11 dimineaţa, 

4. 


Adunarea generala a Ateneului Román din ziua de 7 Iulie 
1935, orele 11 dimineata. 

Sedinta se deschide sub presidentia d-lui Prof. Stefan C. 
Ioan, Vice-Presedintele Ateneului Român. 

Inainte de a se intra în ordinea zilei, d. Ştefan C. Ioan sa- 
lută pe d. Prof. Dr. A. Obregia și-l felicită pentru sărbători- 
rea ce i sa făcut pentru strălucita sa carieră ştiinţifică si di- 
dactică. Intreaga asistenţă se asociază la aceste felicitări. 

D-l Gh. C. Dragu, Secretar al Comitetului, citeşte darea 
de seamă a activităţii Comitetului pe anul 1934 şi raportul 
censorilor. 

Adunarea generală cu unanimitate aprobă raportul cen- 
sorilor şi descărcarea Comitetului de gestiunea sa pe 1934. 

D-l Preşed. Stefan C. Ioan consultă adunarea, cerând să fie 
propusi doi membri pentru a ocupa locurile vacante de censori 
supleanti, întrucât d-nii M. Mora și C. Stătescu au devenit 
censori activi în urma decedării regretatilor P. Gârboviceanu 
si Th. Alesseanu. Sunt propusi pentru censori supleanti d-nii 
dr. C. Bacaloglu si C. Prodan, pe cari adunarea, îi alege cu 
unanimitate de voturi. 

Adunarea generală după propurerea d-lui Presed. Stefan 
C. Ioan alege cu unanimitate membru de onoare al Ateneului 
Român pe d. Giulio Bertoni, distinsul profesor dela Universi- 
tatea din Roma, care a arătat totdeauna simpatia sa deosebită 
pentru poporul român, pentru limba si literatura noastră. 

In urma propunerilor secţiunii Artistice si a secțiunii Li- 
terare, Adunarea, prin vot secret alege cu unanimitate de vo- 
turi pe d. Ștefan Brăiloiu, membru activ al Ateneului Român 
în secţiunea, Artistică, iar pe d. Gh. Lefteriu, membru activ 
al Ateneului Român în secțiunea literară. 

D-l dr. A. Obregia mulțumește pentru omagiile ce i sau 
adus şi în legătură cu darea de seamă a Ateneului exprimă mul- 
tumirea de a constata, că activitatea Ateneului în ultimii ani 
este cat se poate de variată si în plin progres, mai ales Uni- 
versitatea Ateneului, așa de bine condusă de d. Ştefan C. Ioan, 
toate acestea datorite muncii, interesului şi râvnei ce întreg 
Comitetul pune în administrarea Instituţiei noastre. 

D-l Gh. Adamescu apelează la membri, ca îndată ce fac 

conferinţe sau cursuri la Ateneu, să dea la Cancelarie textul 
sau rezumatul lor cât mai de grabă, întrucât este de dorit ca 
Anuarul Ateneului să poată apărea îndată după sfârşitul fiecă- 
rui an. 

Semnalându-se lipsa de activitate a sectiunilor Ateneului, 
în urma unei discutiuni la care participă d-nii Stefan C. Ioan, 
Gh. Adamescu, N. Bălănescu, C. Prodan, Dr. C. Bacaloglu si 
Drag. Hurmuzescu, se hotaraste ca sectiunile Ateneului, ince- 
pand din toamna viitoare, să se întrunească cel putin odată pe 
lună şi să se aibă în vedere întocmirea unui program sistema- 
tic de lucru. Dacă secţiunile nu vor fi convocate la timp de 
birourile lor, atunci convocarea se va face de Comitetul Ate- 
neului. 

D-l N. Bălănescu, în calitate de Preşedinte al Ateneului fi- 
lială din Giurgiu, mulțumește Comitetului pentru cărţile ce a 
donat Bibliotecii Ateneului din Giurgiu si solicită că orice dis- 
ponibil de cărţi ce va avea Ateneul, cum și busturi sau obiecte 
de artă să se dea şi Ateneului din Giurgiu, care are o activitate 
foarte bogată, într'un mediu dornic de a se cultiva. 

In legătură cu Universitatea Ateneului, d. N. Bălănescu 
aduce călduroase elogii d-lui Ştefan C. Ioan, pentru conducerea 
si orânduirea cursurilor acestei Universităţi, care in timp de 
14 ani a fost într'o continuă ascendență si şi-a format un au- 
ditor foarte numeros. Cere însă să se facă anume amenajări 
la sala de cursuri în vederea tinerei cursurilor în mai bune 
condițiuni. 

D-1 Stefan С: Ioan mulțumește pentru elogiile ce i sau 
adus, asigurând că și pe viitor va munci cu aceiași dragoste 
pentru bunul mers al Ateneului și al Universităţii lui. Re- 
gretă că din diferite cauze şi mai ales din lipsă de fonduri nu 
se poate organiza un plan mai intens de lucru. 

Cu privire la Marea Frescă aduce la cunoștința adunării 
că maestrul Costin Petrescu a executat mai mult de jumătate 
din strălucita sa opera artistică si crede că la Noembrie viitor 
Marea Frescă va fi complet terminată si inaugurată odată 
cu Biblioteca si Pinacoteca Ateneului. 

Adunarea generală face o vie manifestaţie de simpatie 
maestrului Costin Petrescu și-i adresează laude pentru opera 
monumentală ce realizează. 

După propunerea d-lui dr. A. Obregia se trimete o tele- 

gramă d-lui Dr. C. Angelescu, prin care i se aduce călduroase 
mulţumiri pentru tot ce a făcut ca Preşedinte al Ateneului, 
concomitent cu covârşitoarea muncă în calitate de Ministru al 
Culturii Naţionale. 

D-l Preşed. Stefan C. Ioan, ridicând şedinţa la orele 12 jum., 
mulţumeşte colegilor pentru dragostea şi devotamentul ce-l 
pun în slujba Ateneului Român, și-i învită să viziteze partea 
executată din Marea Frescă. 

LA COMEMORAREA LUI TEODOR ALESSEANU 
Discurs rostit de d. STEF. C. IOAN 


La câteva zile după înmormântarea lui Т. Alesseanu, s'a ţinut 
la Colegiul Sf. Sava, unde el a fost elev și profesor, o şedinţă de come- 
morare, la care d. St. C. Ioan a vorbit din partea Ateneului Român. 


Cu o adâncă emotiune, iau parte la această pioasă si mis- 
cátoare sedintá de comemorare a unui vechiu prieten, a unui 
distins coleg dela liceul Matei Basarab, a unui fruntas intre 
fruntasii culturii nationale, a unui om de bine in toatà accep- 
tiunea cuvántului. 

Sá-mi fie ingáduit si mie a aduce prinosul de lauda si de 
recunostintá al Ateneului Román, memoriei lui Teodor Ales- 
seanu, fost membru al acestui înalt aşezământ cultural. 

In calitate de censor si de conducator al bibliotecii Ate- 
neului, marele dispărut a desvoltat o minunată activitate, cu 
tot entusiasmul si cu o desăvârşită constiinciogitate, asa cum 
ştia el să muncească, ori unde era chemat să lucreze. 

Convins de urgenţa şi imperioasa nevoe de a se deschide 
biblioteca noastră publicului atât de doritor de lumină, Teodor 
Alesseanu a găsit posibilitatea ca, tocmai în timpul neconte- 
nitelor reduceri bugetare și a cumplitei crize ce străbatem din 
ce în ce mai accentuat în ultimii ani, să ne dea în acest scop 
în mai multe rânduri diferite ajutoare dela Casa Scoalelor, 
având grije să ne previe singur când şi cum să facem cererea. 

Iată pentru ce noi, colegii săi dela Ateneu, plangem pier- 
derea acestui bun român şi mare apostol al culturei poporului, 
care şi-a consacrat întreaga viata, fie ca profesor, fie ca di- 
rector şi inspector general al învățământului, fie ca Adminis- 
trator al Casei Scoalelor, numai pentru binele ţării si al nea- 
mului, dând exemplul celui mai desăvârşit altruism într'o so- 
cietate atinsă, din nenorocire, de un egoism feroce. 

Vom păstra cu toţii o veşnică şi duioasă amintire cole- 
gului nostru Teodor Alesseanu şi dorim din tot sufletul ca 
generatiunile cari se ridică să imite caracterul, munca neîn- 
treruptă si constiincioasá, precum si devotamentul sáu sin- 
cer, pentru interesele superioare ale culturii poporului romá- 
nesc. 


LA INMORMANTAREA LUI ANASTASIE SIMU 
Discurs rostit de d. Gr. TRANCU-IASI in ziua de 2 Martie 1935 


Adieri de vant de primavara. Anotimp in care sorb 
durerea. cu potirul bucuriei. Ca si „centaurul“ lăsând capul pe 
umăr si sprijinind braţul pe liră, ai adormit fericit. Fericit de 
a-ți fi regăsit tovarása! Fericirea gândului împlinit. 

Milioane de ființe omenești trec prin lumea aceasta fara 
a făuri un gând, fără a lăsa o dâră măcar. Pe câţi nu-i stră- 
fulgeră gândurile şi nu pun o piatră de temelie! Câţi nu se 
prabusesc de pe schelele zidirilor ce vor să înalțe! Tu ţi-ai vă- 
zut visul înfăptuit. Sunt vieţi cari întrec opera. Opera ta în- 
trece viata! Odihnesti câteva clipe încă, între zidurile catedra- 
lei pe care ai ináltat-o. I-ai hărăzit odăjdiile menite să dea 
hrană cerească din generație în generaţie, în veacul veacurilor! 

Ca şi arcașul Heracles care-și îndrepta săgeata pentru a 
împrăștia stolurile de păsări care zburau deasupra apelor la- 
cului Stymphal, întunecând zarea, stăvilind legătura între pă- 
mânt și cer, ai aruncat săgeata împotriva întunericului, ignoran- 
tei si urâtului, imprástiind negrul apasarei materiale. Esti arca- 
sul care dai lumii îndurerate raze binefacatoare si mângăietoare 
a soarelui. Ca şi Beethoven — noul Bacus — care dăruiești 
nectarul cu care umanitatea se va îmbăta într'o zi, ţi-ai mo- 
delat viata nu în suprafaţă, ci in relief. In sculptura antică 
viata tasneste dinăuntru. Fără nici un rănit, fără nici un mort 
si nici o bătălie, ai mărit patrimoniul national. Ai cunoscut ce- 
nuşa din care se faureste gloria. 

Părăsind din vreme alte îndeletniciri cu care oamenii își 
zădărnicesc puţinele clipe hărăzite să le trăiască pe lumea asta, 
ai adunat artiștii români, artiştii tuturor țărilor, făcând o 
vară a spiritului. Fără de furtuni, scria Bourdelle, va da rod 
dn се in ce mai savuros, pe măsura ce i se va simţi plenitu- 
dinea strălucirii ei. 

Fiecare pânză, fiecare marmoră, va da putinţa celor umi- 

liti si necăjiţi să se emotioneze, să iubească, să spere, să frea- 
măte, să trăiască! Ca şi Rodin, care în portretele ce făcea 
căuta eternitatea, părticica din veşnicie prin care participa şi 
el la calea mare a lucrurlor deapururi, ţi-ai învecinat, de un 
sfert de veac, viața de eternitate. Chiar dacă s'a ascuns în 
ceaţă, viitorul o luminează. Contribui dealungul veacurilor la 
cea mai înaltă educaţie a mulțimii, când se uráste si se sabo- 
tează munca. Lumea nu va fi fericită, scrie Rodin, „decât 
atunci când fiecare om va avea un suflet de artist, adică atunci 
când își va face datoria cu bucurie“. Va fi veşnic ca o prote- 
stare că arta este grija cea mai mică a epocei noastre, că pără- 
duim cea mare comoară a fiinţei noastre: dragostea de artă 
şi de frumos. Va fi templul educaţiei caracterului. Numai fru- 
musetea caracterului face frumosul în artă. 

Bourdelle, care a turnat în bronz si ,,Arcasul" si pe Beetho- 
ven şi Centaurul adapostiti aici, spunea într'o zi perechei cti- 
toricesti: „Ziua d-tră e mare. La soarele gândirii operei dv., 
să trăiţi norociti, păstori ai sufletului, fericiţi prin turma саге 
va hrăni atâţia studenti, atâția artisti dealungul vieţii“. 

Sub minunata cupolă a Ateneului Român împodobită cu 
fresca povestei neamului nu vei mai asculta „Eroica“! 

Blând, fin, îndrăgostit de frumos, nu te vom mai vedea 
strecurându-te discret în colțul lojei având în ochi, în suflet, 
în inimă, dorul frumosului, dorul lui, temelia bunatatii si mo- 
ratei umane, bunătatea care împrăştie altora ceeace-ti place 
Ие. Michel Angelo părăsea lumea cu durerea înfrângerii: nu 
terminase operele sale. Tu pleci ca un învingător. Tu le-ai de- 
săvârşit. Eroii nu se plâng. Ei se imită! Lor nu li se cântă 
marșuri funebre. Lor... imnuri triumfale! 


LA DESVELIREA BUSTULUI LUI CARAGIALE LA PLOESTI 
Discurs rostit de d. St. C. JOAN, în ziua de 20 Octombrie 1935 


In ziua de 20 Octombrie 1935 a avut loc cu o deosebită solemnitate 
desvelirea bustului ridicat, in fata liceului „Petru şi Pavel" din Ploesti 
lui I. L. Caragiale, din inițiativa unui comitet local. Au asistat autori- 
t&tile civile si militare, corpul didactic, reprezentanții mai multor insti- 
tutiuni culturale si un numeros public. 

Ateneul Román, al cárui membru a fost Caragiale, fiind invitat de 
d. I. Bassarabescu in numele Comitetului de inițiativă, a fost repre- 
zentat de d. Vice-Presedinte Stefan C. Ioan, care a rostit urmátoarea 
cuvântare: 


Ateneul Român din București se asociază prin mine la 
preamárirea distinsului său fost membru şi aduce partea sa 
de admiratiune acestui strălucit fiu al Urbei Ploesti, care 
întocmai ca un vultur s'a ridicat de pe aceste încântătoare 
coline și plaiuri si a ajuns sus de tot, pentru a fi venerat nu 
numai de tara noastră, dar si de întreaga lume cultă, 

Caragiale n'a trăit pe vremea premiilor nationale si nici a 
săptămânilor cărtei, el nu s'a bucurat sub nici o formă de spri- 
jinul cald al Statului, n'a fost o zaharica literară. Din contra, a 
muncit din greu, a dus un trai plin de dificultăţi, a trecut dela 
conducerea Teatrului National la aceea a unei berării din fata, 
a avut o viata plină de contraste, după cum tot plină de con- 
traste i-a, fost activitatea literară. 

Spiritul său de observaţie și puterea de creaţie ating înăl- 
timile cele mai mari, neatinse de nimeni mai înainte. Nota sa- 
tirică ce reese dintr'un nesecat comic provocat de fiecare vorbă 
şi de fiecare aluzie, este de o valoare incontestabilă. Toată 
lumea se temea să nu cumva să ajungă un tip caragialesc 
şi desigur nu știa cum să se ferească mai bine si deci să se 
îndrepte. De aceea, expresiunea strămoșilor nostri „ridendo 
castigat mores“ își găsește la Caragiale cea mai fericită aplica- 
tiune. 

El a lărgit aplicarea spiritului critic al „Junimei“ de la Iasi, 
de la literatura propriu zisă si la viata politică şi socială, puind 

in o vie lumina nepotrivirea dintre formele civilizate ale Apu- 
sului, introduse cam brusc la noi mai ales pe la jumatatea vea- 
cului trecut, cu situatiunea reală de primitivitate, in care se gă- 
sea in bună parte societatea noastră, atât de înapoiată încât 
nu putea măcar să indigneze pe cineva, ci cel mult să provoace 
hazul. | 

Biciueste fara milă, în ale lui Schițe şi Momente, toate ciu- 
dateniile din viata de atunci, în svarcolirile ei zilnice: la vizite, 
în localuri publice, în educaţia copiilor, la slujbasi, în drumul de 
fer, şi face să se desfășoare în fata noastră, întocmai ca pe 
un film cinematografic, oameni proşti si îngâmfaţi, lipsiţi de 
demnitate şi conduşi de un egoism uricios, copii rău crescuţi, 
femei care au îmbrățișat numai formele exterioare ale civiliza- 
tiei, păstrând însă tot substratul needucat și alte tipuri de 
acest fel. 

Dacă o ţară ca Franţa se mândrește cu drept cuvânt cu 
geniile lui Moliére şi Boileau, tara noastră este desigur îndrep- 
tatita să se mândrească şi ea cu Ion Luca Caragiale, cel mai 
mare spirit critic şi autor dramatic român până azi. 

Iată pentru ce, în numele Ateneului Român, aduc cele mai 
sincere felicitări pentru frumoasa inițiativă luată de a se ri- 
dica acest bust, menit să perpetueze amintirea unui foarte mare 
fruntaş între fruntașii literaturii universale. 

CUVANT DE SALUTARE PENTRU D. REYNAUD 


rostit de d. STEF. C. IOAN in seara de 23 Octombrie 1935, 
cu ocaziunea conferinței ţinute la tribuna 
Ateneului Român. 


Mesdames et Messieurs, 


„Au nom de l'Athénée Roumain, cette institution à la tri- 
bune de laquelle tant de gloires dela science, des lettres et 
des arts ont fait entendre leurs voix, je suis heureux de saluer 
Son Excellence Monsieur le Ministre Paul Reynaud, une des 
personnalités les plus remarquables de la France contemporaine. 

Nous saluons un des représentants les plus autorisés de la 
pensée frangaise, de cette France qui est si chére 4 tous les 
Roumains, l'homme dont les ideés au point de vue financier 
et économique ont été tant apréciées et discutées. 

Nous sommes heureux de vous exprimer 4 cette occasion, 
Monsieur le Ministre, avec notre gratitude d’étre venu parmi 
nous, les sentiments d’affection envers votre pays, auquel nous 
lient non seulement notre origine commune, mais aussi la gran- 
de reconnaissance que nous devons ă la France qui a toujours 
défendu notre cause“. 

LA COMEMORAREA LUI V. A. URECHIA SI A LUI 
AL. ODOBESCU 


Cuvânt rostit de d. ŞTEFAN C. IOAN în seara de 14 Decembrie 1935 


Ateneul Român, urmând o veche si statornică traditiune, 
crede de a sa datorie să comemoreze pe acei din foștii săi mem- 
bri, care prin activitatea lor au fost o podoabă pentru istoria 
culturii românești. 

‘Implinindu-se un secol de la nașterea lui Vasile Alexan- 
drescu Urechiă si a lui Alexandru Odobescu, institutiunea noa- 
stră, care de peste 70 de ani luminează cărarea îngustă și spi- 
noasă a literelor, ştiinţelor şi artelor, v'a invitat astă seară pe 
Domniile Voastre ca împreună să preaimárim amintirea acestor 
străluciți premergători ai nostri, manifestându-le în acest mod ` 
recunoştinţa vie pentru tot ce ei au facut pentru Ateneu precum 
şi admiratiunea binemeritată pentru însemnata parte ce ei au 
luat la renașterea politică, socială și culturală a ţării. 

Dau cuvântul colegilor noştri, Radu Rosetti şi C. Prodan, 
care vor vorbi, primul despre V. A. Urechia, iar secundul despre 
Al. Odobescu. 


Ateneul Român 9 

PENTRU COMEMORAREA LUI V. A. URECHIA 
Discurs rostit de d. RADU ROSETTI în seara de 14 Decembrie 1935 


Zeci de ani, aţi citit aci, împrejurul acestei frumoase cu- 
pole, fraze: Loc rezervat pentru marea frescă ce va reprezenta 
fazele principale din istoria Românilor. 

Gratie muncii si talentului marelui nostru pictor Costin Pe- 
trescu, fresca va fi gata în curând. 

Tot asa în inima fiecărui Român, trebue să existe un loc 
rezervat sentimentului de recunoştinţă pe care suntem datori 
să-l avem fata de toti fiii acestei tari cari au luptat pentru mă- 
rirea patriei. 

Ateneul Român, credincios tradiţiei, cu ocazia împlinirii a 
35 de ani de la moartea lui V. A. Urechia și 100 de ani de la 
nașterea lui, a găsit de cuviinţă să reamintească Românilor ser- 
viciile nepretuite aduse țării de acest mare patriot, si sunt fe- 
ricit că pentru această preamărire m'a ales pe mine. 

Afară de faptul că ateneistii sunt traditionalisti, mai este 
şi-o altă împrejurare pentru care această festivitate are loc aci. 

Lucru care nu se ştie, vai, îndeajuns, este că dacă lui 
Esarcu îi datorăm Palatul acesta frumos, efortului lui de fie- 
care zi, — instituţia în sine e opera lui V. A. Urechia, creată 
la Iasi încă, de la 1860, aga că în primul rând lui.trebue să-i 
mulţumim c'o avem. 

Ca unul ce oficiez zilnic în Palatul Justiţiei, unde aud pro- 
nunfándu-se mereu cuvintele Dreptate si Adevăr, am crezut 
de cuviinţă să dau Cezarului ce este al Cezarului. 

Printre oraşele în care a studiat V. A. Urechia se află si 
Madridul, unde s'a împrietenit cu Emilio Castelar, si unde s'a 
căsătorit cu fiica medicului regelui Spaniei, d-soara Pachita 
de Plano. 

La Madrid a văzut el fiintánd pentru prima oară instituţia 

VASILE A. URECHIA 


Născut în Piatra-Neamţ la 27 Februarie 1834. 
Membru fondator al Ateneulul Român. 
Decedat la 29 Noembrie 1901. 

Ateneo, şi întors la Iași, la 15 Sept. 1860, îndemnat de Mihail 
Kogălniceanu, pe atunci Ministru al Cultelor, face să apară 
Ateneul Român. 

Nu mult după aceia, la 1860, luna Octombrie, întocmi sta- 
tutele Asociaţiei Ateneul Român — asociaţie din care făceau 
parte toţi intelectualii ieşeni — mutată apoi la 1865 în Bucu- 
resti unde V. A. Urechia, întâlnindu-se cu C. Exarcu, sosit si 
el din Apus cu aceleași idei, continuará mână'n mână máreata 
operă. 

Dela 1865 şi până la 2 Dec. 1901, când a plecat în lumea 
drepţilor fostul preşedinte al Ateneului, n'a fost an în саге să 
nu ţină o conferință sau să nu fi luat parte la toate manifestă- 
rile acestei instituţii — parcă-l văd colo, la locul de onoare 
al acestei loje — si de aceea serbarea aceasta pioasă era indi- 
cată aci. 

In casa lui, în picioare toţi — si un minut de reculegere in 
amintirea ctitorului care a fost V. A. Urechia. 

Datoria aceasta făcută, să examinăm pe scurt viata si acti- 
vitatea lui V. A. Urechia. 


(După ce conferentiarul face întreaga biografie a fostului Preşedinte al A- 
teneului român, urmează) : 


Acum câțiva ani, făcând portretul lui V. A. Urechia, am 
arătat că dacă la izbucnirea războiului mondial curentul ne-a 
atras către Franţa, cu toată politica bătrânului rege Carol, sus- 
tinator al puterilor centrale, faptul se datoreşte si lui V. A. 
Urechia, pionier neînfricoșat, timp de peste cincizeci de ani al 
latinitatii în micul regat dela gurile Dunării. 

Cel mai inimos naţionalist al generaţiei trecute, animator 
înflăcărat al maselor, el a fost. A rămas, memorabil discursul 
său dela Cameră, după războiul románo-ruso-turc, ca deputat 
de Ismail, când a protestat contra, retrocedării Basarabiei. 

„Răsfoind filele învechite ale hrisoavelor, zice un panegi- 
rist al său, sorbind căldura inimii marilor cronicari, Vasile Alec- 
sandrescu Urechia a fost dascălul care o jumătate de veac a avut 
cea mai mare înrâurire asupra semenilor săi, desvelindu-le ade- 
vărul asupra trecutului neamului nostru“. 

„De-a predat o lecţie de Istorie, la un voevod bastinas s'a 
oprit mai mult; de-a scris o istorie a literaturii române, pagina 
patriotică, a comentat-o mai cu drag; de-a compus o nuvelă, a 
glorificat un erou naţional; de-a ţinut o conferinţă, despre 

iubirea de ţară a insistat; când muza l-a inspirat să facă o 
piesă de teatru, ea s'a intitulat Martial“ — scria în articolul 
pomenit. 

Chiar dania făcută orașului Galati Biblioteca Urechiu, e 
compusă în cea mai mare parte din саги in cari se vorbeşte de 
iubirea de neam. 

Cum se face atunci că, de câţiva ani, de când ascult ce se 
vorbeşte la Radio şi în săli publice, cu ocazia sărbătoririi Unirii, 
nu aud pomenindu-se de nimeni, fie chiar si în treacăt, numele 
lui V. A. Urechia? De ce această uitare, atât de nejustificată? 

Anul acesta, am urmărit din nou tot ce s'a spus și sa scris 
despre izbândirea visului nostru milenar, și am constatat din 
nou, cu mâhnire, că nobila figură a fostului Preşedinte al Ligii 
Culturale n'a fost evocată de nimeni. 

Deschid, dar, tot eu, —biet maniac urmărit de marota in- 
gratitudinei — sertarul cu amintiri, ca să repar, chiar $i vost 
festum, această „omisiune esenţială“, cum se zice în lumea Drep- 
tului, ca să dau la iveală o minusculă parte din enorma activi- 
tate а [рі V. A. Urechia pentru întreţinerea focului sacru. 


Iată o scrisoare a d-rului Raţiu, trimisă la 28/8—1900, din 
Sibiu. (Sunt în posesia ei prin bunăvoința iubitului si vechiului 
meu prieten dr. Alecu Urechiă, fiul marelui dispărut, care mi-a 
pus la dispoziţie şi celelalte documente). 


Iubite d-le Urechia! 


Aflu de cea mai mare necesitate de a vă descrie pe scurt 
situaţia în care ne aflăm, cu cauza naţională, și în special cu 
organele noastre de publicitate „Tribuna“ şi „Foaia Poporului“. 

Vă este foarte bine cunoscut şi d-stră, că duşmanii nea- 
mului nostru ani de-a rândul ne-au persecutat fără milă, și ne-au 
făcut o mulţime de procese de presă, cu deosebire „Tribunei“, 
pentru ţinuta ei naţională si instransigentă. Până mai anii tre- 
cuti, cu binevoitorul d-stră ajutor, am plătit peste 20 de mii 
florini (în valuta de azi, 1.600.000 lei. N. R.), amende pentru 
ziarele noastre, iară redactorii si colaboratorii lor, au fost în- 
chisi în temniţă grea mai multi ani! 

In cei din urmă doi ani, se părea că dusmania fata de 

ziarele noastre a mai încetat, dar deodată cu cauza bravului 
nostru Iancu, s'a trezit si vechia dușmănie fata de noi. 

„Foaia Poporului“ a trecut deja nu de mult peste un pro- 
ces de presă şi acum altele ne ameninţă; iară „Tribuna“ e trasă 
în trei procese tot în cauza eroului Iancu. Se vede scopul infer- 
nal ce-l au contrarii noştri de a nimici „Tribuna“, care stă în 
serviciul exclusiv al neamului românesc si care pe baza pro- 
gramului naţional, duce o luptă înverşunată în contra vrășma- 
şului nostru, care prin mijloace permise si nepermise, voeste 
а ne sili să abandonám programul national si fără a obţine cea 
mai mică concesiune, să intrăm în parlamentul lor. 

Ce lasitate ar fi din partea noastră, după o luptă de 30 
ani, a-ţi pleca capul si a te supune necondiţionat vrásmasului 
tău de moarte! 

Nu! Românii, majoritatea lor precumpănitoare, nu vor 
comite această crimă în contra naţiunii lor. Deşi curentul Ara- 
dan sprijinit de câţiva tineri neexperti, si de câțiva Ungureni 
incorigibili, — de mult se arată aplicaţi pentru o astfel de po- 
litică dezastruoasă, — totuși am speranţă, că majoritatea pre- 
cumpănitoare nu va părăsi stindardul pe care de mult stă scris: 
„luptăm fără şovăire până la realizarea justelor noastre aspi- 
rațiuni“. Şi nu e departe ziua — când cu ajutorul lui Dumne- 
zeu — prin concordia şi dragostea tuturor fiilor nostri, vom 
vedea realizarea acestei juste aspiratiuni, 

Dar să revină la „Tribuna“. | 

Eu din parte-mi consider de datorintá românească asigu- 
rarea acestui organ, si în consecință ma oblig a mă adresa prin 
D-tra la „Liga culturală“ si a o ruga cu toată insistența, să ne 
vină in ajutoriu, cu.o sumă mai însemnată, cât se poate mai 
curând, ca să scăpăm de pericolul ce ne ameninţă din cauza 
mai multor datorii ce avem asupra institutului nostru ,,Tipo- 
grafia“. 

Iara pe viitoriu vă rog, d-le preşedinte, să binevoiti a mijloci 
ca „Liga culturală“ să prenumere în tot anul cel putin 100 exem- 
plare din „Tribuna“ si 100 din „Foaia Poporului“ si preţul lor 
să ni-l trimită înainte si deodată. 

In fine Vă rog să primiţi multumirile calde pentru succesul 
strălucit ce l-a avut prin ajutorul şi conlucrarea d-voastră, con- 
gresul studenţilor latini la Paris, 

Al doilea document e un rávas al părintelui Lucaci, expe- 
diat lui V. A. Urechia la 16 Ianuarie 1895, chiar in ziua libe- 
rarii martirului cauzei nationale din temnita de la Seghedin. 


Ilustre Domnule, 


Vá aduc gratulatiuni, dupá cum v'am adus si in public, prin 
coloanele Tribunii pentru acţiunea d-voastră intensivă în cauza 
noastră. 

Poziţiile odată cucerite nu trebuesc abandonate. 

Graţierea noastră este un fapt la a cărui producere noi 
n'am lucrat. Noi n'am cerut. Primim fiindcă vine dela monarh. 

După eliberare, dăm în public două cuvinte de informatiune 
ca să precizăm poziţia ce sa creat. 

Vin să vă rog să-mi transmiteti spese. Sunt aci fără ban 
de ajutor. Trebue să-mi fac vestminte, trebue să-mi caut de 
sănătate, trebue să-mi văd copilul. Apoi trebue să caut a stră- 
bate la d-voastră ca să punem la cale programul de acţiune 
pentru viitor. Salutare şi la revedere. 

V. LUCACIU 

Nu numai în tara, ci şi în străinătate activează, însă, sta- 
tornic, inimosul bătrân și corespondenţa alăturată pune în evi- 
denta şi latura aceasta a meritelor uitate, mai elocvent decât 
orice fraze. 

Londra, 20 Martie, 1894 
Saville Club 
Scumpe amice, 

Am primit scrisoarea d-tale precum si depesa. Zilele acestea 
m'am ocupat de chestiunea interpelării ce era sa se facă in Ca- 
meră de un deputat Edwards; dar lumea e prea absorbită cu 
criza ministerială si cu agitația in contra Camerei Lorzilor. Nu 
cred momentul oportun să se agite în Parlament cestiunea noa- 
stră, căci după informaţiile ce am, Ministerul afacerilor streine 
va răspunde in mod evaziv. Deocamdată, e bine să preparăm te- 
renul prin presă. Am interesat câteva ziare ca Guardian, Daily 
News si Pall-Mall cari cred că ne vor ajuta. Un meeting în 
Londra, asupra chestiunei Transilvaniei e imposibil în acest 
moment de excitație internă. Ar fi o greşeală. 

Salutări tuturor amicilor. 


Al d-tale devotat amic 
D. GHICA 

Nu trece o lună decând are acest răspuns din partea mi- 
nistrului nostru la Londra, şi V. A Urechia se adresează, prin 
oficialitatea ncastră, Belgiei. 


Bruxelles, 1113 Maiu 1894, 


Scumpe domnule Urechia, 


Atat d-nul Bengescu cat si eu am primit scrisorile d-voa- 
stra. De si pozitiunea noastra e foarte grea, vom trimite circu- 
lara d-voastră oamenilor insemnati ai Belgiei, si vom căuta, pe 
sub mână, să-i interesám de nobila cauză, căreia v'ati devotat 
cu toată inima. A lucra mai fátis, ar fi a ne compromite si ре 
noi şi poate şi cauza. 

Aceste rânduri fiind cu totul particulare și adresându-se 
Românului cu suflet pururea tânăr, nu Preşedintelui Ligei, — 
pot striga în libertate: Inainte! 

Inimile noastre bat cu ale fraților subjugati! 

Vă urez sănătate şi voinicie pentru atingerea idealului mă- 
ret ce urmăriţi, si vă rog să credeţi în sentimentele de admirare, 
cu care am onoarea, a fi 


Al d-voastră devotat 
DUILIU ZAMFIRESCU 


Dar câte mii de scrisori, atrăgând atenţia naționalităților 
asupra dreptului neamului nostru, n'a scris V. A. Urechiă în 
viaţa lui, uneori încurajat, alteori ridiculizat chiar de-ai noștri, 
el rămânând totdeauna sublim de energie şi încredere! 

Cine a „plictisit“ Ateneul cu „fraţii nostri" si zeci de ani 
întreaga Europa, y compris presa ei, cu propaganda în favoarea 
lor, дага nu V. A Urechia? 

Cine a organizat manifestatia dela Roma, la picioarele 
columnei lui Traian, cu discursuri înflăcărate? Cine a împănat 
Ardealul cu cărți româneşti duse cu spinarea de badea Cartan 
pe tainice poteci de munte? Cine a fost sufletul Ligii culturale, 
şi cine bolnav de inimă, a murit legând un pachet de cărţi pen- 
tru „dragii de dincolo“ decât VAU, cum i se spunea în intimi- 
tate, — V. A. Urechia, de care acum ru mai pomeneşte nimeni ? 

Afară de o mică festivitate dată odată la Galaţi, aceasta e 
prima festivitate vrednică de el, în cadrul care i se cuvine. Ză- 

resc aci descendenți de-ai lui V. A. Urechia. Să afle că mai sunt 
şi de cei cari nu uită. In numele Ateneului Român, în numele 
meu personal, în numele întregului popor românese chemat la 
datorie, aduc memoriei lui V. A Urechiă prinosul admiratiei si 
recunostintii noastre tàrzil. 

PENTRU COMEMORAREA LUI AL. ODOBESCU 
Discurs rostit de d. C. PRODAN în seara de 14 Decembrie 1935 


Această comemorare a lui Al. Odobescu ar fi trebuit să 
aibă loc la 23 Iunie 1934, pentrucă atunci se implinea 100 de ani 
dela naşterea lui. Această dată sa pierdut, dar nu trebuia 
pierdută şi comemorarea lui, care a fost unul din fondatorii 
Ateneului. Ea se face astăzi alături de aceea a lui V. Alexan- 
drescu Urechia, părintele Ateneului. 

Comitetul societăţii noastre, ştiind că mă ocup cu o bio- 
grafie a lui Odobescu, m'a însărcinat să vă evoc personalitatea 
lui, dar totodată mi-a impus o obligatiune, aceea de a nu trece 
peste o jumătate de oră. Iată dificultatea, pe care nu m'am 
simţit în stare să o pot învinge. Personalitatea lui Odobescu 
are prea multe laturi, cari trebuesc să fie cunoscute, pentru a 
înțelege omul, ca sa mă pot limita la acest spaţiu de timp si 
mi-e teamă să nu fi căzut în schematism. 

De altfel veţi judeca d-v înşivă. 

Pe Al. Odobescu îl reclamă deopotrivă literatura si ştiinţa 
românească. Dacă literatura îl poate reţine mai mult prin 
stilul lui impecabil, decât prin producţia lui literară, știința 
istorică românească se poate. mândri de a-l fi avut, pentrucá 
a ridicat această ştiinţă până la nivelul științei occidentale. 
Dar pe Odobescu îl reclamă tot atât de mult: învățămîntul ro- 
mânesc, artele plastice, teatrul, jurnalismul și Societăţile cul- 
turale. 

In toate aceste directiuni a manifestat pasiunea lui pentru 
frumos, care este dominanta vietei lui, pasiune ajutată de o 
voinţă, statornică de a-și îmbogăţi mintea cu cultura cea mai 
adevărată. 

Această pasiune de frumos a pus-o şi în viaţa lui, dar fa- 
talitatea a vrut ca această pasiune să nu-i fie prielnică. Femeea 

frumoasă, pe care a cultivat-o tot atât ca și frumuseţea artis- 
tică, i-a fost si binele si raul în viață. Femeea frumoasă care 
i-a fost tovarásá de viata, din prima lui tinereţe, i-a fost ca 
îngerul păzitor al vietei lui, pe care o altă frumuseţe, frumuseţe 
fatală — la celălalt capăt al ei, a aruncat-o în neant. 

Si pentru frumusețea artistică, ca si pentru cea femeească, 
a cheltuit cu mâna largă de senior, așa că el, care mostenise o 
avere importantă, la sfârşitul vietei a fost silit să muncească 
pentru a trăi. Munca, nu era făcută ca să-l sperie, pentrucă 

: toată viata a lucrat ca un benedictin. 

Originalitatea lui îi vine din hereditatea lui, din împrejură- 
rile în care 51-а trăit, prima tinereţe. 

El era fiul generalului Ion Odobescu, care aparţinea unei 
familii boeresti de provincie — nu originară din Craiova, cum 
s'a spus, ci din judeţul Teleorman, unde exista satul Odobeasca, 
care era, moşia de baştină a familiei. Generalul încă de tânăr, 
în timpul ocupației rusești din 1806-1812, intrase în armata ru- 
sească, unde înaintase colonel întrun regiment Artitski, si 
trecut apoi la 1832, in militia Ţării Româneşti, ca aghiotant al 
Domnitorului Ghika, căruia a rămas fidel până la moarte. In 
timpul revolutiunii din 1848, a vrut să deturneze mersul ei în 
favoarea protectorului său, și mai târziu, înaintat general, va fi 
şeful oştirei sub căimăcănia lui Al. Ghika. 

Dela el avea Alexandru o alură aristocratică și gustul pentru 
fast și bogăţie. Dela mama sa: Ecaterina Caracaș, fiica docto- 
rului Caracas, femee cultă, moștenise gustul pentru ale cărții. 
Ea a prezidat de aproape la învăţătura copiilor săi si in special a 
lui Alexandru. Contactul dintre ei doi era atât de strâns, încât la 
orice deplasare a fiului, trebuia să transmită mamei, prin cores- 
pondenta, tot ce făcea si tot ce gândea. 

Mama sa avea un frate: Grigore Caracaș, junker în armata 
țării şi acesta avea de prieteni pe alti doi junkeri: unul Ioan 
C. Brătianu, celalt Constantin A. Rosetti, pe cari îi aducea în 
casa cumnatului său. Catinca Odobescu ocrotea pe acești doi 
tineri inteligenţi și instruiți; ba pe I. Brătianu, pentruca îl stia 
oropsit de mama lui, îl adăpostea în casa ei; iar celălalt, Rosetti, 
în casa ei sa căsătorit la 31 Aug. 1847 cu d-ra Maria Grant, 
englezoaică de origine, care se găsea a fi guvernanta copilei ei 
mai mari, Maria. 

Vă inchipuiti ce discuţii interesante trebue să se fi purtat 


www.dacoromanica.ro 





îi OM Ste e SE 


AL. ODOBESCU 


Născut în București la 23 lunie 1834. 
Membru fondator al Ateneului Român. Decedat la 
11 Noembrie 1895, 

în grupul acesta strâns in jurul Catincăi Odobescu, ale acestor 
tineri entuziaști, patrioţi şi tot-odată umanitaristi. Cu aceasta 
hrană zilnică trebue să se fi hrănit sufletul lui Odobescu copil. 
Din acest mediu, şi-a însușit înfocatul lui patriotism, care l-a 
făcut mai târziu să imbratiseze pe Românii de pretutindeni si 
tot de aici liberalismul său, care l-a făcut să-şi coboare privirile 
şi inima până la cei mai de jos din ierarchia socială: ţăranii. 

De mic, foarte studios. Cunostea limbile clasice, tot atât 
de bine ca şi cele moderne. Se înflăcărase pentru literatura, pe 
care tinerii din grupul Catincăi, o practicau. — S'a spus despre 
el, că era copil precoce și în adevăr era. S'a dat drept semn de 
precocitate bucata Despre Balta-Albă, pe care la vârsta de 13 
ani o descria. Această bucată nu a fost scrisă ca să fie publicată, 
ci a fost o descriere pentru mama sa. Bucata citită în grupul 
literar de familie a plăcut şi a fost publicată. Această împreju- 
rare a îndreptăţit pe cei din jurul lui să creadă că are tempera- 
ment poetic gi probabil C. A. Rosetti, care era deja autorul ,,Cea- 
sur:lor de mulțumire“, l-a îdemnat să încerce poezia. A scris 
în mod voit vreo câte-va poezii, care sunt în maniera alexan- 
driană a poeziei timpului. A crezut si el multă vreme că aceasta 
este menirea lui si a lucrat mult scriind si traducând. Manus- 
criptele lui de tinereţe, cari merg dela 1847 până la 51, arată un 
mare efort din partea lui. A tradus din clasici: Iliada și Odiseea 
lui Omer, Eneida lui Virgiliu, a tradus din teatrul francez şi en- 
glez; a tradus din lirici. Dar divagatiunile poeziei nu se potri- 
veau cu mentalitatea lui precisă. Avea sufletul static, contem- 
plativ, care se complăcea mai de grabă în descrieri, decât în 
efuziuni. Toată viata a continuat să facă incursii în domeniul 
literar, fără însă a putea produce o operă definitivă. Aceste în- 
cercări însă i-au servit la ceva, la formarea stilului său, căci mai 
presus de orice Odobescu este un stilist, cu fraza îngrijită, cău- 
tând să fie neaoş românească, dar totodată elegantă, artistică. 

Mintea lui a găsit un mediu mai prielnic într'un alt grup 
intelectual, care, fără a fi produs în publicistică, totuși se în- 
trunea săptămânal în casa generalului Mavros, un colecţionar 
de artă si arheolog, pentru a discuta de ale artei pentru propria 
lor satisfactiune. Printre aceştia erau vornicul Mih. Ghica, cum- 
natul lui Vladimir de Blaremberg, Laurian si Bolliac, iar mai 
târziu toţi arheologii timpului: întâi, ginerii lui Mavros: Ion 
Ghika, beiul de Samos şi Ion Cantacuzino, tatăl d-rului Canta- 

cuzino, cunoscutul colecţionar Mih. Şuţu, un nepot după soţie, 
Dim. Sturza, numismatul, etc, Aici era admis si tânărul Alexan- 
dru Odobescu, care găsea în aceste întruniri, o distracţie la 
preocupările lui literare si nu-şi dădea încă seama că aici era 
chemarea lui. 

Cu astfel de preocupări si dispoziţii era natural ca invata- 
mântul literelor să se deschidă în fata lui. Când a venit vre- 
mea, studiilor universitare, Catinca Odobescu şi-a luat cei doi 
fii: Alex. si Const. şi s'a dus cu ei la Paris, unde fiica ei era 
măritată cu baronul d'Avril, arheolog si el. Alexandru se în- 
scrie la Sorbona. In Paris găseşte pe toti refugiații revolutiunei 
dela 48, dar şi tineretul venit pentru învățătură, printre cari şi 
poetul G. Creteanu cel mai devotat prieten al său. Impreuna fac 
o societate literară „Junimea română“, care se întrunea săptă- 
mânal la fiecare din ei, pentru a tinea conferinţe. Odobescu vor- 
beste de 2 ori: odată „Despre viitorul Artelor în România“, 
altădată „Despre Muncitorul român“. Tot de atunci sunt: un 
bun studiu asupra „Satirei latine“, asupra „Ioanei d'Arc“, asu- 
pra ,L:mbei literare române“, descrierea călătoriei de studii 
în compania a cáti-va prieteni, la Londra. 

Din toată această activitate se vede că Odobescu de mai 
târziu cu toate infatisarile lui, era deja în sâmbure în ea. 

Este o problemă în biografia lui Odobescu de a şti de ce, 
cu spiritul lui studios nu şi-a luat diploma și s'a întors în țară 
la Septembrie 1855. Era un act de despotism al tatălui său? 
Sau acesta se simţea murind, după cum s'a si întâmplat la 1857, 
şi voea să aibă pe ai săi lângă dânsul? 

Tot asa, problemă de deslusit, este toată perioada dela 
1855—1859 în care nu a făcut nimic cu titlu oficial. Studiat-a 
Dreptul? Si unde? In tara sau la Paris? Căci veţi vedea ca 
trebue să facem această presupunere. A ocupat vreun post? 
Fost-a la Secretariatul Statului? Era în divergență cu tatăl 
său? 

Ceeace este sigur: este că se găsea sufletește alături de 
tinerețea liberală, care lupta pentru a înfiinţa partidul Unirei 
şi a pregătit alegerile pentru Divanurile ad-hoc din cele 2 prin- 
cipate, 

Sigur, că se credea chemat pentru literatură si mai mult 
pentru poezie. Primele lui productiuni sunt o descriere in ver- 
versuri a ,Intoarcerei lui pe Dunăre“ si o „Odă la România“ 

când a pus piciorul pe pământul patriei. Bucati, cari arată că 
darul poeziei era la el ceva voit. Se vede că a inteles-o si el, 
pentrucă nu va mai reitera, dar nu va renunţa, căci mai târziu, 
spre exemplu în povestea Bisoceanului, fraza lui, deşi nu așe- 
zată în forma poeziei, este totuși pătrunsă de ritm şi rimă; iar 
la sfârșitul carierei lui literare, încercările lui teatrale îmbracă 
haina versului. 

Se îndreaptă însă spre novela istorică, în genul novelelor 
lui Costache Negruzzi, pe care-l ia de model, şi scrie „Mihnea cel 
rău, pe care-o publică în Românul lui Rosetti si „Doamna 
Kiajna“ pe care o publică în Revista Carpaţilor a lui G. Sion. 
Toată lumea, le-a citit şi toată critica este de părere că sunt 
două capod'opere ale literaturii româneşti. Nu sunt de aceeaşi 
părere; dar nu importă părerea mea. 

Sigur este că a continuat să frecventeze întrunirile dela 
generalul Mavros, unde acum era primit ca unul ce trebuia să 
justifice speranţele ce se puneau în el. 

Sigur că se căsătoreşte cu Alexandrina Prejbeanu — Sacha 
— înrudită cu familia Văcăreștilor. Mama sa era fiica unui prinţ 
rus: Bagration cu o Văcărească. Măritată întâi cu Băleanu, cai- 
macamul, apoi cu Prejbeanu, Sacha, de o mare frumuseţe, se 
înamorase de tânărul literat și el de o frumuseţe olimpiană. 
Inalt, cu o înfăţişare mândră, cu ochii albaștri, cu părul ondulat 
adus pe spate, purta atunci ‘cotlete diplomatice. Toată faptura 
lui era armonioasă. Avea mâinile de un alb sculptural. Soţia 
lui i-a purtat o dragoste nesfârşită până dincolo de mormânt. 
I-a iertat tot şi i-a incuviintat toate incartadele. Si el a iubit-o, 
însă nu atât cât pe cărţile lui, ideile lui, iluziile lui; către ea 
însă se întorcea totdeauna ca spre limanul de linişte. 

Cum intrase în neamul Văcăreștilor, trebuia să dea un gaj 
de admiratiune pentru această ilustră familie, și serie acel fru- 
mos studiu asupra ,,Poetilor Văcărești“. 

Intre timp murise tatăl lui, care desi lăsase o avere impor- 
tanta, însă era putin cam încurcată si încă trebuia să se îm- 
partă în trei. Deaceea, cum avea acum răspundere de bărbat, a 
simţit nevoia de a face carieră. Solicită un post în magistra- 
tură si prietenul său G. Creteanu, min. al justiției, îl numește la 
Fevruarie 1859 direct Procuror la C. de apel, secţia criminală, 
iar de aci, în Iunie 1859 este trecut la secţia I civilă; ceeace in- 

seamná că trebuia să cunoască dreptul, ca să se încumete a 
primi această transferare. 

Dar magistratura nu era o carieră pentru el, care era 
atras de cultură si de scoala. De aceea isi dă demisiunea si 
trece la Culte, în comisiunea documentală, alături de Brezoianu 
şi Orăscu. Aceasta se petrecea la 25 Mai 1860. V. Boerescu îi 
dă delegaţie lui şi altora să inventarieze averea arheologică din 
judeţele Munteniei. Lui îi revin judeţele cel mai bogate: Vâlcea 
si Arges, si în cursul vacanței Iunie-August, vizitează, în trá- 
sură de poștă, toate mânăstirile, însoţit de Sacha si de pictorul 
Trenk, care trebuia să reproducă obiectele de artă, ce se vor 
găsi. Această călătorie a fost notată întrun jurnal zilnic. 
Acum e în elementul lui. In contact cu documentul scris si fi- 
gurat, se deşteaptă în el conștiința misiunii lui de istoric si 
arheolog. Lucrează cu febrilitate şi asimilează totul cu o rară 
putere de absorptiune. Vizitează C.-de-Arges, Bistriţa, Arnota, 
Cozia, Govora, etc. si impinge drumul lui pana la Sibiu, dupa 
cum peste cât-va timp va merge la Brasov, ca să se supue che- 
mării neamului, pe care o auzea in sufletul lui. 

Tot Boerescu îl numeşte in Septemvrie 1860 în Comisia isto- 
rica, alături de Laurian, I. Maiorescu, Eliade, A. Florian, I. Brá- 
tianu, Cernătescu și Sion, înfiinţată pentru a se ocupa de trecu- 
tul Tárii si în această comisiune se pun bazele unei Societăţi, 
care va deveni mai târziu Soc. Academică română. 

La Oct. 1861 e numit în Comisia pentru participarea Prin- 
cipatelor-Unite la Expoziţia dela Londra, participare, care n'a 
avut loc, cu toate pregătirile făcute, pentrucă guvernul nu a 
vrut să primească locul, ce i se oferea în pavilionul Imperiului 
otoman. 

Este numit în Comisia arheologică alături de Mavros si 
Urchia pentru a cataloga și descrie Colecţia dăruită de Gen. 
Mavros, ca prim fond al Muzeului nostru naţional. 

Toată aceasta activitate l-a condus pe deoparte la dorința 
de a cunoaște bogățiile arheologice si din celelate regiuni si vi- 
zitează m-rea Căluiu din Romanați, Snagovul din Ilfov, Petroa- 
sa, din Buzău, unde gustul pentru deslușirea Tezaurului, găsit 
acolo, i s'a desteptat prin vizitele dese, ce era obligat să facă, 
pentru a conduce pe învățații străini, cari veneau aduşi de fai- 
ma acelui nepretuit Tezaur, ca: Rafin, Bock, Neumeiter, etc., 
re de alta parte, l-a condus nevoea de de a crea un organ de pu- 

blicitate pentru el si prietenii lui si înfiinţează „Revista română“ 
care a durat 3 ani dela 61—63 si in care el şi-a publicat manu- 
scrisele lui. Aceastá revistá a fost, poate, cea mai buná revistá 
din cáte à avut directia dela Bucuresti. 

Pentru zelul lui cultural a fost numit întâi Director la 
Culte in 1862, iar apoi, cànd departamentul a fost vacant prin 
demisia ministrului sáu gen. Chr. Tell, i s'a incredintat condu- 
cerea lui. 

Nu pot sa vá arát tot ce a facut la acest minister, cáci 
timpul nv-mi ingádue. Mentionez numai două din măsurile luate. 
Una саге nu se stia, cá el a înfiinţat scoala de ştiinţe, adică fa- 
cultatea de ştiinţe, alta care se ştie, că a protestat, demisio- 
nând, pe chestiunea intrebuintarii averilor mânăstirilor inchi- 
nate, către alt scop decât cel cultural si a si scris in acest sens 
broşura lui: Etude sur le droits des Monasteres romuains par 
l'archimandrite Agathon Otmenedec. 

Cuza, care-l aprecia mult, l-a numit membru in Consiliul de 
Stat, înființat după lovitura de Stat din 1864. Din activitatea 
lui de aci mentionez participarea lui la redactarea Constitutiu- 
nei, care a servit de bază Constituţiei dela 1866. 

Dela Consiliul de Stat a trecut în 1865 Comisar al Guver- 
nului pentru pregătirea participării României la Expozitiunea 
din Paris la 1867. Timp de peste 4 ani a fost ocupat de această 
lucrare care prin reușita ei, a avut şi consecinţe pentru el. 
„Cuiul de aur“ al acestei Expozitiuni a fost „Tezaurul dela Pe- 
troasa", pe care după închiderea ei a trebuit să-l ducă si la 
Londra, unde era reclamat de lumea savantă de acolo. Din 
acelaşi motiv a fost învitat la Congresul Internaţional de arheo- 
logie dela Copenhaga. 

In timpul liber a călătorit pentru a se documenta prin 
Muzeele Germaniei, Elveţiei, Italiei şi drumurile lui l-au dus 
până la Muntele Athos. 

Devenise o autoritate europeană în materie de arheologie 
şi la întoarcerea în ţară s'a gândit să facă un studiu metodic 
al bogățiilor ei si formulează un Chestionar arheologic, care, 
răspândit prin toate unghiurile ţării, a prilejuit răspunsuri 
conţinute în 76 dosare, astăzi în Biblioteca Academiei. Pe baza 
acestor răspunsuri el a descris două judeţe numai: Dorohoi si 
Romanați, celelalte aşteaptă încă devotamentul unui om de spe- 
cialitate. 

Cu aceasta se termină perioada oficială a activităţii lui, 
dar cu anul 1870 începe o altă perioadă de 10 ani, care este cea 
mai fecundă din cariera lui si în care atenția lui se împarte 
între: academie, ateneu, profesorat, jurnalism și Teatrul Na- 
tional. 

La Academie a fost primit imediat dupa intoarcere, dupa 
propunerea lui Papiu Ilarian. De cum a intrat, s'a devotat trup 
si suflet problemelor cari erau menirea ei. Se ştie invergunarea 
si humorul, cu care a combătut direcţia latinista, în dicţionar si 
gramatica românească, direcție atunci dominantă în Academie. 
Nu se stie însă toată munca, pe care a depus-o pentru celelalte 
scopuri, ca: traducerile din clasici; studiul istoriei românești; 
ediţiile de autori uitaţi ca D. Cantemir si N. Bălcescu. A fost 
un adevărat entuziasm in Academie, când şi-a citit memoriul 
asupra Tezaurului dela Novo Cerkask, în care a descris toată 
orfevrăria sciticá. Pentru toate acestea Academia 1-а ales Secre- 
tarul ei general. 

La Ateneu a ţinut două serii de conferinţe. Dintr'o serie de 
4 conferinţe arheologice, n'a ţinut decât una. Seria a doua: Motii 
si Curcanii au un caracter politic, destinate a arăta, virtuțile 
poporului românesc cari sunt aceleași deoparte și de cealaltă a 
Carpaţilor. Tot aci a participat împreună cu Esarcu și alţii la 
înfiinţarea Societăţii amicilor de Bellearte, care sa născut dupa 
urma Expozitiunei preliminare în vederea Expozitiunii interna- 
naționale dela Viena din 1873. 

In jurnalism a colaborat la gazetele prietenilor lui: Columna 
lui Traian a lui Hajdeu; Trompeta Carpaţilor a lui Boliac, Re- 
vista ştiinţifică, dar mai ales la Românul lui C. A. Rosetti, 
unde într'o serie de articole politice discută problemele Războ- 
iului, ale Independentii tarei, ale Constitutiunii ce urma să fie 
modificată şi ca unul ce participase la făurirea ei, se arăta ca 
apărător al ei. 

Profesoratul a fost pentru el un ideal, căci prin el putea să 
înrâurească viitorul. Ca profesor, a dat lucrarea cea mai impor- 
tantă, care este capodo'opera vieţii lui: Istoria arheologiei. 

Titu Maiorescu, ministru al Cultelor între 1874-76, do- 
rind să dea învăţământului nostru universitar mai multă am- 
ploare, a înființat cursuri libere pentru somitatile timpului. 
Printre aceștia a chemat şi pe Al. Odobescu. Cursul său a fost 
minunat! Cu competenţa ce o avea în materie a pus arheologia 

pe adevăratele ei baze etice si estetice, pe de o parte de studiu 
al vieţii, pe de alta de studiu al productiunilor unei societăţi, 
ce nu mai este. Ce păcat însă că această istorie care tratează 
Antichitatea şi Renaşterea, se opreşte la secolul al XVIII şi nu 
ne-a, dat si partea II-a, după cum făgăduise, care ducea arheo- 
logia până în zilele lui. 

Deşi Odobescu nu avea dar de vorbă, totuşi aceste cursuri 
au atras nu numai public de studenţi si de profesori, dar si 
un public de profani, cari rămâneau impresionați de rostirea lui 
în care se vedea bogăţia informaţiei, înțelegerea frumosului, re- 
date cu uşurinţa cea mai mare. 

Pentru aceste calităţi, cursul său liber a fost definitivat în 
1878. 

De această Istorie a Arheologiei trebue legată si ceeace 
critica consideră capod'opera lui: prefața la Manualul de vână- 
toare a lui C. Cornescu: Psevdokinegheticos, adică, „falsul tratat 
de vanatorie“. După părerea mea această bucată nu e mai fru- 
moasă decât oricare din cele 15 capitole din lucrarea pomenită. 
Eminescu îi atribuia frumsetea unei opere în mozaic. Nu o voiu 
descrie, pentrucă o cunoaşteţi cu toţii. Voiu aminti din ea numai 
finalul: povestea Bisoceanului, care pentru Odobescu este sim- 
bolicá. Soarta lui a fost identică cu a tânărului fecior de impa- 
rat, cel cu noroc la vânat, care şi-a dat libertatea si puterea pe 
dragostea unei femei si a rămas — fără dânsa — in nimic- 
nicie. І 

La teatru а intrat in 1873, întâi са membru în Comitetul 
teatral în locul lui C. Esarcu, care pleca agent diplomatic la 
Roma. Cu pasiunea cu care le făcea pe toate, a făcut ceeace 
lipsea Teatrului National: Regisura. El punea în scenă piesele 
istorice. El a rupt cu trecutul, care se mulțumea să adapteze 
mult-putinul cât se găsea în recuzita teatrului, la piesele noi. 
El însă a pus fiecare piesă în cadrul ei adevărat si în costumele 
timpului. Pentru interesul ce purta Teatrului Naţional, a fost 
numit director în 1875 şi a condus teatrul timp de aproape 3 
ani. Primul lui succes de directorat a fost Ruy-Blas în traduce- 
cerea lui Ollanescu-Ascanio. 

Cu anul 1881 intrăm într'o nouă perioadă, în care trajecto- 
ria vieţii lui pare că începe a coborî. Se ducea la Paris ca 
prim-secretar de legatiune, ceeace pentru el, care fusese mi- 
nistru deplin, era o decădere; dar a primit postul pentru a 

putea fi în orașul-lumină în care să-şi desáváàrseascá si să-şi 
publice marea lui lucrare asupra Tezaurului dela Petroasa, pen- 
tru care n'ar fi găsit în ţară mijoacele tehnice necesare, si în 
adevăr, a făcut din cartea lui o lucrare de mare lux. 

Mai avea o însărcinare, dată de Academia română, aceea 
de a strânge din arhivele Ministerului de externe francez do- 
cumentele ce priveau tara românească. După întoarcere, a pu- 
blicat în colecția Hurmuzachi, materialul adunat. 

La Paris găsea legatiunea noastră reprezentată în mod 
strălucit cu Kogâlniceanu, apoi cu Alecsandri, ca ministru, si cu 
Bengescu, biblicgraful lui Voltaire, ca al II-lea secretar. De 
sigur că această ambiantá îi dădea îndemnul spre literatura. 
Frecventa mult teatrul, pentru care aveau acum o predilecție. 
El însuși face încercări. Traduce împreună cu Ionescu-Gion 
,L'ami Fritz“ o piesă după un roman de Erkman-Chatrian pe 
care o dă Teatrului Naţional sub titlul de „Nea Frăţilă“. Mai lu- 
crează si alte piese: ,,Grandomania" si „Radicale“, si era atât 
de pornit pe această nouă activitate, încât în biuroul lui avea o 
pancartă, care trebuia să-i amintească munca lui dramatică. 
Tot atunci trebue să fi conceput şi scenariile pentru piesele lui 
istorice „Doamna Clara" si ,,Sutasul Troian“, cari apoi au dis- 
părut în mod misterios. 

La Paris se credea și trimisul Regelui Carol şi al Reginei 
Elisabeta, de aceea în semn de omagiu pentru Regina poetă 
Carmen Sylva, traduce împreună cu Bengescu un basm al ei, 
clădit pe legenda Mioriţei: „Le pic aux désirs“ si din care după 
îndemnul său, un alt student la Paris, pictorul G. D. Mirea, a 
făcut capod'opera picturală „Vârful cu Dor“. 

Diplomaţia si cu teatrul, fatal te atrag spre mondanitate. 
Isi regăsise prietenii de dinainte dela 1867 si fără a neglija pe 
prietenii lui de ştiinţă — căci îl vedem colaborând la Gazette 
archéologique — petrecea. Petrecea aşa cum poate să petreacă 
un intelectual-artist. Panta aceasta l-a dus la sibaritism și este- 
tism. Astfel soţia lui purta rochii, cari erau făcute după mo- 
delele create de el. Fiica lui, Jeana — o fată frumoasă, cum nu 
putea fi decât un copil ieşit din această frumoasă păreche — 
avea un salon al ei, mobilat special, cu jet împărătesc bizantin, 
pe care se aseza ca să-și primească prietenele. Pentru el însuși 
făcea cheltuieli. Nu era carte oricât de scumpă, oricât de fru- 
moasă, pe care să nu şi-o procure. De atâta muncă şi petrecere şi 

figura lui pare că se transformase. Căpătase o înfăţişare de 
morbidetà, în care ochii, înconjurați cu un cearcăn bistru, erau 
putin afundati în orbite, pare că pentru a privi lumea cu un 
„recul“ artistic. i 

Cu un astfel de regim, mult-putina lui avere s'a irosit, si 
a început a se arăta nevoia. Lucrurile acestea au ajuns la ure- 
chile ministrului de externe de atunci: D. A. Sturza. Acesta, era 
un om mare, a cărui mărime era făcută din multe calităţi mici, 
dar cari aglomerate între ele făceau ceva tare ca granitul. De 
sigur că granitul trebuea să spargă paharul făcut din cristal de 
Veneţia ce era Odobescu. Sturza i-a trimes o sumă — o mizera- 
bilă sumă — cu care să-şi lămurească situatiunea si atunci la 
1885 s'a întors în ţară, ca să pregătească un Congres arheologic 
la Bucuresti, Sturza i-a cerut demisiunea. Şi-a dat-o si de atunci 
conflictul dintre ei doi s'a mutat pe toate tărâmurile si a izbuc- 
nit chiar în publicitate printr'un memoriu în care el discul- 
pându-se, atacă. De sigur că n'aș fi relatat această împreju- 
rare, dacă n'as crede că ceva din această ostilitate, n'ar fi în 
cauza саге l-a determinat să-și ridice viata. Si nu vreau să 
întârzii cu explicatiunea aceasta. Moartea lui s'a petrecut la 
începutul lui Noemvrie 1895. Cu două luni înainte căzuse regi- 
mul conservator dela putere si fusese chemat D. Sturza să for- 
meze guvernul. Ştia ce-l așteaptă: cá va trebui să părăsească 
toate posturile, care-i dădeau posibilitatea de a trăi. Căuta a 
compensatiune în catedra dela liceul Sf. Gheorghe, pe care o 
părăsise supărat pe Anghel Demetriescu. Toate acestea mi le-a 
povestit acel care a intermediat împăcăciunea dintre ei. Se vede 
că răspunsul lui Anghel a întârziat, sau nu l-a mai așteptat, 
pentrucă intervenise si marea lui deceptiune, si astfel 51-а 
curmat zilele. 

Dacă la Academie nu se mai găsea ca la el acasă, ca mai 
înainte, în schimb Ateneul l-a îmbrățișat, Ateneu pe care l-ar 
fi vrut fuzionat cu Academia. El a fost acela care la inaugu- 
rarea Ateneului din 1888 a ţinut conferinţa tratând o ches- 
tiune de arhitectură, arheologică asupra „Clădirilor cu dom 
circular“ ca şi Ateneul. Această ostilitate a lui D. Sturza l-a 
făcut să părăsească partidul liberal, în care se găsea numai ca 
prieten al familiilor Rosetti si Brătianu si să se apropie de 
acela, care l-a înţeles mai bine: Titu Maiorescu. De acum îna- 
inte publică la Convorbiri literare si la Epoca. Isi adună în 3 

volume: Operele complete, pe cari le prezintă la Premiul Năs- 
turel Herăscu si gratie lui Maiorescu obţine premiul, care cu 
7 ani înainte fusese acordat lui V. Alecsandri după raportul său. 

Primește a face Cursul de Istorie la un institut nou: Li- 
ceul Sf. Gheorghe şi această împrejurare ar putea fi conside- 
rată, pentru el Universitarul ca o decădere, dar dimpotrivă, 
pentru el era o inaltare, căci îl apropia de rolul de educator si 

.nu va fi mulțumit decât atunci când se va putea ocupa si de 
cei mai mici: primarii. 

Aici prin Anghel Demetriescu a cunoscut pe aceea care 
prin tinerețea ei, avea să facă să se nască în el o târzie dra- 
goste adevărată, dragoste cum nu cunoscuse nici în tinereţe și 
care avea să-l tie ferecat câțiva ani. Soţia lui, supusă, i-a nete- 
zit calea dragostei, retrăgându-se la moșia ei din Argeş. 

In 1888 este numit în Consiliul permanent si astfel i se 
dă ocaziunea de a se ocupa de toate treptele învăţământului 
si pentru fiecare pregăteşte câte ceva. Pentru universitari isi 
preînoşte cursul, vorbindu-le de arheologia greco-lantina; iar la 
jubileul de 25 ani a Instituţiei lor, le vorbeşte de întemeietorul 
ei: Petrache Poenaru. 

Pentru secundari pregăteşte o serie de basme mitologice; 
iar pentru primari nu se dă îndărăt să le alcătuiască Abecedare, 
Cărţi de cetire şi Gramatici. 

Dar mai presus de învățământ pretuia educația. In el edu- 
catorul era la înălțimea nationalistului si patriotului. După 
cum în sufletul lui aveau loc: Românii de pretutindeni si Ro- 
mânii din toată ierarhia socială, tot astfel tot tineretul avea 
dragostea lui dela cei mai mari şi până la cei mai mici. Răspun- 
zând lui Hașdeu (Noi în 1892) a rostit de aici dela această tri- 
buna ultima lui conferință: „Un leac pentru copilăria naostra“, 
în care arată rolul educaţiei tineretului în viaţa unei naţiuni. 

Adevăratul lui rol de educator si l-a dovedit în tot timpul 
cât a fost directorul Şcoalei Normale. Atunci a ridicat şcoala 
la o strălucire, pe care nu a mai avut-o niciodată. Cele câteva - 
generaţii cari au avut fericirea de a aprinde lumina lor din lu- 
mina lui, au devenit focare cari, transmițând lumina primită, 
au dat posiibilitatea să se perpetueze ideea inițială pornită 
din el, 

In timp când făcea lucrarea cea mai bună pentru viitorul 
ţării, acțiunea amoroasă, care durase peste 4 ani, se îndrepta 

spre desnodământul ei fatal si nu aștepta decât conjunctura 
cu celălalt rău —căci o nenorocire nu vine niciodată singură. 
Desnădejdea de a învinge dificultăţile si deceptiunea amoroasă 
l-au hotárit. Cunosc detaliile rupturei, dar, pentrucă cea care 
le-a provocat mai traeste, le voiu tăcea. Intors acasă, a scris 
scrisoarea din 8 Novembrie 1895 către Anghel Demetriescu în 
care-l roagă să-i apere amintirea contra clevetirilor. A luat o 
doză de laudanum; s'a aşezat in pat, așteptând moartea, care 
n-a venit, — a doua zi 9 Novembrie, medicii l-au salvat. Inge- 
rul păzitor, la vestea nenorocirii, a sburat spre dânsul, dar nu 
a mai putut împiedeca nimic. Prea era mare amáráciunea des- 
nădejdii lui! Marţi 10 s'a dus la o farmacie de pe Cuza Vodă 
şi sub pretextul inselátor că-i trebuesc două doze de morfină, 
una pentru el si alta pentru a fi trimeasă soţiei lui, a cumpărat 
3 gr. din droga. S'a întors acasă și le-a luat pe toate. Agonia 
durează până a doua zi, Miercuri, ora 3, când liniștea cea mare 
se aşează peste sufletul şi peste trupul lui. 


Acesta a fost omul și acesta i-a fost destinul!... 

Omul, cu limpezimea românească a minţii; cu inima așe- 
zată în regiunile cele mai nobile, avea un suflet mare, care este 
tot atât frumos ca şi opera lui, din care regret că nu am putut 
desprinde câteva giuvaere pentru a vi le prezenta. 

Iar destinul lui? destinul i-a fost mătrăguna. 

La naștere ursitoarele i-au aruncat în leagăn florile albe 
ale tuturor darurilor, dar printre ele şi floarea neagră a mă- 
trăgunei. Mătrăguna... i-a răsucit trajectoria vietei! Matraguna 
i-a pus capăt! 

Pentru soarta. nefericită a lui Odobescu ar trebui să-i pur- 
tati o dragoste mai mare decât pentru oricare altul dintre li- 
teratii romani — sau — cel putin tot atât cât purtaţi unui alt 
nefericit al ei: Mihail Eminescu! 

Mihail Eminescu şi Alexandru Odobescu: iată două nume 
pe cari aș vrea să le păstraţi alături în mintea Dv. 

Mihail Eminescu! stea căzătoare, care brăzdează firma- 
mentul nostru literar cu o linie luminoasă ce se pierde în 
noapte. 

Alexandru Odobescu! stea fixă care strălucește așa, după 
cum străluceşte luceafărul dimineţii peste plaiurile românești. 

LA INMORMATAREA LUI TRANDAFIR G. DJUVARA 
Cuvânt rostit de d. STEFAN C. IOAN în ziua de 4 Ianuarie 1936 


Intristată adunare, 


Am dureroasa însărcinare de a spune, din partea acestui 
așezământ de cultură naţională, un ultim cuvânt de adio scum- 
pului şi distinsului nostru coleg Trandafir G. Djuvara. 

Inzestrat de natură cu o inteligenţă vie şi cu un suflet en- 
tuziast, om de artă şi de gust, ilustrul dispărut nu şi-a mărginit 
bogata lui activitate numai pe tărâmul diplomatic, îndeplinin- 
du-și asa cum și-a îndeplinit datoria către patrie un lung sir 
de ani, dar n'a cruțat пісі munca, nici timpul pentru a contri- 
bui la întărirea si înălțarea culturii românești. 

Importantele sale misiuni diplomatice la Belgrad, Sofia, 
Constantinopole, Bruxelles şi Athena, se oglindesc în Memo- 
riile sale publicate in 1. franceză în anul 1930 la Paris, cu a 
prefaţă elogioasa a fostului ministru Victor Bérard, precum si 
în apreciatele sale lucrări asupra tratatelor și conventiunilor 
României, asupra aranjamentelor comerciale și asupra proec- 
telor de împărţirea Turciei. 

Membru al Ateneului Român încă din 1883, cel mai vechiu 
dintre noi toti, Trandafir Djuvara a fost din primul moment un 
harnic şi înflăcărat colaborator al lui Constantin Esarcu, fon- 
datorul acestei importante institutiuni de cultura. 

La 28 Aprilie 1885, el a ţinut prima sa conferință despre 
»superstitiile populare“ la „Români si la diferite popoare“, ur- 
mata de alte patru si anume: despre Asociatiuni in 1886, asu- 
pra lui Esarcu in 1900, despre Poezia lui Serbanescu în 1902 si 
asupra lui Edgar Quinet in 1903. 

Trandafir Djuvara a condus Revista Atheneului, a fost 
secretar al biroului si in aceasta calitate a intocmit in anul 

1904 cel dintâiu Anuar al acestei institutiuni, imbratisind in- 
treaga ei activitate culturală cu începere dela 1865. 

Ca toată marea generaţie din timpul său, el n'a avut alt 
tel în viata sa decât progresul si înălțarea patriei. 

„Nu numai pentru noi, ci şi pentru alţii“ este deviza ace- 
lor bărbaţi aleşi ai neamului, care în mod cu totul desinteresat 
au închinat munca lor culturii naţionale, conştienţi pe deplin 
de nevoia imperioasă ca lumina să pătrundă până la cea mai 
sărăcăcioasă colibă. 

Dacă la baza tuturor acţiunilor omenești găsim fie mobile 
nobile si altruiste, fie mobile josnice si egoiste, este cert ca 
mobilul luptătorilor pe tărâmul cultural nu poate fi decât fru- 
mos si ináltátor în toată accepțiunea cuvântului. 

Gestul delicat și ales ce a făcut Trandafir Djuvara, ca un 
adevărat Mecena al vremurilor de astăzi, în mijlocul unei so- 
cietati bântuite in cea mai mare parte de un materialism exa- 
gerat și de un egoism feroce, donând Ateneului Român prin tes- 
tamentul său — din care un exemplar a avut grija să-l depună 
la cancelaria nostră în ajunul plecării în ultima sa călătorie 
la Paris — donând suma de un milion lei, pentru ca din veni- 
tul ei să se premieze în fiecare an doi din cei mai distinși con- 
ferentiari, — acest gest nobil cinstește atât pe donatorul ge- 
neros cât si pe institutiunea însăşi, care prenumeră suflete 
atât de entuziaste printre membrii ei. 

Fără a fi avut o avere prea mare, scumpul nostru coleg a 
lăsat în total patru milioane lei pentru diferite destinatiuni 
culturale și filantropice. 

Câtă asemănare între dânsul si Constantin Esarcu, ctito- 
rul Ateneului, care a lăsat poporului român dintr’un egal sen- 
timent frumos de fratie naţională, tot ce posedă: averea lui, 
cărţile lui, tablourile lui și mai presus de toate, acest impunător 
templu al culturii, care întrupează idealul său. 

Trandafir Djuvara părăsind viata pământească si pasind 
spre cele eterne, poate avea satisfacția datoriei îndeplinite si 
conştiinţa de a fi adus servicii reale semenilor săi, contribuind 
în marginile posibilului la mersul înainte al tarei, după o acti- 
vitate rodnică la 48 de ani în cariera diplomatică şi de 52 de 
ani în ogorul cultural. 

O activitate atât de bogată şi de meritorie îl aşează defi- 
nitiv între bărbaţii distinși ai neamului românesc. Faptele lui 

bune constituesc cea mai aleasă moștenire ce un părinte lasă 
copiilor săi. 

Inaintea, judecătorului ceresc, la înfricoşatul județ de care 
se vorbește în cartea sfântă, el va răspunde cu succes de mo- 
dul cum a întrebuințat talantul: nu l-a ascuns, nici nu l-a arun- 
cat pe pământ sterp, ci l-a pus în loc fertil si a scos un rod în- 
sutit. 

Membrii Ateneului Român, cu inimile cuprinse de cea mai 
adâncă durere, dăm cea de pe urmă salutare rămășițelor pă 
mantesti ale iubitului nostru, a cărui amintire va fi pururea 
vie în generatiunile prezente si în cele viitoare, atât timp cât 
va exista o cultură românească. 

Dacă vre-o usurare am putea aduce familiei atât de îndu- 
rerate, este să asigurăm că toată intelectualitatea din tara ia 
cea mai vie parte la profundul ei doliu. 

Scumpe coleg, să-ţi fie tarana uşoară! 


ANEXE 
ш 


CONFERINŢE DE RECEPŢIE 
ŞI RĂSPUNSURI 

CAMPIA ARDEALULUI, STUDIU GEOBOTANIC 
Conferința d-lui AL. BORZA, ţinută în seara de 20 Ianuarie 1935 


Comitetul Ateneului Român mi-a facut exceptionala cinste, 
prin nimic meritată, de a mă alege între membrii săi, printre 
care strălucesc numele atâtor somitati ai științei si atâţia ne- 
muritori maeștri ai artei si ai gândirii românești. 

Am fost chiar înscris pentru astăzi, în şirul strălucit al 
conferentiarilor Ateneului Român, cu o conferinţă, care este în 
acelaş timp și discurs de recepţie în sânul acestui aşezământ 
glorios al culturii românești. 

Am crezut că, ar fi foarte potrivit să folosesc acest excep- 
tional prilej de a-mi arăta adânca mea gratitudine pentru prea- 
putin meritata onoare ce mi s'a făcut, vorbind despre o regiune 
a ţării, deosebit de importantă, totuşi complet ignorată, 
extraordinar de interesantă, si totuși abia studiată, înfăţişată 
deobste în cărţi şi hărți geografice si în tratate științifice cu 
totul greşit, cu totul fals. 

Acest ţinut, copil master al patriei române, este „Câmpia“ 
Transilvaniei sau a Ardealului. 

Exploratorii Câmpiei. Pe cine 1-а tentat de fapt vreodată 
petecul acela galben si monoton de pe hartă, cuprins între Mu- 
reş, Arieş şi cele două Someşe, numit de obște Câmpie, să-l 
viziteze, să-l studieze, să-i desluseascá tainele ştiinţifice, como- 
rile economice, etnografice şi folkloristice? Dacă n'ar fi isbuc- 
nit întâmplător gazul metan dela Sarmasel poate si azi 
ar fi chiar pentru economişti o terra incognita. Lipsită de 
aşezări urbane, — Mociul minuscul este doar cel mai însemnat 
centru — întreaga regiune este presărată numai de sate sărăcă- 
cioase, care n’au desteptat interesul geografilor si al natura- 
listilor, mai bucuroși să-şi aleagă ca centru de explorare un 
oras, cu tot confortul necesar. 

Dacă mai punem în cumpănă si factorul ademenitor la 
cercetări pe teren sau cel putin care inlesneste esențial explo- 
rarile: drumurile practicabile, vom înțelege pentru ce au lipsit 
până acum cercetătorii indrásneti, care să înfrunte coclaurile 
desfundate si cleioase ale Câmpiei, cari să se aventureze la cer- 
cetări întinse în lung si în latul unei regiuni vestite pentru tina 
nemiloasă, care impune în mod obligatoriu folosința picioroan- 
gelor sau a cătăligelor în timpuri ploioase. Cercetările stiinti- 
fice au fost din această cauză mai mult de interes local res- 
trans şi s'au făcut din partea naturalistilor născuţi pe Câmpie, 
mai mult în nemijlocita apropiere a satului natal. Janka, a 
herborizat in jurul Sucutardului, unde își avea moşia, Prodan 
în regiunea Chiochisului, Chetianu în regiunea Ercei de 
Mureş, unde s'a născut, Freyn, inginerul botanist, de-alun- 
gul liniei ferate pe care a construit-o, Nyarady în ţinutul 
oraşului Târgul Mureș, unde a funcţionat ca profesor, Her- 
mann Otto în centrul câmpiei (Zau—Mihes), unde a fost 
găzduit de familiile nobililor maghiari, Ornstein!) în re 
giunea Someşului la Gherla, unde a funcţionat, Pop-Câm- 
pianu?) mai ales de-a-lungul drumurilor principale. 

Numai timpurile de tot recente, cu înlesnirile oferite de 
locomotiunea automobilisitică, au permis, în timpul verilor sece- 
toase, o cercetare mai extensivă și intensivă a întregului basin 
ardelean, ingáduind organizarea unui studiu metodic al Câm- 
piei. Enculescu ne dă o privire generală asupra solurilor, 
Maxim 3) face o nouă sinteză a structurii geologice, Ciomac 
caracterizează agricultura Câmpiei pe care o consideră ca о 
„unitate agricolă“. Dintre cei vechi numai Koch a mai avut 
prilej să cerceteze din punct de vedere geologic toate ungherele 
acestui întins ţinut, funcționând zeci de ani ca profesor la Uni- 
versitatea din Cluj, dispunând și de mijloacele financiare nece- 
sare pentru adevăratele „expediţii“ ce erau excursiunile și dru- 
murile de studiu prin acest ţinut inospitalier. 

Iată pentru ce am crezut că pot numi Câmpia un ţinut pu- 
tin cunoscut de specialiști si de marele public. Iată pentru ce nia 
avem încă o definiţie si o delimitare acceptabilă si stiintificeste 

1) Ornstein, „Die Mezóség", Streffleur's dst. mil. Zeitschr. 1822, I. p. 106. 

2) Pop-Câmpranu, 1., Câmpia Transilvaniei, Cunoştinţe Folositoare, Seria 

C. No. 17. Cartea Rom. 


3) Maxim, | A., Câmpia Ardsleaná poate fi considerată regiune geografică 
naturală ? în Revista ştiinţifică „V. Adamachi“, vol. XV, No. 1, p. 19-25, 

motivată a Câmpiei Ardealului. Iată pentru ce mai dáinuesc 
adevărate legende despre un ţinut de „stepă“ sau bărăgan în- 
tins, care ar fi Câmpia, atât în literatura noastră geografică 
cât şi în tratate ştiinţifice; erori isvorite din observatiuni lo- 
cale, nemotivat generalizate, trecute din gură în gură, dela au- 
tor la autor, din hartă în hartă. 

Era deci indicat să initiez o campanie amplă de cercetare 
a „Câmpiei Ardelene“ mai ales din punct de vedere geobotanie, 
ajutat de mai multi specialişti Clujeni si sfătuit de ma- 
rele Fr. Clements dela Fundaţia Carnegie. In conferința 
de azi îmi permit să prezint chiar rezultatele principale ale 
acestor cercetări pe teren, făcute de un şir lung de ani. 

Limitele. Numele de „Câmpie“ este de origină populară, nu 
savantă. Prin el poporul nostru românesc numește — de sigur, 
de veacuri — o regiune restrânsă, cuprinsă între localităţile 
Turda, Apahida, Sucutard, Sângeorzul-nou, Teaca, Sabed, Lu- 
dus, Turda. Poporul, cu admirabilul sáu simt de orientare si 
cu neîntrecuta sa înţelegere a realitatilor şi fenomenelor din 
natură, a avut bunele sale motive să individualizeze acest ti- 
nut ca o unitate geografică distinctă, asa cum a deosebit Tara 
Hațegului, Tara Oașului, Tara Oltului, Tara Bârsei. 

Au venit apoi cărturarii, căutând să motiveze stiintificeste 
această denumire poporală a unei regiuni naturale distincte, 
să-i dea, o delimitare bazată pe criterii şi date riguros ştiinţifice, 
luate din domeniul geologiei, geografiei, climatologiei, pedolo- 
giei, geobotanicei, aproape uitând de cele economice — fisiog- 
nomice — etnice-istorice, care singure joacă un rol în judecata 
poporului şi au dat fiinţă şi numelui de „Câmpie“. 

Rezultatul diferitelor interpretări şi motivări savante date 
„Câmpiei ardelene“ îl vedem reoglindit si în confuziile 
lamentabile ale hártilor 1) si în extinderea diversă a de- 
numirii de Campie la teritorii care nu-i apartin (diferiti geologi, 
Procopianu-Procopovici, Pax, Prodan). 

Prima harta care indica aceasta unitate geografica este 
„„General Karte“ din 1863 a Institutului Geografic Militar din 
Viena 2). Câmpia este indicată în limitele restrânse înţelese de 
popor, şi nu trece spre Nord de linia Apahida-Reghin. 

1..Mártonfy, L, Egy раг szó az erdélyi „Mezâscg“ fogalmának és határ- 
vonalainak tisztâzâsâ hoz, А тоду. orvosok és term. vizsg. XXVI vándorgyül, Munká- 
latai, Bpest 1893, p. 481-487. 


2) K. K. militár-geogr. Institut: Generalkarte des ehemaligen Grossfürsten- 
thums Siebenbürgen. 1863. 1: 300.000. 

Geologii Hauer si Stache!) extind noţiunea Cám- 
piei departe spre Nord, până la Dej, Beclean si spre Vest până 
la Gherla, şi dincolo de Somes, cuprinzând si fânețele Clujului, 
bizuindu-se pe consideraţii geologice. Mârton- 
fi motivează si mai explicit această extindere a noțiunii Câmpie, 
pe care si unii geologi moderni sunt inclinati să o facă. Din 
punct de vedere geologic, afirmă Mârtonfi şi pe urmă și 
Eródi2), ar trebui să numim Câmpie teritoriul caracterizat 
prin straturile mediteraneanului superior, din 
Miocen, numite de Koch: StraturideCâmpie. 
Această părere nu era justă nici acum 40 ani când a fost emisă, 
căci straturi mediteraneane erau cunoscute şi atunci din basinul 
ardelean de pretutindeni, dela Alba Iulia și Sibiu, unde nimeni 
n'a încercat să extindă noțiunea de câmpie. Nu este însă ad- 
misibilă astăzi, când cunoaştem mai bine alcătuirea geologică 
a ţării. Basinul transilvan întreg este alcătuit din strate ter- 
tiare neogene, în special miocene, sedimentate în fundul mării 
de odinioară. Mai întâiu a devenit uscată regiunea nordică, până 
la Dej-Năsăud, în miocenul mijlociu. In miocenul superior, în 
sarmatian, a esit de sub apă regiunea nordică până la li- 
nia Cluj-Reghin, iar centrul Basinului ardelean a devenit uscat 
abia în pliocenul inferioar (dacian si pontian), până la linia 
Mureșului. Regiunea Târnavelor s'a ridicat din apă abia in pli- 
ocenul superior (levantin) şi în cuaternar. Culmile mai înalte 
ale dealurilor din întreaga regiune mai poartă rămăşiţele ulti- 
melor straturi depozitate din mare: în Câmpie gresie sarma- 
tică, succedate de marne cu intercalatiuni de tuf dacitic; dar 
ele nu sunt apanajul „Câmpiei“. Dealurile, colinele 
joase, dela Şărmaş până la Ocna Sibiului, sunt alcătuite din 
argile marnoase, marne vinete compacte, nisipuri şi gresii pu- 
tin cimentate, din mediteraneanul superior. Alcătuirea aceasta 
a basinului ardelean, ca o covată, саге pe încetul s'a umplut 
cu sedimente marine, explică şi prezența şi împrejurările în 
care a fost descoperit gazul metan dela Sarmas, si pe urmă 
din restul basinului. 

Geologii unguri bănuiau că în fundul depozitelor s’ar găsi 


1) Hauer u. Stache, Geologie Siebenbürgens, Wien. 1863. 
2) Eródi, K., A Mezóség és tavai. Földrajzi Közlemények, XXXVI (1908), 
p. 371. 

săruri de potasiu, ca la Stassfurt, si care ar putea fi de aceeași 
importanţă, pentru agricultură, ca îngrăşăminte chimice. 

Ori din sonda fixată într'o boltitură a cutelor de strate, la 
Sármásel, în mijlocul Câmpiei, a izbucnit pe neaşteptate gaz 
metan, o hidrocarbură probabil de origine organică. Pe urmă 
s'au perforat și alte domuri în care se găsea acest preţios 
gaz pe Târnave, deci în afară de Câmpie. Acum se caută pe- 
trol, se pare cu puţine șanse, si se găsesc ici-colo intercalate 
strate subţiri de cărbuni, rămășițele vegetației tropicale din 
preajma golfurilor de mări ce sau succedat în cuprinsul ba- 
sinului ardelean scufundat. Constituţia geologică a basinului 
ardelean nu permite deci să delimităm pe acest criteriu o 
unitate aparte, specifică, се ar corespunde cu regiunea ,,Cám- 
pie“; în schimb ne ajută să înțelegem morfologia, înfățișarea 
particulară a basinului ardelean întreg și în special orografia 
si hidrografia, ținutului „Câmpie“. 

Relieful. Privind regiunea Câmpiei, de ре un punct mai 
înalt, cum este Dealul Feleacului la Cluj, ori culmile Mociului, 
încerci impresii bizare şi puţin obişnuite. Nu ai în faţă un şes 
întins, drept, cum spune in mod înșelător numele. Cât vezi cu 
ochii se înşirue, într'o invalmasala impresionantă, dealuri do- 
moale, coline întortochiate, vârfuri tuguiate, par'că ar fi va- 
lurile încremenite ale unei mări agitate. Numai departe în zare 
ti se fixează ochii pe cununa maestoasă a Carpaţilor: spre 
Nord Inăul si Munţii Rodnei, acoperiţi până in vară cu ză- 
padă, spre Est masivul păduros al Călimanului şi Munţii Bis- 
tritei, spre Vest Munţii Gilăului si coama înzăpezită a Muntelui 
Mare. Numai spre Sud se continuă talazurile monotone ale ba- 
sinului ardelean până departe în zare, par'că fără limită. Căci 
coborând treptat culmile dela Nord spre Sud, în Valea Oltului 
coboară par'că într'o groapă, înainte de a se izbi de zidul Mun- 
tilor Făgărașului. 

Ceea ce este specific „Câmpiei“ propriuzise ca înfăţişare, 
este dublul aspect pe care îl au aceste dealuri sinuoase, aceste 
coline și spinări meandriforme, privite din două direcţii opuse. 
Dinspre Sud privind spre Nord, nu vezi decât dealuri ple- 
suve, întortochiat combinate, de o monotonie exasperanta. Pri- 
vind în schimb de pe un punct înalt spre Sud, te izbeşte 
un tablou mult mai variat şi mai simpatic: dosurile colinelor 
poartă de cele mai multe ori pădurici ce se urcă până la vârf, 

par'că ar fi o bască alene aruncată pe o ureche. Dacă priveliștea 
aceasta te încântă prin diversitatea culorilor şi a formelor, 
prima te indispune si te plictiseste. Dar iti vine în minte câte 
o icoană magică sau de minuni făcătoare de prin mănăstiri, 
unde faţa Mântuitorului privită din dreapta surâde, din stânga 
plânge (datorită unor fasii intercalate). 

Dar vizitată mai de aproape, întreaga Câmpie iti prezintă 
forme de relief multiple si variate, care iti pun serioase pro- 
bleme de geomorfologie. Maxim grupează formele în trei 
grupe: | 

1) Spinări domoale cu pante dulci, de o înălțime me-. 
die ce nu trece de 450 metri. Acestea domină înfățișarea ge- 
nerală a Câmpiei. 

2) Din loc în loc apar niște ridicături cocotate, mici piscuri, 
având cel puţin o faţă aproape perpendiculară, cealaltă uneori 
mai domoală. Poporul le numeşte ticle sau tiglae. Ináltimile lor 
sunt datorite pălăriilor de tufuri dacitice (sau cenușă vulca- 
nică împietrită) sau de gresii ce le poartă. Clinele alcătuite din 
argile și marne se macină, uşor şi se surpă zi de zi la poalele 
ticlelor, ce se micşorează necontenit. Ináltimea ticlelor peste 
nivelul mării se ridică uneori la 550, în Nordul Câmpiei peste 
600 metri si reprezintă rămășițele platoului primordial din 
diluviu. 

3) Tot asa de des întâlnim dealurile numite copársae, 
ceea ce înseamnă în limba literară „sicrie“: movile alungite, de 
forma unei prisme culcate, cu dunga ascuţită, altele de forma 
conică, rotundă. Acestea sunt ridicături datorite alunecărilor 
de dealuri, erodate apoi si modelate de apele meteorice şi de 
înghețuri. 

Fenomenul alunecărilor este dealtfel foarte frecvent în 
Câmpia argiloasă şi marnoasă, degenerând în adevărată soli- 
fluxiune, care în anii mai ploioşi pornește la vale coaste 
după coaste, cu toate culturile ce sunt pe ele, cu vii, drumuri 
şi case. Sunt unele porțiuni din şosele care abia pot fi consoli- 
date din această pricină, iar calea ferată Teiuş-Cluj prezintă 
între Câmpia 'Turzii şi Apahida, traversând Câmpia, o aşezare 
pe un terasament ce numai cu imense cheltuieli poate fi asi- 
gurat. 

Ne întrebăm si aci, dacă aceste forme sunt specifice 
Câmpiei şi dacă aceste caractere geomorfologice pot fi în- 

trebuintate pentru delimitarea, ştiinţifică a Câmpiei? Cine cu- 
noaşte bine întreg basinul ardelean, își va da seama că acelaşi 
aspect geografic îl mai întâlneşte şi în altă parte: coline mean- 
driforme denudate, în ţinutul Secaşului, spre Sud de Târnave. 
La Blaj, la Tiur găsim solifluctiune. Dealul Parva, la imbina- 
rea Târnavelor este înconjurat de ticle si de coparsae. Movile 
rotunde, elaborate de eroziune din dealuri surpate si numite 
adesea gorgane, — după analogia Kurganelor rotunde ale mor- 
mintelor afirmativ schitice din stepe, — întâlnim în centrul 
Câmpiei, dar si lângă Alba Iulia-Drambariu. 

Nu putem deci considera nici criteriul geomorfologic ca 
determinant si trasând o limita netă pentru Câmpie, cum înclină 
so facă Maxim; îngrămădirea mai densă a acestor forme 
în „Câmpia“ poporului nostru, la orice întâmplare pare a fi fost 
unul din motivele care i-au creat o individualitate şi denumire 
aparte în popor. : 

Hidrografia. La aceasta se mai alătură un caracter hidro- 
grafic important si cu mare repercusiune asupra vieţii econo- 
mice a regiunii: Campia, in limitele ei trasate de simtul pentru 
natura al poporului, este lipsită de ape curgătoare de oare care 
importanţă. Pârâiașele mărunte, care adesea seacă in verile 
mai uscate şi şerpuesc alene într'un curs foarte întortochiat, 
adesea baltuindu-se, iar in toamnele și primăverile ploioase 
umflându-se și inundând albia tinoasă, se varsă toate spre pe 
riferie: Melesul în Someșul Mare, Pârâul Fizesului în Some- 
şul mic, Pârâul Strâmbului şi al Agârbiciului în Arieş; Pârâul 
Ludusului si al Comlodului — cele mai însemnate dintre toate, 
— se varsă spre Sud în Mureş. 

Cumpenele apelor sunt de o linie foarte sinuoasă si ur- 
meaza în general dela NE spre SV si nu corespund peste tot 
cu cele mai înalte culmi. Afluenții Someşului sunt mai activi, 
erodează retrograd mai puternic decât ai Mureșului, având 
baza de eroziune mult mai joasă: Someșul are la Dej nivelul 
de 236 metri, iar Mureşul numai cu puţin mai spre Sud, la Re- 
ghin curge la, altitudinea de 363 metri! Această remarcabilă 
diferenţă de nivel constitue cu atât mai mult o anomalie, cu 
cât stim că întregul basin ardelean prezintă o înclinare gene- 
rală dela Nord spre Sud. Somesul a fost nevoit să-şi sape o albie 
adâncă, adevărat canion, ca la Beclean şi dela Dej spre N.-Vest, 

prin care scurg apele din Nordul si Vestul Transilvaniei spre 
Tisa. 

Din peisajul Câmpiei ardelene nu poate lipsi un element 
caracteristic: lacurile sau „tăurile“. Ele se înşiră ca о salbă 
de mărgele late — dealungul pâraelor principale în văile largi 
ale Câmpiei şi poartă numele satului celui mai apropiat: ТАШ 
Seuliei, al Tágii, etc. 1). 

Ele se datoresc impotmolirii albiei prin massa mare de 
mál si argilá depozitatá de párae. Dar cea mai mare parte a 
lor este de origine artificialá, datorita indiguirilor strávechi, 
din timpurile preistorice pana in pragul evului nou. Acum pu- 
tine au rámas in fiintá, de cánd s’a simtit nevoia de pamant 
arátor tot mai mult. Digurile vechi au fost tăiate, rămânând 
ca niste pseudomorene din vremi strabune. Si precum more- 
nele sunt hrisoavele din cari se poate reconstitui intinderea 
ghetarilor de odinioara, asa din urmele digurilor s’a putut 
stabili, — împreună cu dovezile din arhivele istorice, — că au 
existat cel putin 1400 helestee în Câmpia propriuzisă si în im- 
prejurimile sale. Din digul vechiu al lacului dela Taga, numit 
Hodos-táu, s'au găsit unelte pescáresti din perioada bronzului, 
ca o dovadă că deja în aceste vremuri existau populaţii dense 
în această regiune şi importante îndiguiri. Acum în ultimul 
timp întinderea lacurilor a scăzut vertiginos, întinsele zone de 
trestie (stuf) ce le împrejmue au fost arate, scăzând minu- 
natele ascunzisuri ale hodelor si rațelor sălbatece, imbelsugate 
odinioară, imputinánd insulele plutitoare, ca plaurul Deltei. In- 
teresante sunt încă lacurile ce se găsesc în cursul apelor, în 
văi largi, si sus între coline, in căldările formate din straturi 
impermeabile, cum este Tăul Rotund de lângă Apahida, cum 
este şi Chereteul Blajului. 

De altfel aşezarea geologică a acestor strate impermeabile 
de marne argiloase şi marne vinete, aproape de 
suprafaţă, este şi cauza raritatii isvoarelor în Câm- 
pie. Stratele permeabile suprapuse lor sunt relativ subțiri şi 
nu au capacitatea de a înmagazina multă apă, mai ales nefiind 
protejate si de păduri în multe cazuri. Pentru aceea seacă asa 
de uşor în verile mai secetoase si aceste puţine isvoare. Gustul 
apei în fantanile si isvoarele câmpiei este în genere sălciu sau 


1) Erüdi, K., A Mezóség és tavai, în Fóldr. Közl., XXXVI (1908), p. 371-390. 

sărat, datorit stratelor prin care trece apa și care s'au depo- 
zitat în marea închisă a pliocenului, împreună cu diverse 
săruri. 

De acestea trebue să deosebim adevăratele isvoare să- 
rate sau „slatinele“ atât de răspândite în fundul văi- 
lor din Câmpie. Ele se datorează masivelor de sare ce se găsesc 
în cantităţi enorme în subsolul basinului ardelean și ies la 
marginea basinului până la suprafaţă, în blocuri cutate, vârâte 
printre argile salifere strasnic cutate si ele, pe când restul 
stratelor din centrul basinului prezintă slabe cutări. Masive de 
sare, si în legătură cu aceasta isvoare sărate întâlnim adesea 
în Câmpia propriuzisă: la Cojocna, Turda, Valea Florilor. Ele 
se găsesc tot asa în restul basinului, la Praid, Sovata, Ocnele 
Sibiului, Ocnele Mureșului, Dej, Tiur, lângă Blaj, Sărata la 
Nord etc., şi nu sunt o particularitate a Câmpiei, nici cât sără- 
cia în isvoare si putina adâncime a apei freatice sălcii, care 
este într'adevăr deosebit de bătătoare la ochi în Câmpie. 

Clima. De mare interes este să cunoaștem clima Câmpiei, 
despre care circulă cele mai multe informatiuni eronate, hărţi 
false şi basme pseudostiintifice. Precipitatiunile anuale sunt în 
Câmpia propriuzisă între 519 și 640 mm, dând naștere la o 
climă pe care trebue să o numim „de pădure“. Numai în anii 
exceptional de secetosi, cari se repetă ciclic la intervale de de- 
cenii, scad precipitaţiile anuale sub 500 mm. (cum a fost la 1863, 
1865 si la 1904). Aceasta produce ce-i drept o desavantajare 
periodică a pădurei, fără de a influența esenţial constituţia, ei. 
Din nenorocire însă această cantitate de apă intră în beneficiul 
vegetației in mică parte; cea mai mare parte se scurge de 
pe dealurile desgolite și pe stratele argiloase, respectiv eva- 
рога repede si nu influențează bilanțul de apă al vegetației. In 
privința cantităţii de precipitatiuni, Câmpia nu se deosebește 
sensibil de restul basinului ardelean. Numai că în restul basi- 
nului pădurile nefiind defrișate în mod atât de radical ca în 
Câmpie, alta este şi economia de apă și întreg complexul de 
efecte ce urmează pentru înfăţişarea ținutului si pentru om. 
Spre marginea sa muntoasă răsăriteană, basinul ardelean pri- 
meste tot mai multe pricipitatiuni, la Bistriţa 666, la Gurghiu 
885 mm, creând condiţii favorabile pentru creşterea codrilor în- 
tinsi, cu o vigoare atotcutropitoare 1). 


1) Date culese de 4-1 Dr. C, Bujorean, pentru care îi exprimăm multumite. 

Cantitatea ceva mai redusă a ploii în basinul intreg,—care 
este departe de minimul de 400 indicat în Albumul statistic al 
Min. de Domenii şi răspândit în lumea întreagă cu prilejul 
Congresului de Agricultură internaţional ţinut la București — se 
datorește probabil faptului, că acest teritoriu se află în „umbra 
ploilor“, adecă alături de Munţii Apuseni (Masivul Bihariei), 
cari prind si retin toate precipitatiunile ce vin din spre Vest, cu 
precădere 1). 

Repartiția ploilor mai mult în sezonul de primăvară si 
toamnă a fost uneori făcută responsabilă pentru caracterul ve- 
getatiei din basinul ardelean, si în special din Câmpie, deşi nu 
este nimic particular specific nici în acest factor. Din punct de 
vedere al producţiei agricole, repartiția ploilor şi periodicitatea 
climatului, în combinaţie cu factorul relief şi constituţie geo- 
logică, fac ca pe Câmpie să nu lipsească cel puţin un fel de 
rod. In ani ploioşi rodesc holdele dealurilor, în ani sece- 
tosi semănăturile din lun cile pâraelor și porumbul văilor. 

Temperatura anuală medie este în Câmpie 8°,5—99,5, cu 
nuanţe variate în centru și în spre periferie. Extremele 
sunt considerabile. La Sabed sa observat in 1904, 
maximum де-|- 390,3, iar minimum de —260,2, tot acolo, in 1901. 
In privinţa minimului găsim puncte mai reci la marginea basi- 
nului ardelean (—34°,2 la Sibiu 320,5 la Cluj 1929, — 309,1 la 
Alba-Iulia, 1928). Amplitudinea extremelor este 
totuşi de peste 660 în Câmpie, întrecând în această pri- 
vinta şi Dobrogea (unde cunoaştem amplitudine de 600, dela 
+360,9 până la — 240) continentală. Ingheturile târzii și iernile 
fără zăpadă fac mari ravagii în acest ţinut despădurit al Câm- 
piei în urma grindinelor dese ce se abat asupra regiunii vestice 
a Câmpiei mai ales. Factori de relief încă neidentificati produc 
vâltori de aer, adevărate tornado-uri şi fenomene frecvente de 
grindină. 

In rezumat: Clima Câmpiei Ardelene nu este în genere 
mai xerotermică decât a restului basinului ardelean. 

După această lungă introducere descriptivă şi caracteri- 
zare a factorilor fizici din Câmpie — ca după recomandările 
plicticoase, dar indispensabile înaintea unui ospăț, — urmează 
să ne asezám la masă si să facem cunoștință cu vegetaţia si 


1) Fekete, L., A Bihar hegység befolyâsa az Erdélyi Medence klimâjâra, in: 
Ercészeti Lapok, 1911 (Vol. L). 

flora Câmpiei. Totuşi mai trebue să aruncăm o privire si asu- 
pra factorului fizic deosebit de important, solul. 

Solul. Solul, pătura superioară a pământului, teatrul unde 
se petrece vieata vegetală si se frământă truda omului, este 
caracteristică pentru înfăţişarea geografică a unei regiuni şi a 
fost utilizată si pentru delimitarea unor unităţi geografice. 

In privinţa solului, basinul ardelean se deosebeşte, în linii 
generale, de regiunea deluroasă înconjurătoare 1). Solul domi- 
nant al Ardealului, dela o anumită înălţime în sus, superioară 
а 600 m, este podzolul, care se aşterne pe tot felul de roci 
sedimentare sau cristaline ori eruptive. In schimb, spre Câmpie 
urmează o bandă îngustă de sol de pădure si în centru 
un sol mai negru şi mai argilos ca cel din jur, solul numit de 
pedologi cernoziom, aflat aici în diferite stadii de degra- 
dare, alternând cu foarte numeroase petece de rendzină 
şi cu cernoziom prea puţin sau de loc degradat; se ivesc pe 
întinderi mari marne mai mult sau mai puţin alterate ce 
apar mai ales pe toate coastele abrupte, unde în urma defrisárii 
pădurilor au rămas păturile de sol pradă ploilor și torentilor 
de apă; în fundul văilor se întâlnesc întinse sărături şi marne 
cu eflorescente saline. 

Agrogeologii nostri reputați, Enculescu, Saidel si 
Protopopescu-Pake, atribue formarea acestor soluri, 
dispuse azonal, prezentei marnei si nu conlucrarii tuturor 
factorilor naturali, ca in restul tarii. Vegetatia in genere o con- 
sidera ca o antestepa, izolata in mijlocul padurilor, datorita si 
ea conditiilor subsolului marnos si nu conditiunilor actuale de 
climă sau activităţii omului. In sol si subsol se găsesc nume- 
roase crotovine caracteristice stepelor fosile. De aci agrogeo- 
logii noştri conchid, că altădată această câmpie a fost stăpânită 
de stepă. Eu aș mai adăuga totuşi la aceste constatări, înte- 
meiate pe „cercetări sumare de vedere generală“, observaţia 
că în Câmpie sunt încă pete însemnate de soluri de pă- 
dure, pe cari eu le consider ca o rămășiță dintr'o pânză mult 
mai întinsă de asemenea sol, spălat în restul ținutului, in tim- 
purile istorice, pe urma tăierii pădurilor, respectiv înlocuite de 
soluri ce se formează şi acum în locuri numai înierbate. Acest 
proces de solificare a marnelor esite la suprafaţă în urma denu- 


1) Enculescu, P.. Saidel, Th. şi Protopopescu-Pake, E. I. Privire generală 
asupra solului din Ardeal, Bucovina si Basarabia. A. Inst. Geol. Rom. Vol. XI, 1925. 

dărilor, este mult mai lent decât al altor roce situate în condiţii 
climaterice identice 2). Această încetineală în solificare se ex- 
plică prin natura fizică și constituţia chimică specială a mar- 
nelor, prin natura lor argiloasă. Odată imbibate cu apă, ele se 
comportă ca o substanță greu permeabilă, împiedicând astfel 
spălarea în jos a sărurilor diferite, în primul rând a carbona- 
tului de calciu. Profilul acestor soluri născute din marnă e de 
altfel puţin adânc sau aproape lipseşte; astfel că rapida dispa- 
ritie a solului de pădure de pe pantele în genere rapide ale ba- 
sinului ardelean, se explică ușor, ca şi dificultatea sau aproape 
imposibilitatea de a se forma din nou pe teren denudat. 

Sunt oare solurile diferite, enumerate mai sus, caracteris- 
tice pentru anumite regiuni din basinul ardelean? Pot ele fi 
utilizate pentru delimitarea „Câmpiei“? 

O privire pe harta agrogeologica ne lamureste si în aceasta 
privinţă. Cernoziomul degradat, ca şi marnele salifere sunt do- 
minante spre Nord de Mureş, până la Turda, Cluj si Gherla. 
Dar nu mai putin stăpânesc aceleași soluri si spre Sud de 
cotul Muresului, între Aiud, Blaj, si Diciosânmărtin, dar 
şi spre sud de Tarnave, în ţinutul Secașului, până la Sibiu. 
Sărăturile nu lipsesc nici în regiunea Târnavelor si a Secasului. 

Deci nici consideraţii pedologice nu vin în 
ajutorul geografului care caută un criteriu de delimitare a 
„Câmpiei“. 

Fauna. N'am căderea să studiez si să caracterizez fauna 
Câmpiei si să o compar cu fauna întregului basin ardelean, de 
care nu cred să se deosebească. Nu vorbesc nici despre anima- 
lele ce trăesc în cârduri, ca ciorile, şi pot deveni o plagă a 
Câmpiei. | 

Tin numai sa asigur pe aceia cari mai considera si azi 
— pe urmele atat de gresite ale lui Procopianu-Proco- 
povici, (cu celebra sa hartă din lucrarea ,,Despre Chestiunea 
împăduririlor“ de Rusescu) — Câmpia ca un „bărăgan“, cá 
nici urmă nu este aci de animalul atât de caracteristic al ste- 
pelor zonale: popândăul sau testarul, comun în stepele clima- 
tice adevărate ale Dobrogei si ale Basarabiei (Citellus citellus 
L. şi C. ѕиѕйса Gueid). 


* 
* * 


2) Enculescu, P., La marne et les sols qui peuvent se former à ses dépens. 
Ann. Sc. de l'Acad, Hautes Et. Agron. Bucarest, tome I, 1929. 

Vegetaţia. Vegetaţia şi flora sunt mai adesea invocate ca 
mărturie pentru caracterizarea fisiografică a Câmpiei, pentru 
delimitarea ei şi deosebirea, ei de alte regiuni naturale. 

Şi chiar această vegetaţie si floră au fost si sunt încă 
greşit interpretate şi denumite. 

Din timpuri mai vechi încă, depe timpul celeberei ,,Rund- 
reise“ a botanistului Schur, la 1854, prin Ardeal datează le- 
genda despre imensa stepă transilvană, care revine din nou 
necontenit în literatura botanică. Prima hartă fitogeografică 
românească, aceea a marelui botanist Procopianu-Proco- 
povici, consideră Câmpia cu granițele fantastic lărgite în 
întregime, ca stepă, ca bărăgan. In acest sens vorbeşte une- 
ori şi Pax 1) şi Prodan 2), саге nu este hotărît în calificarea 
caracterului acestui ţinut. Silvestru Moldovan caracte- 
rizează in Enciclopedia Română (vol. I. p. 688) Câmpia, ca o 
regiune lipsită complet de păduri naturale. Geograful 
Cholnoky o numeşte „savană“. 

Enculescu consideră mai nou ca antestepă acest 
ținut, datorit condiţiilor de sol. Maxim găseşte de asemenea 
lipsa pădurilor ca o notă caracteristică a Câmpiei, care ar avea 
o floră de stepă. Eroarea aceasta alesueste pe m vizita- 
torii grábiti ai Campiei. 

Să aruncám de fapt o privire fugará peste colinele şi văile 
Câmpiei! Pretutindeni vedem acum culturi de porumb (cucu- 
ruz), grâne, cât vezi cu ochii. Jos în văi se întind lunci umede 
cu ierburi şi rogoaze grase. Pe coastele însorite domină, cu ier- 
buri şi flori multicolore, mai mult uscative, stepe, ce sunt 
păscute de numeroase turme de oi. Viile sunt încă o excepţie 
pe feţele însorite, foarte potrivite pentru aceste culturi. La 
începutul verii, feţe întregi de dealuri sunt îmbrăcate în veş- 
mântul alb strălucitor al coliei, numite aci fasca, iar în știință: 
Stipa, cu 4 specii: longifolia, pulcherima, Lessingiana si capil- 
lata. Văzând în fugă această îmbelşugare a celei mai reprezen- 
tative graminee de stepă, eşti ispitit să califici întregul ţinut ca 
o stepă, cum spuneau unii: o insulă românească 
a stepelor ruseşti. Dară să privim mai departe, peste 


1) Pax, F Grundziige der Pflanzenverbreitung in den Karpathen, II (1908) 
P. 260. idem, Die Flora des Siebenbürgischen Hochlandes. Sep. ex Fest-Band 
fiir A. Engler, 1914 p. 32-40. 

2) Prodan, I., Flora Câmpiei Ardelene Bulet, Acad. de Inalte Stud. Agrcn. 
Cluj, Vol. Il. No. 1. 1931, p. 80-363. 

dealurile mai domoale, unde se întind fânețele celebre ale Câm- 
piei, cu minunatele flori intens colorate: Echium rubrun, Salvia 
nutans, Onobrychis arenaria, Arenaria graminifolia si multe 
altele. Este incontestabil un peisaj din Sudul Rusiei, centrul si 
„leagănul“ stepelor pontice! Si dacă mai parcurgem si câteva 
sărături din regiunea Turzii ori pe la Cojocna, cu plante halo- 
file de stepe sărate (Statice, Atropis, Plantago, Petrosimonia, 
Artemisia, Suaeda, Salicornia) nu puţini vor fi ispititi să ex- 
clame: Câmpia Transilvaniei este o stepă veche, de când e lu- 
mea, este un „bărăgan“. 

Dar rog pe toti acești entuziaști stepo-fili să-şi îndrepte 
privirea spre o altă formaţiune vegetală, mai rară ce-i drept, 
dar mult mai importantă decât toate továrásiile vegetale pre- 
cedente, pentru deslusirea problemei geobotanice a Câmpiei: p à- 
durea; îi rog în același timp să facă, împreună cu mine o ana- 
liză floristică mai profundă a elementelor ce compun atât pă- 
durea, cât și stepa din Câmpie, si să vedem ce ne spun ele. 

a) Pădurile. Căci întreaga Câmpie — luată și în sensul cel 
mijlocul culturilor atotstăpânitoare, ocupând dosul dealurilor, 
uneori trecând şi pe versantul sudic și încununând piscurile 
cu diadema lor de verdeață, ce contrastează asa de bine cu 
verdele deschis, gălbui sau cenușiu al ierburilor stepice domi- 
nante pe feţele colinelor. Eu am cunoștință despre cca 180 p à- 
durinaturale, pe lângă numeroase plantatiuni de salcâm 
şi conifere. 

'Toate pădurile Câmpiei ne surprind dela început prin mar- 
ginea lor net delimitată fata de fânețele sau culturile de alături, 
print'o bordură alcătuită nu numai din arbustii comuni ai mar- 
ginilor de păduri: rugi de mure, cálin, dármoz, lemn câinesc 
si altele, ci de copaci înalţi puternici, inchegati într'o falanga 
deasă, asa ca si mijlocul pădurii însăşi. Desi în genere de repe- 
tate ori rărite sau tăiate până la pământ după un plan de exploa- 
tare alcătuit cu prevedere, refăcute apoi prin vlăstărire după 
acest dezastru, pădurile din Câmpie sunt păduri compacte, pă- 
duri de tipul si înfățișarea pădurilor de munte sinu păduri 
de stepă, cu copaci carciti, cu creștere rară, cu 
poeni si goluri, cu raristi unde se usucă pe picior copacii, unde 
nu se reface în mod natural prin vlăstărire pădurea, unde nu se 
mai insámánteazá natural arboretul. 

Esentele dominante in toate pádurile Câmpiei — pe cari 

le-am vizitat pe toate, cu foarte putine exceptii — sunt in mod 
covarsitor stejarul (Quercus robur), iar in proportie de cca. 
20—30%, goronul (Quercus sessilis). Carpinul joacă si el un 
rol constitutiv însemnat, alături de ulm (Ulmus glabra), ju- 
gastru (Acer campestre), gladiş (Acer tataricum) ca arboras 
de mărime considerabilă, meri si peri sălbateci, frasini, ciresi 
salbateci si teiu (Tilia cordata). 

Cer (Quercus cerris) n’am gasit in Campie, numai la mar- 
ginea ei; în schimb am văzut rar paltin si chiar in inima Câm- 
piei, la Silivaş am descoperit şi fagul! Plopul si Salcia, Sa- 
lix cinerea, sunt rare. 

Dintre tufe sunt nelipsite alunul, sângerul, verigarul (Rham- 
nus cathartica), păducelul (Crataegus monogyna), Evonymus 
europaea şi verrucosa, ligustrul (Ligustrum vulgare), cloco- 
tisul (Staphylea pinnata), călinul si dârmozul; adesea întâl- 
nim şi socul si totdeauna rugul (diverse specii de Rosa), gi 
în abundență porumbele (Prunus spinosa si dasyphylia). 

Comparati aceasta listă a elementelor constitutive domi- 
nante, caracteristice şi fidele ale pădurilor din Câmpie şi nu 
veţi putea descoperi nici o deosebire în constituţia lor fata de 
pădurile din întregul basin ardelean, dela Bistriţa până la Si- 
biu şi Alba Iulia, dela Cluj la Târgu Mureș si Medias. 

S'a susţinut mult timp si chiar în publicaţia lui Fekete si 
Blattny, de mare autoritate printre botanisti si silvicultori, 
că ţinutul Câmpiei ar fi caracterizat prin lipsa completă a fagu- 
lui. Ca limită a Câmpiei se dă pe această bază linia ce trece 
prin comunele: Cluj, Năsăud, Sard, Cristur, Dăbâca, Sigau, 
Giaca, Nicula, Sic, Giulatelec, Marochaza, Vaida Cámáras, Lac, 
Sângeorzul de Câmpie, Teaca, Ercea, Glodeni, Târgu Mureș, 
Bahnea, Abuș,. Bord, Nandrea, Veseus, Sona, Sâncel, Bucerdea 
grânoasă, Ciumbrud, Cisteiul unguresc, Ciugudul de sus, Câr- 
cedea, Rachis, Muerău, Sânmărtinul desert, Feleac, Cluj. 

Descoperirea fagului la Silivaș făcută în anul 1927, de 
mine 1) răstoarnă dintr'o dată această motivare si caracteri- 
zare fitogeografica a Câmpiei ca ţinut deosebit de restul basi- 
nului ardelean, ceea ce s'au grăbit să recunoască mai întâi bo- 
tanistii maghiari din Ungaria, de alttel inversunati dușmani ai 


1) Borza, Al., Materiale la studiul ecologic al Câmpiei. Bul. Muz. gr. bot. 
Cluj, VII (1928) p. 16. 

nostri si unii cu atitudini neloiale si chiar necivilizate fata de 
botanistii din Cluj. 

Ce mult se deosebesc aceste páduri de pa- 
durile zise de antestepe, silvostepe si altádatà 
„păduri de stepă“ din Câmpia Română ori din Dobrogea 
si din Basarabia, caracterizate deja cu atâta competintà de E n- 
culescu și de Săvulescu! Lipseste în Câmpia transilva- 
nă complet Quercus lanuginosa (Qu. pubescens), tufa râioasă, 
acest stejar sud-oriental, pe care îl întâlnim în schimb la margi- 
nea codrilor pe la Cluj, Alba Iulia, Deva, Sibiu, Sighisoara 
si Brasov; lipseste complet garnita (Quercus conferta); este 
ca si absent cerul (Quercus cerris), lipsesc Carpinus orientalis, 
Fraxinus Ornus, Cotinus Coggygria, Caragana frutescens. 

Aici suntem deci in domeniul padurilor in plin, in cli- 
maxul stejarului stăpân suveran, nu in zona de luptă dintre 
pădure şi stepă, ceeace ar fi „antestepă“, după definiţia însăși 
a lui Enculescu. 

Dar mai mult încă decât elementul lemnos, este elementul 
herbaceu al pădurilor din Câmpie, care ne dă indicii asupra 
caracterului acestor păduri și asupra vechimii și originei lor. 

Fără de a intra în expunerea învățăturilor unei noi științe, 
fitosociologia, sau știința despre intovárásirea si vieata 
socială a plantelor, totus trebue să reamintesc pe scurt, ca pă- 
durea nu este o îngrămădire haotică de plante, ci o societate 
bineorânduită si organizată, cu straturi (sociale) ce se comple- 
tează, se integrează armonic în spaţiul aerian, se întregesc com- 
plementar în pământ si sunt într'o interdependenta binefixată 
si în privința sezonieră, a epocelor din an, când isi pot desvolta 
diferitele faze de vieata. 

Fitosociologul Lippmaa merge si mai departe 2), con- 
siderând fiecare strat ca o asociaţie deosebită şi independentă, 
in ceeace se uneşte cu unii cercetători nordici (Du Rietz!). 
Eu cred mai mult în solidaritatea stratelor, cari alcátuesc îm- 
preună o asociaţie pluristrată. 

Un stejàris are o pătură socială dominantă, copacii. La 
condiţiile fizice şi biologice create de acest strat superior tre- 
bue să se adapteze celelalte strate sociale: arbuștii, apoi stratul 


2) Lippmaa, T., La méthode des associations unistrates et le systéme éco- 
logique des associations. Acta Instituti et Horti Botanici Univ. Tartuenis, vol. 1V, 
(1935 fasc). 1-2, p. 1-7. 

ierburilor si al florilor, stratul muscinal, ciupercile si bacteriile 
(si alte microorganisme) din sol, precum si grupările epifite de 
licheni de scoarță. Bineînţeles cà şi straturile superioare depind 
în multe privinţe de cele inferioare. Ca să nu amintesc altceva, 
mă mărginesc să accentuez micorriza, adecă impreuna-vietuirea 
rădăcinei celor mai multi copaci cu firisoarele ciupercilor din 
pământ; fără de ajutorul acestor ciuperci, copacii nici nu s'ar 
mai putea alimenta cu apă și săruri. 

Fiecare strat social are însă și structura sa socială deose- 
bită si o oarecare autonomie ecologică, (de breaslă, sar zice in 
sociologia umană), putând adesea suporta fără sdruncinare o 
schimbare de stăpâni, adecă de strat suprapus, ecologiceşte 
echivalent, în urma succesiunilor „seculare“. 

Acest fapt bine constatat de fitosociologi explică o proprie- 

„tate minunată a pădurii: conservativismul ei, putinţa 
de a păstra anumite elemente sau chiar straturi (,,asociatiuni“ 
cum zice Du Rietz) odată intrate în constitutiunea pădurii; 
în acelaşi timp însă şi exclusivismul ei, de a nu permite intrarea 
în aceste societăţi (comparabile cu adevărate cluburi) închise, 
decât anumitor elemente, specii, adaptate atât la ritmul vege- 
tativ al păturei dominante, cât şi la mersul sau ritmul climei 
speciale a pădurii, chiar în butul sau ciuda climei generale a 
regiunii respective, în mijlocul căreia ea alcátueste o oază cli- 
matică specială. 

In lumina acestor principii si metode fitosociologice, am 
analizat vegetaţia și flora ierboasă a pădurilor din Câmpie şi 
am primit răspuns la multe întrebări geobotanice controverse 
şi puţin lămurite până atunci. In pădurile de Câmpie găsești 
de primăvara până toamna târziu, întreaga serie de plante cari 
împodobesc sezonier pădurile noastre de deal, în completul an- 
samblu specific, caracteristic, spre pildă, pentru pădurile de 
deal dela Gilău, ori dela Blaj, ori din codrii Târgu Mureșului, 
dincolo de Mureş. 

Ca un magazin de anticariat, aceste păduri cuprind si au 
păstrat întreaga comoară de flori și ierburi de pădure, care 
acumnusarmaiputearăspândi, pe lângă fragmen- 
tarea actuală așa de mare a codrilor, care odinioară au tre- 
buit să fie de o întindere continuă, permițând migrarea pas de 
pas a acestor flori cari se răspândesc încet si greoi. Nu lipsește 
aproape din nici o pădure spânzul (Helleborus purpurascens), 

Scilla bifolia, Erythronium dens-canis, Corydalis cava si solida, 
Glechoma hederacea, Isopyrum thalictroides, Gagea lutea, Ane- 
mone nemorosa si ranuculoides (floarea pastilor), orastica (La- 
thyrus vernus), Stellaria holostea, Popâvnicul (Asarum euro- 
pacum), rogozul (Carex pilosa si C. Michelii etc.) ; pecetea lui 
Solomon (Polygonatum officinale si muitiflorum), ierburile Poa 
iemoralis, golomátul (Dactylis glomerata), Мейса nutans, sân- 
zienele (Galium vernum, G. cruciatum si Schultesii), baraboii 
(Chaerophyllum bulbosum), Veronica officinalis, Lathyrus ni- 
ger, Ornithogalum umbellatum, Luzula pilosa, Mercurialis pe- 
rennis, Viola silvestris si mirabilis si încă câteva de o răspân- 
dire largă in pădurile foioase ale întregei Europe medii, până in 
Scandinavia. Adesea întâlnim Lithospermum purpureo-coeru- 
leum. 
` Interesant este însă faptul că o serie întreagă de plante co- 
mune de altfel prin pădurile Europei, lipseşte dintr’una 
sau alta din pădurile Câmpiei (Melittis melissophyllum, Se- 
dum maximum, Ranunculus auricomus, ficaria, Lilium mar- 
tagon, Convallaria majalis, Neottia nidus avis). N’am putut 
găsi două păduri cu o lista de plante perfect identice in privin- 
ta stocului general european chiar! Aceasta înseamnă сӣ 
fragmentarea de azi a ariei padurilor este 
destul de veche, încât nu s'au putut răspândi pretu- 
tindeni toate aceste elemente, venind din codrii din jurul basi- 
nului, respectiv au avut timp suficient să dispară, micsorandu- 
se prea mult aria singuraticelor petece de pădure, care din 
sute de hectare s'au redus acum adesea la 15—30 hectare! Mai 
arată şi importanța factorului „hazard“ care joacă un rol 
atât de important în migratiunea si răspândirea plantelor, cum 
a arătat documentat Palmgren!) şi mai nou si eu?). 
Mai interesant este faptul, că în pădurile de stejar de azi 
este general răspândit Carez pilosa, micul rogoz, care e de 
obşte cunoscut ca un element fidel și caracteristic al făgetelor! 
Tot așa se găsesc sporadic, dar chiar în inima Câmpiei, plante 
caracteristice pentru pădurile de munte. Chiar la Silivaș am. 
constatat prezenţa lui Majanthemum bifolium si Actaea spicata, 


1) Palmgren, А.. Der Zufall als pflanzengeografischer Factor. 
2) Borsa, AL, Observatiuni fitosociologice pe Insula Şerpilor. Int Congr. 
Naf. al nat. Cluj, p. 78-93. 

la Camaras Aconitum moldavicum imbelsugat, Veratrum mi- 
grum si V. album var. Lobelianum cu Symphytum tuberosum. 
Prodan indică pe Trollius europaeus ca relict de pădure la 
Buza si Boj. Aceasta ar fi si un indiciu, că acum clima tinde 
spre o uscare treptată. 

Nu ne va surpinde însă faptul că, spre deosebire de pă- 
durile centraleuropeice, aci vom găsi — dar numai ‘sporadic — 
specii cunoscute ca pontice, proprii pădurilor şi 
poienilor de pădure est-europeice: Pulmonaria mollissima, F'ri- 
tillaria tenella, Aconitum Anthora, Clematis recta si Wald- 
steinia geoides! 

Nu putem însă considera nici aceste plante pontice ca 
apanaj special şi caracteristic pentru pădurile Câmpiei: le gă- 
sim destul de răspândite în basinul transilvan, în Câmpia ro- 
mână şi în Moldova! 

In ultimii ani a încercat un botanist ungur si unul român 
să considere caracteristic pentru Câmpia Ardealului, pe lângă 
lipsa fagului silipsa Primulelor (Primula offi- 
cinalis) si lipsa ferigelor. Dar precum a căzut argumentul „fa- 
Шш“ prin descoperirea Іш la Silivaș, așa nu se poate menține 
nici afirmaţia apodictică si categorică a lui S ó o, indrásnetul 
botanist din Dobritin, relativ la lipsa frumoasei Primula, căci 
am găsit-o iarăși aproape de Sarmas, în centrul Câmpiei, intr’o 
poiană, si o indică si 4-1 Prodan la marginea Câmpiei. Un 
caracter negativ pentru delimitarea Câmpiei ar fi lipsa 
terigelor. Dar sunt sigur că se vor afla Cystopteris fragilis si 
Polypodium vulgare si chiar Nephrodium filix mas, pe lângă 
Pteridium aquilinum, caci sunt comune pe la Cluj. Cunoastem 
cu certitudine însă feriga Nephrodium Thelypteris dela Turda 
şi dela Taga, si iarba sarpelui, Nephrodium filix mas, dela Le- 
chinta. Cade deci si argumentul acesta floristic. 

Daca încercăm să incadrăm tipurile de pădure aflate în 
Câmpie în sistemele fitosociologice central — şi esteuropeice, 
vom putea, deosebi din ordinul Quercetalia alianţa Quercion cu 
2-3 asociaţii; din ordinul Fagetalia alianţa Fagion, cu asociaţia 
Querceto-Carpinetum dacicum şi asociaţii înrudite. 

Iată cum pădurile, aceste formaţiuni vegetale durabile, 
conservatoare de atâtea relicte de munte, câmpie și stepă, ne 
sunt mărturie pentru următoarele fapte: pădurile Câmpiei nu 
sunt înjghebări recente, invadate de stepă sau ocrotitoare a 

unor relicte de stepe curand coplesite (cum avem exemple fru- 
moase din Basarabia), ci sunt paduri mature de stejar sau 
amestecate, fragmente din codrii intinsi cari au trebuit să aco- 
pere dominant aceasta regiune pana tarziu in timpurile istorice 
sau in preajma celor istorice. 

Campia este in totalitatea ei un domeniu de stejarise 
stăpânitoare, in climaxul, în domeniul ordinului Querce- 
talia şi în parte chiar Fagetalia, cu mai multe asociaţii. 

Chiar si „fânețele“ ne impun aceste concluzii. Căci ele 
poartă, încă. în foarte multe cazuri urmele neîndoelnice ale pă- 
durilor care le-au ţinut locul odinioară. Relicte de pădure, larg 
răspândite în fânețe sunt spánzul, ciubotica cucului, Pulmonaria 
mollissima, Fritillaria tenella, Veratrum. album, Anemone ne- 
morosa. si silvestris, împreună cu atâtea elemente de poieni de 
pădure. Dar nu este însăși mulţimea rugilor sau trandafirilor 
sălbateci si păducelul o rămășiță a marginilor de păduri? Таг 
perii sălbateci, cari asa de des strajuesc câte un vârf de deal si 
bogatele fânețe, nu sunt ei oare ultimii mohicani ai pădurii 
defrișate, înlocuită de mulțimea ierburilor si buruienilor de po- 
ieni şi de stepă, ce alcătuesc împreună o vegetaţie seminaturală, 
dar permanentă? 

Alte „fânețe“ în schimb au un caracter mai pronunţat 
stepic si se aseamănă cu unele „stepe“ zise nordice din Rusia 
meridională. 

„b) Ochiuri de stepă. Nu contrazice oare aceste conclu- 
siuni prezenţa unor ochiuri de stepă adevărată de întindere re- . 
marcabilă, în lung si latul Câmpiei? Să analizăm numai de 
aproape aceste covoare vegetale ce acoper coastele expuse 
soarelui fierbinte de miazăzi, ce se întind peste ticle si copârșae 
şi se pierd în jos în vegetația sărăturilor! Fitosociologii deose- 
besc în acest covor mai multe asociaţii cu elemente componente 
caracteristice şi aceleaşi totdeauna, pe același teren și în expo- 
zitii similare. Unele asociaţii stepice din Câmpie se pot omo- 
loga ori sunt foarte asemănătoare cu celea din Rusia de Sud 
studiate de Alechin, Paczoski, Awerkiev, Doch- 
mann, Gordjagin, Sukatschew, Poplawska, 
Salesskijsi alţii. Covorul este închegat când domină ro- 
gozul pitic în „Caricetum humilis“, împreună. cu zeci de flori 
uscative de rozoare, printre cari Adonis vernalis joacă un rol 
predominant. Unde stăpâneşte firusorul (în Festucetum sulca- 

tae) covorul este mai puţin închegat. Este cu totul descheiat 
covorul vegetal în stepa stăpânită în mod covârșitor de colilie, 
Stipa Lessingiana, pulcherrima sau capillata, cu care se into. 
vărăşesc pelinul (Artemisia campestris si pontica), Koeleria 
gracilis, o iarbă strălucitoare, frumosul jales Salvia nutans, ce 
îşi pleacă atât de caracteristic inflorescenta si este însoţită de 
Slavia austriaca galbenă, S. nemorosa liliachie, S. transilvanica 
şi hibrizi de precedentele specii. Galbenă este Brassica elongata 
şi Euphorbia Gerardiana, albastră Muscari tenuiflorum, roşie, 
Centaurea spinulosa, tinervia şi michranthos, apoi cea mai 
putin pretențioasă: Onobrychis arenaria. Scaiul Eryngium 
campestre nu lipsește nici cand. Primăvara întâlnim prin aceste 
stepe încă stânjenei pitici (Iris pumila) si Potentilla arenaria, 
împreună cu florile adânc albastre ale speciei Vinca herbacea. 

Ce minunată este această stepă în dricul verii, când colilia, 
numită aici „fâșcă“ isi desvoltă pe deplin coama lungă argintie 
ce se leagănă ușor în bătaia vântului, dând colinelor infátisa- 
rea unor mormane învelite in lintoiu de mătasă ori borangic 
argintiu! 

Să nu ne speriem însă de această buruiană reprezentativă 
a stepelor si indicatoare a climatelor stepice! Ea nu este dintre 
elementele statornice si conservative, ba dimpotrivă, se răs- 
pândeşte cu cea mai mare ușurință şi iutealá pretutindeni 
unde pădurea a fost tăiată si unde expoziţia favorabilă îi asi- 
gură un climat local prielnic. Pásunatul cu oi o scoate in evi- 
dentá pretutindeni pe coastele dealurilor, căci oile nu-i má- 
nanca de loc cotoarele înarmate cu frunzele tepoase și fructele 
lung-aristate-penate. Vântul propagă uşor din deal în deal, din 
păşune în păşune, această iarbă vagabondă, care tocmai din 
pricina acestei mobilități, nestatornicii pe un loc si prolifice 
inmultiri nu este un element de importanţă fundamentală pen- 
tru structura si nici pentru delimitarea stepelor strabune. Este 
o buruiană ordinară, ce se întinde acum vertiginos până în 
inima munţilor pe toate costele despădurite mai nou, de-a-lun- 
gul Arieșului si Someșului. Dar nu găsim aceste Stipe si in 
inima Alpilor, la 2000 metri, iar lângă Băile Herculane S. 
pulcherrima la 1200 m.? De aceeaşi natură este si frumoasa 
floare galbenă a rozoarelor însorite, deditelul Adonis vernalis, 
considerată adesea greşit ca un indicator ,,pontic“ preţios. Si 
aceasta este o buruiană prolifică, ce se ráspándeste cu repezi- 

ciune pe terenele destelenite, despădurite, păscute, expuse spre 
Miazăzi. Tot asa se răspândesc uşor si migdalul pitic sau ,,per- 
secuţele“' (Prunus nana) si mica tufá Prunus fruticosa care 
se găseşte si în unghere păduroase la Alba Iulia. 

Mult mai mare importanţă fitogeografică au alte plante 
de stepă prezente în Câmpie, care wau putinţa să se răspân- 
dească návalnie, dimpotrivă, stationeazá abia în puţine puncte 
deosebit de prielnice pentru nevoile lor ecologice şi sunt chiar 
pe cale să dispară din flora Câmpiei, în urma păscutului inten- 
siv sau a intervenţiei omului. 

De această categorie deosebit de importantă tin întâi 
elemente „pontice“ pe cari le întâlnim mai apropiat în 
preajma Mării Negre: 

Paeonia tenuifolia, splendidul bujor roşu însângerat din 
Valea Batovei, se găsește în Câmpie pe fânețele dela Moinesti- 
Zau. 

Nepeta ucranica, in 4-5 ochiuri de stepă. 

Adonis wolgensis, în stepe la Cluj. 

Centaurea trinervia, în 5 stepe (dar și spre Sud de Mureş 
în Basinul ardelean!) 

Haplophyllum Biebersteinii creşte numai spre 
sud de Câmpie, la Ciumbrud, Ansinip si Turdaș. 

Centaurea ruthenica crește acum numai la Boj. 

Crambe aspera e mai răspândită (18 locuri) în Câmpie, 
dar şi spre Sud de Mureș, până spre Sibiu. 

Ephedra distachya creşte la Suat, dar şi pe stâncile cal- 
care dela Cheia Turzii. E comună în Dobrogea. 

Un alt grup îl formează asa zisele plante endemice: 
care numai în Câmpie se găsesc. Cunoaştem trei: Astragalus 
Péterfii dela Suat, Potentilla tuberosa dela Turda si Astraga- 
lus transsilvanicus (mai mult o variatiune locală de A. excapus) 
dela Agârbiciu. 

(Nu este endemic al „Câmpiei“ Salvia transsilvanica, căci 
se mai găseşte si spre sud de Câmpie, până la Sibiu şi Medias). 

Cu multă dreptate scoate în relief d-l Prodan mulţimea 
speciilor de Salvia şi numeroșii hibrizi ce se produc în Câm- 
pie în mod natural. Numai cât acest fenomen l-am constatat 
si în regiunea. Blajului, departe de Câmpie si se produce mai 
pregnant în fânețele Clujului. 

Tot asa de imbelsugat hibridizează speciile de Imula si 
variaza foarte mult ismele (Mentha). 

Există deci şi elemente conservative, stenochore de stepă 
şi ochiuri de stepă adevărată, în sensul clasic al cuvântului, în 
„Câmpia“ Ardealului, precum se găsesc însă si în tot restul 
basinului ardelean. Ele trebue să fie rămăşiţele străvechilor 
stepe diluviale şi mai ales postdiluviale, care au stăpânit în 
această zonă a Europei, dupa constatările pedologilor, ca 
Florov. Unii dintre componenţii stepelor pot fi chiar de ve- 
chime tertiara şi au colonizat pantele Câmpiei venind din vechile 
lor staţiuni stâncoase din Munţii Apuseni sau chiar din regiu- 
nile mai de Vest: Banatul iliric. Grosul lor si chiar cele mai 
rare au venit dela răsărit la noi, si nu cum a afirmat greșit 
Tuzson, dela Vest. Ele s'au putut păstra în cuiburi mici datorit 
reliefului solului și expoziţiei spre Sud, împrejurări topografice- 
edafice, care le creează local condițiuni de climă stepică, in mij- 
locul unei regiuni stăpânite de climă generală de pădure. 

Din aceste refugii de stepă se răspândesc acum unele ele- 
mente anemochore chiar în mod vertiginos, pe când altele sunt 
staționare ori regresive. Defrisarea pădurilor, pasunatul inten- 
siv desordonat, ajută la răspândirea elementelor de stepă si 
promovează xerofitizarea vegetației şi acţiunea apei de erodare 
si levigare. 

Nici asemenea refugii stepice străvechi nu sunt specifice 
numai pentru „Câmpie“. Ele se găsesc în basinul ardelean în- 
treg. Cunosc ochiuri de stepă la Alba Iulia, Blaj, Basna, Dum- 
brăveni. Totuşi se pare că în această regiune a „Câmpiei“, s'au 
păstrat mai mult relicte stepice rare şi s'au născut, ca într'un 
adevărat centru genetic, chiar specii şi hibrizi noi, mai mult 
ca în restul basinului ardelean. 

Stepele sărate din Câmpie sunt şi ele descendentele ve- 
getatiei de sărături dela marginea mărilor miocenice, perpe- 
tuate, prin migratiuni la marginea lacurilor sărate pliocenice 
şi diluviale, fixate acum în preajma sărăturilor de azi, răspân- 
dindu-se cu multă rapiditate şi ușurință ori unde se ivește un 
isvor sărat, un bloc de sare ori se îngrămădesc, prin levigare, 
sărurile într'un orizont mai jos. 

Fitosociologia ne ajută deci să recunoaștem natura funda- 
mentală a vegetației din basinul ardelean si în special din 
Câmpie. Ne ajută să-i reconstituim vegetaţia distrusă de om, 

stabilind următoarele concluzii: Câmpia Ardealului este stăpâ- 
nită de o climă generală şi vegetaţia principală de pădure de 
stejar, păstrează pe pante repezi ochiuri de stepă azonală dilu- 
vială ca, relicte microclimatice locale, datorite factorului topo- 
grafic, expoziţia sudică; din ele se răspândesc unele elemente 
de stepă în urma acţiunii omului, pe întinderi mari, producând 
o adevărată întinerire a stepelor. 

Aceste constatări au fost verificate şi coroborate în tim- 
purile mai noi prin metoda atât de concludentă a ştiinţelor na- 
turale: experienţa, la care se mai adauge metoda modernisima 
a, ecologiei dinamice: metoda rezervațiilor pentru protecția relic- 
telor. 

c) Experiente de împădurire. Incercările de replan- 
tare cu copaci a Cámpiei, respectiv plantari de copaci, s'au 
fácut aici de mult si cu mult succes, ceeace dovedeste cá aici 
clima generală nu este dusmánoasá copacilor, nu e de „stepă“. 
Plantatiunile de salcâmi sunt bineînțeles înfloritoare. Conife- 
rele: Pinus silvestris, nigra si Picea excelsa reușesc foarte 
bine pretutindeni, fiind cultivate mai ales in jurul conacurilor 
boeresti. Căci să nu uităm, că din timpul dominatiunii vechi 
romane până în trecutul apropiat, Câmpia era zestrea marilor 
proprietari, latifundiari, conti şi baroni. Parcurile lor sunt bo- 
gate în tot felul de esențe, până si Ginkgo biloba, Catalpa 
bignonioides, Abies concolor şi alte conifere americane. In Câm- 
pie se cultivă tot felul de pomi. Nucii merg bine de-a-lungul 
şoselelor. Nici clima, nici solul nu le sunt dușmani, nici inghetu- 
rile târzii nu-i distrug. Dar pe lângă aceste constatări empi- 
rice а practicei îndelungate, avem, si experienţe metodice de 
împădurire făcute de stăpânirea trecută la Sabed, în marginea 
Câmpiei, aproape de Târgu Mureş *). 

Acţiunea dezastruoasă a apelor de ploi, a torentilor, cari 
datorită coastelor repezi curg precipitat si rod, sapă, denu- 
dează, transportă tot ce le stă în cale, transformând întreg 
ţinutul în teren neproductiv, în coaste plesuve si râpi hâdoase, 
a pus pe gânduri si la acţiune pe foștii stăpânitori, cari au fost 
lăsat întâi populaţia veacuri dearândul să distrugă pădurile. 
Pentru a cunoaște metoda cea mai practică de împădurire 
a terenurilor neproductive din Câmpie, stăpânirea, ungară a 


*) Vezi revista ,Erdészeti Kisérletek* dela 1893 începând si un referat cu- 
prinzător de V. Antonescu în Revista Pădurilor. 

organizat la Sabed in 1893, o staţiune experimentală silvică pe 
o suprafaţă de mai bine de 60 hectare, a cărei roade si invata- 
minte suntem chemaţi noi să le culegem, dacă vom şti să ne 
ocupăm cu seriozitatea si pregătirea științifică cuvenită de 
acest grandios experiment ştiinţific, care durează de 40 ani! 

O vizită la Sabed egalează cu o sărbătoare inaltatoare pen- 
tru acela care ştie citi în cartea mare şi deschisă a naturii. Te 
simtesti transpus într'o oază exotică, încărcată cu tot felul de 
plante minunate, ca într'o grădină vrăjită din poveşti. 

Experienţa, aceasta interesantă s'a făcut pe o pantă re- 
pede, expusă spre meazăzi (sau puţin spre apus ori răsărit). Era 
o coastă piezisá, roasá de ape, acoperită cu o vegetaţie de ade- 
vărată stepă, cum o găsim spre marginea rămasă neîmpădurită, 
lăsată ca „martoră“, cum se face în experienţele agricole. Aici 
domină o stepă de Stipa-Carex humilis-Andropogon ischaemum 
ori vegetatie multicolora de fanete. 

Suprafata destinata experientelor a fost impartita in zeci 
de parcele, în care sau plantat, dupa un plan bine stabilit, fie 
câte o singură esenţă lemnoasă, fie in amestec. Au fost aduși 
puieti din pepinierele și grădinile botanice silvice ale ţării si 
plantați după diferite metode, căci se urmărea nu numai pro- 
blema de a găsi cele mai potrivite specii de copaci pentru im- 
pădurirea râpelor si ravinelor, ci şi metodele tehnice cele mai 
avantajoase: săparea de gropi ori de şanţuri, toamna ori primă- 
vara, plivit sau prasit etc. . 

Acum avem in fata noastra о padure puternica, unde in- 
tâlnim din parcelă în parcelă alta esenţă, ca într'un caleidoscop 
magic. Plantate în masive închegate, s'au prins si sau des- 
voltat foarte bine tot felul de esențe forestiere dela noi, din Ame- 
rica de Nord şi din Asia de răsărit, pe când indivizii izolaţi s'ar 
fi prăpădit cu siguranţă. Si plantele ca si oamenii, numai trăind 
în societate, pot fi doară „tari“! 

Stejarii, ulmii, artarii, frasinii, moșdreanul s'au desvoltat 
la, început încet, apoi tot mai viguros, iar acum se răspândesc 
prin insamantare naturală mai departe. Am întâlnit în diverse 
parcele pueti de stejar sesiliflor, pedunculat, de ulmi si artari. 

Dar nu pot abuza de atenţia D-voastră enumerând toate 
acele vreo 70 esențe lemnoase, cari te uimesc la tot pasul, cres- 
cute într'o climă pretinsă de „stepă“ şi într'un teren abia soli- 
ficat! Coniferele sunt splendide. Nu-mi venea să cred ochilor 

cand am vazut trei brazi mamut de cca 10 metri inaltime, ce- 
lebra Sequoia gigantea din California! Bradul argintiu, Picea 
pungens argentea formeaza paduri vrajite, cum am vazut in 
Rocky Mountains din Statele Unite. Nuci si artari americani, 
Koelreuteria paniculata aziatica, Castani buni, Liriodendron tu- 
lipifera, Carya, Celtis, stejari americani si estaziatici merg 
bine deopotrivă, nesocotind sfidator pretinsul paralelism strans- 
cauzal: climă — sol — vegetaţie! | 

Ceea се e si mai surprinzător este cum au început a se 
integra sub diferitele esente asociaţiile de pădure, cu elemente 
venite cine ştie de unde si cum: cu subarboret si strat ierbos 
şi muscinal. S'au înfiinţat deja lăcrămioarele (Convallaria ma- 
jalis) si Actaea nigra, Viola silvestris si mirabilis, Primula 
officinalis, Polygonatum multiflorum, Aconitum Anthora, or- 
chidea Platanthera bifolia, Epipactis rubiginosa. 

Dintre tufe: Ligustrul, păducelul, sângerul, Evonymus eu- 
ropaea, verrucosa, darmozul, agris sălbatec, etc. 

Solul prezintă încă o aciditate de pH 6—7%. 

Desimea mare a plantațiilor împiedică de sigur foarte mult 
buruienile, ierburile diverse să intre în pădure şi să-și ocupe 
locul cuvenit. Nu s'a' format încă stratul de humus necesar. 
Dar sunt și factori necunoscuţi, de sigur în primul rând mi- 
grationali şi marele regizor, hazardul, cari fac, ca foarte multe 
plante de pădure, ce tin de asociaţiile noastre comune, să nu-și 
fi făcut încă apariția. Patruzeci de ani mau fost suficienți са 
să se închege asociaţiile naturale saturate si în ansamblul 
specific complet! N'au fost suficienţi nici ca să facă să dis- 
pară relictele de stepă, care vegetează si acum jalnic sub aco- 
perământul umbros al pădurii, lipsite de elementul lor de 
vieata: soarbe în plin. Si ceea ce e mai interesant: s'au diferen- 
tiat prea de tot putin stratele herbacee după stratul dominant 
al copacilor. Anomaliile acestea fitosociologice se explică prin 
metoda aplicată aici, artificială si inversă faţă de сеа 
naturală, де а constitui o pădure. Totuși ne oferă argumentul 
mare si important, că aproape orice esență lemnoasă poate trai 
bine în Câmpie, chiar și pe pantele cele mai însorite. Ne face 
plauzibilă presupunerea, sprijinită de altfel şi pe date istorice, 
că omul, din cele mai vechi timpuri, a fost distrugătorul pă- 
durilor, care aci la limita condițiilor climatice pentru dăinuirea 
pădurii, și în luptă cu animalele păscătoare, cu sapa și cu plugul 

omului, nu s'a mai putut reface, distrugându-se si solul 
fosil, care le prieste. 

e) Rezervatiunile stiintifice. Alte metode am urmat si 
alte scopuri am urmărit cu o altă acţiune de cel mai mare 
interes ştiinţific: ocrotirea unor terene speciale din Câm- 
pie, ca rezervatiuni ştiinţifice. Prin reforma agrară a obţinut 
Grădina botanică, din Cluj două porţiuni de teren inierbat si 
morfologiceste variat în fânețele Clujului, unul la Suat, altul 
la Moinesti-Zau. Ministerul de Domenii a ajutat să le imprej- 
muesc şi să le păzesc, iar Comisiunea pentru protectiunea na- 
turii le-a declarat de Monumente ale Naturii. Toate aceste te- 
rene, de 3—10 hectare, sunt fânețe ori stepe, cuprinzând en- 
demisme (Astragalus Péterfii) ori raritáti floristice (Paeonia 
tenuifolia, Centaurea trinervia), amenintate sa dispara. 

Terenele sunt de 6—8 ani neatinse, necosite, nepascute; 
vegetatia s’a desvoltat exuberant si s’a refacut, intr’o stare de 
echilibru natural, după starea nefirească, artificială de pasune 
ori fanat cositor cum era poate de secole. Nu este aci locul să 
prezint analiza fitosociologicá a tovarasiilor vegetale strábune 
ce s'au reconstruit, nici să arăt seria de succesiuni ce s'au ivit 
aci, пісі să arăt cum s'au înmulţit tot felul de animale, insecte, 
paseri, mamifere (iepuri, căprioare, vulpi), vipere ete., în aceste 
refugii naturale splendide. 

Un fapt care se desprinde luminos din acest „magnum 
experimentum" trebue însă să scot in relief: stepa sáráceste, 
tufele se înmulțesc si se instăresc si nu este departe momentul, 
când pasările si vântul va aduce de departe semințe de copaci, 
care vor înfiripa o pădure pe terenul metodic si natural pregă- 
tit de ierburi și arbuşti premergători. Avem deja toate indiciile 
că acesta este drumul spre pădure; căci aceasta este și 
legea firii: în domeniul climei de pădure de stejar toate asocia- 
tile vegetale evoluează succesiv spre vegetaţia finală, numită 
climax de stejar, sau Quercion. Fanete, pășuni, ogoare, stepe 
secundare sunt numai stadii de tranziţie spre stadiul natural 
care va încheia mai curând sau mai târziu seria: stejarisul. 

Informaţii antropogeografice. Dar iată că a si tre- 
cut timpul destinat unei conferinţe si eu nici пат apucat 
să vă prezint satele sărăcăcioase, cu case de lut bătut ale Câm- 
piei si pe locuitorii ei cu atât mai dragi nouă: câmpenii, în 
covârşitoare majoritate români, săraci, prolifici, cuminţi şi har- 

nici, care au dat neamului românesc un Gheorghe Sincai, 
un PetruMaior,un AlexandruPapiullarian,un 
Gheorghe Barițiu, un Stefan Pop, directorul Şcoalei 
de Agric. dela Herăstrău, si multi demnitari înalți Bisericei 
unite şi mai nou Statului Român. N'am vorbit despre agricul- 
tură, care e o mare bogăţie a Câmpiei, acest grânar al Ardea- 
lului, despre perspectivele progresului economic pe urma re- 
împăduririlor proiectate, despre gazul metan (şi poate şi petrol 
şi săruri de potasiu) pe care le cuprinde în pântecele sale pă- 
mântul, nu ştiu, dacă si spre folosul plugarilor localnici. 

Aceste aspecte antropogeografice şi economice ale proble- 
mei Câmpiei eu n'am cădere să le discut: m'am mulțumit să 
accentuez modificările mari pe care le-a adus în înfăţişarea 
Câmpiei românul păstor-agricultor, dușmanul cel mai neîmpăcat 
al pădurilor, în opoziție vădită cu populaţia săsească din Nor- 
dul şi Sudul bazinului ardelean, care a conservat incomparabil 
mai bine pădurile si prin aceasta şi-a ferit moşia mult mai bine 
de tragicele urmări ale defrișărilor într'un teritor atât de acci- 
dentat. Ar trebui chiar să accentuez, că şi pădurile puţine ce se 
mai găsesc în Câmpie se datorează, protecției marilor moșieri 
de odinioară. Acum după reforma agrară s'au micşorat multe 
din ele. 

Am greşi însă dacă am pune toată răspunderea pentru re- 
ducerea. mare a pădurilor în sarcina românului. Factorul uman, 
care se amestecă atât de diabolic în gospodăria naturii, cuprinde 
şi popoarele care au stăpânit aci pământul cu noi (Unguri, 
Slavi, Gepizi, Goti, Avari), sau înaintea noastră popoarele 
preistorice, până în paleoliticul inferior, considerat de arheo- 
logi ca Roşca!) de preglaciar. Acest ţinut colinos si manos 
a fost doar un punct de atracţie pentru ele din timpurile dilu- 
viale, căci într'un ţinut cu climă relativ mai secetoasă, ca acea- 
sta, lupta cu pădurea este mult mai lesnicioasă ca la munte. 

Istoria vegetației în cvaternar. Cercetările ultimi- 
lor ani ne permit chiar să reconstruim documentar — nu 
ipotetic — istoria vegetatiei din basinul ardelean pana la ince- 
putul cvaternarului. Cunosteam inca din 1916, o mlastina fo- 
silifera la Bagau langa Aiud (j. Alba), deci la marginea de Sud 
a Campiei, in care se gaseau conuri de brazi. Dupa indicatia si 


1) Roșca, M., Le Paléolithique inférieur de Transsylvanie. Bul. Soc. $t. 
Cluj, t. Ш, partea Il, р 67. 

la cererea mea a cercetat acest punct enigmatic d-l Emil 
Pop!) si luând probele necesare, a analizat polenul fosil pá- 
strat în această mlaștină, dar si resturile macroscopice. Re- 
zultatele sensationale ale acestor cercetări arată că în glaciar, 
deci la începutul cvaternarului sau cel puţin la sfârşitul acestei 
glaciatiuni, a stăpânit în Câmpie Pinus silvestris, cu putin molid. 
Presupunem că au fost foarte răspândite şi elementele de stepă, 
precum şi buruienile sărăturilor. De copaci cu frunză lată, în 
afară de alun, mesteacăn şi salcie, nici urmă nu era. A urmat 
apoi o epocă scurtă de stăpânire a molidului, într'o climă ce se 
încălzeşte. De-odata se schimbă apoi vegetaţia. Stejarisul ame- 
stecat ia o desvoltare mare în perioada caldă şi uscată ce a 
urmat, persistând si chiar lărgindu-se de sigur stepa edafica si 
chiar climatică. 

Incetând depozitele dela Băgău, facem apel la turbaria 
dela Sălicea lângă Cluj, la marginea de vest a Câmpiei, pentru 
continuarea schiţei noastre paleocologice, tot după cercetările 
lui Pop. [Aici molivisul avea o zonă de întrepătrundere cu 
stejerişul amestecat — căci zonele de esențe încă nu erau se- 
parate pe altitudine]. 

La sfârşitul timpului călduros, caracterizat prin pătrun- 
derea stejarului până la munte, a ajuns la un rol mai mare si 
carpenul; după aceea clima a devenit iarăși mai rece şi mai 
umedă ca acum; atunci şi-a făcut apariţia si fagul, care pro- 
babil era mult mai răspândit si în Câmpie, cum arată insula 
dela Silivaş si relicte de făget cum este probabil Carex pilosa. 
Dar de sigur sau răspândit peste tot pădurile de stejar 
mixte si au coborit în „Câmpie“, împreună cu ele, si multe 
elemente montane. O recentă ușoară uscare a climei și acţiunea 
tot mai intensă a factorului uman a redus apoi fagul până 
aproape de exstinctie, a redus în timpuri istorice catastrofal 
pădurile mixte de stejar şi favorizează iarăşi răspândirea ele- 
mentelor de stepă, în mod secundar în acest întins deşert cul- 
tural (Kulturwiiste) care este Câmpia. 


ж 
ж ж 


1) Pop. E., Contribuţii la istoria vegetafiei cvaternare din Transilvania 
Bul. Gr. Bot., Cluj, t. XII (1932) p. 29-102, 

De încheiere, multumindu-va pentru răbdarea cu care ati 
ascultat povestea unui ţinut românesc ce trebue încă desco- 
perit, voi rezuma concluziile mele în următoarele: 

Concluzii generale. „Câmpia“ Ardealului este o re- 
giune—in limitele restrânse, indicate de popor — caracterizează 
nu prin criterii absolute si transante, ci prin caractere relative, 
de natură antropogenă şi agricolă mai mult: dealuri mai de- 
nudate, păduri mai imputinate, deci climă mai uscativa, ochiuri 
de stepă în expansiune, pământ bun pentru agricultură. 

Incolo în caracterele generale fizice și geobota- 
nice Câmpia se confundă cu restul Bazinului Ardelean, re- 
prezentând deci domeniul stejarului. 


RĂSPUNSUL D-lui A. POPOVICI-BAZNOSANU 


Doamnelor şi Domnilor 


Comitetul Ateneului Román m'a onorat cu plácuta însăr- 
cinare de a vá vorbi asta seară cu ocazia. receptiei Colegului 
Al. Borza. Unii dintre D-voastră îl cunoaşteţi bine, alţii mai 
puţin, se impune dar o prezentare. Voiu analiza pe scurt numai 
trei din laturile activităţii sale: cea didacticá-stiintificá, cea 
de organizator naturalist şi pe aceea de popularizator. 

1. Activitatea didactică ştiimțiiică. Ca botanist cunoscut 
bine în ţară şi în străinătate, a publicat o serie de lucrări, re- 
zultat al cercetărilor personale, din cari spicuesc: Teza de doc- 
torat asupra genului Cerastium (un caryofilaceu). 

O descriere asupra plantelor noi recoltate din provincia 
Yunan (China) ; 

Fritillaria tenella = Laleaua pestriță din Transilvania. 

Note critice asupra speciei Melampyrum nemorosum — po- 
pular Sor cu frate (un Scrofulariaceu) ; 

Câteva centauree din România; 

Plante noi sau rare pentru flora României; 

Observări asupra Artemisiilor apline din Eurasia; 

O schemă de filogenie a regimului vegetal, etc., etc. 

Toate aceste lucrări de Botanică sistematică cari l-au con- 
dus uneori la descoperire de specii noi printre cari citez: 

Artemisia glabriflora, 

Centaurea dacica, 

Didymocarpus Dielsii, etc., etc. 

Atentia deosebita aratata de alti specialisti, se vede in fap- 
tul ca acestia i-au dedicat specii noi descoperite de ei ca: 

Achilea Borzana, 

Aconitum Borzeanum, 

Centaurea Borzana, 

Dianthus Borzeanus, 

Hieracium Borzae, 

Linum Borzeanum si altele. 

O alta serie de publicatii sunt din domeniul Geografiei bo- 
tanice, stiinta mai nouă ca Systematica, căci datează de circa 
100 ani. Geografia botanică studiază răspândirea plantelor si 
caută să o explice în raport cu clima, solul si cu schimbările 
din trecut geologice. Din spicuirea lucrărilor citez: Contribu- 
tii la vegetaţia munţilor apuseni, Vegetaţia si flora Ardealului, 
Vegetaţia si flora Insulei Şerpilor, etc., etc. 


Dar plantele nu trăesc izolate, ci aşezate în asociaţii vege- 
tale în societăţi înjghebate după anumite legi. 

In aceste societăţi se nasc speciile. 

Plantele se deplasează cucerind mereu alte ţinuturi, ceea ce 
constitue fenomenul de succesiune. 

Aproape în timpurile noastre sa născut noua știință a 
Sociologiei vegetale sau Fitosociologia, care nu studiază specia, 
ci colectivitatea, ştiinţă ce se ocupă cu tapetul vegetal. 

In ţări depărtate unele de altele, Elveţia, Anglia, Rusia 
şi chiar America, botaniști de seamă încep a se ocupa cu acea- 
stă ramură a Botanicei creând metode noi de cercetare si în 
1908 unsprezece botanisti fac o excursie comună prin Elveţia 
şi văzând că au profitat foarte mult din discuţiile pe teren, au 
convenit să se institue excursiuni internaţionale de Geografie 
botanică în tari variate. Prima excursie sa făcut în Anglia 
la 1911 si continuându-se în diferiți ani — cu întrerupere în 
timpul războiului — s'au făcut până acum 7 astfel de excursiuni. 
D-l Borza a participat in 1928 la a 5-a excursiune in Polonia 
şi Cehoslovacia, in 1934 la a 7-а excursiune in Italia. 

A şasea excursiune a avut loc în 1931 în România si a 
fost organizată admirabil de d-l Al. Borza cu concursul oame- 
nilor de ştiinţă de la noi. — 22 specialiști streini alături cu cei 
români au colindat de la 1—27 Iulie 1931 Banatul, Comana, 
Valea Prahovei, Bucegii, Cara Omer, Caliacra, Balcic, Ecrene, 

Cavarna, Techirghiol, Agigea, Jurilofca, Delta, Insula Serpi- 
lor, Filipoiul, districtul Neamţ, Borsec, Câmpia Ardealului. 

După terminarea excursiunii și întoarcerea specialiștilor 
la căminurile lor, d-l Borza a primit din toate părţile scrisori 
elogioase si de multamire de modul cum a fost organizată ex- 
cursia. Profesorul Hăyren își sfârşeşte astfel scrisoarea sa: 
„dass Rumânien an der Seite der übrigen grossen Kulturlănder 
Europas seines Platz glanzvoll bewâhrt“. Intr'o dare de seamă 
d-l Borza spune că străinii ce au luat parte la excursiune au 
văzut: „ţara cu cea mai variată vegetaţie, cu cea mai bogată 
Floră din Europa, o ţară cu cele mai vii şi preţioase tradiţii po- 
pulare străvechi, şi totuşi de înaltă civilizaţie, o ţară cu insti- 
tutii ştiinţifice vrednice de invidiat si în Apus si totuşi aşa de 
putin cunoscută, o tara plină de comori naturale si putinte vir- 
tuale de progres cultural nelimitat“. 

Borza s'a pătruns adânc de necesitatea cercetărilor Fito- 
sociologice în România, a dat îndrumări şi a format elevi în 
această, direcție. Dintre publicaţii de acest fel citez: 

Observări fitosociologice pe insula Şerpilor, 

Studii Fitosociologice în munţii Retezatului, 

Viaţa socială a plantelor, 

Curente sociologice în studiul sistematic al plantelor. 

Pentru a vă da seama de modul cum înţelege D-sa socie- 
tatea plantelor va voiu cita dintr'un articol al său: Viaţa so- 
cială a plantelor din pădure (Bibl. de popularizare a grădinei 
botanice din Cluj, Nr. 1): 

„Pădurea de stejar. Copacii stăpânitori admit în tovarasia 
lor prea bucuros si teiul şi ulmul, jugastrul si carpenul. Po- 
porul florilor e numeros si vesel, zburdând in lumina ce stră- 
bate raristele codrului. Libertatea cetateneasca si sfânta demo- 
cratie domnesc dela un capăt la altul al crângului de stejar“. 

„Pădurile de brad sunt cele mai sărace si stăpânite de mo- 
notonia ucigătoare a micei esențe ce domină molidul“. 

„Dictatura nemiloasă a molidului admite numai slugi: no- 
roade de ciuperci, ce-și târâie viaţa în solul otrăvit de frunzele 
de brad ce putrezese în pături. 

„De nicăeri nu vine o rază de speranță pentru lumea încă- 
tușată în pădurile de brad“. 

„Doar trăsnetul ce cade și doboară tiranii de molizi, de mai 
deschide un luminiş în care se înfiripă viaţa de libertăţi pentru 

poporul ierburilor, al tufelor şi florilor atât de ahtiate de suflul 
vântului şi de lumina cerului“. 

Borza a luat parte în 1926 la Congresul international de 
Botanică din Ithaca (Statele Unite), în 1939 la Congresul de 
Protecţia naturei din Cracovia, în 1930 la Congresul interna- 
tional de Botanică dela Cambridge, a vizitat foarte multe oraşe 
din Europa şi în toate aceste ocaziuni a văzut laboratorii, mu- 
zee, grădini botanice. 


2. Activitatea de organizator naturalist. 


In 1919 Institutul botanic al catedrei de Systematică ve- 

getală consista în câteva constructiuni neproprii şi o grădină 
. În mare parte teren cu livadă de pomi fructiferi. 

După 15 ani de muncă neîntreruptă şi bine condusă de pro- 
fesorul Borza, astăzi Grădina botanică din Cluj, este cea mai 
bine organizata dintre grádinile botanice ale Romániei. Nu este 
un parc public, cum s'ar crede, ci oglinda conceptiilor botanice 
noi in directiile de sistematicá, fitogeografie si fitosociologie. 

Intránd in grádina botanicá din Cluj, nu stii ce sá admiri 
în afară de ordinea si administrația model. Să admiri grupele 
biologice de plante: parazite, carnivore, senzibile, variațiile, hi- 
brizii? Să admiri grupele geografice din România mare cu plan- 
tele din dune, sărături, de pe colti de stâncă ori din ochiuri de 
stepă? Să admiri Muzeul Botanic nou construit cu sala her- . 
barelor de circa 500.000 plante, dintre cari unele datând de 
peste 110 ani dela Baumgarten, altele culese de botanistul ro- 
mân Porcius din Năsăud? Nu sau uitat a se planta în anumite 
colțuri ale grădinei şi florile fermecătoare din Japonia şi acele 
din turul Mediteranei renumite prin suavele lor miresme. 

Nu a uitat colegul Borza o rezervă, un colt si pentru plan- 
tele cultivate în grădinile ţărăneşti, cari, după d-sa (Grădinile 
de flori ţărăneşti. Bibl. de popularizare a grădinei botanice . 
din Cluj 1931) au fost introduse în diferite timpuri şi răspân- 
dite prin contactul cu alte neamuri de oameni: prin Turci s'au 
introdus la noi crăițele sau vazdoage ca şi nalba mare cu flori 
mari roze galbene ori albe, prin Nemti sau introdus muscata, 
Condurul doamnei, rezeda şi garoafa. 

Rămân însă în grădinile ţărăneşti: 

Crinul alb de inocenta, Busuiocul si Rozmarinul, Minta 
(izma) si Jalesul (Salvia) medicinale, Magheranul, Lemnul 

Domnului, Melisa, Calaparul, Filimica, trandafirul zestre greco- 
romana. Trandafirul a fost cultivat pe plaiurile noastre de co- 
lonistii romani după sdrobirea lui Decebal. 

Calaparul, Minta, Melisa au fost vazute la vechii Daci, de 
botanistul medic Dioscoride încă in sec. I dupa Christos. 

Celelalte au fost aduse tot de Romani. 

Sunt după cum se explică Borza: „flori nationale, singură 
moștenire de ordin material rămasă de la Romani“. 

„Grădinile de flori țărănești sunt o istorie culturală ne- 
scrisă, rezumată a poporului“ „la care fiecare veac, fiecare ge- 
neratie a mai adăugat ceva“. 

Faima grădinei botanice din Cluj a trecut de mult peste 
hotarele ţării şi specialiștii streini sunt fericiţi a adresa laude 
bine meritate creatorului ei, profesorul Al. Borza. 

Grădina Botanică din Cluj este căminul de activitate al bo- 
taniştilor clujeni, Borza, Grintescu, Pop, Guertner, Nyarady, 
Bujorean, şi tinde să devină „Meca“ a botanistilor români. 

Aici apare Buletinul Grădinei şi al Muzeului din Cluj, azi 
la al 14-lea volum. 

Aici apar Contribuțiile botanice din Cluj, azi la al 2-lea 
volum. | 

Aici араге Flora Romaniae exicata, herbar in 60 exem- 
plare, din cari 30 distribuite muzeelor din străinătate, azi la a 
XI-a centurie. 

Grădina botanică din Cluj devenind cuibul de gândire, de 
făurire de planuri, nu se putea să nu-l inspire pe botanistul 
Borza ca să devie cel mai aprig apărător al Protecţiei naturii 
în România. 

Este drept că imediat după terminarea războiului, în ve- 
chiul Regat Societatea Naturalistilor din România a intervenit 
şi obţinut păstrarea pădurei Letea din deltă ca rezervaţie na- 
turalá si că Societatea Touring Clubul României a obținut de- 
clararea ca rezervaţie a pădurei Cocora din apropierea schitu- 
lui Ialomiței. 

Lipsea însă o lege — cum s'a facut în ţările Apusului — 
pentru reglementarea monumentelor naturii, şi, după alergări 
şi intervenţii numeroase, colegul Borza a făcut ca si România 
să aibă legea de protejare a naturii promulgată la 4 Iulie 1930. 

Astăzi pe întinsul țării avem o serie de monumente ale 
naturii în afară de cele 2 enunțate — atât în vechiul Regat 

cât şi în provinciile alipite. Tot colegul Borza este acela care, 
în Comisiunea Monumentelor Naturii ce lucrează la Ministerul 
Domeniilor, a ridicat chestiunea creării unui mare parc natio- 
nal care să cuprindă in el variaţii de formaţii geografice de 
faună şi floră. 

Şi nu se putea să se găsească unul mai potrivit de cât cel 
propus de D-sa: Retezatul. 

„Aici, ea într'o grădină botanică, stau, alături de plantele 
Europei centrale, plante din Balcani și Caucaz ca resturi ter- 
tiare, plante din Asia Mică, aici putem urmări creatiunea de- 
specii prin curată evoluţie, aici genul Hieracium (Vulturică) 
e stăpân în casa lui şi se inmulteste cum vrea el. Aici Urşii, Lu- 
pii, Mistretii si Caprele negre se plimbă în voie, şi pe sus fac 
rotocoale mari Vulturii, Corbii, Vulturii plesuvi si Vulturii băr- 
boşi. Pe jos Vipere şi insecte fel de fel“. 

Adâncul cunoscător al Carpaţilor, preşedintele Societatei 
Touring Club, Mihai Haret (Masivul Retezatului, Boaba de grâu, 
1930), se exprimă astfel „glaciaţia cuaternară, care a lăsat urme- 
viguroase în Retezat şi prin mulţimea lacurilor de munte că- 
rora le-a dat naștere, este element turistic atractiv de prim 
ordin“. 

Insusi propunătorul Borza se exprimă astfel: „Retezatul 
este din toate punctele de vedere, geologic şi geografic, bota- 
nic si zoologic, un pământ sfânt pentru ştiinţă in intregimea 
sa, un monument sacru al naturii, cum nu mai există alte ma- 
sive la fel in România“. 

„In acest gigantic sanctuar al naturii, cu o întindere de 
cel putin 100 kilometri patrati, vor admira şi studia minunile 
creatiunii, concentrate aci parcă dinadins, generaţiile actuale 
şi viitoare de naturalisti, turiști din tara si de peste hotare 
atraşi de faima Retezatului. Aici își va face educaţia patrio- 
tică şi tinerimea: ea va sorbi în acești munţi aerul de libertate, 
lăsat moştenire de craiul Decebal 51-51 va umplea sufletul de 
mândrie, cunoscând acest petec de pământ unic în felul său, 
simbol al bogățiilor noastre naturale: Retezatul“. 

Din citarea acestor rânduri ca și din expunerea făcută de 
Borza astaseara, v’ati dat socoteală de talentul său de literat. 
şi bun conferenţiar. Inzestrat cu astfel de calitate el desfăşoară. 
o mare activitate de vulganizator. 

3. Activitatea de popularizator. 


In toate domeniile: naturalist, botanic mai ales, Cercetă- 
şie, Numismatică, Educaţie. 

Intre anii 1912—1916 a condus şi organizat Universitatea 
populară din Blaj. 

Această activitate a desfasurat-o nu numai în Ardeal ci în 
toate colțurile României și noi aici în Bucureşti adesea l-am 
ascultat la Societatea Naturaliştilor, la Universitatea liberă, 
la Tinerimea Română şi chiar la Ateneul Român. 


Doamnelor şi Domnilor, 


In astă seară, aţi ascultat aici nu un subiect de conferinţă 
ci o comunicare ştiinţifică originală. Deşi în Câmpia Ardealului 
au recoltat botanisti ca Janka, Prodan, Chetianu, Freyn, Nya- 
rady şi alţii; nimeni din acești nu a ridicat problemele ce le 
pune Borza. Un ţinut întins considerat ca stepă și trecut ca 
atare în hărţi şi cărţi de Geografie, de azi înainte va fi înca- 
drat în domeniul mare al.Pădurii si va da prilej tinerilor na- 
turalişti să descopere fapte din ce în ce mai importante numai 
dacă vor avea răbdarea de care a dat dovadă Borza — de a 
străbate în lung, în lat și curmeziş ţinutul citat. 


Incheiu: 


Multamesc — în numele membrilor Ateneului — pentru 
expunerea clara si lamurita facuta intr’un timp scurt de priete- 
nul Borza asupra regiunii putin cunoscută: Câmpia Ardealului. 
Fericesc pe studenţii universitari şi pe Clujeni că au un emi- 
nent profesor şi distins botanist. 

Fericesd tara noastră cá are un astfel de cetățean, bun 
organizator, bun patriot, savant şi animator. 

Yelicit persoanele şi instituţiile cari i-au dat până acuma 
sprijin în îndeplinirea planului sau de activitate si le doresc 
gândul bun ca să-i dea şi mai departe acelaş concurs. 

Felicit Comitetul, în frunte cu bunul şi înțeleptul nostru 
preşedinte Dr. Angelescu, care au propus primirea profesorului 
Al. Borza în mijlocul înaltei instituţii academice de cultura 
Ateneul Român. Incepând de astăzi, el este cu noi şi va lucra 
:şi pentru noi. 

IMPORTANTA SOCIALA A BOLILOR DE INIMA 
Conferinţa d-lui dr. IULIU HATIEGANU, ţinută in seara 
de 27 lanuarie 1935. 


Asistentul Facultátii de mediciná din Koloszvár-ul de odi- 
nioará, venind in anul 1912 sá respire oxigenul libertátii in ca- 
pitala vechiului Regat, scumpă tuturor inimilor româneşti, a. 
petrecut câteva clipe de pioasă admiraţie în acest măreț palat, 
răspânditor de lumină. După 23 ani, profesorul Facultăţii de 
Medicină din Cluj-ul românesc, înrolat în armata menită să 
ducă la triumf cauza naţională, are deosebita onoare şi marea 
mulțumire, ca, de pe acest amvon sfinţit de graiul şi munca atâ- 
tor apostoli ai neamului, să aducă si pe această cale o contri- 
butie la progresul culturii românești. Cinstea de a fi ales mem- 
bru al Sectiunii Ştiinţifice al acestei instituții de cultură si 
rostirea discursului meu de recepţie in această zi de 27 Ianua- 
rie 1935 imi produc o vie emotie. 

Dela ziua de 28 Ianuarie 1865, data intemeierii Ateneului 
Român si până azi sau scurs 70 ani de fecundă activitate. După 
șapte decenii de muncă, depusă în luminarea neamului, această 
înaltă instituţie este remunerată cu posibilitatea de a chema 
la colaborare pe toti fiii conștienți de suprema datorie fata de 
popor si tara, datorie care nu poate fi alta decât raspandi- 
rea luminii spirituale si ridicarea neamului prin cultura la ran- 
gul popoarelor civilizate ale continentului, apoi educaţia. ge- 
neratiei noi — căreia, să-i dăm exemplul înalt al servirii inte- 
reselor generale ale ţării până la sacrificiu. 

Marii fondatori ai Ateneului au recunoscut, dela început, 
că pentru un stat, pentru o naţiune, principala problema este 
cultura. Azi toate statele tind spre titlul de „Stat cultural“ dând 
cea mai mare importanţă educaţiei tineretului, luminării mase- 
lor, căci numai prin educaţie și învăţătură se poate favoriza 

formarea unei vieti colective, armonice si creatoare. Dar aceas- 
tă culturalizare numai atunci va fi eficace, dacă va interesa 
în proportionata si justă măsură toate straturile sociale. Iper- 
culturalizarea unei părţi şi întârzierea în cultură a celeilalte, 
periclitează echilibrul sufletesc al naţiunii, condiţie esenţială a 
vitalitatii unei culturi colective. Numai atunci când forţele cre- 
atoare fizice si spirituale vor fi distribuite, ori se vor putea câş- 
tiga în proporţia necesităţilor reale ale straturilor sociale al- 
cătuitoare de naţiune, se va putea vorbi de o cultură viabilă, 
si vitalizantă. 

Din problemele culturale face parte şi problema sănătăţii 
individuale şi publice. Ea ar merita chiar să fie pusă în pri- 
mul plan, căci numai un popor viguros poate să se bucure în 
întregime de binefacerile civilizaţiei. Numai un popor sănătos 
la trup și la suflet, poate să reziste şi să învingă toate furtu- 
nile ce se abat asupra lui în cursul vremurilor. 

Scăderea mortalităţii si creșterea natalității este indicele 
vital biologic al unui popor. Prevenirea si vindecarea bolii pri- 
vesc, deci, nu numai individul, ci si colectivitatea, iar protec- 
tia omului în cataclismul de azi provocat de un tehnicism exa- 
gerat si uneori anihilant, este o chestiune de primă importanță 
pentru conducerea de stat. 

In această luptă de apărare, medicul nu poate privi numai 
latura biologică și tehnică, ci trebue să considere si latura 
culturală, economică si socială a problemelor sanitare. Medicul 
trebue să facă nu numai operă preventivă — curativă —, dar 
şi educativă. Starea economică socială şi culturală au o influență 
indiscutabilă asupra stărilor sanitare. In aceste condiţii, me- 
dicul în statul modern este un factor indispensabil al vieții co- 
lective. Opera medicului este operă de stat, așa după cum a con- 
ceput-o Plato. Medicul este diriguitorul celui mai scump ca- 
pital, al capitalului biologic uman, de a cărui valută este con- 
ditionata viata ori moartea unei colectivităţi. 

Astfel medicina de azi, desi este o știință universală cu 
caracter international, ea este — și trebue să fie — si natio- 
nală si trebue pusă mai întâi în serviciul naţiunii. In aceasta 
sfortare comună spre conservarea valorilor biologice, medicina 
română a adus contribuţii importante științei universale, iar 
cultivatorii acestei ştiinţe au adus servicii si sacrificii in prima 
linie naţiunii din care fac parte. Drumul ştiinţei medicale ro- 

mânești, este presárat.de mormintele medicilor români căzuți 
în aceeași măsură ре câmpul de luptă pentru adevărul ştiinţei 
şi pentru drepturile naţiunii. 

Sfintita de puterea divină a sacrificiului, medicina noastră 
si astăzi trebue să meargă înainte pe calea ascendentă si să 
nu fie păstrată în laboratoare, în clinici, în instituţii, ci cu pri- 
sosinta răspândită în masele largi ale poporului. Numai astfel 
va deveni ea un bun comun al tuturor cetăţenilor. 

Stiinta medicală nici odată nu a trăit numai în sfere ab- 
stracte, сі s'a coborât pe pământ calmând suferinţa si vinde- 
când boala. 

Fiecare cetăţean are nu numai drept la sănătate, dar mai 
ales are datoria și răspunderea pentru sănătatea sa şi a al- 
tora, Sănătatea publica nu este realizabilă decât cu concursul 
fiecăruia. Nu este suficient să luptăm contra bolilor, infec- 
tiunilor, ci tot atât de importantă este augmentarea capa- 
citatii de apărare și rezistenţă a organismului printr'o conduită 
igienică în privinţa individului si a colectivitatii. Astfel, prin o 
educație perseverentă, de lungă durată, în familie, în şcoală, 
(în Universitate) atât la orașe cât mai ales la sate, cari nu 
sunt vinovate că foarte puţini se ocupă cu ele, printr'o educa- 
tie igienică individuală vom ajunge !a o conştiinţă igienică co- 
lectivă, singură capabilă să conserve şi să augmenteze capita- 
lul biologic uman. Graţie progresului ştiinţei medicale — azi 
fiecare din noi are şansa să trăiască cu 20 ani mai mult decât 
bunicul nostru. 

Această operă de luminare si dinamizare a națiunii fiind 
dificilă şi complexă, ea nu se va putea realiza decât prin co- 
laborarea tuturor societăţilor culturale. Unite printr’un pro- 
gram comun cât mai clar formulat şi având drept lozincă o 
Românie mare şi eternă, ele vor trebui să lupte spre a pune în 
valoare toate forțele noastre fizice, intelectuale si morale, pen- 
tru a spori vigoarea, conștiința şi disciplina naţională, ele- 
mente esențiale ale regenerării si prosperării unei naţiuni. 

Permiteti-mi să vă prezint azi una dintre problemele cul- 
turii igienice, problemă de mare însemnătate practică, care este 
inca foarte putin cunoscută, şi care abia acum începe să se 
discute şi în ţările cu o civilizație mai veche. 

Constatările din timpul din urmă ne atrag atenţia asu- 
pra unui flagel social care se poate pune alături de tubercu- 

loză, boli venerice, cancer şi alcoolism si căruia până azi nu 
i sa dat importanţa meritată. 

Este o constatare recentă aproape în toate țările că ре 
când toate bolile — exceptând ,,suicidul“ care sa dublat după 
războiu, — sunt în scădere, bolile de inimă se arată în număr 
cu mult mai mare, încât reprezintă un flagel cu mult mai îngro- 
zitor decât cancerul, iar în ceea ce privește mortalitatea, con- 
curează tuberculoza. 

In ultimele două decenii în toate ţările se atrage atenţia 
asupra insemnatatii sociale a afecţiunilor de inimă. Mai ales 
autorii americani, francezi şi germani constată că mortalitatea 
în bolile de inimă a crescut considerabil. In vreme ce morta- 
litatea în boli de inimă este foarte ridicată, se observă conco- 
mitent si o sporire a îmbolnăvirilor de boli cardiace. Această 
constatare contrastează cu observaţia că mortalitatea prin tu- 
berculoză in general dar mai ales în țările cu armament anti- 
tuberculos este în scădere evidentă. 

Faptul menţionat mai sus ne permite să incadram şi bo- 
lile de inimă în grupa bolilor sociale, alături de tuberculoză, 
cancer, sifilis, boli infecțioase. 

Cauza că abia acum ne alarmăm de aceste pierderi extra- 
ordinare din pricina bolilor de inimă se atribue faptului că ele, 
neprezentând un pericol pentru cei din jur și considerându-se 
până de curând ca boli mai rare si cu o evoluţie inexorabilă, 
nimeni nu s'a ocupat cu această chestiune din punct de ve- 
dere social. 

O privire clară şi aproape de adevăr în această problemă 
este apoi îngreunată prin împrejurarea că nu putem dispune 
încă de o statistică științifică şi exactă asupra bolilor de inimă. 
Statisticele existente sunt foarte greu de interpretat, căci nu 
avem nici azi o concepție unitară în clasificarea bolilor de 
inimă. Si aceasta să nu ne mire, căci nici în anatomia si fizio- 
logia inimei nu avem încă o concepţie unitară. 

Pentru a realiza o statistică apropiată de realitate, ar tre- 
bui să avem cel puţin o formulă comună a diagnosticului, căci 
o nomenclatură unitară se impune pentru a putea aprecia da- 
tele statistice. Dacă însă noi vom lua în mână 20 de manuale 
de patologie internă, în fiecare vom găsi o altă împărțire, si 
în tratatul meu apărut în 1934 a trebuit să fac o nouă clasifi- 
care, pe care am crezut-o mai potrivită pentru înţelesul stu- 

dentului in medicină. Fiecare clinică dă alte şi alte numiri 
acelorași boli. Apoi în grupa bolilor de inimă intră încă bo- 
Ше vaselor sanghine si toate afecțiunile plămânilor si rinichi- 
lor, cari au repercutie asupra inimei. Nu mai insist asupra fap- 
tului că orice moarte rapidă se etichetează „moarte prin inimă“. 
Nu mai discut aici chestiunea turburărilor funcţionale ale ini- 
mei, desi cred că figurează des, dacă nu în statistica celor morti, 
în statistica celor vii. Aceștia sunt asa numiţi“ falsi car- 
diaci“. 

Cine nu a fost în viata lui vreodată „bolnav de inimă“? 
Diagnosticul „nevroză cardiacă“, „inimă nervoasă“, „inimă iri- 
tabilă“, „inimă grasă“, figurează foarte deseori în registrul me- 
dicului. Trebue apoi să accentuăm cá recunoaşterea bolilor de 
inimă necesită azi cunoştinţe speciale. Cardiologia este deja o 
disciplină specializată şi dificilă a medicinei. In statistica mor- 
talitatii nu toate diagnosticurile sunt exacte, vom avea foarte 
des cardiaci adevăraţi cu diagnostic fals. 

Deci, înainte de a aprecia științific această chestiune, ră- 
man de elucidat o serie de puncte de vedere, pentru a putea 
întocmi o statistică, reală. 

Deşi nu dispunem încă de criterii identice, totuşi consta- 
tările destul de obiective din ultimul timp arată că în morta- 
litatea deasupra vârstei de 40 ani, bolile de inimă figurează cu 
un procent considerabil. Intr'adevăr peste vârsta de 40 de ani 
bolile inimei si a vaselor sunt foarte frecvente. Această consta- 
tare a determinat pe autorii americani să creadă că frecvența ur- 
cată de morbiditate şi mortalitate în bolile de inimă a timpu- 
rilor noastre se poate atribui faptului că media de vârstă azi 
este mai ridicată. Pe când în secolul al XVI-lea vârsta medie 
era 21 ani, azi trăim 54, iar cei fericiţi din Noua Zeelandă 

` 64 ani. 

Bolile de inimă aparţinând vârstei mai înaintate, si ele vor 
fi în număr mai mare. Se constată însă că același timp că, şi 
sub vârsta de 40 ani, numărul morţilor in boli de inimă este 
în creştere. 

Statisticele asupra mortalităţii în boli de inimă sunt re- 
lativ mai uşor de făcut. Statisticele asupra cardiacilor în viata 
sunt foarte dificil de întocmit. 

Dacă privim câteva, statistici de mortalitate, cifrele ne vor 
impresiona. In Germania, din 10.000 de oameni, mortalitatea în 

bolile de inima este reprezentata prin cifra de 17.8. Calculand 
pe toată populaţia, mor 106.000 de oameni pe an in boli de 
inimă. In Italia mor anual în boli de inimă 74.000 pe când în 
tuberculoză 51.000. In Paris mor în fiecare lună 197 în tubercu- 
loză 160 în boli de inimă. Tuberculoza face 20%, bolile de inimă 
17% a mortalităţii din Paris. In Statele Unite în anul 1929 au 
murit 225.000 în boli de inimă. 

Cifra cardiacilor în viata este si mai impresionantă. In 
America, din 1.000 oameni în viaţă, sunt 20 de cardiaci. Din 
statistica D-şoarei Bryand rezultă că, din 500 suferinzi de boli 
interne, 123 sunt tuberculosi, 100 bolnavi de inimă, 27 cance- 
rosi. Prin urmare tot al cincilea bolnav de spital sufere de vre-o 
leziune a inimii. Tara cu mai puţină mortalitate in boli de ini- 
mă este ţara crisantemelor, Japonia. 

Toate statisticele din ultima vreme arată în mod hotărât, 
că în ultimii ani atât numărul cardiacilor, cât și mortalitatea 
lor, este în creştere. Afară de aceste cifre oribile, noi medicii 
suntem impresionați de evoluţia extrem de variabilă, foarte 
lungă şi cu multe surprize ale bolii, întâlnindu-ne zilnic cu acești 
bolnavi la consultaţii, în spital, la sanatoriu, în societate. 

Ancheta noastră sumară, mai mult de orientare şi fără 
pretenţia de a fi exactă, acopere întru toate constatarile amin- 
tite mai sus, făcute in alte tari. 

Analizând pe provincii mortalitatea în bolile de inimă în 
comparaţie cu tuberculoza si cancerul din statistica Institutu- 
lui demografic pe anul 1932; putem să spunem că, pe când 
în Oltenia, Muntenia, Dobrogea, Ardeal, Crișana, Maramures. 
cifra mortalităţii prin boli de inimă este cu 50% mai mică, de- 
cât a mortalităţii tuberculoase, pe atunci în Moldova, Basara- 
bia, Bucovina, Banat, mortalitatea în bolile de inimă este 
aproape identică cu cea în tuberculoză. Să notăm aici că mor- 
talitatea prin cancer în toată România este mult inferioară 
mortalităţii în boli de inimă. 

Aceste date însă ne fiind științifice şi ne putând fi contro- 
late, înglobând si satele, unde veracitatea diagnosticului poate 
fi dubioasă, am analizat statistica mortalităţii în bolile de inimă 
în comparaţie cu mortalitatea în tuberculoză în orașele mai im- 
portante din Ardeal. Fiind aici diagnosticul mai precis, sta- 
tistica este mai aproape de realitate. Constatăm fără deose- 
bire, că în oraşele Brasov, Sibiu, Tg.-Mures, Timisoara, Arad, 

Oradea, Satu-Mare, Cluj, mortalitatea în bolile de inimă și în 
tuberculoză este egală. Pentru o documentare şi mai exactă 
am analizat numărul bolnavilor de inimă si a morților in Cli- 
niea Medicală din Cluj pe 14 ani si am văzut că numărul car- 
diacilor in viaţă formează 11% a tuturor bolnavilor din cli- 
nică. Va să zică tot al 11-lea bolnav, care este internat în cli- 
nică, este un cardiac; pe când canceros este tot al 35-lea. Am 
analizat numărul total al morţilor în clinică şi am văzut că 
430 a morţilor o formează bolile de inimă şi numai 8.6% can- 
cerul. Va să zică din 100 morti în clinică, 43 mor de boli de 
inimă. Aproape tot al doilea bolnav moare de vreo afecțiune 
a inimei. Cercetând mortalitatea prin boli de inimă în spitalele 
din Sibiu, Arad, Braşov, Oradea, conduse de colegi foarte dis- 
tinsi, docenti, foşti asistenţi de clinică, am găsit numărul bol- 
navilor de inimă într'un procent între 5,4 până la 20% în medie 
14.66% din numărul total al bolnavilor, si o medie de 28% a 
morţilor în boli de inimă, fata de suma totală a mortalităţii 
în toate celelalte boli. 

Va să zică, tot al treilea bolnav moare din cauza unei boli 
de inimă în spitalele amintite. La institutul de medicină legală 
din Cluj, creat de renumitul medic legist Nicu Minovici, mortile 
subite prin inimă s'au urcat ultimii ani dela 44, 84 la 55, 5%. 

Dacă încercăm să evaluăm prin analogie numărul cardia- 
cilor din România, atunci, admițând, nu un număr de 20 bol- 
navi la 1000 de locuitori, ci numai 10 (ca în statistica ameri- 
cană), va trebui să avem cel puţin 200.000 de cardiaci. Această 
cifră însă, cred că este inferioară celei reale, luând în consi- 
derare frecvenţa cu mult mai mare a bolilor ce produc boli de 
inimă. Numărul cardiacilor din România probabil că se apropie 
de cifra de 300.000, ce pare a fi apropiată de numărul tuber- 
culosilor. 

In același sens pledează si constatarea unei mortalitati 
aproape egală prin tuberculoză și bolile de inimă în oraşele din 
Ardeal si Banat. 

Din examinarea, dispensarului studenţesc din Cluj de sub 
conducerea noastră — făcută în fiecare an — la toti studenţii 
noi înscrişi — am găsit o cifră medie de 8% de bolnavi de 
inimă la 1000 studenţi. Dacă vrem să aflăm cifra aproximativă 
a mortalităţii, atunci considerăm că cifra celor cari trăesc este 

de zece ori mai mare decât a celor cari mor. După acest calcul 
avem o pierdere anuală de 20—30.000 in boli de inimă, care 
se apropie cifrei de mortalitate în tuberculoză, care este între 
40—50.000. Această cifră ar corespunde şi statisticei Germane, 
unde mortalitatea este. 17.8% la 10.000 locuitori, ceea ce, cal- 
culata la noi, ar corespunde la un număr apropiat de cifra de 
32.000. 

Considerând relaţiile sanitare din Germania, numărul a- 
cesta, trebue să fie mărit la noi. 

Intr'adevăr, luând în seamă etiologia şi patogenia bolilor 
de inimă, cele trei cauze mari (reumatismul, sifilisul si arterio- 
scleroza), la noi sunt cu mult mai frecvente şi mai insuficient 
tratate. Astfel problema bolilor de inimă se prezintă la noi, în 
mod şi mai evident, ca o problemă socială. 

Reumatismul, după statisticele făcute de cei mai distinși 
cardiopatologişti, cauzează cam 50—60% a bolilor de inimă şi 
survin mai ales la vârsta de 15—40 ani. Aceste leziuni cardiace 
reumatismale interesează mai ales valvulele inimei si bolnavii 
în majoritate mor până la vârsta, de 40—50 ani şi numai un pro- 
cent foarte mic, 10—15%, trec vârsta de 45 ani. Maximul de 
viata după instalarea bolii este de 20—25 ani, iar după apariţia 
semnelor de insuficienţă circulatorie rar se prelungește peste 7 
ani. Deci aceste leziuni omoară în epoca cea mai activă a vieţii. 
Din cardiacii noştri mor cam 65.900 înainte de vârsta de 45 
ani. Sifilisul produce cam 15—20% a bolilor de inimă. Afec- 
tiunile sifilitice apar între 45—55 ani, si permit o vieatá pana 
la 58—62 ani. Peste 62 ani nu se trece decât rareori. Aceasta 
este vârsta fatală. Până la vârsta de 60 ani, mor cam 90%, 
până la vârsta de 65 ani, mor cam 75%. 

Dacă se trece vârsta critică a lui Hippocrat de 63 de ani, 
bolile de inimă, fie sifilitice ori de altă natură, îşi schimbă ca- 
racterul, procesul ia o evoluţie mai lentă, inima capătă forte 
noi prin formarea de ramificații noi arteriale, se produce o 
adevărată reîntinerire a inimei, care permite individului să 
treacă în decada 7—8 a vieţii. 

In general sifiliticii activi, netratati sau trataţi insufi- 
cient, dela infecţie au un maxim de viata, care se cifrează cam 
la 20—30 ani, după care se instalează fenomene de insuficiență 
circulatorie, cari de obiceiu în curs de maximum 6 ani duc la 
sfârșit mortal. 

Afectiunile sclerotice ale inimei si ale vaselor figurează, 
cu 5—15% între bolile de inimă. Acestea apar între vârsta de 
55—65 ani, si permit o vieata până la 68—70 ani; vârsta cri- 
tică fiind între 62—64, când mor cam 90% din acești bolnavi. 

Bolile infecțioase, angina, gripa, febra tifoidă, difteria, pne- 
umonia, figurează aproximativ cu 5—10% fără a putea da o 
cifră precisă, confundându-se aceste afecțiuni acute ori sub- 
acute ale inimei cu boala fundamentală care le-a provocat. Aici 
trebue să accentuăm mai ales importanţa infecțiilor latente 
— focarele de infecţie — localizate in amigdale, în dinţi, in ca- 
vitatile cutiei craniene, cari pot da determinări pe inimă. 

In ţările unde bolile mai sus amintite sunt frecvente, și car- 
diopatiile vor fi des întâlnite. La noi aceste boli într'adevăr 
există întrun procent alarmant. Sifilisul omoară în vârsta de 
50—60 ani și putem să spunem că la această vârstă cardiacii 
noștri sunt în majoritate sifilitici. La noi Românii, atât la in- 
telectuali cât si la țărani, sifilisul se localizează cu predilecție 
asupra inimei și vaselor inimei. In ţara noastră avem un sifilis, 
care de altcum ,,dela naştere“ iubind inima și vasele — cu o iu- 
bire si mai potentiatá, gratie unor anumite împrejurări priel- 
nice, se localizează pe inimă. Probabil că în afară de factorul 
sentimental colaborează nicotinismul și alcoolismul, cari la noi 
se practică cu abuz. Cardiacii sifilitici în statistica clinicii noas- 
tre formează 15% a cardiacilor. In toată tara avem deci cam 
30.000—40.000 cardiaci sifilitici cu zilele numărate. 

Afară de aceste cauze provocătoare cari sunt mai frec- 
vente, după războiu survin o serie de cauze favorizante, cari de- 
termină fixarea infecţiei pe aparatul cardio-vascular si permit 
o evoluţie mai rapidă a leziunii odată constituită. Intre aceste 
cauze post-belice, amintim, în prima linie, constatarea că mate- 
rialul uman a rămas mai debil şi este mereu debilitat prin criza 
morală si materială a vieţii. Validitatea fizică si morală foarte 
scăzută după războiu, o arată si statistica dela „Metropolitan 
Life Assurance Company“. Alimentatia greșită, prea bogată 
în albumină, ritmul accelerat al vieţii, surmenajul fizic, munca 
întreită pentru asigurarea existenţei, tabagismul și alcoolis- 
mul, contribue foarte mult la slăbirea inimii, cu deosebire la 
bărbaţi. In timpul din urmă prin emanciparea femeii, abuzul 
acestor două toxice devenite familiare începe să niveleze dife- 
renta în frecvenţa îmbolnăvirilor de inimă între cele două sexe. 

Un alt factor favorizant este sportul fără nici un control me- 
dical. Sportivii fac mai uşor determinarea infecţiei pe inimă. 
Azi însă se face sport cu dorință de record si un turism exa- 
gerat fără nici un control medical. Mai ales sunt expuși bă- 
trânii începători în sport cari adeseori au accidente cardiace. 

Toate aceste cauze adjuvante contribue la creşterea frec- 
ventei bolilor de inimă şi a vaselor sangvine, dar mai ales la 
evoluţia mai rapidă a bolilor de inimă cauzate de boli infec- 
tioase. Mâncăm prea mult, alergăm toată ziua, ne petrecem 
nopţile nedormind, ne place fumul şi, în această viaţă trepi- 
dantă, nu ne controlăm maşina noastră, acest „perpetuum mo- 
bile" al vieţii noastre vremelnice si consumante. Controland 
profesorul Weitz două mânăstiri de călugări, în mânăstirea, cu 
multă carne, tensiunea era ridicată, în cea fără carne se con- 
stată la toţi o tensiune normală. 

S'a constatat apoi augmentarea flebitelor — inflamatia 
venelor, ceea ce o pun in legatura cu lipsa de suficienta mis- 
care a omului. 

Nu trebue să trecem cu vederea nici influenţa nefavora- 
bilă asupra bolilor de inimă a unor anumite stări fiziologice, cum 
este graviditatea şi menopauza la femei. Femeile cardiace prin 
graviditate si menopauzá sunt expuse unor accidente foarte 
grave cari pot fi fatale şi cari ne provoacă să dăm o deosebită 
atenţie femeii ce sufere de.o leziune cardiacă și care necesită 
sprijinul moral si material al societăţii mai mult ca ceilalţi car- 
diaci. Femeile cardiace adeseori mor în naștere in epoca climac- 
terică ori preclimacterica. 

După ce am făcut această constatare, că între noi misuna 
câteva sute de mii de infirmi de inimă, cari din punct de vedere 
al capacităţii de muncă sufer de o invaliditate mai mult sau 
mai puţin pronunţată, să ne punem imediat întrebarea: se face 
oare ceva din partea statului si a societății pentru protejarea 
acestor nenorociti, se face oare ceva pentru prevenirea acestor 
boli? Să mărturisim sincer că ceeace se face este o operă in- 
suficientă şi inconstantă, fiindcă toată această problemă este 
prea putin cunoscută. 

Nu este mai puţin adevărat, însă, că şi alte ţări sunt la în- 
ceputul organizării asistenţei sociale a acestor bolnavi. Numai 
în câteva ţări se remarcă un început de organizare. 

Să cercetăm acum cari sunt mijloacele de ajutorare pentru 
aceşti infirmi cardiaci? 

Asistenţa cardiacilor, ca orice organizare sanitară, urmă- 
reşte trei obiective: Prevenirea bolilor de imimă, tratamentul 
şi asistența socială a acestor bolnavi. 

In opera de prevenire se impune in prima linie o comba- 
tere energicá si sistematica a reumatismului si sifilisului, cari 
figureazá cu 75% in etiologia bolilor de inimá. Lupta antisi- 
filitică azi este in toate ţările asa de bine organizată, încât sifi- 
lisul incepe sá diminue in mod considerabil. Pentru combaterea. 
reumatismului functioneaza societáti stiintifice, spitale spe- 
ciale, cari se ocupá cu studiul si tratamentul bolii. Trebue sa 
recunoastem, insá, cá lupta contra reumatismului nu este asa 
de intensă, necunoscándu-se inca nici azi cauza bolii și nefiind 
ea nici contagioasă. Se poate afirma că tratamentul precoce și 
masiv al reumatismului acut poliarticular, cauza cea mai frec- 
ventă a leziunilor inimei, este capabil să împiedice instalarea, 
anor leziuni mai profunde ale inimei. Si în privinţa aceasta amin- 
tim cu mândrie succesele lui Danielopolu, care din nou atrage 
atenția asupra importanţei tratamentului precoce şi cu doze 
masive de salycilat de sodiu a reumatismului poliarticular. 
La noi, atât problema combaterii reumatismului cât si a sifi- 
lisului se găsesc într'o perioadă de iniţiativă lăudabilă. Dar 
lupta antisifilitică se face si azi mai mult sub mască si nu pe 
fata, ne având un organism puternic de combatere, ba chiar 
şi tratamentul acestei boli nu este încă pus la punct şi mai ales 
nu este îndeajuns cunoscut de medicul practician, deşi avem si- 
filigrafi cu renume mondial. Se impune si aici o întâlnire a tu- 
turor sifiligrafilor români, pentru începerea unei ofensive me- 
todice si etiologice. 

O operă de prevenire a bolilor de inimă fără o combatere 
sistematică a reumatismului si a sifilisului nu se poate imagina 
şi, tocmai din aceste considerente, se impune o colaborare cu 
organele de combatere a sifilisului si reumatismului. 

Din cele premergătoare se vede că opera de prevenire a car- 
diacilor este foarte complexă și realizabilă numai în mod lent. 
Cea mai importantă chestiune în starea actuală rămâne deci 
tratamentul si asistenţa socială acordată celor „răniţi la ini- 
ma“, în dorința de a preveni agravarea bolii si a menţine ca- 
pacitatea de muncă a bolnavului. 

Vom expune incercarile variate intreprinse in acest scop 
in diverse ţări si cari au dat până acum oaresicare rezultate 
practice. 

Din toate cea mai interesanta este opera ,,Aide aux car- 
diaques“ realizată la Paris de marele maestru al cardiologiei 
Vaquez. Această instituţie cu caracter medico-social astăzi s'a 
internationalizat, înfăptuindu-se astfel de centre în cele mai 
multe capitale. Amintim în prima linie Bucureștii, unde orga- 
nizatia se află sub autoritatea necontestată a profesorului Da- 
nielopolu si conducerea autorizată a lui Teodorescu, apoi Madri- 
dul, Belgradul, Sofia, Athena, Praga si mai multe centre din 
America. Organizaţia este aşa de întinsă, încât astăzi se dis- 
cută deja federalizarea acestor centre pentru facilitarea unei 
colaborări atât practice, cât si ideologice. Opera ,,Aide aux car- 
diaques" de sub prezidentia de onoare a lui Tardieu si prezi- 
dentia actuala a lui Vaquez, prin un consiliu de administratie 
si un comitet executiv face opera sociala, iar, prin organizarea 
unui centru de cardiologie unde sunt examinati bolnavi de ini- 
ma, face opera medicala. Aceasta organizatie medico-sociala 
ar lucra mai ideal, ceea ce este visul şi al ctitorului, maestrul 
Vaquez, dacă ar fi plasată într'un institut de cardiologie, pre- 
văzut cu toată aparatura diagnostică, terapeutică, si socială a 
acestor boli. Astfel de institute încep să se realizeze și în prima 
linie amintim pe cel din Praga. 

Parisul dispune de un centru de consultaţii pentru inimă, 
care este ajutat în opera socială de un consiliu, de un comitet 
executiv cu însărcinare specială, și de o asistenţă socială. 

Munca desvoltată în aceste centre este foarte polivalentă. 
Se ocupă cu depistarea cardiacilor tineri în școli, pentru a le 
da o orientare profesională la timp, înainte de a intra în viaţă, 
apoi cu plasarea si reeducatia cardiacilor în anumite industrii, 
comerț, în anumite ateliere destinate pentru cardiaci. Se ingri- 
jeste de situaţia cardiacilor în fata serviciului militar. In pri- 
vinta aceasta s'a facut un pas înainte si la noi. Conform in- 
structiilor asupra aptitudinilor fizice pentru serviciul militar din 
1929, se reformează soldatul cu leziune cardiacă. Pentru a evita 
diagnostice greşite ori false, se impun certificate eliberate de 
aceste centre. Apoi împarte ajutoare familiei, aducă copiii car- 
diacului pentru a ajunge repede la câștig, întreţine bolnavul 
în vacanţă, la recreatie, la băi, eliberează mai ales familia de 

anumite munci grele prin ajutoare de muncă efectivă ori dă 
ajutoare pentru o locuinţă mai potrivită. Initiaza anumite lu- 
crări ușoare la domiciliu, si plasează în comerţ marfa adusă de 
acești bolnavi şi astfel previne accidentele grave, uneori ire- 
mediabile, prin o dozare a muncii si prin favorizarea unei munci 
adecvate capacităţii individuale. Prin intervenţii diverse câş- 
tiga pentru acești bolnavi reduceri la alimente, la cărţi si îm- 
brăcăminte. Astfel face o operă utilă prin readaptarea cardia- 
cului la mediul social îndreptându-l și plasându-l într'o profe- 
siune destul de rentabilă și totuşi potrivită cu debilitatea lui 
organică, dându-i ajutor în timpul agravării bolii, și ocrotin- 
du-l eficace la părăsirea patului. Astfel se prelungeşte vieata, 
se alină suferinţa şi se îndulceşte mizeria. Deşi această operă. 
este înfiinţată abia în 1929, prin ajutorul material și moral ce-l 
oferă acestor bolnavi începe să dea roade imbelsugate, deve- 
nind un factor indispensabil şi util al sănătăţii publice. 

In adevăr, aceste dispensare pentru bolnavii de inimă, sunt 
absolut necesare. Necesitând aceşti bolnavi un tratament spe- 
cial și în continuitate, iar diagnosticul bolii cerând cunoştinţe 
speciale, credem că ar fi mai bine și mai economicos, ca aceste 
dispensare să se înfiinţeze pe lângă o clinică de boli interne, 
care dispune de aparatură si de medici specializați. Mai ideal 
ar fi crearea de institute cardiologice, visul lui Vaquez, însă 
aceasta ar însemna cheltuieli enorme și ar împiedica munca, 
pe când cererea unor dispensare pe lângă clinici sau spitale 
nu ar necesita decât vre-o trei, patru încăperi pentru consul- 
taţii si fişele bolnavilor. Personal nou nu ar fi decât sora de 
ocrotire, clinica dispunând de toate celelalte aparate și de per- 
sonalul specializat. Azi este cu atât mai uşor, că fiecare spital 
mare are, ori ar trebui să aibă, şi un serviciu social, care foarte 
bine s'ar putea încadra în această, operă medico-socială. In cen- 
trele unde nu există clinici ori spitale, sar putea plasa in dis- 
pensarul antituberculos, atasándu-i câteva camere pentru apa- 
ratura cardiologica. Tipul acesta de dispensare mixte functio- 
neaza admirabil in America, unde tuberculoza diminuánd si bo- 
lile cardiace augmentánd, cele doua servicii au fost combinate. 

Dispensarul cardiologic in colaborare cu medicii scolari, 
cu pediatrii, examinează toti copiii si cei găsiți bolnavi îi tine 
sub supraveghere, pentru ca la finea scolaritatii să le dea o 
îndrumare profesională. Această îndrumare profesională se face 

în baza unei liste alcătuite, care cuprinde carierele stabilite, 
pentru bolnavii incapabili de a suporta o activitate fizică obis- 
nuită. 

In America sunt şcoli speciale numai pentru cardiaci, cari 
învață sub control medical, dozându-li-se munca fizică si psi- 
hică, protejându-i de intemperii si alte efecte meteoropatice. 

Centrul cardiologic, afară de această operă socială şi de 
depistare a cardiacilor (în mediu şcolar), reexaminează foarte 
minuţios toţi cardiacii cari se prezintă la consultatie, stabilin- 
du-i-se capacitatea de randement fizic si cardiac, capacitatea 
de câştig si, în cadrele posibilităţii, ei sunt reeducati, plasați, 
ajutaţi, etc. Se dă atenţie deosebită vârstei peste cea a scolari- 
tatii, cunoscut fiind, că până la vârsta de 25 ani leziunile car- 
diace sunt destul de bine tolerate. Dela această vârstă în sus 
uneori cauze mici fac să izbucnească insuficiențe circulatorii 
iremediabile. Dispensarul anchetează la domiciliu condiţiile de 
existență a bolnavului, ţine în evidenţă bolnavul prin un carnet 
unde se notează mai ales tratamentul, apoi, prin vizite la domi- 
ciliu, cearcă să stabilească un prognostic asupra vieţii şi acest 
prognostic îl comunică unui om de încredere în familie. Prog- 
nosticul în general, având foarte multe necunoscute, este o ec- 
vatie foarte dificilă; de obicei, însă ne apropiem de realitate, 
cunoscând natura leziunii, gradul leziunii, localizarea leziunii, 
vârsta bolnavului, prezența sau absenţa infectiunii cauzatoare 
a altor leziuni, starea musculaturii inimei: din aceste elemente 
putem să stabilim aproximativ durata vieţii bolnavului. 

Natural, că aceasta necesită cunoștințe multiple si o ex- 
perienta mare, pe care nu o poate vedea decât specialistul in 
boli de inimă. 

In Germania, ţara asigurărilor sociale, funcţionează asigu- 
rări sociale pentru bolnavi de inimă. Sunt asiguraţi bolnavii 
cu o funcţie bună a inimii, îngrijindu-se societatea de asigu- 
rare în anumite cazuri de a plasa bolnavii în condiţii favorabile 
de viaţă, ba chiar dându-le împrumuturi cu procente foarte 
mici pentru a cumpăra, o proprietate rentabilă, care să permită, 
o viață mai liniștită cardiacului. Tot în ţările germane avem 
centrele aşa numite ,,Herzstation“ cari au rolul de dispensare 
sau „Aide aux cardiaques“. 

Asociaţia, ,Herzstation" din Viena — fondată de prof. 
Kauffmann, urmăreşte: Examenul și tratamentul bolnavilor de 

inimă şi vase sangvine, cercetări în domeniul patologiei car- 
diovasculare și pregătirea medicilor şi studenţilor în această 
„disciplină. 

Pentru ajungerea acestui scop întreţine: 1) Un spital (cu 
19231 zile de îngrijire în 1934), 2) Un local de consultaţii gra- 
tuite (25.118 consultaţii în 1934), 3) o staţiune pentru contro- 
lul bolilor de inimă și 4) Un dispensar pentru copii. 

Societatea se menţine din plata făcută de bolnavi, de Ca- 
sele Cercuale — apoi din taxa membrilor — donaţii și subven- 
tii. Staţiunea stă 'sub conducerea morală si intelectuală a unui 
curatoriu — si se compune din un medic-sef de onoare — de 
obiceiu un prof. univ., 8 medici de spital şi 6 medici de consul- 
taţii, 2 radiologi și 11 surori infirmiere si 4 funcţionari. 

Institutul de dispensar însă nu va putea face o muncă efec- 
tivă fără colaborarea „spitalelor sanatorii' speciale pentru boli 
de inimă, cari pot funcţiona izolat sau prevăzute şi cu un dis- 
pensar. In aceste institute, medicii specializaţi, în condiţii ad- 
mirabile de organizare, fac educaţia bolnavilor, iar aparatura 
modernă de laborator permite un diagnostic foarte precis. Nici 
într'o boală nu se evidenţiază aşa de mult procedura medicu- 
lui ca în bolile de inimă, unde și astăzi se fac greșeli foarte 
multe tocmai in urma unei schematizări prea întinse. Bolile de 
inimă necesită o îngrijire specială si un tratament adecvat, 
care nu se poate da decât în baza unei experienţe bogate si 
unor cunoștințe foarte temeinice. Funcționarea unui astfel de 
spital se impune și la noi cel puţin în cele trei centre univer- 
sitare. Afară, de armamentul amintit, să se dea apoi o deose- 
bită importanţă statiunilor balneare, special amenajate pentru 
acești bolnavi, unde să funcţioneze numai medici de speciali- 
tate și unde să fie primiţi într'adevăr numai bolnavii cari ne- 
cesită acest tratament. Să nu li se ocupe locul de cazuri fără 
indicație, cum se întâmplă la noi în unele sanatorii balneare. 

Afară de acest rol de a ocroti și trata bolnavii de inimă, 
dispensarele mai au încă o însemnată menire a cărei realizare 
trebue să fie baza acestei lupte pentru viata cardiacilor. Acea- 
stă menire este propaganda igienică preventivă si curativa. 
Fără această operă de propagandă, nici nu se poate concepe o 
luptă victorioasă. Se impune ca la orice cruciadă contra ori- 
cărui flagel social sensibilizarea opiniei publice fata de această 


Anuarul Ateneului Român 99: 


problemă. Experienţa arată că şi aici, — ca în tuberculoză — 
nu vom reuși fără trezirea opiniei publice. 

Numai prin o luptă contra reumatismului şi sifilisului, 
numai cu o înţelegere a avestei importante probleme de sănă- 
tate publică, se va putea obţine reușita pe acest teren. 

Numai prin pătrunderea cunoștințelor necesare în mijlocul 
populaţiei, putem să avem norocul de a esi biruitori din luptele 
contra bolilor, căci numai prin risipirea ignorant®i vom putea 
aduce leacul vindecător. Trăim într'o vreme de adaptare la pro- 
gres, la o transformare economică, de aceea noi cei mai ins- 
truiti avem o datorie sfântă, ca să scoatem cu deosebire 
satele noastre din izolare şi să le înstăpânim asupra noi- 
lor cunoștințe, — aducătoare de condiţii mai bune de producere 
si de trăire. Să creăm în mijlocul populaţiei noastre o concep- 
tie de viata, care să servească desvoltarea spre sănătate, prin 
voinţă fermă, dar mai ales o concepţie care să lumineze căile 
ce servesc regenerarea naţiunii. Să creăm mai ales o dispo- 
zitie mare spre acel „a te ajuta singur“ „și a ajuta pe altul“ 
prin cunoştinţe de igienă individuală, căci această cultură igie- 
nică individuală duce la prosperitatea colectivitatii, prin for- 
marea unei conştiinţe sanitare solide pusă în serviciul apărării 
sănătăţii. Propaganda igienică fiind baza oricărui program de 
politică sanitară, astăzi, în criza morală si economică prin care 
trecem, se impune, si mai mult ca oricând, să intensificăm 
această muncă de luminare. Aceasta, depinde de noi şi se poate 
face fără cheltuieli mari. Să risipim resemnarea și indiferența 
în fata răului si să creăm o dorinţă generală de acţiune, par- 
ticipând cu toții la această cruciadă generală de acţiune, par- 
ticipând cu toţii la această cruciadă contra bolilor sociale. Nu- 
mai punând persoana noastră în relaţie reală si omenească 
fata de colectivitate — oferind, afară de muncă și știința noas- 
tra depusă în locul unde suntem puși, si o părticică în plus 
în serviciul întregei colectivități, putem să spunem că ne-am, 
făcut datoria. Numai un efort al tuturora poate duce la mân- 
tuire, căci efortul pentru sănătate mai mult ca oricare reclamă 
concursul tuturora. In prima linie de tranșee să fie dascălul, 
preotul, medicul, funcţionarul administrativ, conducătorii sa- 
tului, cari să fie ajutaţi de artileria formată de intelectualii din 
oraşe. Orașele trebue să devie centre puternice contra igno- 
rentei si pentru cultura sufletului satelor. Astfel, cu toti oră- 

şenii şi sătenii, inregimentati în această ofensivă contra relelor 
ce bântue, ne vom face datoria de cetăţean. O oră de muncă 
pe săptămână dată cu entuziasm de unul fiecare în slujba. nea- 
mului va produce rezultatele dorite. Minusculele jertfe spiri- 
tuale si materiale pentru cei suferinzi se rásplátesc cu procent 
înmiit. In Statele-Unite, — Statul pentru igienă cheltuieste 60 
milioane dolari — ce este suma aceasta faţă de 107 milioane 
pentru parfifmuri si cosmetice, 805 milioane pentru tutun si 
beuturi, 1.823 milioane pentru tabac, cheltuite de cetăţenii 
acestor state. Dar să nu mergem în America — să rămânem 
în judeţul și orașul Cluj — unde s'a cheltuit în anul 1934 pen- 
tru fum 102 milioane 634 mii 414 lei. 

Medicina are cea mai strânsă legătură cu omul si cu viata 
şi tocmai de aceea trebue pusă în serviciul omului si a colec- 
tivitátii. Numai sănătatea, vigoarea fizică si psihică, oferă na- 
tiunii capacitatea de muncă, de rezistență, de luptă și de vic- 
torie. Medicina, română în trecut a fost totdeauna în serviciul 
țării şi neamului, strălucind si peste granite în serviciul ome- 
nirii. In noua tara are o datorie îndoită: ca să înarmeze pe toti 
fiii acestui neam, în urma luminii, contra suferintii si contra bo- 
lii, căci de prosperitatea si vigoarea naţională depinde toată 
tăria noului ideal, care nu poate fi decât o Românie puternică. 

In lupta de renaștere spre acest ideal, să fim discipolii 
evangheliei lui Pasteur. Ingoratei, mizeriei şi bolii, acestei tri- 
nitati destructive să-i opunem dârz si conştient voință, en- 
tuziasm si muncă, această trinitate constructivă, şi atunci con- 
știința noastră va avea răsplata meritată: o Românie noua, 
mare, puternică si eternă. 


RĂSPUNSUL D-lui Dr. N. MINOVICI 
Doamnelor şi Domnilor, 


Leziunile aparatului circulatpr, sunt cauza cea mai frec- 
venta a morților subite. In toate țările, statisticele au semnalat 
acest lucru. Unele sunt provocate de o cauză ocazionala, cum 
de exemplu emotiunea sau osteneala, rezultând dintr’un efort 
muscular violent sau prelungit. 

Astfel este cazul unui sergent de oraş, care, alergând în 

fugă la secţie să anunţe că e foc, de osteneală cade și moare. 
Un alt sergent, ducând la poliție un arestat care opunea rezis- 
tenta, ostenind, a căzut si a murit. O tânără fată amenințată 
pe stradă de un necunoscut, cu un baston, gata de a o lovi, 
cade jos de frică şi moare. 3 fete dansând un timp prea înde- 
lungat, au rămas moarte, în braţele cavalerilor lor. 

Emotiunea e o cauză ocazională deasemenea: O d-nă moare 
subit primind o scrisoare tristă. Alta, așezându-se între bárba- 
tul si fiul său, cari se băteau, deasemenea a căzut si a murit. 
Cazul celor 2 mame citate de Titu Liviu care de bucurie că a 
văzut pe cei doi copii ai lor întorcându-se vii dela războiu, 
au murit subit. Tot așa e cazul marelui Dr. Louis care de du- 
rere a murit pe mormântul tatălui său. 

Chiar printr'o simplă căzătură pe o scară, cei cardiaci pot 
muri. In unele cazuri, cauzele ocazionale lipsesc; sunt unii cari 
mor plimbându-se sau făcând o muncă foarte uşoară. Cazul 
fostului ministru Palade, care a murit la masă în timpul când 
tinea un discurs politic. Deasemenea: frigul, căldura, strân- 
soarea hainelor, plenitudinea stomacului, un efort, raporturile 
sexuale, beţia, etc. 

Cu cât locuitorii unei tari vor fi mai educati si ajutaţi de 
ştiinţa medicală, mereu în progres, cu atâta boalele de inimă 
vor scădea. 

Despre toate acestea v'a vorbit acum cu o competenţă deo- 
sebită, bazat pe un bogat material documentar, colegul nostru, 
d-l Iuliu Hatiegan, саге, pe lângă profunzimea cunoștințelor 
şi limpiditatea expunerii, a adăogat accentul mișcător al unui 
suflet înflăcărat de cea mai puternică dragoste de neam și 
de ţară. 

Cine este d-l Iuliu Hatiegan? 

Tânărul nostru coleg sa născut în anul 1885 într'o comună, 
din apropierea Clujului. Fiu de preot, în casa căruia a învăţat 
a servi cu răspundere, şi la nevoie cu sacrificiu, neamul şi bi- 
serica. Bacalaureat al Liceului Român din Blaj, în anul 1903. 
In acest liceu a învățat respectul si recunoştinţa fata de ina- 
intași si s'a lăsat cuprins de dorința după libertate si unitate. 
Corespondează în acest timp cu elevii liceului din T.-Severin — 
de aici prietenia cu elevul de atunci, Ionescu-Sisesti. Se promo- 
vează, de doctor în medicină în anul 1909 la Facultatea de Me- 
dicină Maghiară din Cluj. Tot timpul de studenţie este bursier 

al Societăţii „Transilvania“ din Bucuresti pentru ajutorarea 
studenţilor Români merituosi din Transilvania. Rectorul Uni- 
versitatii luând cunoștință prin politia secretă de această bursă, 
îl ameninţă cu eliminarea din Universitate. Doctoratele însă 
trecute toate cu distincţie fac ca Rectorul să-și suspende hotă- 
rârea. In timpul vieţii de student fondează în mod secret cu 
vre-o zece studenți români în medicină (care era numărul to- 
tal al studenţilor Români de pe acea vreme la Facultatea de 
Medicină din Cluj) — o societate studențească pentru învă- 
tarea terminologiei româneşti. Dela această dată este cititorul 
regulat al tuturor revistelor medicale apărute la București. 
Societatea Studenţilor în Medicină din Cluj de pe acele vremuri 
este fondată sub inspiraţia Soc. Studenţilor în Medicină din 
Bucureşti. Dela anul 1909 până la 1917 este preparator, mai 
apoi asistent al Clinicii Medicale din Cluj, propus în anul 1916 
pentru docentură. 

In anul 1912, dornic de a cunoaște ţara veche, petrece 2 săp- 
tămâni în România Mică de atunci, sărutând pământul ţării la 
Predeal, închinându-se coroanei Române la Sinaia, imbratisan- 
du-se cu fraţii la București şi admirând Marea Românească la 
Constanta. Această vizită, neanuntata Facultăţii Unguresti, a 
adus aproape pierderea postului şi numai ştiinţa unui Babes si 
Marinescu, Toma Ionescu şi fraţii Minovici, şi considerarea renu- 
melui ştiinţific al Facultăţii de Medicină din Bucureşti, au 
“putut să linisteascá sovinismul celor dela catedra din Cluj. In 
anul 1917, este mobilizat și conduce un spital de campanie, ca 
apoi în 1918 la 1 Decembrie, în fruntea studentimii din Cluj, ales 
ca. reprezentant al ei, să-şi ofere serviciile noii sale Patrii. In 
calitate, mai întâi de Secretar general al sănătăţii al Con- 
siliului Dirigent, apoi de Consilier Tehnic al Consiliului Di- 
rigent, este trimis după dorinţa sa proprie la Bucuresti 
pentru a se ocupa special cu organizarea Facultăţii de Me- 
dicină din Cluj. Aici la Bucureşti 1a contact cu lumea medi- 
cală română, petrecând mai mult timp în clinica Profesorului 
Nanu Muscel. In anul 1919 este ales Primul Decan al Facul- 
tatii de Medicină din Cluj — depunând o muncă intensivă pen- 
tru a asigura Facultăţii românești același nivel ştiinţific şi 
practic ca în vremea ungurească. In anul 1930 este ales 
Rector al Universităţii, când pune bazele igienei univer- 
sitare creând 2 dispensarii studențești antituberculoase şi anti- 

venerice, o colonie de vacanţă pentru studenti, si fixează un 
program de educaţie fizică în Universitate, cum şi o asistenţă 
medicală şi socială prin asigurarea obligatorie a tuturor stu- 
dentilor. Graţie acestei organizări, Universitatea din Cluj se 
face cunoscută în streinătate, iar studenţii iau parte la toate 
congresele internaţionale studenţeşti, ca raportori ai problemei 
igienei Universitare. 

Afară de activitatea didactică neîntreruptă, a desvoltat o 
activitate multilaterală, având convingerea că Profesorul dela 
Universitatea Daciei Superioare, este dator să fie un luptător 
pe terenul naţional și social. Activitatea ştiinţifică se compune 
din aproape 100 publicaţii dintre cari cele mai importante sunt 
din domeniul patologiei digestive. Ca lucrări mai importante 
amintim mai întâi monografia sa asupra sifilisului visceral, 
care este prima monografie asupra acestei probleme, si apoi 
primul volum de 770 pagini al Tratatului de Semiologie şi pa- 
tologie medicala—o lucrare menită să apară în 3 volume, fiind 
opera d-sale şi a colaboratorilor săi. Pe lângă această activi- 
tate ştiinţifică, în calitate de Preşedinte a Secţiei Medicale a 
„Astrei“ si a Despartamantului Cluj, a desvoltat o activitate 
foarte bogată, reuşind a cutreera toate centrele importante ale 
Ardealului, creând în fiecare centru secţiuni medicale cu sco- 
pul de propagandă igienică la sate, iar de vreo 6 ani încearcă 
să realizeze o organizare de disciplină naţională sub numirea 
de „Şoimii Carpaţilor“, organizare care are deja ramificații 
«destul de întinse în Ardeal. 

Afară de această activitate didactică, științifică şi cultu- 
rală — pe teren social s'a pus în fruntea mișcării antituber- 
culoase, realizând la Cluj şi un centru ştiinţific antituberculos 
şi un dispensar cu anchete întinse mai ales în mediul scolar. 
In cadrele despartamantului Cluj, reuşeşte să injghebeze о gru- 
pare a tineretului dela vârsta de 25 ani până la 35 ani — gru- 
parea „Gândului Românesc“, cu tendinţa de culturalizare si di- 
namizare a satelor românești, organizând o serie de anchete la 
sate si o serie de cursuri pentru pregătirea țăranilor în toate 
domeniile vieţii publice. Acum este aproape de terminarea pri- 
mului parc sportiv din tara, menit să devină o scoala a vigoarei, 
conştiinţei şi disciplinei naţionale. Pentru această activitate a 
fost decorat cu Coroana României în gradul de Mare Ofiţer, 
Steaua României în gradul de Comandor, Meritul Cultural cl. 

II, Răsplata Muncii pentru învăţământ с]. І, Comandor al Or- 
dinului Sf. Sava (medalie Jugoslavă). 

Mai amintim că este membru în Comitetul Central al Li- 
gii contra tuberculozei, Membru în Société d'études scientifi- 
ques sur la tuberculose, Membru corespondent in Société Mé- 
dicale des Hópitaux de Paris, Comandor al Coroanei Româ- 
niei, Ofiţer al Instrucțiunii Franceze, Cavaler al Legiunei de 
Onoare (Franţa). 

In ultimul timp a fost ales membru la Oficiul de Educație 
a tineretului Român, Consilier la Fundatiile Principele Carol, 
Membru în Consiliul Superior de Educaţie Fizică a O. N. E. 
F-ului și numit de Majestatea Sa ca Inspector General al ,,Stra- 
jerilor Tarii din Ardeal și Banat. Si în urmă, se amintește, ca 
un mic episod, că a fost ministru fără portofoliu, în guvernul 
Iorga. In această calitate neavând atribuţii si neintelegánd a 
fi simplu figurant fără muncă, a demisionat după 2 luni, în- 
torcându-se la vechiul său cere de activitate. 


Doamnelor şi Domnilor, 


Vi l-am recomandat cred în destul. 
Dati-mi voe acum să vorbesc si cu d-sa. 


Iubite Coleg, 


In toate aceste organizări ai dat dovadă de o mare inte- 
ligenta. Nu poate fi om mare cine vrea, ci numai cel ce este 
dotat dela natură cu inteligenţă. Inteligența se poate pierde, ea . 
nu se poate însă câștiga. 

Omul de nădejde este acela care, întreprinzând o faptă, o 
duce până la sfârşit. El e produsul învăţăturii și al experienţei, 
şi de acești oameni tara noastră are nevoie; iar D-ta, iubite 
coleg, intrunesti aceste calităţi, adică: muncă, cinste, energie, 
încredere, răbdare, bunătate și, mai presus de toate, dorinţa de 
a te ridica cât mai sus şi spre mai frumos, ridicând și pe alţii. 

Cunoastem pomul după fructe, si omul după fapte, zice 
proverbul. 

Pentru a trăi, trebue ca omul să fie util altuia si aceasta 
ai dovedit-o cu prisosinta. Adevăratul fauritor este acela care 
nu sovaeste, este acela care, an cu an, merge tot înainte cu te- 

nacitate spre tinta ce şi-a propus, e acela care menţine încă, 
entuziasmul viu în fata greutăților; aceste lucruri cer o ráb- 
dare, o abnegare, o uitare de sine, care constitue o mare vir- 
tute şi pe care natura ţi-a dat-o din belșug. 

In cei 15 ani cât am stat alături de d-ta ca profesor la 
Facultatea de Medicină din Cluj, am putut constata că, în cali- 
tate de Decan si Rector, la o vârstă asa de tânără, ai știut sa 
insufli şi să înveţi tineretul, înainte de toate, ce e curajul, ce e 
voinţa; le-ai vorbit mai mult de muncă decât de repaus; de 
datoriile lor decât de libertate; ai sfârşit prin a-i infrati pe 
toţi, dar le-ai atras atentiunea că e vorba de o fraternitate unde 
ura, minciuna si trădarea nu are ce căuta; le-ai dat drept lo- 
zincă, de a fi cu fruntea sus, cu inima fermă și cu braţele solide. 
Le-ai spus că viata nu e zi de sărbătoare, nici de jale „ci e o zi 
de muncă; munca e mâna dreaptă a avutiei, iar cumpătarea e 
mâna cea stângă. 

Munca nu e o pedeapsă, ci o bogăţie, nu eo robie,cieo 
libertate, nu e o rușine, ci e o onoare. 

Le-ai spus, şi cu drept cuvânt: de ce să va odihniti înainte 
de moarte când vă așteaptă odihna cea de după moarte! 


Cu aceste toate calităţi pe care le ai, nu putem noi membri 
ai Ateneului, decât să ne fálim si să-ţi zicem: ,,Bine-ai venit 
în mijlocul nostru!“. 


3 


CRIZA ACTUALĂ IN GÂNDIREA ŞTIINŢIFICĂ 
Conferința ţinută de d-l CHR. MUSCELEANU, în seara de 3 Feb. 1935 
— REZUMAT — 


Fizica s'a desvoltat în secolul al XIX pe baza conceptiunii 
mecanicei, adică în concepţia că toate fenomenele naturii se 
pot explica pe cale mecanică. La începutul secolului al XX, în 
1901, din cauza cunoașterii unor fenomene cari nu mai puteau 
să fie explicate pe baza conceptiunilor mecanice, a apărut prima 
cried în gândirea ştințifică. 

Pentru a se ajunge la o explicare a acestor fenomene, s'a. 
introdus metoda statistică şi calculul probabilităților cari tind 
astăzi să domine întreaga fizică. Chiar concepţia care de atâtea 
veacuri domina gândirea științifică, a determinismului fenome- 
nelor, si noţiunea de cauzalitate au fost puse în discuţie, mai cu 
seamă în lumea fenomenelor din atom. 

Cam în acelaş timp s'a produs o altă criză rezultată din 
imterpretarea mecanică a eterului. 

S'a admis multă vreme că lumina se propagă în formă de 
unde, într'un mediu elastic, numit eter. Diferitele controverse 
ivite în cursul vremii au fost înlăturate când Maxwell a arătat 
că lumina nu este de fapt de cát un fenomen electrodinamic. 
Eterul, în modul acesta, a devenit vehicolul, nu numai al lu- 
minei, ci al tuturor fenomenelor electromagnetice, cari se pro- 
pagă în vid. Totul însă a rămas zadarnic, pentrucă nu sa 
putut găsi o explicație mecanică multumitoare a proprietăţilor 
eterului. Cu toate că s'a găsit că între energia electică si ener- 
gia magnetică există acelaș raport ca si între energia cinetică 
si cea potenţială, totuşi nu se putea hotărî dacă energia elec- 
trică sau cea magnetică este identică cu energia cinetică, 

Prima ipoteză ducea la optica luiFresnel, cea de a doua la 
optica lui Neumann. S'a ajuns atunci la convingerea că o în- 

terpretare mecanică si a fenomenelor electromagnetice nu este 
posibilă. Experienţa avea să hotărască care din cele două 
concepţii trebue să rămână, cea mecanică sau cea electromag- 
netică. 

Apariţia principiului relativităţii restrânse a făcut însă 
să dispară complet concepţia mecanică, înlăturându-se astfel 
şi reprezentarea intuitivă a teoriilor fizice. Căci cum am putea 
să ne imaginăm propagarea. undelor luminoase și a undelor elec- 
tromagnetice în genere, dacă nu mai există un mediu în care 
aceste unde să se poată propaga? 

Prin principiul relativităţii s'a ajuns la revizuirea tuturor 
conceptiunilor fundamentale si în primul rând a trebuitsă se 
revizuiască metodele de măsurat spațiul şi timpul. S'a ajuns 
să se reprezinte fenomenele fizice într'un spaţiu cu patru dimen- 
siuni, în care „timpul imaginar“ joacă rolul celei de a patra di- 
mensiuni. Această legătură dintre spaţiu si timp, făcută de 
către Minkovsky, care a dus la interpretarea fenomenelor fi- 
zice întrun spaţiu cu patru dimensiuni, are un înțeles numai 
formal. . 

Timpul real rámáne insá si mai departe o entitate cu 
totul diferitá de aceea a spatiului. S'a admis totusi conceptia lui 
Einstein, pentrucá a dat posibilitatea sá ajungá la rezultate 
eu totul noi care au fost in intregime verificate prin experiente 
si cercetari de laborator. 

Astfel, din principiul relativitatii restranse s’a stabilit ca 
nu poate sa existe in natura nici o miscare mai mare ca iuteala 
luminii. Cu alte cuvinte, iuteala luminii este limita superioară 
catre care poate să tindă cea mai mare iuteala de pe pământ si 
energia posedă o inerție deci ате o massă ca ori ce corp. 
Mărimea massei energiei este egală cu energia împărţită cu 
patratul iutelii luminii. 


A treia criză s'a produs în gândirea științifică când Ein- 
stein, în 1915, a formulat principiul relativităţii generalizate. 
El afirmă in acest principiu că nu este posibil să se pună in 
evidență mişcarea absolută a unui corp oarecare în spaţiu, ORI 
CARE AR FI ACEASTĂ MIȘCARE. 

Problema era de a se stabili dacă avem de a face cu un 
principiu formulat aga fel ca descrierea fenomenelor naturii, 

exprimată în limbajul matemate să fie coherentă, armonioasă. 
si în deplină concordanță cu realitatea lumii fizice. 

Pentru ca să se ajungă la acest rezultat se utilizează cal- 
culul tensorial, creat prin cele mai abstracte speculatiuni, dar 
care se adapteaza admirabil pentru a exprima legile naturii in 
limbajul matematic. 

Acest limbaj matematic a constituit o mare dificultate 
pentru a se putea patrunde cat mai bine in acest principiu. Din 
această cauză multi fizicieni care nu şi-au însuşit suficient 
cultura matematică sunt refractari la concepţia teoriei fizicei, 
clădită pe această bază. 

Cu principiul relativităţii generalizate s'a ajuns la conclu- 
гіа cá massa inerta a unui corp este identică cu massa lui gra- 
vitationald. ; 

-Se ştie că un corp care se mişcă sub acțiunea unei forțe 
capătă o accelerație care, mltiplicată cu massa lui inertă, dă 
mărimea. acelei forte. Dacă acelaşi сотр cade în câmpul de atrac- 
tiune al unor masse oarecare, cum ar fi pământul, el capătă 
o altă acceleraţie care, multiplicată cu massa gravitaţională a 
acelui corp, dă forța de atracție datorită acelor masse atractive. 

Principiul relativităţii spune că se pot alege massele atrac- 
tive aşa fel încât forţele atractive să fie egale cu orice forţă 
dată si să producă acelaş efect, adică aceias acceleraţie ca si 
această din urmă forță. Dar atunci massa imertă a unui corp 
trebue să fie identică cu massa sa gravitaţională. Egalitatea 
acestor două, masse ale unui acelaş corp s'a dovedit prin măsu- 
rători de o foarte mare preciziune, dintre care trebue să cităm 
în deosebi măsurătorile făcute de fizicianul ungur Etvós, cu 
ajutorul balanței de torsiune imaginată, de el. 

Este important acest fapt, pentrucă, deși principiul relati- 
vitatii generalizate pleacă dela consideratiuni pur logice, deci 
formale, duce totuşi la concluziuni cari se verifică prin expe- 
rienta. | 

Din principiul relativitatii restranse s’a atribuit si ener- 
giei o massa inertă ca si materiei, asa că ori ce corp material 
trebue considerat cá reprezintă o cantitate enormă de energie, 
concentrată în interiorul său. Dacă însă energia nu se poate 
deosebi de massa inerta, iar dacă massa inertă este identică cu 
massa gravitaţională, rezultă, că şi energia, când se manifestă 
într'une câmp gravitational, trebuie să fie supusă atractiunii 

acestuia, deci trebue să aibă o greutate sau, potrivit princi- 
piului echivalenntei, orice fel de energie trebue să exercite o 
acţiune gravitaţională. Materia și energia se comportă prin 
urmare la fel. 

Dacă valabilitatea principiului relativităţii generalizate este 
încă discutat, consecinţele lui însă din punct de vedere experi- 
mental sunt foarte importante. Explicarea deplasării spre re- 
giunea roşu a spectrului, a liniilor spectrale, sub acțiunea unui 
camp gravitational, sau deviatiunea unei raze de lumină sub 
acţiunea unui astfel de camp au fost posibile plecând dela acest 
principiu. 

De sigur că fizicienii astăzi se găsesc la o grea răspântie. 
Cei cari şi-au făcut cultura lor științifică pe baza interpretării 
mecanice a, fenomenelor naturii așa cum s'a făcut până acum, 
cu greu se pot acomoda cu o teorie în care nu se vorbește de 
nici un mecanism, totul fiind redus la o serie de ecuaţii dife- 
rentiale si la o serie de proprietăţi ale unui spațiu neeuclidian 
şi neavând mimic comun cu spațiul euclidian cw trei dimen- 
siuni care ni se pare din deprindere că este intuitiv. 

Cu cât însă interpretarea mecanică va trece în domeniul 
istoriei, cu atât si această deprindere va dispare. Fizica zilelor 
noastre se deosebeşte cu totul de fizica secolului trecut. Ten- 
dinta fizicei actuale este de a se elimina tot mai mult ipotezele 
arbitrare, păstrându-se un număr restrâns de principii funda- 
mentale, cărora, însă li se dă o formulare atât de generală în 
cât devin valabile pentru toate fenomenele fizice. In aceste 
condițiuni matematica devine instrumentul fundamental de cer- 
cetare. Fizica modernă tinde să devină tot mai mult fenomena- 
listă, înlăturând orice element de natură metafizică. 

Principiul cauzalitatii avea la bază concepţia mecanică. 
Helmholtz spunea: „toată ştiinţa naturii trebue să aibă ca scop 
final de a se reduce la mecanică“. lar Lordul Kelvin spunea ca 
nu ar putea să înţeleagă nimic, dacă nu ajunge să reprezinte 
printr'un model mecanic. Intreaga concepţie asupra lumii, im- 
preună cu viaţa în ultimul ei resort, trebue să fie de natură pur 
mecanică, susținea el. 

In pragul secolului al XX s'a văzut că radiatiunile si gravi- 
tatia nu se puteau explica prin mijloace mecanice. Pe când fi- 
lozofii discutau posibilitatea de a se construi o maşină capabilă. 
să reproducă gândirea genială a lui Newton, emotiunile inalta- 

toare ale lui Bach şi inspiratiile divine ale lui Michel Angelo, 
savanții ajungeau la convingerea că nu se poate construi пісі o 
maşină ca să reproducă lumina unei lumânări, așa cum este ea 

Prof. Planck din Berlin a propus să se explice fenomenele 
radiatiunii pe altă cale decât cea mecanică. Explicaţia lui 
Planck, prin crearea teoriei cuantei, primită la început cu ră- 
ceală, chiar cu adversitate, a terminat după puţin timp prin a 
reuși în mod strălucit, formând astăzi unul din marile principii 
dominante ale gândirii ştiinţifice moderne. 

Apariţia teoriei cuantei marchează sfârșitul de fapt al epo- 
cei mecanice în ştiinţă si începutul unei ere noi. In noua eră 
se tinde la înlăturarea principiului cauzalitatii, care proclamă 
cu certitudine că natura nu poate să urmeze decât o singură 
cale, aceea a fost trasată dela începutul până la sfârşitul timpu- 
rilor, prin lanţul continuu dintre efect şi cauză. 

Una din consecinţele teoriei cuantei a fost şi creerea prin- 
cipiului nedeterminării de către Heisenberg. In această direcţie 
însă nu se уа putea preciza mare lucru atâta timp cât nu vom 
avea o noţiune mai precisă despre timp. 


Inlăturarea conceptiunii mecanice şi introducerea metodei 
statistice şi a calculului probabilităților, teoriei, curente, princi- 
piului relativităţii restrânse şi generalizate, teoria fatonică şi 
principiul nedeterminării de către Heisenberg, au creat însă 
criza cea mare în ştiinţa timpului nostru. Materialul ştiinţific 
elaborat de cercetări este astăzi atât de vast, iar ipotezele atât 
de indrasnete în cât se poate ușor vedea prăpastiile acestei crize, 
care, trebue să recunoaştem, este abia la început. 


RĂSPUNSUL D-lui D. POMPEIU 


Comitetul Ateneului a hotărît ca primirea noilor membri 
în sânul Soc. Ateneului Român, să se facă nu numai în cercul 
restrâns al conducătorilor Ateneului — ci dinnaintea marelui 
public, care urmăreşte şi apreciază opera noastră culturală. 

Şi cu drept cuvânt. 

Se cuvenea ca meritele celor ce s'au distins prin scrierile şi 
prin activitatea lor să fie recunoscute nu numai în cercul re- 

strans al vechilor Ateneisti — сї apreciate si proclamate in 
public, dinnaintea acelui public atent si intelegator, care se îm- 
partaseste cu placere si cu folos din rodul muncii celor ce oste- 
nesc in ogorul culturei nationale. 

Profesorul Musceleanu, pe care comitetul Ateneului 1-а che- 
mat în sânul societăţii noastre, este un fizician cunoscut și re- 
cunoscut pentru importanţa lucrărilor sale. 

Ca dovadă de stima pe care i-o arată d-lui Musceleanu sa- 
vantii de specialitate d-sale e destul să citez faptul că: în 
vestita colecţie a ,,actualitatilor ştiinţifice şi industriale“ ce se 
publică acum, în Paris — d-lui Musceleanu i s'a încredințat 
direcția sectiunei de Fizică Generală şi Teoria Quantelor: 

D-l Musceleanu se găsește astfel alături de BECQUEREL, 
de BROGLIE, de LANGEVIN, de JEAN PERRIN si de atati 
alti savanti de primul ordin, din lumea intreaga. 

E o mare cinste pentru d-l Musceleanu, firește, din care 
însă ne impartasim, cu mândrie şi noi, ca Români. 

Dar, la d-l Musceleanu omul de ştiinţă a voit, a crezut că 
trebue, să se încarce şi cu o sarcină suplementară, o nobilă 
sarcină pe care rar om de ştiinţă consimte să și-o mai adaoge. 

D-1 Musceleanu este un popularizator de merit, un răspân-- 
ditor al cunoştinţelor științifice în cercurile întinse ale marelui 
public. 

Ce însemnată misiune este aceea a răspânditorului de cul- 
tură în marele public, ce simţ deosebit si câtă chibzuinţă tre- 
bue pentru o asemenea lucrare — ar fi o adevărată disertaţie, 
aci înaintea d-v., dacă as încerca să arăt (cât de pe scurt) ce 
fel de munca este aceia a omului de știință care, consimtind să. 
iasă din cercul închis al tehnicei sale şi al limbagiului său 
special . (atât de specializat, astăzi) alege, degajează, din ma- 
terialul enorm al ştiinţei înalte, acele fapte, acele idei care, 
anume selecţionate şi cu mestesug îmbinate, pot fi prezintate, 
cu folos, marelui public. 

Iată munca la care, de bună voe s'a dedicat d-1 Musceleanu, 
pentru dragostea ce o poartă neamului nostru. 

Căci, Onorat auditoriu, nu trebue să uităm un lucru esen- 
tial de câte ori vorbim de Stiinta si de cultivarea Ştiinţei. 

Ştiinţa, pură sau aplicată, ştiinţa, ori care ar fi ea, trăeşte 
şi se desvoltă prn munca savanților de specialitate, din lumea 
întragă. Chimia, de exemplu, este cultivată în Germania, este 

si în Franţa, si în Italia, si la noi şi aiurea: toti chimistii de 
pretutindeni, lucrează, fiecare după puterile şi după aptitudi- 
nele lui şi astfel se vorbeşte de Stiinta Chimiei si de progre- 
sele ei. 

Dacă însă într'o ţară, să zicem la noi, o ştiinţă oarecare 
(de ex. Calculul variațiilor) war fi cultivat deloc (e o simplă 
presupunere), ar fi o pagubă, se ’ntelege — dar nu prea mare, 
căci Calculul variațiilor (această ramură a Analizei Matema- 
tice) este aiurea cultivat si cu mult zel, in cât Stiinta, generală 
mar suferi decât prea putin, în desvoltarea ei, prin abtinerea 
noastră dela cultivarea unei anumite discipline. 

Este însă o altă chestie care se impune atenţiei noastre 
când vorbim de Ştiinţă. Este influența cunoștințelor folositoare, 
difuzate în marele public: Ridicarea nivelului cultural în ma- 
rile masse ale poporului nostru (în mulțimea acelora ce învaţă 
numai în româneşte şi citesc numai românește) — sarcina 
aceasta este a noastră, și numai a noastră. Aici străini, de ori 
unde, chiar de ar vrea să ne ajute, nu ne pot fi de folos. 

Trebue ca noi să îndeplinim o sarcină de caracter esențial 
naţional: noi, prin urmare dintre noi, trebue să găsim pe acei 
се vor să consacre o parte din activitatea lor si la împrăștierea 
culturii, sub formă accesibilă marelui public. 

Domnule profesor Musceleanu, comitetul Ateneului când 
te-a chemat în sânul societăţii noastre, s'a făcut ecoul senti- 
mentelor de recunoştinţă, ce din toate părţile se îndreaptă către 
D-ta, pentru pretioasa D-tale activitate de răspânditor al cul- 
turii. 

Pe lângă meritele D-taie ştiinţifice, Ateneul Român nu a 
vroit să lase nerelevate, cu prilejul primirii D-tale, si meritele 
deosebite ce ti le-ai câştigat ca răspânditor al culturii în ma- 
rele public. 

Fii bine venit în sânul Societăţii noastre! 


4 


BIOLOGIA DE AZI SI PLATON 
Conferinta d-lui FR. RAINER, rostită in seara de 10 Februarie 1935 
— REZUMAT — 


Conferentiarul a situat în timp pe filosoful Platon pe care 
chiar contemporanii săi îl numeau „divinul“, i-a schițat biogra- 
fia, i-a popularizat celebra teorie a ideilor. A evidenţiat cum 
se explică înrâurirea filosofiei lui, care nici astăzi n'a încetat 
să fie simțită, căci in Platon e origina tuturor sistemelor filo- 
sofice idealiste. A povestit şi tălmăcit plastic mitul cavernei. 
A citat din memorie lunga paralelă a lui Goethe asupra cori- 
feilor filosofiei antice, Platon şi Aristotel, din „Dichtung und 
Wahrheit“, 

Trecând din domeniul filosofiei in al ştiinţelor naturii, 
conferentiarul a arătat că următoarele patru idei platonice 
sunt si astăzi valabile în ştiinţă: 1) concepţia formei luată 
ca ceva absolut autonom; 2) concepţia că raporturile părţilor 
sunt stăpânite de legi matematice; 3) concepţia unităţilor for- 
melor şi 4) concepţia continuității formelor. 

Desvoltând aceste afirmaţii, conferentiarul a urmărit 
evoluţia ştiinţei formelor vii în ultima sută de ani, amintind 
lupta academică dintre Geoffroy Saint-Hilaire si Cuvier, expu- 
nând istoricul şi conţinutul descoperirilor lui Goethe în dome- 
піш ştiinţelor naturale, teoria evoluționistă a originei speciilor, 
formulată la 1859, legea eredității experimentale, din 1900. 

Incheind, d. prof. Rainer a refăcut puntea de legătură cu 
filosofia, arătând ca alături de linia platonică din ştiinţa vieţii, 
continuă să se manifeste cea aristotelică, adeverind spusele lui 
Goethe că cei doi bărbaţi și-au împărţit, par'că, lumea între ei. 

RASPUNSUL D-lui CONST. KIRITESCU 


Sunt sarcini, a căror greutate onoreazá pe aceia cărora li 
se încredinţează. Dar sunt şi din acelea care-i copleşesc. Astfel 
este însărcinarea pe care mi-a dat-o astăseară Comitetul Ate- 
neului, Imi va fi oare posibil să găsesc cuvintele cari, fara 
să jignească modestia omului, să pună totuși în adevăratul lor 
relief meritele savantului? Putea-voiu exprima toată întinderea. 
şi adâncimea sentimentului de preţuire şi de simpatie cu care 
vechea instituţie a Ateneului Român primeşte în sânul ei pe 
ilustrul conferenţiar de astăzi? 

Departe de mine gândul prezumtios de a crede că, în cele 
câteva cuvinte ce-mi este îngăduit să rostesc, pot cuprinde 
— ori cât de fugitiv — personalitatea marelui om de ştiinţă, 
care este noul nostru coleg. Voiu încerca, totuși s’o schitez în 
câteva largi linii de contur. Desigur, nu pentru cercul select 
al oamenilor de ştiinţă, colegi de Facultate si de cercetări, în 
care activitatea sa este cunoscută. In lumea științifică, erudi- 
tia profundă şi multilaterală a profesorului dr. Rainer, disci- 
plina viguroasă a activităţii sale științifice şi profesorale, con- 
ştiinciozitatea sa legendară, munca sa neobosită, temperamentul 
său prob, necruţător pentru sine ca si pentru ceilalţi, rebel la 
orice fel de concesii ori transactii, i-au creiat o situație morală 
privilegiată, nimbată de o aureolă formată dintr'un amestec 
de admiraţie, respect şi... puţină teamă. 

Profesorul dr. Rainer e mai putin cunoscut de publicul zis 
„mare“. Inchis în turnul de fildeș al activităţii sale științifice, 
doctor care nu practică medicina, dispretuind mijloacele cu- 
rente creatoare de celebritate: proectul luminos ca şi mega- 
fonul tapajos, lăsând să filtreze în afară numai razele pure și 
discrete ale ştiinţei si învățământului, dr. Rainer nu este un 
rásfátat al popularității. Reputația lui, gloria lui, sunt de ordin 
intim, recunoscute si pretuite în cercul acelora cari de câteva 
decenii îl cunosc, vin în contact cu prodigioasa lui activitate, 
se împărtășesc din vastele lui cunoştinţe, se inspiră din concep- 
tiile lui, găsesc în el un animator fecund, un colaborator desin- 
teresat, un sfătuitor preţios, o mână gata totdeauna să se 
întindă în ajutor, un ochiu sigur, un mare învăţat care din 
plinul bogăției lui spirituale, revarsă în juru-i, cu generozitate, 

neprecupetit şi fără şovăială, idei, sfaturi, informaţii, mijloace 
de verificare şi de control. 

Titular al catedrei de Anatomie a Facultăţii de Medicină 
din Bucuresti, prof. dr. Rainer a adus în specialitatea sa o 
concepție nouă, logică în articulaţia ei şi fecundă în rezultatele 
еі. Stăpân deopotrivă si pe ramurile înrudite cu Anatomia: 
Embriologia, Istologia, Antropologia, Biologia generală, dr. 
Rainer a putut ajunge la o înţelegere adâncă a alcătuirii orga- 
nismului uman şi a, dat o orientare nouă cercetărilor anatomice, 
punând la baza lor principiul cercetării cauzelor. Vechea con- 
ceptia statică a Anatomiei, a devenit un anacronism. Anatomia 
nouă este, după dr. Rainer, o disciplină dinamică. Potrivit 
acestei concepţii, anatomistul consideră forma vie. Apariţia 
formei e legată de structură şi aceasta de funcţiune; în acest 
chip, forma este prezentată ca o expresie a functiunii. Datele 
anatomiei de cadavru sunt numai punct de plecare pentru des- 
făşurarea gândirii anatomice. Astfel, profesorul Rainer este 
printre cei dintâi cari se ocupă de „structurile funcționale“ şi 
cel dintâi care, la noi în ţară, a dat impuls cercetărilor de 
acest fel. 

Cu drept cuvânt, prof. Rainer, a putut înscrie pe fronti- 
spiciul sălilor de disectie ale Institutului de Anatomie lozinca 
sa: „Anatomia este știința formei vii“. 

Pedagog desăvârşit, creator de căi nouă, oragnizator al 
uneia, din cele mai bune instituţii de cultură ştiinţifică dela 
noi, bogată nu atât prin mijloacele pe cari le-a putut pune 
la dispoziţie Statul, ci prin ceeace a adunat şi grămădit el în- 
susi într'o viata înobilată de pasiunea muncii, profesorul se 
completează armonia cu cercetătorul științific. Acelaşi senti- 
ment de probitate îi dictează o metodă extrem de riguroasă 
în observaţia faptelor, extrem de precaută în tragerea conclu- 
ziilor. Aristocrat al ştiinţei, dispretuind producţia cantitativă, 
el refuză să aducă o contribuţie personală la inflatiunea publi- 
cisticei ştiinţifice, pentru a da la lumină numai rezultate cari 
însemnează etape cu adevărat nouă în descoperirea, adevărului. 
Deaceea, cercetările sale asupra Sistemului limfatic i-au asi- 
gurat un loc de cinste în literatura ştiinţifică internaţională. Se- 
mănător de idei, călăuzind lucrările elevilor săi, gândirea sa 
creatoare se oglindeşte în multe din operele ştiinţifice ale a- 
cestora. 

Dar, eşind din cercul specializárii, profesorul dr. Rainer 
apare ca o adevărată revelație. Acest medic și anatomist este 
înzestrat cu o cultură generală care surprinde și încântă prin 
multilateralitatea, bogăţia si profunzimea ei. In literatura cla- 
sică, în artă, în sociologie, profesorul Rainer posedă cunoștințe 
сагі merg până la erudiție. Citind clasicii greci în original, pro- 
curándu-si o desfătare de ordin superior din a compara si co- 
menta textele editiilor deosebite ale Symposion-ului lui Platon, 
disertand ore intregi asupra artei egeene, adunánd cu pasiune 
opere de arta nu numai cu sacrificii bánesti, dar si de oboseala, 
nesováind a porni in primejdioase calatorii cu avionul spre pa- 
mántul vechii Elade, pentru a culege piese documentare, ori 
a-si controla ideile prin contact direct cu colectiile muzeelor 
sau cu marii specialisti, cunoscánd ca nimeni altul opera filo- 
Soficá si stiintificá a lui Goethe, colaboránd la cercetari de 
sociologie dupá metode riguros stiintifice, profesorul Rainer ne 
apare ca o fericita intrupare a vechilor humanisti. Putini cari 
au avut fericirea sá se apropie de el in intimitatea preocupá- 
rilor sale intelectuale au avut prilejul de a constata eruditia sa 
impunátoare, alcátuitá nu din imprumuturi superficiale, ca a. 
acelor usurateci palavragii, gata oricánd a cita un nume de 
autor zárit la vitrina libráriei sau ciugulit din indexul dela 
sfârşitul cărţii, ori a debita o frază de efect culeasă la intam- 
plare din cartea cea mai nou sosità dela Paris, ci fructul stu- 
diilor laborios fácute, solid stápánite si armonizate intr'un sis- 
tem de gándire. O bogátie, care face din profesorul Rainer un 
cugetátor, un popularizator de o strálucità putere de exprimare 
si in acelasi timp unul din cei mai pretiosi consilieri in multe 
si variate ramuri ale culturii. 

Exemplar de umanitate rar si pretios, intr'o societate grà- 
bită să ajungă cát mai repede la valorificarea practică a unui 
bagaj modest, prof. Rainer trece prin lume cu o seninătate 
olimpiană, orânduindu-și, cu o regularitate matematică și cu o 
rigiditate de ascet, o viaţă de muncă grea și pasionată, în ser- 
viciul ştiinţei şi al învățământului ei. Departe de frământările 
şi pasiunile banale ale vieţii, închis în laboratorul şi în biblio- 
teca lui, ca într'o cetate a științei si a gândirii, având si no- 
rocul unei tovarase ideale, ea însăşi o admirabilă expresiune a 
ştiinţei, muncii, umanităţii si caracterului, profesorul Rainer 
este un fericit. Căci fericit se poate numi cu adevărat omul 


www.dacoromanica.ro 


Anuarul Ateneului Roman 117 


care poate să suporte cu stoicism adversitatile soartei, indife- 
rent la loviturile brutale ori piezise ale pismasilor, spre a se 
menţine în sfera, seninelor preocupări cari singure dau omului 
superior cele mai curate și cele mai durabile satisfacţii. 


Şi dacă rareori, la anumite prilejuri, recunoaşterea sinceră 
şi desinteresată a acestor calităţi, pot să adaoge omului de 
ştiinţă, mândru în izolarea sa, încă o satisfacţie, atunci, te 
rugăm, iubite domnule profesor, să primeşti, prin glasul meu, 
din partea mănunchiului de oameni bine intenţionaţi, și zeloşi 
muncitori pentru răspândirea culturii, cari alcátuesc Societatea 
Ateneului Român, mărturisirea bucuriei de a te avea ca tovarăş 
în acţiunea lor, şi pe aceea a sincerei admiratii pe care ei o 
poartă în suflet pentru eruditia, munca si caracterul noului lor 
camarad. 

DESORIENTAREA LUMII MODERNE 
Conferința d-lui NICOLAE BĂLĂNESCU rostită în seara de 
17 Februarie 1935, 

— REZUMAT =- 


Pentru omul modern, temeliile din trecut ale vieţii pre- 
tuesc mult mai putin: Familia, Religia, Morala, Legea, Res- 
pectul contractelor, Proprietatea, cu tot ce făcea siguranţa şi 
podoaba unei existente cumpănite de înţelepciune şi de omenie, 
toate se destramă și se distrug. 

Lumea avea, de mii de ani, un patrimoniu tradiţional de 
mari principii călăuzitoare, cari moderau și înfrânau instinc- 
tele vătămătoare liniştii vieţii şi echilibrului social. 

Acum omenirea caută sdruncinarea familiei, mergând până 
la uniunea liberă, înlăturarea religiei, printr’un rationalism 
exclusivist, desființarea proprietăţii prin legi cu caracter de 
confiscare, călcarea în picioare a drepturilor dobândite și a 
conventiunilor autentice, prin legi arbitrare, cu caracter re- 
volutionar şi cu efect retroactiv. 

Iată un cortegiu de fapte, cari au provocat criza de auto- 
ritate, criza economică şi criza politică, ce sporesc desorien- 
tarea. 

Altă dată proprietatea mobiliară și imobiliară era amenin- 
tata si prădată numai de făcătorii de rele, àcum e la dispozi- 
tia sufragiului universal, cei multi hotărăsc si împart averea 
celor puţini. 

Altă dată era ceva sfânt respectul legii, privită ca ceva 
divin sau ca operă creată de înțelepciunea impartialà a unui 
legislator celebru, ori a unei elite responsabile. Legile se gravau 
pe table de bronz sau de piatră, ca să dureze veacuri. Acum 
legile sunt opera partidelor şi conforme intereselor partizanilor, 
vin şi se duc cu parlamentele, ce se succed. 

Peste ordinea, peste echilibrul de altă dată bate vântul 

inovației, voind a se stinge tradiţia, facla trecutului, care lumi- 
nează zările viitorului, tradiţia, ce reprezintă invatamintele isvo- 
rite din truda, din suferinţa si din experienţele a mii de ge- 
neratii. 

Traim in epoca ritmului nou, a ritmului accelerat, cand, din 
cauza vitesei, omul se turburá şi isi pierde controlul reflec- 
tiunii. Suntem oamenii clipelor fugitive, trăim din instantaneu, 
suntem oamenii unei zile... si când omul înlătură obiceiurile si 
tradiţiile familiei si ale neamului său, când pierde încrederea 
în ziua de azi şi în ziua de mâine, când traeste numai cu sen- 
satiunile si impresiile ce i le dă momentul, ispitit şi înșelat de 
pornirile instinctelor, fără cumpănire si fără stăpânire de sine, 
atunci devine prada desorientarii, care îl poartă, са pe o epavă, 
ca pe un fulg într'un vârtej, nefiind de nici-un folos socie- 
tatii, cu care nu are nici-o legătură, nici prin trecut, prin tra- 
ditie, nici pentru viitor, prin speranţe şi aspirații. 

Astfel desorientarea apare ca un efect al crizei interioare, 
al nelinistei sufleteşti. Lumea apare haotică, pentrucă este haos 
în sufletele noastre şi anarhia individuală devine anarhie pu- 
blica. 

Omul nu mai are mari directive si nici un alt resort condu- 
cător în viata mai presus de imboldul voinţei fiecăruia. 

In aceasta constă diformatiunea spiritului public, în indi- 
vidualismul la exces, in negatiunea oricărui principiu superior 
de conducere. Prin aceasta omul decade la starea lui primitivă, 
când nu erau nici tradiţii, nici institutiuni, ci numai instinctul 
animal. In omul condus numai de convingerea sa individuală, 
fără nici-un control al experienţei altora, triumfă ideea abso- 
lută a lui Hegel. „Omul mai presus de omenire“, саге a condus 
la anarhie și la nihilismul care dărâmă totul. 

In această ideologie, se înţelege, e de prisos familia, în 
care educaţia e şcoală de tradiţie, cum de prisos sunt credinţele 
vechi, religia și orice regulă de constrângere morală. 

De aci a rezultat o deviatiune a spiritului general, în filo- 
sofie incertitudine, în literatură libertinaj intelectual, în artă 
dadaism, iar în societate desordine, devergondaj şi neonestitate. 

Profanii discută doctrinele, inferiorii judecă ce este su- 
perior, orbii vor să conducă pe cei cari văd, ceeace este vulgar 
batjocoreste ce este providential, pământenii aruncă cu noroiu 
asupra cerului, individul vrea să dicteze universului şi legilor 

eterne cu aprecierile sale subrede si relative. Aceasta este ego- 
latrie: omul fără nici o credinţă, ateul rataceste singur ca 
într'o pustietate; el nu cunoaște şi nu adoră nimic afară de el 
însuşi. Pentru el nu există omenire, patrie, eroism sau Dumne- 
zeire. Singura lui religie este egolatria, fructul celei mai mo- 
derne civilizaţii. Când Fichte a spus, depe catedră, că mintea 

„noastră a creat pe Dumnezeu, atunci virtualmente a fundat 
egolatria, pentrucă, dacă mintea noastră a creat pe Dumnezeu, 
în noi e creatorul şi creatura, adorându-ne pe noi mai pe sus de 
orice, adorăm pe singurul şi adevăratul Dumnezeu. 

Fără îndoială, prin individualism cugetarea omului s'a tur- 
burat, omul pare în cursă rapidă către neant. 

Acţiunea calmă s'a transformat în agitaţie morbidă si 
febrilă, omul aleargă în ritm de galop către ceva nou, vrea să 
trăiască viata de trei ori mai repede si mai intens. 

Lucram în fugă, surescitati, numai ne aruncăm ochii, nu 
privim cu atenţie, încercăm, schitam nu desăvârşim. Nimeni 
nu ascultă cu răbdare și cu linişte desvoltarea unei idei, fiindcă 
s'a pierdut deprinderea de a fixa atenţia. Mintea n'are timpul 
se înregistreze, de aceea se scurtează memoria şi omul se de- 
personalizează. Prins în vâltoarea vitesei mașinilor abia poate 
practica o atenţie mecanică. 

Viaţa este acaparata de obiectivul filmelor, de radio, de 
volanul sau manivela masinelor, ce poartă pe om intr’o lume 
de miraj, de uitare de sine, în furia jazului sau a dansului de 
negri, în vârtejul ametelilor a unei nesfârşite sarabande co- 
tidiane si nocturne. Toate aceste complicatiuni ale vieții, mul- 
tiple şi costisitoare sporesc setea de bani. Bani, bani, cu orice 
pret, călcând in piciore şi drepturi si fiinţe. In fata acestui idol 
stă îngenunchiată, în extaz de opiu, o aşa zisă lume modernă. 

Materialismul, preocupări inspirate de materie constituesc 
inclinarea mentalitatii majorității contimporanilor 

Pentru lumea modernă pare că nu există decât ce se poate 
pipăi şi cântări. De aci tendinţa progresului material, prin cea 
mai excesivă producţie cantitativă, care caută a funda distinc- 
tiunea între oameni si popoare numai după bogăția materială. 

Elementul cantitativ si amoralul stăpânesc pretutindeni. 

Lui homo sapiens, i-a luat locul homo economicus. 

Ideal intelectual, moral sau sufletesc sunt toate sub stăpâ- 
nirea, poruncitoare a materiei. Lăcomia de bani si vartejul in- 

stinctelor fac din bietul om un pachet de nervi turmentat, o 
torta ce pâlpâe în vant, în drumul spre necunoscut. 

Omul a pierdut noţiunea sufletului si de aceea nu-şi mai 
poate explica scopul vieţii si nici nu mai simte vreun îndemn 
pentru săvârşirea vreunei acţiuni folositoare altora, întrebân- 
du-se si ne mai înțelegând: pentru ce. Il roade viermele în- 
doielii. 

Cât timp însă nu se poate proba, că tárána rationeaza, e 
sigur cá în noi nu e numai pământ. In concepţia pozitivistă a. 
cunoștințelor fizice încă de o jumătate de secol realitatea, or- 
ganică, la început socotită pur materială, a devenit prin cerce- 
tări mai aprofundate, din ce în ce mai psihică, mai spirituală, 
cum constată filozoful naturalist Bernard Bavink. Materialis- 
mul absolut este în declin, dogmatismul său s'a evaporat odată. 
cu acea noţiune simplistă a materiei brute, fără a se ţine so- 
coteală de forța universală, care îi creia coeziunea. Acum ma- 
teria e coeziune vibratorie de protoni și electroni, energie con- 
densată. 

O lume caută salvarea într'o regenerare morală, prin re- 
naștere religioasă. Lumea așteaptă efort moral pentru perfec- 
tiunea eului printr'o elită activă pentru perfecțiunea societăţii, 
fiindcă noi credem că desvoltarea popoarelor nu atârnă numai 
de conditiuinile materiale, de bogăţie si trafig bancar, dar mai 
cu seamă de calităţile rasei, de virtuțile, de progresele inte- 
lectuale și morale ale omului. 


2 


ENERGII ROMANE IN STRAINATATE 
Conferinţa d-lui I. SIMIONESCU, ţinută în seara de 24 Februarie 1935 


Din împrejurări geografice si istorice, am fost ocoliti inde- 
lungă vreme de influenţa mai temeinică a culturii apusene. A 
trebuit să așteptăm veacuri pentru ca si la noi să se infiltreze 
lumina ce începuse să alunge umbra din altă parte. 

Câteva date, pot fi convingătoare. 

La 1240 se întemeiază Universitate din Neapole, cea mai 
veahe de pe continent; la noi iuresul Tătarilor lăsă în urmă 
numai foc şi pârjol. 

Pela 1250 Roger Bacon pune temelie fizicei experimentale. 
La noi abia se pomenește de un Seneslav si Litovoi, primii or- 
ganizatori ai nucleelor ce vor da principatul muntean. 

Pe vremea când Giotto, cam pe la începutul veacului al 
14-lea, aşterne pe paretii bisericilor picturile sale ce vesteau Re- 
naşterea, la noi Bogdan descalecă în Moldova. 

In Praga „Universitatea Carolină“ se înființează în 1348, 
când la noi, pe la 1400, Mircea cel Bătrân căuta să oprească 
puhoiul turcesc amenintator. Binefacerile tiparului, descoperit 
la 1450, prind a se răspândi aiurea în poopr; Cristofor Columb 
află a lume nouă; în acel timp la noi Stefan cel Mare e silit sa 
alerge dela Codrul Cosminului la Chilia, dela Baia la Hotin, spre 
a-și apăra tárisoara lui contra Ungurilor, a Lesilor, а Cazacilor, 
a 'Tătarilor, a Turcilor, cari nu dădeau răgaz nici măcar de 
gândire, necum de scris. 

Cam cu două veacuri mai târziu, la Curtea Regelui-Soare, 
literatura, clasică franceză atinge apogeul prin Moliere, Corneille 
si Racine; la noi abia încep timid să se răspândească ceva 
cărţi religioase, prin tragerea de inimă a lui Matei Basarab si 
Vasile Lupu. 

In vreme ce în apus Newton dă o strălucită dovadă, prin 

stabilirea legii gravitaţiei, de puternica pătrundere a minţii 
omeneşti, pentru care nu rămân tăinuite nici spatiurile cereşti, 
la noi bătrânul cronicar Miron Costin, însamnă, cu adâncă amă- 
răciune, valurile ce se abat peste biata lui ţară. Iar când la 
sfârşitul veacului al 18-lea, în Franţa se pregătește desrobirea. 
individuală prin dreptate si libertate, la noi Contele d'Haute- 
rive raportează domnitorului /psilante asupra stării de plâns 
a norodului peste care avea să domnească. 

Doar cu începutul veacului al 19-lea prind să se arate zo- 
rile culturii pentru noi, şi a deşteptării naţionale implicit sub 
influență străină, mai ales cea franceză, deodată în pătura sub- 
tiricá a boierilor, singurii cu mijloace ca să se infrupte din ci- 
vilizatia si cultura străină. Adâncul mării omenești din ţările 
române rămâne tot cu cultura arhaică, întemeiată de popor 
fără învăţător, numai prin puterea înăscută de a ceti din car- 
tea naturii, uneori mai greu de descifrat decât cea tipărită. 

Se formează încetul cu încetul două straturi sociale des- 
partite ca untdelemnul turnat într'un pahar cu apă. In cel de 
sus civilizaţia apuseană, pătrunzând mai uşor, dă aparenţă 
întemeinicirii unei culturi de suprafaţă însă mai mult împru- 
mutată. Cu vremea, trenuri si aeroplane trec munţii; electrici- 
tatea luminează în unele parti locuinţele sătenilor. Civilizaţia 
ne cuprinde, cultura însă se adânceşte mai greu. La pătura 
dela fata ea ajunge în adevăr destul de temeinică, dar are un 
tipar universal. Se cunoaşte că e de împrumut. Ori ce svâc- 
nitură în curba culturală din apus, imediat deşteaptă ecou şi 
la noi, sub formă de școli efemere, curente trecătoare, cari 
n'au nimic a face cu viaţa noastră reală; se manifestă doar 
ca dovada dependentii noastre de cultură străină. 

Cultura împrumutată cu greu trimite rădăcini şi în sub- 
stratul rămas cu 50—70% si chiar 90% analfabeți, care păs- 
trează însă cultura lor, folclorul, nepotrivită, din păcate, vre- 
murilor. 

Această situație dela noi a făcut pe unii să-şi рше Între- 
barea: suntem oare în adevăr un popor apt ca să procurăm o 
notă originală în cultură? Putea-vom vreodată ajunge să fim 
în unison cu popoarele care au o intensă cultură? 

Mulţi măcar gândesc, dacă n'o spun, că Românii sunt sor- 
titi numai să imiteze, să înmagazineze cel mult si să para- 
frazeze. 

O producţie proprie însă nu ar însemna mare lucru in 
simfonia universală, dacă nu oglindește partea originală din 
substratul adânc etnic. 

De altfel măcar în surdină, ca răspuns la manifestarea tot 
mai întensă a românismului în propria tara, se spune că în- 
tâietatea si dominarea străinilor în industrii, comerţ și chiar 
în funcțiuni speciale de stat, nu sar datori atât culturii noas- 
tre întârziate din cauza neprielniciei istorice si geografice cât 
faptului că din fire Românul nu poate să se ridice până la în- 
naltimea altor neamuri. 

Poporul nostru în adevăr este un întârziat în cultura; ti- 
nând seamă însă de însușirile lui fireşti, alese, se găseşte în 
situaţie mai bună decât alte popoare istovite, pentru a trage 
folos din tinereţea lui sufletească, din arhaismul sănătos, ca 
să sboare mai cu vioiciune spre zări înalte. 

Din conditiunile etnografice aflate în tara noastră lesne 
se pot face comparatiuni între Români si alte neamuri. 

Sunt sate în Ardeal, Banat şi Bucovina unde Românii con- 
vietuesc cu Sasii ori Svabii, socotiți de obiceiu ca reprezentând 
superioritatea măcar economică. 

Dacă se paseste pragul gospodăriei unui Bufean din Com- 
los, nu se va putea face deosebire de aceea a unui Svab. Gor- 
janul emigrat acum 200 ani a găsit bunul exemplu lângă el. Pe 
când rudele sale din Gorj trăiesc poate si azi tot atât de pri- 
mitiv, ca si în trecut, pentrucă nimeni nu le-a învăţat altfel, 
Gorjanul devenit Bufean, în Banat, repede a prins ceea ce a 
văzut la Svab si l-a întrecut în unele privinti. Tot asa, dacă se 
trece prin Ilişeşti, sat din Bucovina, jumătate cu Moldoveni si 
jumătate cu Nemti. Nici o deosebire în case, în orânduirea gos- 
podăriei, în cultura pământului. Sate, ca Seliște de lângă Sibiu, 
ale oerilor odinioară pribegi, nu sunt prin nimic inferioare fata 
de cele săseşti de alături. Unde a avut bun prilej, Românul a în- 
vatat; învățând, a putut repede să se ridice la nivelul altor nea- 
muri cu viata mai liniștită în trecut, în ori ce caz mai lungă. 
ca pregătire. 

Apariţia însuşirilor negative este datorită împrejurărilor. 
Nu corespunde realităţii. 

Bunăoară se aude adesea dela alţii, dar si dela ai nostri, 
că Românul e leneș. Ar fi în adevăr o scădere într'o vreme când 
hărnicia birue, iar munca pricepută e izbăvitoare. 

Lamurirea este dată nu de un Român, ci de un Elvetian: 
Contele d'Hauterive: 

„Unii invinuese pe ţăranii moldoveni cá sunt leneşi ori 
Sireti. Mărturisirea celor cari vorbesc împotriva unui popor 
apăsat, eu nu o voiu primi niciodată. Poporul nu este siret si 
nepăsător în Elveţia, fiindcă se foloseşte fara impartala de 
“toate roadele muncii sale. Dar când munca unui popor se să- 
varseste pe un pământ care nu este al lui, ce minune este că 
nu lucrează de cât în măsura trebuintelor lui?“. 

Lenea deci nu este, nu era, decât o necesară apărare con- 
tra muncii istovitoare, cheltuită pentru alţii. De îndată ce po- 
porul lucrează pe ogorul său propriu, se scoală când luceafărul 
n'a încetat a clipi si se culcă după ce roua a început să cadă. 

I se mai aduc si alte învinuiri, bunăoară că printre nume- 
roasele proverbe ce reprezintă filozofia lui concentrată în la- 
pidare cuvinte, îl are si pe acela, care sună: „Capul plecat, sa- 
bia nu-l taie“. Acest proverb trebue însă lămurit tot prin tre- 
cutul istoric. Atunci când nu odată, şi nu de unul, i se spune: 
„unde iti stau picioarele iti va sta şi capul“, proverbul amintit 
nu reprezintă o umilință, supuşenie, ci o inteleapta prevedere. 
La ce i-ar fi folosit să fie semet fata de cel care numai cu pa- 
loşul dovedea? 

Obiectiva cercetare însă a ființei noastre etnice, arată în- 
suşiri alese, cari nu se găsesc la prea multe popoare. Nu noi 
i le relevăm, ci străinii, cercetătorii fără patima. 

Puterea lui de muncă este, slava Domnului, dovedită prir 
însuşi faptul că nu ducem lipsă de nimic. Răbdarea lui e pro- 
verbială. Ofițerii francezi au admirat-o pe front, în tranșee; în- 
dură foamea si frigul fără să murmure. 

Rabdarea şi puterea de a îndura nevoile sunt însușiri pre- 
tuite mai ales pentru zilele în care ne sbatem acum. Nu mai 
vorbesc de darurile lui sufleteşti. Miorița a dovedit pe deplin 
nobleta şi adâncimea sentimentelor. Crestăturile pe furci si 
florile tesute pe pânză, sunt de toti admirate. 

Deci substratul nostru etnic, temelia pe care trebue să se 
sprijine viata complexă a statului în toate manifestatiunile po- 
litice, sociale cât şi cele artistico-culturale, nu este din material 
slab. Şi totuși vădit îi lipseşte ceva. E cultura apropiată nevoi- 
lor fiecăruia pentru ca forţa ascunsă, mocnită, să devie pâr- 
ghia de susţinere individuală şi colectivă. Poporul nostru n'a 


www.dacoromanica.ro 


Anuarul Ateneului Român 135 


dat, n'a putut încă să dea, tot ce trebue să ne așteptăm dela el.. 

Ca dovadă, însă, că în el se află ascunse energii reale sunt 
manifestările întâmplătoare ale unui Creangă din Munţii Neam- 
tului, Eminescu din dealurile Moldovei, Hasdeu din ale Basa- 
rabiei ori Cosbue de sub Munţii Rodnei. 

Străinătatea ne apreciază, când are prilejul să se convingă 
de serioasele însușiri ale tinerilor nostri studiosi. Sunt primiţi 
cu braţele deschise drept colaboratori scumpi ai invatatilor din 
apus. Nu sunt elogii diplomatice aduse celor care ştiu să mun- 
cească şi se pricep să înfrunte cerinţele cele mai pretentioase 
ale profesorilor, deveniți mai târziu prietenii lor. Aş putea cita 
multe nume de tineri cari, chiar în prezent, sunt reţinuţi de 
somitatile științifice din Paris pentru a conlucra cu ei. 

S'a întâmplat însă în trecut, azi tot mai rar, un fenomen 
curios. Intorsi în ţară multi din cei cari promiteau a fi ,ci- 
neva‘, nu au mai corespuns sperantelor născute pe când lucrau 
în străinătate. 

In domeniul ştiinţific, bunăoară, au fost Români, un Ne- 
greanu un Bacaloglu, cari n’au mai înfăptuit nimic dupa ce au 
venit în tara, Au rămas însă minunati profesori. Haret făcu 
la Paris o teză de doctorat în astronomie lăudată si folosită, 
de un Poincaré; promitea a deveni un astronom de seamă. In 
tara a ajuns mare ministru, adevăratul om al scoalei, parin- 
tele ţărănimii, întemeietorul cooperativelor şi mai presus omul 
care nu confunda democraţia cu demagogia. 

Explicarea acestui fenomen este iarăși firească. Teoria me- 
diului nu este restrânsă numai la organismele inferioare; este 
o lege universală, deci şi socială. Mediul poate stânjeni până 
la stingere activitatea unui om de seamă, o poate devia dela 
cărarea apucata la început sau îi poate da înlesnire pentru o 
intensă productivitate în specialitatea aleasă. 

Faza de evoluţie a ţării nu îngăduia pentru cei mai mulţi 
să rămâie în concentrarea specialitatii; trebuintele statului în 
formaţie cer servicii altele; se întâmplă deci o iroseală de forte 
în direcţii diferite, necesare pentru moment neamului, dar fără 
urmare pentru cel ce ar fi dorit să muncească într'o singură 
direcţie, ca în străinătate. 

O spune curat Odobescu: 

„Dar trebue să mărturisim cá ţelurile ce voim să atingem 
sunt aşa de multiple si de diferite, că dorințele si aspiratiunile 

noastre sunt asa de fierbinţi si clocotitoare, încât noua, Româ- 
nilor celor mai multi, ni se întâmplă a imbratisa la olalta prea 
multe lucrari, a ne imprastia timpul si mijloacele intre nume- 
roase cercuri de actiune si astfel a ne risipi puterile in prea 
multe direcţii deodată“. 

Nici azi nu ne găsim încă cu o aşezare temeinică a spe- 
cialitatii, căci chiar dacă sunt multi cari nu bat decât o că- 
rare, nu s'a ajuns la cinstirea specializării şi folosirea ei când 
trebue. 

Iată o cauză principală a lipsei de concentrare intr’o anu- 
mită direcţie, căci numai aşa se crează opere trainice. Nu că 
lipseşte energia necesară, însușirile trebuitoare, ci pentrucă 
ambianța, mediul, vremea se împotrivesc la concentrări. Mai 
ales sau împotrivit. 

Pe seama unor asemenea faramitari de forte individuale 
în direcţii deosebite s'a clădit însă temelia vieţii noastre de stat. 
Energia cheltuită, de valoare, si aceasta interesează, a fost con- 
structivă. A iutit progresul general cu sacrificiul nazuintelor 
individuale. Manifestarea individuală ar fi rămas legată de un 
nume, de vre-o lucrare ştiinţifică, de o operă artistică; ea s'a 
schimbat în manifestare colectivă, anonimă aproape. Meritul 
lui Haret, bunăoară, în întemeierea cooperativelor sa trecut 
şi altora, într'atâta, încât azi se uită de către unii de iniţiativa 
marelui Român, pentru rezolvirea problemei cooperatiste. 

Si atunci acei care nu tin seamă de toate împrejurările 
pomenite, pun în îndoială valoarea însăși a însușirilor etnice, 
fiind nedumeriti dacă ele există în asa măsură încât să poată 
da o notă de originalitate, menită să ne asigure un loc în cul- 
tura universală. 

Examinarea valorilor reale din neamul nostru, care sa 
manifestat în medii prielnice străine, poate da răspuns celor 
nedumeriti. 

In acest sens, nu voiu aduce drept dovezi de reale insusiri 
constructive pe acei care au activat in mijlocul nostru. S’ar 
putea obiecta ca valoarea lor este marita in ochii nostri. Din 
motive apropiate adesea se pot exagera faptele celui de langa 
noi, desi in strainatate asistam zilnic la asemenea manifestare. 
Cunoasterea in amanunt a vietii oamenilor alesi straini, descrisa 
de ai lor, naște aureola care le luminează faptele în asa măsură 
încât se admiră şi dela mari depărtări. 

Poate sar socoti drept exagerare bunăoară dacă am ase- 
mana pe Stefan cel Mare cu Napoleon. Numai câmpul larg de 
activitate al acestui din urmă ar îngreuia apropierea; nu se 
poate nega însă existenţa însuşirilor de mare căpitan la domni- 
torul Moldovei. 

Nu voi folosi însă asemenea exemple pentru a răspunde 
la chestiunea pusă. 

Nu mă voiu bizui prea mult nici pe părerea unora că Ron- 
sard si Banul Mărăcine ar fi aceeaşi persoană. Nu voiu pune în 
cumpănă nici faptul că Contesa de Noailles este trecută printre 
marii poeti contemporani francezi. Poeta însăși nu a prea lăsat 
să se stie, cât era în viata, cà are in ea sânge de Român, nu 
numai de Grec. Ii plăcea mai bine să fie socotită ca scoborita 
din Bizanțul cu trecut glorios, decât din Orientul necunoscut 
dela gurile Dunării. In schimb, voiu releva că Elena Văcărescu, 
descendenta poeţilor Văcărești, este și ea socotită ca făcând 
parte din elita scriitorilor francezi; cá un Enescu, Iorga, Prof. 
Marinescu, Titulescu, sunt toţi ai lumii întregi; că în casa lui 
Moliére tin locuri de frunte, energii româneşti; că Grigorescu 
era socotit ca demn să continue în Franţa activitatea lui artis- 
tică alături de tovarășii lui de lucru din pădurea dela Barbizon. 

Voiu pomeni de asemenea faptul că regretatul nostru savant 
Prof. I. Cantacuzino era mai mult ţinut ca făcând parte din 
elita științei franceze, ca si prietenul său Profesorul Racoviţă 
dela Cluj. De atâţia ani conduce, alăturea de savanţi, la pome- 
nirea cărora, noi ne închinăm capul cu respect, revista „Archives 
de Zoologie expérimentale"; asemenea i s'a lăudat spiritul de 
organizare şi munca ştiinţifică, atunci când a participat, pe 
vaporul Belgica, la una din cele dintâi expediţii spre polul Sud. 

In schimb, nu voiu insista prea mult asupra originei mol- 
dovenesti a lui Metchincof, savantul director al Institului Pas- 
teur 1), măcar că el singur a mărturisit că se trage din familia 
lui Milescu Spătarul, iar după mamă e de origină moldovenească, 
din Basarabia. Dar nu pot lăsa nepomenită originea româ- 
nească a lui Matias Corvin, vestitul Craiu al Ungurilor. Legenda 
obarsiei lui zugrăvită în Castelul dela Hunedoara, trăieşte vie 
si astăzi în poporul din ţinutul Hațegului. La fel, voiu pomeni 
ca trăgând greu în cumpănă, originea românească a prelatului 
si cărturarului vestit, episcopul Olahus Nicolaus din prima ju- 


1) Vezi şi Prof G. Bedreag. Familia lui Metchnicof, 1935. 

mătate a veacului al 16-lea. D-l Prof. Bezdechi dela Universi- 
tatea din Cluj i-a urmărit ascendenta românească. Se înțelege că 
faima lui de iscusit om politic și mare istoric nu se resfrânge 
asupra noastră. Alţii se laudă cu el. 

In Biserica romano-catolică dealtfel se mai găsesc si alţii 
tot de origine românească, ca Gavril Iovul şi Gheorghe Buitul, 
de loc din Caransebeş, activi în veacul al 17-lea. Că aceștia s'au 
identificat în totul credinţei în care au trecut, schimbând pe cea 
străbună, e altceva. Interesează numai dovada că energii din 
trunchiul etnic român au fost în măsură să se puie la întrecere 
cu gânditorii apuseni. Dacă poporul românesc ar fi avut alte 
condițiuni de viata, putea să cuprindă, in el şi pentru el, ele- 
mente cu care azi se falesc neamuri străine, ca fiind ale lor. 

Asemenea elemente n’au esit dintre Români întâmplător, 
sporadic, ci din toate ramurile românismului, ca semn al vitali-. 
tatii lui si al pastei de valoare din care e alcătuit. 

Să luăm bunăoară pe Românii macedoneni. 

Un mare geograf sârb Cvijici, a cărui obiectivitate impune 
tocmai pentrucă putea să treacă sub tăcere părerea exprimată 
ţinând seamă în primul rând de neamul lui, spune despre еі: 

„După Greci, adevărații reprezentanţi ai civilizaţiei balca- 
nice sunt Aromânii“. 

Vorbind despre Românul Coletti, plenipotentiarul Greciei 
la Paris, Frangois Lenormant scrie: 

„Aromânii au produs în timpurile moderne o personalitate 
de ordin superior, care a fost Joan Coletti, netăgăduit cel din- 
tâi dintre oamenii de stat ai Greciei 1)“. 

Multe nume grecizate, dar de curată origine aromână, sunt 
citate cu cinste în istoria politică și culturală a Greciei. Rigo 
Fereos, promotorul revoluţiei greceşti, era Român din satul Ve- 
lestin din Tesalia. 

Poetul Crustalis, Valaoritis, Vlahos, Zalacosta, istoricul 
Lambros, umoristul Pantazidis, sunt fii de Români. 

In istoria Românilor din urmă ca si în revoluția de mai 
dăunăzi, vasul de razboiu „Averof“ isi are o pagină de glorie. 
Averof Gheorghe, donatorul, a fost Roman din Aminciu; Baron 
Sina, pe cheltuiala căruia s’a construit Academia din Atena, 
este Român din Moscopol, ca si Dumba, devenit cancelariul im- 


1) Tache Papahagi. Macedo-yomdnii. Cunoştinţe folositoare. Cartea Ro- 
máneascá, 

periului Habsburgic. Emanuel Gojdu, care a înălțat catedrala 
din Oradea Mare si a făcut parte din Casa Magnatilor, tot de 
origină aromână este. 

Multi dintre Românii get-beget, unii maghiarizați însă, au 
jucat rol însemnat în vechea împărăție habsburgică. Dintre 
bănăţeni, bunăoară, General Traian Doda, nu numai că s'a luptat 
eroic în Italia, dar însuşirile sale au fost atât de apreciate încât 
a ajuns comandantul militar al Cracoviei. 

Cu mult mai însemnată este contribuţia pe care Românii, 
în special Moldovenii de dincoace și de dincolo de Prut, au dat-o 
progresului culturii rusești. 

Mario Roques, profesorul dela Sorbona care ne-a vizitat 
mai anii trecuţi, un bun cunoscător al sufletului si energiei ro- 
manesti, într'un cerc restrâns, a sugerat o lucrare care s’ar pu- 
tea îndeplini mai ales de către un basarabean si anume: ,,Influ- 
епа moldovenească în cultura veacului al 17-lea si al 18-lea 
din Rusia‘. 

Legaturile istorice dintre principatul Moldovei si vechea 
Rusia, erau atât de strânse încât emigrări avură loc dela noi 
într'acolo. Nu fugeau de răul birurilor numai țăranii cari au 
populat satele şi azi românești, întinse până dincolo de Don; 
emigrau, din cauza prigonirilor si a luptelor pentru domnie, şi 
boieri isteti la minte, energici. 

In ţară străină erau siliţi să muncească, să producă într'o 
direcţie oarecare. 

Dintre emigranții dela 1848, multi au luat parte măcar la 
frământările politice locale, alţii au fost folosiţi. Jon Ghika a- 
junge Bei de Samos; cel dintâi agronom cult dela noi lon Io- 
nescu dela Brad ajunge administratorul moșiilor din Tesalia 
ale marelui vizir; acesta a rămas atât de mulțumit de pricepe- 
rea şi de cinstea Românului, încât l-a însărcinat să cerceteze 
pământul Turciei din punct de vedere agronomic. Asa a ajuns 
să facă nişte cercetări agronomice în Turcia, să scrie una din 
lucrările temeinice asupra Dobrogei, folosită și azi. 

La fel s'a întâmplat si cu emigranții români in Rusia. 

Unul din cei mai de seamă apostoli culturali ai împărăției 
moscovite a fost Petru Movilă, fiul lui Simion Movilă domnul 
moldovan. Sguduit de sângeroasele lupte ce se dădea între fraţi, 
porni în pribegie. Lepádá mantia fiului de domnitor si îmbrăcă 
modesta, rasă de călugăr. Invatand in Polonia ca si alti fii de 

boieri din Moldova — Miron Costin bunăoară — Petru Movilă 
ajunge unul din cei mai mari eruditi ai vremii. La varsta de 37 
ani devine Mitropolit al Kievului si Haliciului; prin eruditia sa 
introduce un suflet de umanism occidental in ortodoxie 1). Petru 
Movilă devine precursorul lui Petru cel Mare. 

Invatatul rus Venelin zice despre el: 

„E întrebarea: care dintre cei doi bărbaţi cu numele Petru 
este reformatorul îndrăzneţ al Imperiului rusesc şi căruia prin 
urmare i se cuvine titlul istoric de „mare“, Petru I împăratul 
Rusiei sau Petru Movilă“ ? ' 

Petru Movilă moare pe la mijlocul veacului al 17-lea. 

Un alt mare Moldovean care tine un loc de frunte in ase- 
zarea culturala a Rusiei este ratacitorul Nicolae Milescu, de loc 
din Vaslui, cu o viata sbuciumata, ce se poate compara cu a 
lui Benvenuto Cellini din vremea Renasterii. I] socot ca unul 
din exemplele cele mai graitoare de energia noastra etnica. Pe 
când însă la noi era ţinut numai ca un condotier pribeag si 
ambițios fara pareche, un străin, un englez, Balddeley, cercetân- 
du-i activitatea complexă, îl înalță în slava cerului. Dintre cei 
vechi e netăgăduit cel mai cunoscut: în lumea întreagă, dela 
Curtea lui Ludovic al 14-lea în apus, până în China, dela Upsala, 
unde s'au găsit lucrări de ale lui Milescu cu dedicatii către un 
învăţat suedez, ceeace arată legăturile lui întinse, și până la 
Constantinopol ori Padova unde a învățat. 

Activitatea lui Milescu este prodigioasă; a scris de toate 2) : 
istorie, religie, dicționare. Cea mai de seamă a lui întreprindere 
a fost însă expediţia ştiinţifică cu care l-a însărcinat Țarul 
Alexei Mateevici, în lungul Siberiei până in China. Fu cel dintâi 
drum de explorare în lungul Asiei; iar drumul de fier transi- 
berian este in bună parte așezat pe drumul explorat stiintifice- 
şte de către Moldoveanul nostru. Cu acest prilej, pe lângă 
observările scrise în carnetul său zilnic, era îndatorat din 
vreme în vreme să trimeată ţarului raport amănunţit despre 
cele văzute. ` 

Invátatul englez spune despre activitatea literară a lui Mi- 
lescu: 

„Situaţia şi faima lui sunt unice. Ce a scris formează un 


1) Sextil Puşcariu. [storia literaturii române, Sibiu 1930, p 95. 
2) І. Simionescu. N. Milescu ín China. Cunoştinţe folositoare. Cartea 
Românească. 

intreg, bogat in informatiuni geografice asupra Asiei de nord, 
remarcabil prin întindere si preciziune. Pentru timpul când a 
scris, stă fără comparaţie în istoria literaturii rusești“. П so- 
coate ca întemeietorul literaturii laice rusești, într'o vreme când 
in Rusia se tipăreau aproape numai саги religioase. 

Milescu nu este de altfel singurul. Aproape contemporanul 
său D. Cantemir, alt puternic reprezentant al energiei româ- 
nesti, multilateral și adânc, învăţat ca nimeni altul pe vremea 
lui, dar si perseverent în muncă. Desi a murit tânăr, la 50 ani, 
a, lăsat opere care gi azi sunt cercetate. E bine cunoscută in- 
fluenta pe care a avut-o sfatul lui D. Cantemir asupra marelui 
reformator care a fost Petru cel Mare. Acesta îl ţinea în mare 
cinste şi bucuros îl vizita, îl consulta si îl lua cu el în expedițiile 
din Orient. 

D. Cantemir a avut un fiu: Antioh Cantemir: nu numai cà 
a fost un diplomat iscusit, trimesul Tarinei Caterina I-a la 
Curtea Angliei si a Franţei, dar a rămas cunoscut mai mult 
prin operele sale poetice. I se spune ,,Boileau al Nordului“. 

Nu s'a isprăvit nici cu el. Tot un Moldovean, numit de Ruși 
Neculai Alexevici Herescov (cum îi ziceau şi lui Milescu: Ni- 
colai Gavrilovici Spathari) dar de fapt din familia Herestilor, 
moldoveneascá, este dat ca intemeietorul teatrului rusesc. 

Epopea Rossiada, opera lui principalá, e una din cele mai 
de seamá ce s'a scris in Rusia. 

Ar fi indeajuns a se pomeni aceste nume pentru a prinde 
dovada energiei noastre etnice, cand conditiunile sunt prielnice, 
căci nu trebue nesocotit că si Petru Movilă, fiul lui Simion Mo- 
vilă, şi Milescu Cârnu, ca si Cantemir sunt Români, din trun- 
chiuri curat româneşti. Tatăl lui Cantemir, Domnitorul Const. 
Cantemir, era fiu de răzeş din Fălciu. Când a ajuns Domnitor 
abia ştia să iscălească. Fiul său Dumitru îi cetea din cele cărți 
sfinte, seara, la lumânările din sfeşnice. 

Dar se pot cita multe alte nume de Moldoveni care au în- 
semnat ceva în domenii diferite. 

Aşa este Dănilă Apostol, de loc din Basarabia, ajuns hat- 
manul iubit al Cazacilor, ales în locul vestituluiMazeppa 1). A 
domnit asupra Cazacilor cu înţelepciune și cinste. I] iubeau ca 


1) P. Smochină. D.inilad Apostol Cunostinte folositoare. Cartea Româ- 
nească. 

pe un sfânt. Nici tarii Moscoviti nu îndrăsneau să-l închidă, să-l 
atace, cum ar fi dorit, deoarece se împiedecau de autoritatea lui: 
în nazuinta Moscovei de a încorpora Ucraina. 

Petru Movilă a ajuns Mitropolit. al Kievului; un alt Mol- 
dovean, Arsenie Stagnizki, este ales Mitropolit al Moscovei. 

Seria Românilor, în afară de cei citati, al căror nume stau 
la loc de cinste în cultura rusească, începând cu Berândă din 
veacul al XVII-lea, autorul celui dintâi dicționar slavo-ucrai- 
nian, şi s'a continuat prin învățații din preajma războiului 
dela multe universităţi rusești, până la Fruned, comandantul 
armatei sovietice. 

Gredescu ajunge profesor de sociologie cu nume respectat 
în ştiinţă; Buzescu e un specialist recunoscut pentru Istoria an- 
tică; Cheltuială scrie Istoria literaturii rusești; Sârcu si Itimir- 
scki ajung reputați slavisti la Petrograd. Si câţi alţii, a căror 
răscolire din uitare e de datoria fraţilor basarabeni să o facă! 


* 
ж x 

O enciclopedie care ar cuprinde insirarea tuturor celor de 
sânge românesc cari au desfăşurat o activitate socotită de alţii 
ca reală, peste mijlocie, se impune, chiar când numele lor ar fi 
pocit, din Drag maramuresanul ar fi ajuns Dragfi ungurizat. 
A judeca, vorbele spuse si faptele săvârșite ale unui Român din 
trecut, în împrejurări istorice atât de deosebite de relativa li- 
niște de azi, nu este nici logic, nici drept. 

Dacă Anastasia Şaguna 1) nu ar fi fost din plamada fe- 
meilor asemenea cu mama Grachilor, dacă ea nu sar fi luptat 
până si cu Impáratul, biruind prin credinţă si stáruintà, Mi- 
tropolitul Andrei Şaguna nu ar fi numărat printre susținătorii 
ortodoxismului ardelean; i-am fi găsit numele între prelatii de 
seamă ai catolicismului care-l ademeneau însemnând cu strălu- 
cirea si limpeziciunea minții lui un nou Olahus, din veacul al 
XIX-lea. 

N'ar fi fost vina lui, căci împrejurările îl doborau. Rămâ- 
nea însă, oriunde ar fi activat, un strălucit reprezentant al ener- 
giei româneşti. Aceasta e de ţinut seamă. Instrăinarea sufle- 
tească, despre care pomeneam la începutul acestor pagini, ne-a 





1) I. Lupas. Anastasia Șaguna. Cunoştinţe folositoare, Cartea Românească. 

făcut să ne cam depărtăm de ce e al nostru. Am ajuns aparent 
universali, fără să fi trecut însă prin deplina fază a româ- 
nismului, care ar trebui să se reducă măcar la justa apreciere a 
oamenilor noştri aleși în lumina împrejurărilor în cari am lu- 
crat. Valorile noastre nu le socotim în sine; micşorăm produ- 
sele lor comparându-le cu cele străine. Noi nu judecăm, bună- 
oară, frumuseţea paginilor lui Sadoveanu, ca reprezentând re- 
flexul pământului nostru, ci căutăm să-l umbrim comparandu-i 
nuvelele cu ale lui Maupassant, care a avut drept conducător 
în ale scrisului pe un Flaubert, el însuși urmaş al unor gene- 
rațiuni cu manifestare seculară. 

Ne subpretuim; nu voim să ţinem seamă de existenţa în- 
suşirilor firești cari au putut să ne deie un Creangă ori Emi- 
nescu. 

Dacá am avea un Panteon al nostru, spre a aráta cà 
suntem intelegatori si admiratori ai culturii europene, la ni- 
velul neamurilor apusene cu veacuri de culturà, n'am ocoli 
Sá insirám pe plăci de marmoră tot ce e universal recunoscut 
şi să dám uitării pe ai nostri, dupa cum lăsăm astăzi să crească 
dudăul pe mormintele lui Eliade Rădulescu şi Gh. Lazăr. 

După cum, din pricina culturii înstrăinate, in care crestem 
pe copii chiar în şcolile noastre, şi a civilizației uşor de imitat, 
ceeace ne dă amețeli, nu ţinem seamă de propria noastră ființă 
etnică în toate manifestatiunile noastre, tot asa noi dăm uitării 
pe cei cari au însemnat ceva, cândva, mult pentru noi şi pentru 
împrejurările grele în cari au activat. 

Nu avem cultul morţilor, după cum nu avem nici cultul 
aleşilor neamului nostru. Intr’un moment de elan împlinim o 
datorie de formă şi ridicăm o statue unui Alecsandri bunăoară 
la locul lui de naştere; ре urmă o părăsim, de se acopere piatra 
cu licheni, iar mierea ursului si câte un laur tin locul florilor cu 
cari aiurea se înconjoară soclul statuelor. Imprumutăm dela 
străini totul, cu amăgirea că astfel ne asemănăm lor. Dar nu 
băgăm în seamă mijloacele întrebuințate de ei pentru a ţine în 
relief mereu valoarea fiinţei lor etnice. Ei nu lasă să se treacă 
o aniversare al unui bărbat de seamă, fără să nu-l amintească 
măcar în faţa tinerei generaţii ca îndemn la respect şi imitare. 

Lecţia Francezilor de patriotism nu este numai o înşirare de 
vorbe. Invatatorul duce pe copiii de scoala la zidul unde a fost 

împuşcat băiatul din sat, în războiul din 1870, pentrucă a ară- 
tat la ai săi, poziţiile dușmane. 

Câţi oare dintre copiii noștri cunosc cazul micului clopotar 
din Târnava Zarandului de pe vremea răscoalei lui Horia? A 
dat alarma în toiul nopţii 1) de venirea unei patrule ungurești 
trăgând clopotul. Impuscat in mâna dreaptă a apucat franghia 
cu stânga; fiindu-i ciuruit de gloanțe si braţul stâng, a apucat 
funia clopotului cu dinţii si a continuat să o tragă până ce a 
căzut. Eroismul sáu n'a rămas fără urmări. Sătenii s'au trezit, 
s'au adunat, au impresurat pe cei trimişi să-i puie în lanţuri şi 
i-au stârpit până la unul. : 

Nu luăm pildă dela străini sau, mai drept, ajungem să sar- 
bătorim şi noi ce sărbătoresc ei. Nu băgăm în seamă ce săvâr- 
şesc chiar vecinii noștri. Când а murit poetul Vasof, în Bulgaria 
a fost doliu național; când s'a sărbătorit aniversarea lui Sme- 
tana, dela sine înțeles sărbătorită si la noi, poporul întreg a luat 
parte la apoteozarea unei glorii naţionale, căci prin compozitor 
se arată lumii întregi una din laturile pozitive ale etnicitatii 
cehoslovace, prin care impune existenţa ţării ca fiinţă politică. 

Cand s'au adus osemintele lui Sienkiewici din Elveţia, s'au 
injghebat alaiuri regesti, căci iarăşi gloria Poloniei reinviate se 
sprijină pe ceeace rămâne nemuritor și universal. 

Cât ne arde nouă de asemenea manifestări, se vede ori 
unde. Cine apuca drumul mănăstirilor din Moldova și trecea 
podul peste Ozana, ani dea rândul dupa războiu, a putut să vada 
niște ruini de cărămizi măcinate de vreme, cu schela putrezită. 
Era scoala din Humulești, vestitul sat al lui Creangă, pe care 
criticii englezi l-au scos dintre toti prozatorii nostri ca repre- 
zentând partea originală a sufletului nostru etnic. Așa ştim să 
cinstim gloriile neamului nostru care reprezintă vesnicia fata 
de efemera viaţă a acelor care au darul să atragă o clipă atenţia 
asupra lor prin gălăgie neproductivă. 

Trebue să ajungem odată a fi Români în toate. 

A fi român nu înseamnă, însă, numai a avea pretentiuni de 
predominare în orice fel, înaintea oricui. Nu. A fi român în- 
seamnă a cunoaşte în amănunt tara spre a-i admira frumuseţile 
neîntrecute, dar şi a cunoaşte darurile naturale spre a le folosi 
cum trebue prin muncă conştientă şi neogoiată. 





1) C. Camber. Jara Zarandului. Cunoştinţe folositoare Cartea Romá- 
neasca. 

A fi Român înseamnă a-ţi întoarce mai adesea privirile si 
sufletul către poporul care a păstrat integritatea limbii și a pă- 
mântului, prin eroice suferinti si printr'o apărare neodihnită 
împotriva tuturor. Acest popor are însuşiri alese. Insási pástra- 
rea fiinţei lui etnice le arată, ca si valorile reale cari au răsărit 
sporadic, dar din toate colţurile ţării, din toate straturile sociale. 
Ele dau dovada putintei de ridicarea culturală a întregului sub- 
strat etnic. 

Dacă ne vom micşora noi în ochii nostri, dacă nu vom 
căuta, sprijin în ceeace e pozitiv in noi, dacă nu vom da viata 
vie prin orice mijloace, si cat mai repede, norodului chemat spre 
o viata nouă, atunci nu înțeleg pentru ce mai trăim. Ca să fim 
mereu imitatorii altora? 


3 


DIN NEGURA TRECUTULUI NOSTRU 
Conferinţa ţinută de d. STEFAN C. IOAN în seara de 3 Martie 1935 
— REZUMAT — 


Conferentiarul arată starea de plâns a ţărilor române sub 
domnia plină de jafuri si de neomenie a fanariotilor gi, schi- 
{and după cronica lui Zilot Românul, domniile lui Al. Ipsilante, 
'C. Hangerli, Al. Moruzi, Mihai Şuţu, C. Ipsilante, Ion Caragea 
si Alex. Sutu, expune vremurile de injosire nationala si de tri- 
steta, de jafuri si de apasare, de nedreptati si de arbitrar, pana 
la Olteanul Tudor din Vladimir, când apar zorile redesteptarii 
noastre nationale. Scoate in relief iubirea de patrie si de adevar 
a lui Zilot, credinta lui in nevoia unei armate regulate, fara de 
care tara este ca o uşă fără de zăvor, precum şi ideea româ- 
nismului ce reese din stihuri duioase: „acea minune, vestită 
în lume“ ca neamul nostru să isbuteascá, în potriva tuturor 
vârtejurilor a-şi păstra legea si libertatea. Aceste adânci sen- 
timente naţionale, cari au persistat totdeauna în principate, 
supte de Zilot, de Tudor si de ceilalți odată cu laptele dela ma- 
mele lor, le-a găsit Gheorghe Lazăr, care venind de peste munți 
le-a popularizat şi întărit. 

Generatiunea de eori, care a urmat, prin o activitate nemai 
pomenită şi iubire de patrie fără pereche a realizat o operă 
uriaşă: a determinat mișcările dela 1848 şi apoi Unirea, Inde- 
pendenta, Regatul şi întreaga organizare de Stat. Piedicile de 
tot felul, sărăcia, pericolul, exilul şi chiar moartea n'au în- 
fricoşat pe asemenea bărbaţi; onorurile si vanitatile omenești 
nu i-au clătinat. 

Fără munca şi jertfele acestor patrioți, cari dorm somnul 

dreptilor in niste morminte parasite si uitate, n’am fi avut tara 
de astazi cu situatiunea ce ocupa in concertul international. La 
randul ei, generatiunea care a pregatit intrarea noastra in raz- 
boiu, şi-a făcut întreaga datorie, închinând toate sfortarile ei 
supraomenesti pentru realizarea idealului national. 

Pe umerii generatiunii noastre apasă sarcina grea de a 
desăvârși si completa opera înaintaşilor, dar constatăm cu 
mâhnire că lipsește acea unire puternică între toţi fiii patriei 
şi acea încordare generală de muncă desinteresată pentru binele 
public. 

Goana după îmbogăţire repede, după un așa zis ritm nou, 
un interes personal exagerat, arivismul, lipsa de caractere: iată, 
criza morală ce străbatem în momentul de faţă. 

Trebue absolut să ne scuturăm cu energie din această stare 
primejdioasă, ca să nu aparem în istorie ca o generatiune de 
beneficiari, cari risipim cu nesocotintá cuceririle obţinute cu 
multă trudă de generatiunile precedente de constructori, de 
eroi şi de martiri. 

După cum constată d. Al. Vaida Voevod foarte just, în con- 
ferinta ce a rostit la Radio în ziua de 24 Ianuarie trecut, bilan- 
tul dela realizarea idealului national este dureros de deficitar, 
fata de înălțimea operei înfăptuite; nici un poet, nici un com- 
pozitor, nici o epopee și nici o dramă n'au preamărit Unirea 
cea mare, în timp ce Unirea dela 1859 și războiul dela 1877 au 
stârnit un așa de cald entuziasm, inspirând atâtea capodopere, 
în o epocă în care Statul nu acorda anual premii naţionale de 
proză şi de poezie. 

D. Vaida, explicând lipsa actului de entuziasm, zice că în 
schimb sunt în floare azi demagogii agitatori de răspântie, lup- 
tele fratricide si criticii pseudo-culturali. 


* 
* ж 


Salvarea stă numai în o munca de tot momentul. Trebue o 
adevărată cruciadă care să oprească a se reface la noi Sodoma 
si Gomora, din vechime! Trebue o luptă aprigă contra arivisti- 
lor, a oamenilor de afaceri, a proaspetilor imbogátiti, a samsa- 
rilor, cari prin spert si învârteală trăesc în o scandaloasa 
opulenţă în mijlocul unei mulțimi sărăcite şi istovite! 

Neamul românesc, care a străbătut victorios atâtea pri- 

mejdii, se va scutura şi de criza morală, care tinde să ne co- 
pleşască şi, încrezător în steaua sa, își va croi şi mai departe 
soarta ce merită. 

Generatiunea noastră are datoria imperioasá a consolida pa- 
tria întregită, prin unirea sufletească şi fráteascá a tuturor 
cetăţenilor, prin muncă și prin o solidă educatiune a tineretu- 
lui, având la bază dreptatea şi ordinea. 

România Mare trebue să fie în același timp în România 
tare. 


4 


PRINCIPIUL EGALITĂŢII IN PROTECȚIA MINORITĂȚILOR 
Conferință ţinută de d. N. S. IONESCU, în seara de 10 Martie 1935 
— REZUMAT — 


Conferentiarul arată cum era înțeleasă protecția minori- 
tatilor în antichitate, în evul mediu, în epoca modernă până 
la revoluţia franceză. Revoluţia aduce „drepturile omului“, ca 
individ şi cetățean, ceeace aduce tendința de a interveni în tre- 
burile interne ale statelor, atunci când aceste drepturi erau ne- 
socotite. Bine înțeles că cele ce sufereau de pe urma interven- 
{Шог acestei comunităţi internationale erau statele mici. 

Ca să dovedească neegalitatea de tratament între statele 
mici si cele mari în ce privește protecţia, dă exemplul Poloniei, 
tratată vitreg de ţările cari o impartisera, dar mai ales de Ru- 
sia. Nimeni însă nu a putut face ceva pentru polonezi, fiind 
în joc un stat mare ca Rusia. In schimb, în chestia evreească 
în România, dela 1856. (Convenţia din Paris) înainte, s'au făcut 
numeroase presiuni asupra noastră pentru acordarea dreptu- 
rilor civile şi politice Evreilor. România a rezistat cât a putut, 
dar congresul din Berlin (1878) în schimbul independenţei ne-a 
obligat la modificarea art. 7 din Constituţie. Acordarea drep- 
turilor în massă Evreilor, s'a făcut abia în 1920, prin tratatul 
minorităţilor. 

Arată părerile marilor gânditori asupra nevoii de a se 
extinde controlul tratamentului minorităţilor la toate statele, 
mari şi mici, pentru ca acest sistem de protecţie să aibă cu 
adevărat autoritatea morală de a se impune tuturor, fără a 
se încălca suveranitatea naţională. Astfel statele mari, eri- 
jându-se în tutore ale celor mici, fatal vor îngriji de interesele 
lor proprii, fiind în proces şi parte şi judecători, iar pe de altă 
parte, având in propria lor tara probleme minoritare, nu vor 
avea autoritate morală de a impune altora ceea ce insesi nu fac. 


ші. 

Citează cazul Indienilor fata de Anglia, Germanilor din 
Tirol fata de Italia, negrilor si galbenilor din Statele-Unite ale 
Americii. 

Tratatele minorităţilor au impus numai statelor mici obli- 
gatii de protecție. Dar si aceste obligaţii, în mare parte, sunt 
platonice, căci dacă statul respectiv nu le execută, care este 
sancţiunea şi cine aplică această sancțiune? Dreptul interna- 
tional nu a ajuns la această desvoltare ca să se impună în chip 
hotărît tuturor membrilor comunităţii internationale si nici 
n'a ajuns la crerea unui organ internaţional executiv, care 
să aplice hotărârile tribunalului. 

Dela întemeierea Societăţii Naţiunilor s'au făcut variate 
şi repetate intervenţii, ca să se ajungă la o egalitate între state 
privitor la protecţia minorităţilor, dar totdeauna s'au lovit de 
opunerea categorică a statelor mari. 

Conferentiarul arată apoi cauzele cari au împiedicat Ro- 
mânia în 1934 să participe la demersul Poloniei: 

1) Sistemul de a rezolva chestiile minoritare pe căi inter- 
nationale si irealizabil în practică si nesatisfăcător în rezul- 
tate. Calea cea mai bună este a regula aceste chestii prin tra- 
tative directe interne între Stat si minoritate. 

2) Sistemul tratatelor adiționale creează din minoritari 
o categorie de cetățeni privilegiați, dându-le drepturi pe cari 
majoritarii nu le au, cum este dreptul de recurs la Soc. Na- 
tiunilor în cazul lezarii unui drept. 

3) Deşi avem inca frați peste hotare, nu avem interes per- 
sonal în generalizarea tratatelor de protecție, întrucât statele 
cari au locuitori români sunt toate supuse prin tratate la pro- 
tectia minorităților. 

4) Intrucât nu există un organ internațional de executare 
a măsurilor de sanctionare in caz de nerespectare a tratatelor, 
protecția minorităților e ceva iluzoriu. 

5) Motivul principal e, însă, că pentru a se generaliza pro- 
tectia minorităților, ar trebui revizuite tratatele de pace, ceea 
ce ar insemna că renuntam la punctul de vedere al intangibili- 
tatii tratatelor si deci am da un argument puternic Ungurilor, 
cari asta cer si vor: sa revizuiască tratatele. De aceea Româ- 
nia a trebuit să refuze participarea la demersul polonez. 


w 
D) 


OPERA DE UNIFICARE A LEGISLATIEI NOASTRE PENALE 
Conferință ținută de d. I. GR. PERIETEANU, în seara de 17 Martie 1935. 


Doamnelor şi Domnilor, 


D-v. ştiţi că, în urma întregirii teritorului national, tara 
noastră, în mai toate domeniile dreptului pozitiv, a rămas gu- 
vernată de cele mai disparate dispozitiuni, datorită cărora si- 
tuatiunea Juridică a cetăţenilor a variat şi variază după tinu- 
turi, locuitorii din vechiul regat fiind supuși în toate materiile: 
civile, comerciale sau penale, unui regim legal adeseori cu totul 
diferit de cel existent în teritoriile alipite. 

O atare stare de lucruri, vădit intolerabilă, a determniat 
comandamentul revizuirii codurilor, în vederea unificării legis- 
lative, comandament înscris în art. 137 al Constituţiei din 1923. 

Mai nainte chiar de a fi intervenit acest comnadament 
constituţional, Statul a simţit nevoia de a se îndruma spre uni- 
ficarea legislativă, căci, încă din 1920, se instituise la Ministe- 
rul de Justiţie, o comisiune însărcinată cu studierea și întoc- 
mirea de proiecte în vederea acestei unificări. 

După cum era firesc, primul pas s'a făcut în domeniul 
dreptului penal. După doi ani de activitate, în 1922, lucrările 
acestei comisiuni au fost concretizate intr'un prim proiect de 
cod penal, referitor numai la partea generală a codului, sub 
ministeriatul d-lui Ion Th. Florescu, căriua îi revine astfel me- 
ritul de a fi deschis calea spre marea operă ce va deveni în 
curând o atât de folositoare realitate. 

După alti doi ani a intervenit un al doilea ante-proiect, care 
a compeltat pe cel dintâiu cu partea specială a codului. 

După înfiinţarea Consilului legislativ, în Octombrie 1925, 
ante-proiectul a fost trimes acestui consiliu, care şi-a început 
lucrările la 1 Ianuarie 1926. 

E bine să se ştie cá, în cei nouă ani cari s'au seurs până 
astăzi, printr'o lăudabilă tendință spre perfectare, s'a lucrat, 
necontenit, cu multă râvnă si staruinta. 

Prima fază o marchează întocmirea unui prim proiect de 
cod penal, care a fost depus pe biroul Parlamentului în Martie 
1928, de către fostul ministru de justiţie, d-l Stelian Popescu. 
Intre timp, punându-se însă în aplicare noul cod penal italian, 
proiectul a fost retrimis Consiliului legislativ, spre a fi revăzut. 

A doua fază. Revizuirea primului proiect a fost terminată 
de Consiliul legislativ în toamna anului 1932. 

A treia fază. Sub ministeriatul d-lui Mihai Popovici s'a numit 
o comisiune de specialiști care să examineze proiectul din 1932, 
împreună cu Consiliul legislativ. După terminarea lucrărilor, 
proiectul a fost tipărit şi depus pe biroul Parlamentului la 30 
Martie 1933. Au început apoi lucrările comisiunilor reunite ale 
Camerii şi Senatului, cari au luat sfârşit în Julie 1933, iar pro- 
iectul retipărit cu modificările aduse a a fost depus pe biroul 
Adunării Deputaţilor. 

In toamna anului 1933, Adunarea Deputaţilor urma să-l ia, 
în discuţie şi să-l voteze, dar s'a întâmplat schimbarea guver- 
nului şi disolvarea Parlamentului. 

A patra fază. Sub ministeriatul d-lui Victor Antonescu, pro- 
iectul a fost retras, retrimis Consiliuli legislativ şi apoi supus 
comisiunilor reunite al actualului Parlament. 

Ca să puteţi aprecia superioritatea, noului regim represiv, 
este nevoie să cunoasteti caracteristica celui actual. 

In cuprinsul granițelor noastre de azi dreptul penal pozitiv 
e risipit în trei deosebite codificări: 

1) Codul penal român din 1864, ce se aplică în vechiul re- 
gat, copie fidelă a codului penal francez din 1810, cu modifică- 
rile pe cari le primise până la 1864, şi cu intercalarea câtorva 
dispozitiuni din codul penal prusian din 1851. Modificările a- 
duse acestui cod între 1874-1921 n'au izbutit de sigur să-l mo- 
dernizeze, să-l pună în concordanţă cu progresele realizate de 
ştiinţa penală dealungul vremii, si astfel a rămas un produs 
anacronic al şcoalei clasice si al spiritului traditional. 

2) Codul penal transilvănean (Ungar) din 1880, bazat şi 
el pe principiile şcoalei clasice. 

3) Codul penal bucovinean (austriac) din 1852, întocmit 
tot în spiritul şcoalei clasice. 

Cate trele aceste coduri au un cusur fundamental: acela de 
anu se ocupa de persoana infractorului. Ele tin seamă numai de 
raportul dintre faptă şi pedeapsă. 

Proiectul noului cod penal român, întoemit prin adoptarea 
unui sistem eclectic, înfăţişează o realizare practică a celor 
două şcoli: scoala clasică si scoala pozitivistă. 

Inspirat de doctrina neo-pozitivistă a introdus individua- 
lizarea jurisdictionala a pedepselor. 

S'a menţinut, în principiu, concepţia clasică a răspunderii 
întemeiată pe culpa penală; dar nu s'a admis formula extre- 
mistă a şcolii pozitiviste de răspundere legală, întemeiată pe 
pericolul ce ar reprezenta delicventul pentru societate. 

Cu chipul acesta s'a înlăturat rigiditatea ce caracterizează 
actualul regim represiv, instituindu-se un alt regim, flexibil, 
care, prin elasticitatea pedepsei, va face posibilă proportionali- 
zarea si individualizarea ei si, în consecință, va îngădui refa- 
cerea morală a infractorului. 

Aplicarea și executarea pedepselor constituind partea cea 
mai importantă a dreptului penal, noua legiferare a fost călău- 
zita de principiile ştiinţei penitenciare, născută între timp. 

A ofst consacrat astfel principiul salutar că orice condam- 
nat la o pedeapsă privativă de libertate trebue să muncească. 

A fost consacrat astfel principiul salutar că orice condam- 
fiecare pedeapsă. S'a impus despărţirea condamnaților primari 
de ceilalți, spre a se evita pericolul promiscuitatii, cum și se- 
pararea celor condamnaţi la închisoare corecțională, după na- 
tura sau mobilul infracţiunii. 

Proiectul mai conţine o serie de dispozitiuni din legile spe- 
ciale; interese represive momentane, limitate în timp. 

Pentru a se întări represiunea s'au corectionalizat mai 
multe crime: avortul, incendiul, rănirile provocatoare de moar- 
te, de oarece o tristă experiență a dovedit că infracțiunile de 
acest fel au rămas de multe ori nesanctionate, datorită indul- 
gentii Curtilor cu jurati. Deacum înainte represiunea acestor 
infracţiuni grave va fi asigurată prin trimiterea lor în judecata 
instanțelor corectionale ordinare. 

Corectionalizarea însă nu era suficientă. Se mai impunea 
o agravare a pedepselor, pentru combaterea serioasă a crimina- 
litatii, care a sporit îngrijorător. 

Constatându-se că recidiva a crescut după războiu şi că 

deci pedeapsa si regimul ei nu şi-au îndeplinit scopul, s'a simţit 
nevoia înfiinţării unei comisiuni de supraveghere pe lângă fie- 
care penitenciar, compusă dintr'un judecător al tribunalului 
respectiv, directorul închisorii, preotul, învățătorul si medicul 
acelei institutiuni, precum si dintr'un delegat al societăţii de 
patronaj. 

Penitenciarele devin astfel o anexă a tribunalelor. 

S'a legiferat, pentru prima oară, reabilitarea, care dă con- 
damnatului îndrumări puternice de înderptare, spre a putea să 
obţină iertarea, totală si fără urme, din partea societăţii. 

Penitenciarul nu trebue să fie un cuibar de antrenament 
la acţiuni delictuoase, un fel de şcoală de perfecționare în meş- 
teşugul de a face rău. 

S'au luat dar măsuri preventive post-delictuale, pentru ca 
atunci când condamnatul, după ispăşirea pedepsei, reia contac- 
tul cu societatea, aceasta să se facă fără turburare, cu o prea- 
labilă pregătire si sub controlul permanent al organelor de exe- 
cutare a pedepsii. 

In această categorie de măsuri intră: suspendarea execu- 
tării pedepsei; liberarea conditionalá; coloniile penitenciare; 
schimbarea automată a regimului pedepsei; imputarea deten- 
'țiunii preventive. 

Dacă legiuitorul a fost preocupat de ideia de a facilita 
reintarea infractorilor în corpul social, trebuia să tie deopotri- 
vă seamă de riscurile pe care le înfăţişează pentru societate 
rămânerea lor în mijlocul ei. 

Până acum societatea era desarmata in fata nocivitatii si 
periculozitatii infractorilor cari se reintorceau in corpul social 
si in ocupatiile lor profesionale. 

De aceea s'au introdus măsurile de siguranță. 

Nu e destul să pedepseşti, ca să fii ferit de activitatea ili- 
cită a infractorilor. Societatea trebue să se apere şi după exe- 
cutarea pedepselor. Ca urmare, s'a prevăzut: interzicerea pen- 
tru un infractor de а mai practica profesiunea, când delictul se 
datorește incapacității sau nepregătirii lui de ordin profesional; 
interzicerea de a intra în anumite localuri, pentru aceia сагі au 
comis infracţiunea din cauza unui vitiu; detentiunea infracto- 
rilor din obiceiu într'nu institut special; internarea vagabonzi- 
lor şi cerșetorilor într'o casă de munca; disolvarea sau suspen- 
darea unei persoane juridice, când delictul sau crima sa să- 

varsit de persoanele fizice conducatoare, cu fondurile procurate 
de persoana juridica. 

Sa adoptat wn sistem complet de apărare interioară şi 
exterioară a Statului. 

Războiul mondial, din acest punct de vedere, a fost un 
mare dascăl. 

Nefastele activităţi defetiste la spatele frontului, cu dezas- 
troasele lor urmări: slăbirea resorturilor morale de rezistență. 

„Un cod penal are în prim rând misiunea, spune d. Azna- 
vorian, în raportul său către Adunarea Deputaţilor, de a garan- 
ta conceptiunea morală, politică şi juridică a Statului. 

„Deci codul penal trebue să apere regimul proprietăţii ce 
stă la temelia statului nostru şi regimul libertăţii individuale“. 

S'a creat aşa dar delictul de defetism. Crima de ostilitati 
contra Statului. Astfel anumite activităţi, întemeiate pe o pre- 
tinsă libertate de gândire sau de acţiune sunt reprimate, atunci 
când Statul sau cetăţenii români ar avea de suferit de pe urma 
lor. 

Au fost încrimnate, deopotrivă, unele activități de ordin 
economic şi financiar: acele cunoscute campanii din lumea oa- 
menilor de afaceri cari au ca efect panica generală, cu urmările 
ei fatale: retragerile de depozite ruina marilor şi micilor insti- 
tutii, urcarea bruscă a preţului mărfurilor de primă necesitate. 

Creditul şi stabilitatea lui joacă un rol hotaritor în viata 
Statelor moderne. 

S'a ocrotit creditul financiar al întreprinderilor bancare 
şi industriale în contra atacurilor perfide şi anonime. S'a repri- 
mat refuzul de asistență morală şi materială faţă de familie: 
soţii si copii, creindu-le delictul de abandon familial. Delictul de 
gestiune frauduloasă prin care sunt loviți în special puternicii 
zilei în ordinea materială, conducătorii de bănci, cari, prin ac- 
tivitatea lor usurateca si determinată numai de spiritul de spe- 
culatii, duceau la ruină sigură averile încredințate lor, si cari 
până la acest proiect erau feriti de sancţiuni si sfidau de multe 
ori pe nenorocitele lor victime. 

Datorită acestor dispozitiuni respective gestiunea societă- 
tilor anonime va fi mai prudentă. 

S'a penalizat materia deținerii lucrurilor pierdute, abuzul de 
încredere profesională; înstrăinările făcute de debitorul de rea 

credinţă, căci până azi victima nu avea la dispoziţie decât ac- 
tiunea pauliană. 

Printr'o extindere a dreptului penal sau ajuns la o anu- 
mită penalizare a dreptului privat. S'a penalizat refuzul de ser- 
viciu. datorii legalmente. 

O importantă inovaţie represivă o infatisaza: delictul de 
nedenuntare culpabilă, atunci când cineva are cunoştinţă de o 
probă cât de neînsemnată despre inocenta unei persoane aflată 
în arestul preventiv sau condamnată şi nu le aduce la cunoştin- 
ta autorităţilor respective. 

Scopul pe care l’am urmărit prin conferința mea, a fost 
de a schita in liniamente generale viitorul regim represiv al 
României întregite, şi nădăjduesc că, încercarea mea informa- 
tivă, a avut măcar darul de a vă convinge că ordinea şi sigu- 
ranta publică la noi în tara, vor fi mai bine apărate, din ziua 
în care noul cod penal va intra în vigoare; ceeace impune în- 
datorirea de a exprima un călduros omagiu dela înălțimea a- 
cestei tribune tuturor acelora cari s'au străduit să contribue 
prin constiintele şi experienţa lor la înfăptuirea marei opere le- 
gislative. 

Cel dintâi omagiu se cuvine să fie adresatt d-lui Ionescu- 
Dolj, preşedintele sectiunei I a Consiliului legislativ, a cărui 
prezenţă în această sală o remarc cu o satisfacţie plină de re- 
cunoştinţă, căci muncii si directivii sale decenale, desfășurată 
cu atâta înţelepciune și metodă, se datoreşte în cea mai largă 
măsură, crearea regimului represiv, cu care vom fi indreptatiti 
să ne mândrim, în ziua în care va intra în vigoare. 

PARISUL NECUNOSCUT 
Conferinţă ținută de d. С. G. DRAGU, în seara de 31 Martie 1935 
— REZUMAT — 


Dintre toate marile metropole ale lumii, desigur că nici 
una nu are puterea de atracţie a Parisului, căruia cu drept cu- 
vânt i s'a spus capitala lumii. 

Această putere rezidă nu numai în frumuseţile urbanis- 
tice, în monumentele şi în viaţa spirituală a acestui oraș, ci 
este ieşită poate în cea mai mare parte din ceva indefinisabil, 
care cuprinde pe nesimţite dar puternic pe oricine vine în ca- 
pitala Franţei, și care poate fi o rezultantă a faptului ca în lo- 
curile acestea s'au petrecut atâtea lucruri cari constitue cele 
mai mari pagini ale istoriei omenirii, de 12 secole încoace. 

Spre deosebire de alte orașe, însă, Parisul nu este un oraş 
muzeu; vestigiile materiale ale trecutului înconjurate de un 
cadru modern nu ne apar ca piese moarte, ci, chiar după mai 
multe secole, ca elemente vii mergând în același ritm de viata 
cu noi. 

Străinul care merge în capitala Franţei admiră și iubeşte 
acest oras pentru ceeace el este astăzi, fără a-şi da seama că 
este influențat de suflul trecutului ce se degajează din atâtea 
colţuri vechi, pe lângă cari de multe ori trece nepăsător. 

Căci în afară de monumentele de artă bine cunoscute, ci- 
tate în ghidurile de voiaj, şi pe care nimeni nu lipsește de a 
merge să le vadă, sunt, în particular, în anumite cartiere, o 
sumă de vestigii ale trecutului, umile și nebăgate în seamă, dar 
cari povestesc acest trecut mai bine si mai puternic decât cro- 
nicile vechi. 

Sunt vechile cartiere ale vechiului Paris, astăzi pline de 
agitația vieţii moderne care s'a instalat în vechiul cadru, adap- 

tându-l nevoilor ei, neputându-i însă lua personalitatea pro- 
prie sub pojghita pusă la suprafaţă. 

Scoaterea la lumină a acestei vieţi trecute este subiectul 
conferinţei, care ne trece pe sub ochi părţi din Parisul vechiu, 
necunoscute decât de foarte puţini sub adevăratul său aspect. 

Incepând din cartierul Beaux Arts, continuând cu Saint- 
Sulpice, Place Maubert, Pont-Neuf, atingând în treacăt Notre- 
Dame şi Palatul de Justiţie prea cunoscute, ajungem la Place 
des Vosges, unul din cele mai caracteristice vestigii ale trecu- 
tului. Atingem apoi străzile „de la Ferronnerie“, unde a fost 
asasinat Henric IV, şi Quincampoix, celebră sub Ludovic XV, 
şi prin Hale străbatem în Cartierul Bursei, unde la 14 Oct. 
1795 începe cariera lui Napoleon. In sfârşit o trecere rapidă 
prin Place Vendóme si Place de la Concorde, închee aceasta 
incursiune în trecut, care a scos la lumină o serie întreagă de 
evenimente ignorate de cei mai multi. 

Ca încheiere: pe lângă strălucirea intelectuală şi frumuse- 
tile sale cunoscute de toti, desigur că şi trecutul frământat si 
glorios al acestui oraș în care mai mult de o dată s'au decis 
destinele lumii, contribue la atracţia pe care el a exercitat-o 
totdeauna, şi justifică deviza înscrisă pe armele sale ,,Fluctuat 
nec mergitur“. 

FEMEEA GREACA SI ROMANA 


Conferința d lui I. VALAORI, ţinută în seara de 7 Aprilie 1935. 
— REZUMAT — 


Instituţia familiei ne apare, în antichitate, ca fundament 
al societăţilor omenești, din care cauză însemnătatea ei era deo- 
sebită. Raporturile dintre soţi, însă, nu au fost totdeauna ace- 
leași. 

In Grecia homerică femeea era respectată și considerată 
ca adevărată tovarăşe a soţului. Hecuba, Andromaca, Pene- 
lopa și chiar Elena ne sunt înfățișate în Iliada ca având, fata 
de bărbat, o situaţie demnă. Si, tocmai de aceea, e inexplicabil 
cum, în epoca de înaltă civilizaţie a lui Pericle, femeile erau 
ignorate în viaţa publică. Desigur, în ceeace priveşte rolul lor 
în interiorul casei, era acela de stăpâne. Aci femeile își puteau 
desvălui virtuțile pe cari le puneau în slujba căminului, edu- 
candu-si copiii și conducând cu îndemânare gospodăria. 

Dar, în timp ce femeile de casă nu aveau nici un amestec 
în viaţa Atenei, cele liberate de sclavie — heterele — folosin- 
du-se de calităţile lor extraordinare atrăgeau pe conducătorii 
cetăţii, influentandu-i imens în acţiunile lor. Cea mai cunoscută 
prin puterea ei de atracţie e Aspasia, ceea care a înrâurit pe 
Pericle în multe din manifestările lui în viaţa de stat. Se vă- 
deste, aci, puternica influenţă pe care, prin frumuseţea lor, o 
au in mod fatal femeile asupra bărbaţilor cei mai iluștri. 

In Sparta libertăţile femeilor erau mai largi. Educaţia lor 
era asemănătoare celei ce se dădea bărbaţilor, din care cauză 
femeile nu erau — aproape niciodată — intrecute de aceștia, 
în activitatea lor publică. Ele isi organizau institute pentru 
instruire, dădeau serbări şi luau parte la concursuri de frumu- 
sete, beneficiind de egalitate fata de bărbaţi si exercitând, ade- 
sea, chiar influenţe de neînfruntat asupra oamenilor de stat. 

Aveau, însă, virtuţi mari. Respectau căsătoria, devotându-se 
căminului si, când patria le cerea participarea la războaie prin 
fiii lor, erau bucuroase că, pierzându-și odraslele știu cá au 
dat, prin aceasta, o victorie ţării. 

In Roma, legile scrise erau aspre fata de femei, supunân- 
du-le când autorităţii paterne, când aceleia maritale, când, în 
sfârşit — dacă soţul murea — sub tutela rudelor apropiate. 

In fapt, însă situaţia era cu mult mai uşoară. Respectul 
pentru femei era o norma a bunului simt roman, iar libertă- 
tile pe cari legile le interziceau, erau în schimb acordate prin 
obiceiu. Femeia conducea casa si era tovarásá a soțului în 
toate actele pe care acesta le săvârşea pentru cămin. Таг, în 
ceea ce priveşte amestecul lor în viața publică, bătrânul Cato 
spunea, — putin exagerat —: „Noi ce guvernăm pe toti oa- 
menii suntem guvernati de femei“. Dacă unele influenţe ale lor 
puteau fi păgubitoare pentru stat, virtutea prin care matroa- 
nele romane știau să-şi dirijeze întreaga lor activitate e demnă 
de admirat. 

Au rămas celebre numele unor femei ca Virginia, Veturia 
sau — mai ales — Cornelia, mama celor doi Grachi, pentru 
care iubirea de patrie era o religie, iar datoria de mamă, isvo- 
rul celor mai adânci mulțumiri. 

Libertatea femeilor romane era o toleranță. Egalitatea 
naturală dintre bărbaţi și femei a silit, însă, în cele din urmă, 
chiar şi legea să proclame o stare de fapt ca realitate legală. 
Creștinismul a fost acela care, luminând înțelesul egalităţii din- 
tre oameni, a dat femeii locul meritat alături de tovarasul său 
de bucurii si de suferinţe. 

PROBLEMA POLITICA A EXTREMULUI ORIENT 
Conferinţa d. N. N. LENGUCEANU, ținută în seara de 14 Aprilie 1935 
— REZUMAT — 


Această problemă este dominată de stăpânirea Engliterei 
asupra Indiilor. Rivala Angliei în Asia, a fost, până acum în 
urmă, numai Rusia, care de veacuri caută o expansiune, cum 
se zice într'o formă clasică: „un plămân de respiraţie“, la 
o mare liberă. In Europa, Rușii nu o au, fiindcă porturile Ar- 
hanghelsk și Murmansk dela Marea Albă sunt blocate de ghe- 
turi şase luni pe an. Marea Baltică scaldă si porturile germane, 
apoi este gâtuită de insulele și strâmtorile daneze, unde flo- 
tele engleze pot opri oricând navigația. Bosforul si Dardane- 
lele sunt ocupate de Turci. : 

Aceasta situatie explicá ráspándirea Rusiei in Siberia si 
Coreea. Mai are, incá, portul Vladivostok. A pierdut Port-Ar- 
thurul in 1904. De aci tendința Rusiei de a ataca India. Nă- 
vala militará nu poate avea loc drept pe la Nord sau Est din 
cauza prea multor obstacole naturale. Astfel, pe acolo, ar tre- 
bui Rusii sá se strecoare dealungul muntilor Altai, sá strá- 
batá, in China, tot desertul Gobi, sá treacá puternicul lant al 
munţilor Kuen-Lun ca să pătrundă in Tibet, pe urmă munții 
Afganistanului si pasurile Himalaei. Prea greu si prea departe, 
mai ales pentru convoiurile de artilerie, tancuri, aprovizionàri 
si munitiuni destinate marilor armate actuale. Locul de invazie 
ruseascá ín Indii este numai prin Persia. Concentrárile rusesti 
se pot face intre Marea Caspica si Lacul Baical intr'un loc mar- 
ginit la Nord si la Sud de raurile Sir-Daria si Amur-Daria. 
Rusii au acolo cái ferate dinspre Rusia europeaná spre Siberia 
si la Sud spre Teheran, capitala Persiei. De aci patrunderea 
rusească în Persia. Inainte de razboiu, Sahul Persiei era păzit 
de o brigadă de cazaci. Lupta de preponderantá la Teheran in- 

tre Ruși si Englezi este cu totul acută, fiindcă, din capitala 
Persiei, o armată moscovită sar putea mai cu înlesnire stre- 
cura spre Sud, dealungul munţilor Suleiman si pătrunde în 
India de Nord, ţinutul Pendjab, trecând râul Indus si ocolind 
deşertul Car. Intre India de Nord şi cea de Sud este marele 
platou Dekhan, puternic ocupat si fortificat de Englezi. O nă- 
vala rusească în Indii ar determina, cu siguranţă, o răscoală 
generală prin împăcarea dintre industanii musulmani si brah- 
manici, făcând pozitiunea Englezilor imposibilă. 

După cum vedeţi, situaţie totdeauna delicată, nevralgică 
am putea spune. i 

In Europa, o răspândire germană spre Triest ar tăia drept 
in două cheile Mediteranei, aflatoare în mâinile Englezilor, anu- 
me Gibraltar, Malta, Cipru si Suez. Cele precedente explică în- 
deajuns veghea neadormita ce trebue s'o aibă Englitera ca 
Triestul să nu fie niciodată în mâinile Germaniei; în Medite- 
rana, Franța si Italia să fie intr’o veşnică rivalitatea, nici una 
să devină preponderentă; de asemeni Bosforul si Dardanelele 
să nu le poseadă Ruşii. Tot astfel gurile Dunării şi Cadrilaterul 
carpatin să rămână Românilor, tampon politic între germanism 
şi slavism. 

Aceasta lămurește, pe deplin, instituirea Comisiunii euro- 
pene la gurile Dunării prin tratatul dela Paris din 1859 si res- 
tituirea a trei judeţe basarabene dela Sud, nu cele dela Nord, 
Moldovei de atunci, iar prin tratatul dela Berlin din 1879 atri- 
buirea Dobrogii României ca să nu poată răsbi Ruşii peste bucla 
Dunării în Balcani. Interesele Angliei pretind existența Româ- 
niei ca stat mare şi puternic în Sud-Estul Europei. Pentru An- 
glia, marele stat românesc este cheia de boltă a întregului edi- 
ficiu Sud-Est european. Interesele româno-engleze fiind atât 
de evidente și veşnice, ar fi de dorit ca guvernele noastre să 
îngrijească ca și relaţiile dintre noi şi Marea Britanie, din toate 
punctele de vedere, să fie cele mai cordiale cu putință. 

Dar, în Extremul Orient s'au petrecut fapte nouă, acum 
în urmă. Desvoltarea prea mare a puterii militare rusești a 
făcut posibilă invazia Japonezilor în Manciuria și înfigerea lor 
la granița Siberiană, pentru a bloca acolo pe Ruși si a-i devia 
dinspre Persia şi Westul european. In aceasta sa reușit, şi 
germanismul hitlerist se arată foarte amenintator pentru Ruși. 
Rusia puternic încoltită de Hitler și constrânsă de japo- 

nezi în Siberia a devenit de o extrema blândeţe. Astfel vizita 
eminentului diplomat englez sir Anthony Eden, lordul Sigiliu- 
lui Privat, a devenit posibilă la Moscova. Acolo, d-sa si d. Lit- 
vinov, probabil că au discutat mai mult probleme asiatice decât 
europene. 

Citesc, și nu mă mir de loc, într'o revistă diplomatică stră- 
ină că Japonezii deabia instalaţi în Mandciuria lucrează con- 
tra Eenglezilor in Asia, desvoltand puterncie legături de propa- 
ganda cu statele islamice din toata lumea. Deocamdata India 
e aparata dinspre Japonia, pe apa, de formidabilele fortificatii 
dela Singapur, fácánd imposibilà atacarea Indiei pe apà. Apoi 
arhipelagul Filipinelor este in mána Amercii, englezà de ori- 
gine, deasemeni insulele Hawai in Pacific, puternic fortificate. 
La caz de conflict, evident că escadrele engleze si americane 
intrunite ar zdrobi pe Japonezi. 

Marea problema a viitorului va fi cand in India si China 
curentul asiatic antieuropean, xenofob in genere, ar face sa 
apara un Hittler chinez, sau un Mussolini industanic, care sa 
insufleteascá într'un imens clocot nationalist adormitele po- 
poare chinez si industanic, dupa cum a trezit la o patimasa 
si inflacarata viata nationala geniul lui Kemal lancezeala, azi 
vindecata, a Turcilor. 

In acea zi sceptrul stăpânirii lumii, ce aparține rassei albe, 
se va clătina. Iată de ce, Europenii trebue să evităm cu orice 
preţ un războiu general între noi. Altfel vom pieri prin noi 
înşine. 

DREPT SI PROGRES 


Conferință ținută de d. М. G. CONSTANTINESCU 
în seara de 21 Aprilie 1935. 


— REZUMAT — 


Preocuparea de a ști întrucât realizările spiritului umar 
corespund tendinţelor firești ale organizatiunilor sociale si spi- 
rituale, este pentru orice epocă de o mare actualitate si de un 
evident interes. Mai ales atunci când manifestările multiple ale 
vieţii individuale si colective au ajuns la o complexitate de îm- 
prejurări, de factori sociali cari definesc însăşi structura morală 
a unei societăți, problema evoluţiei stăpânită de o preocupare 
etică, rămâne nu numai un control moral, un mijloc de verifi- 
care continuă în domeniul desávársirilor practice si ideale, ci 
şi metoda în care se poate actualiza un mod de gândire sau 
se poate promova un curent de opinii necesare vieţii sufle- 
testi inidividuale şi sociale. 

Conditiunile filosofiei pesimiste si ale filosofiei optimiste 
trebuesc cercetate, neapărat, în legătură cu problema progre- 
sului, căci este cunoscută importanța factorului moral, atunci 
când este vorba de a se cerceta dacă individul și societatea se 
găsesc din punct de vedere juridic așezați pe un plan superior 
de viata. Analizând conceptiunile sociologiei lui Durkheim si 
Tarde, se vede importanta controversei dintre cele doua direc- 
tiuni, în legătură cu formarea societăţii si a individului. De tot 
atâta, importanţă sunt si fazele prin cari a trecut dealungul 
veacurilor ideea de justiţie, precum si tendințele actuale ale 
ştiinţei dreptului. 

Dreptul pozitiv este prin excelență conservator, fiind un 
factor de securitate, de stabilitate, de consolidare, idealul de 
perfecţiune alcătuind însăși imobilitatea totală a lui. Pe bună 
dreptate, spunea Georges Renard că dreptul pozitiv este masca 

aşezată asupra fizionomiei lucrurilor. Dreptul natural este, dim- 
potrivă, un fervent element revoluţionar, întrucât el flutură 
dincolo de fruntariile ordinei şi normelor legislative, o teorie 
legată istoriceste mai adânc de evoluția spiritului uman. 

In ştiinţa dreptului penal, problema progresului este per- 
manent verificată, căci în nici o altă tendință a dreptului nu 
se observă un mai mare progres pe care l-a realizat organizația 
politică şi juridică a societăţii. Dreptul roman deasemenea este 
cel mai bun exemplu, nu numai pentru a evidentia gradul de 
desvoltare al unor timpuri, dar şi pentru a produce o stranie 
melancolie acum după scurgerea a numeroase veacuri, a ceeace 
a însemnat în mod just evoluţia unei discipline, şi contribuţia 
ei pentru ridicarea omului. Progresul nu este totdeauna drumul 
cel mai drept. Trec veacuri de neliniște si vin timpuri de rena- 
ştere cari sdruncină si mai mult viata  sufltească a omului. 
Orice societate este în decreptitudine după creştere; este alter- 
narea formelor superioare şi inferioare; este echilibrul binelui 
şi răului. Stiinta dreptului are menirea de a adumbri faclia 
răului şi de a promova etica binelui, nu atât în spiritul doc- 
trinelor si conceptiunilor abstracte, cât mai ales în ceeace con- 
stitue viata eternă, adică sufletul, nădejdile si nevoile omului. 

DEMOCRATIA SI POLITICA TARANEASCA 
Conferinţă ținută de d. BOSNIEF-PARASCHIVESCU 
în seara de 5 Maiu 1935. 


— REZUMAT — 


Ridicarea táránimei este o probiemá naţională. 

Pe când politica ţării este o politică țărănească si deci na- 
tionala, ea nu se poate confunda cu politica muncitorească 
care este o politică socială internaţională. 

La 1831, regulamentul organic se ocupă pe larg de chestiu- 
nea țărănească. 

Acest regulament, care impovara munca si micşora pămân- 
tul, a fost fatal pentru gospodăria săteanului; de aceea în anul 
1848, chestiunea rurală a fost pusă în primul plan de Mihail 
Kogălniceanu în Moldova în exprimarea „dorințelor Partidului 
National“; iar în Muntenia în proclamația dela Islaz, redactată 
de loan Heliade-Rădulescu, se cerea „emancipaţia clácasilor si 
împroprietărirea lor prin despăgubiri“. 

Sub influența grelelor plângeri ale ţăranilor, se instituie 
o comisie de 18 boieri și 18 ţărani care avea de rezolvat, după 
înţelesul lui Bălcescu — саге tălmăcea revoluția dela Islaz —: 
chestiunea țărănească. 

Inainte de războiul independenţei, țărănimea, conform con- 
Stitutiei dela 1866, care era concepută sub regimul censitar, 
avea un rol secundar, fiindcă e destul să arătăm că din 191 
deputati, 40 reprezentau votul direct si indirect al masei ta- 
ranesti. 

Datorita sacrificiilor de sange ce taranimea a adus pe 
altarul patriei; datorită abnegatiei si devotamentului cu care a 
urmat steagul ţării, în războiul pentru întregirea neamului, 

şi faptului că a pus stavilă anarhiei cu care eram amenintati 
de armatele în descompunere ale vechilor Imperii din Rusia 
şi din Austro-Ungaria, a binemeritat dreptul de vot odată cu 
pământul acordat prin legile de expropriere. 

Votul universal si împropietărirea acordată taranimei nu 
servesc la nimic dacă i se creează o viata independentă eco- 
nomică. 

Trecând dela materialitatea obiectivă a vietei la cea subiec- 
tivă a realitatilor, intrând în angrenajul politicei si de partid, 
avem înaintea noastră vânturate trei idei: Stat țărănesc, partid 
țărănesc si politica țărănească. 

Stat țărănesc ar fi o utopie azi când democraţia cere ega- 
litate. In România ar fi distrugerea tradiţiei, a valorilor mora- 
le și intelectuale. 

Partid țărănesc a fi intronarea luptei de clasă. 

Politica țărănească este o necesitate într'o ţară de armonie 
socială. Politica ţărănească tinde ca pătura ţărănească să fie 
ridicată așa cum legile ţării o cer. Să se trimeată doctori în sate 
în fiecare săptămână, ca starea higienică a satelor să fie ridi- 
cată. Să se execute drumuri împietruite cu granit în toate di- 
rectiile spre a înceta starea rusinoasá in care ne găsim. Să se 
modernizeze satele așa cum legea și regulamentul pentru alinie- 
rea satelor si construirea locuinţelor țărănești din 14 Iunie 
1894 a statornicit dar nu s'a aplicat. Să dăm ţăranilor credit în 
loc să irosim miliardele ţării cu lucrări cu desăvârșire inutile 
sau de reclamă. Să dăm posibilitate ţăranului ca produsele 
muncei sale să fie vândute la timp si cu pret. Bugetul ţării să 
fie afectat în măsură cât mai largă în favoarea păturii tara- 
nești, pentru ca timpul pierdut din cauza concepţiilor de guver- 
nare din trecut să fie câştigat prin măsuri repezi efective și 
mai cu seamă perseverante. 


N. B. Această conferință a fost publicată în întregime de autor în 
„Democrația“, revista cercului de studii al partidului national-liberal, 
(Iunie 1935) si in broşură specială (Buc. 1935). 

FOLKLOR ROMANESC DIN ARDEAL 
“Conferinţă ţinută de d. G4 NICULESCU-VARONE, în seara de 16 Maiu 1935 
— REZUMAT — 


Conferentiarul a vorbit despre ,,Folklorul Românesc“ din co- 
muna Nadasu, plasa Huedin, jud. Cluj. 

A facut descrierea geografica a regiunii si a comunei cer- 
cetate, care, izolată între dealuri, este o insulă românească in- 
conjurată de comune cu populaţie maghiară. 

A arătat că, în această comună, cu toată vitregia trecutului 
si opresiunea Ungurilor, toată populaţia românească şi-a păstrat 
integral caracterul etnic si national, adică limba, credinţa, por- 
tul, obiceiurile, cântecele și jocurile populare strămoșești. 

In comuna Nadasu, conferentiarul a luat zilnic contact di- 
rect cu realitatea vieţii sătești pentru adevărata, dephna si 
exacta ei cunoastere si intelegere. 

Strânsura (jocul) se face numai la două săptămâni. Se 
joacă ardeleana zisă acolo si Românește cu fete, Roata (hora), 
Sârba. A nunului, Tropota zisă și tropotita si Ficioreşte româ- 
neste. 

A spus frumoase strigaturi patriotice, de dragoste, vesele, 
satirice, blesteme, hore de belceu (cântece de leagăn), hore la 
secera, colinde, cântece bátránesti, bocete si descântece. 

Poporul român este creatorul acestor admirabile docu- 
mente sufletești, cari sunt originale si neîntrecute frumuseți 
spirituale. Creatiunea poetică şi artistică a bărbaţilor săteni 
este mai mare si e o prețioasă contribuţie la folklorul româ- 
nesc, în raport cu aceea ce participă sătencele. 

Săteanul român din regiunea colinelor si dela ses si care 
vine în contact mai des cu oraşul, odată cu schimbarea jocu- 
rilor noastre populare, a înlocuit pitorescul port national ro- 

mânesc cu cel orăşenesc şi a stricat limba sa neaose din hrisoa- 
ve, cu tot felul de neologisme si acelea schimonosite. 

Ar trebui ca în fiecare comună, la primărie sau la şcoală, 
să se înfiinţeze un mic muzeu de artă populară românească. 

Toate culegerile variate, versuri scurte, ce se pot auzi la 
jocuri sunt opera colectivă a populaţiei dela sate si ele arată 
valoarea estetică a producţiei populare şi geniul poetic creator 
al săteanului român. 

Literatura populară este o producţie intelectuală voluntară 
din viata socială a satelor. Intr'însa si în genere în folklor se 
vede limba, credinţa, tradiţii, obiceiuri, legenede, umor, satiră, 
lirică şi epică populară. Folklorul nostru este adevărată 
comoară de avutii spirituale superioare, cari dovedesc exce- 
lentele calităţi artistice ale poporului român. 

Ar trebui ca toti învățătorii, preoţii şi agronomii să strân- 
gă tot ce este folklor, pentrucă în el se oglindește sufletul 
nostru. 

Avem datoria naţională de a păstra si cultiva sufletul na- 
tiei noastre, care ne asigură continuitatea si durata istorică in 
lume. 


NB.—Această conferință s'a tipărit în întregime de autor. 

DESCHIDEREA CICLULUI DE CONFERINŢE 
Seria 1935-36. 


Cuvântare rostită de d. Dr. C. ANGELESCU, PREȘEDINTELE 
ATENEULUI ROMÂN, în seara de 24 Noembrie 1935 


Acum 8 ani, la 24 Noembrie 1927, neamul românesc a pier- 
dut pe unul din cei mai aleși conducători ai lui, pe bărbatul 
de stat, cu cea mai bogată experienţă, cu cea mai mare autori- 
tate si cu cel mai strălucit prestigiu, pe Ioan I. C. Brătianu. 

Viaţa si opera politică a lui Ioan. I. C. Brătianu nu mai 
aparțin unui partid. Perspectiva istorică operează o selectiune 
în activitatea oamenilor politici: eliminează tot ce a fost trecă- 
tor, tot ce a fost cerut de oportunitate, tot ce a fost dictat de 
interesul tactic, tot ce a avut coloratura de partid, şi reţine 
numai ceeace a fost inspirat de interesul obstesc, ceea, ce s'a 
putut armoniza cu cadrul marilor preocupări ale timpului şi 
neamului, tot ceea ce s'a tradus în realizări ce au putut folosi 
națiunii. Examinată din acest punct de vedere, opera politică 
a lui Ioan I. C. Brătianu este una din cele mai grandioase pe 
care le-a înregistrat istoria modernă a României. 

Intregirea ţării, iată moştenirea glorioasă hărăzită de el 
generaţiei contimporane și celor ce i-au urmat. De aceea opera 
politică a lui Ioan I, C. Brătianu, este astăzi un patrimoniu na- 
tional. Si cu cât trec anii, cu atâta, prin perspectiva timpului, 
ea apare mai măreaţă si mai grandioasă. 

Se împlinesc astăzi opt ani de când cruda lovitură a desti- 
nului a curmat firul vieţii acestui ilustru fruntaş printre frun- 
{ази ţării. 

Ateneul Român, inaugurând astăzi ciclul conferinţelor anu- 
lui acestuia, a considerat ca o datorie patriotică să consacre 
cea dintâi conferință memoriei marelui om de stat, care a ilu- 
strat în primăvara anului 1927, anul morții sale, aceasta tri- 

buna, dela inaltimea careia a rostit trei memorabile conferinte 
asupra politicei României in timpul războiului independenţei. 

Comitetul Ateneului a dat această misiune d-lui Kirițescu, 
autorul marei epopei a războiului nostru de întregire. Era per- 
soana cea mai indicată ca să evoace, cu competenţă şi simtire, 
personalitatea ilustrului dispărut şi s'o pună în cadrul marelui 
eveniment de care şi-a legat numele. 

Negreşit, ar fi o încercare temerară a căuta să cuprindă în 
spaţiul limitat al unei conferințe, uriașa activitate a aceluia 
care a pregătit si condus războiul neamului, cel mai considera- 
bil eveniment al istoriei Românilor din toate timpurile. 

Alegând din uriaşa acţiune a lui Ioan I. C. Brătianu o sin- 
gură pagină, aceea a pregătirii războiului, conferentiarul a voit 
să arate aspectele variate, nebuloase, complicate şi dramatice ale 
perioadei cunoscute sub numele de epoca neutralității române 
şi să scoată în evidenţă: puterea de concepţie şi calităţile supe- 
riore ale omului pe care providenta l-a dăruit naţiunii române 
în timpurile cele mai grele. 

Este bine ca această pagină de istorie, pagină de tragedie 
şi de ináltare, să fie cunoscută de generatiunile cele noi; căci 
în ea ele vor găsi pilda de civism şi îndemn pentru datoria pa- 
triotică ce au de îndeplinit fata de tara si de neamul întregit. 


2 


IOAN I. C. BRATIANU IN PREGATIREA RAZBOIULUI 
DE INTREGIRE 
Conferință ținută de d. C. KIRITESCU, in seara de 24 Noembrie 1935 
— REZUMAT — 


In cele mai grele momente pe care le-a întâlnit in calea ei 
istorică, în răscrucea incurcata, dar hotaritoare a istoriei noas- 
tre naţionale, România a avut norocul să aibă la cârma ţării 
un om cu însuşirile cerute de împrejurări. Ioan I. C. Brătianu 
a ştiut să apuce pe drumul cel bun. Era greu si nesigur acest 
drum, dar el l-a urmat, fără şovăire si fara slăbiciune, până la 
capăt. Dar ajuns aci, a văzut isbânda încoronându-i opera. Şi 
de aceia Ioan I. C. Brătianu a trecut în istorie ca omul întregirii 
neamului, aşa precum ilustrul său părinte si precursor a rămas 
omul neatârnării acestui neam. 

Ioan I. C. Brătianu este figura politică centrală a răsboiu- 
lui de întregire a României. Isbucnirea răsboiului mondial l-a 
găsit la cârma ţării; tot acolo l-a găsit şi lichidarea lui. A fost 
omul care a pregătit participarea României la răsboiul mondial, 
care a purtat răsboiul României si care i-a încheiat socotelile. 
O uriașă acţiune politică, săvârşită timp de şase ani, cei mai 
inemnati și cei mai grei, pe care i-a înregistrat istoria statului 
modern al Românilor. Mareata prin concepţie, dramatică în 
executare, strălucită prin rezultate, această acţiune pune pe 
autorul ei printre marii oameni de stat ai epocei şi ai nea- 
mului lor. 


* * 
% 


Rasboiul balcanic din 1913 вїтїсазе echilibrul static al po- 
liticei sud-estic-europene. 

Intervenţia decisivă a României in răsboiul balcanic i-a 
adus spor de teritoriu, ináltare de prestigiu, încredere in sine. 
Ea a depărtat-o de Austroungaria şi a apropiat-o de Rusia și 
de Franţa. 

Politica externă a României apucase pe calea ei naturală. 
Contradictia dintre politica oficială şi sentimentul popular în- 
cepea să se şteargă; cel de al doilea trebuia să devie imperati- 
vul categoric al celei dintâi. Dar această cale naturală a poli- 
ticei externe române năzuia înspre idealul naţional român. 

In nazuinta de liberare a fraţilor subjugati si de alipire la 
trunchiul tárii-mame, puteam noi oare să ne infátisám ca libe- 
ratori cu o țărănime inferioară, politiceşte aceleia, pentru a cărei 
salvare ne ridicam? Intelegánd acest adevăr axiomatic, Ion I. 
C. Brătianu ca şef al partidului liberal, ce se găsea în opoziţie, 
a dat la iveală manifestul celor două mari reforme democratice. 
Tinta lor era întărirea temeliilor intocmirilor politice şi sociale 
ale poporului român, singurul mijloc prin care masele puteau 
fi interesate la idealurile naţionale şi prin care se puteau da 
revendicărilor noastre, pe lângă legitimitatea lor istorică, și 
un suport moral. Câteva luni în urmă, Brătianu e chemat să 
ia frânele guvernului, ca să-şi и programul de ге- 
forme democratice. 

In plina desfasurare a politicei de reforme interne, se pro- 
duce însă marea conflagratie externa. 

La lumina sinistră a incendiului european, Brătianu a 
văzut clar tot tragicul situaţiei ţării, a cărei conducere o avea. 

România era legată de Tripla-Alianta a Puterilor Centrale 
printr'un tratat formal. Conflictul balcanic a avut darul să 
schimbe raporturile politicei noastre externe şi perspectivele 
ei. In cursul desfăşurării conflictului, ne-am găsit în tabăra. 
opusă celeia în care se găsea aliatul austrongar, si, la solutio- 
narea spre avantajul nostru a acestui conflict, am avut alături 
pe Rusia şi pe Franţa. 

Cu alte cuvinte, isbucnirea răsboiului mondial a găsit po- 
litica exterioară a României la o mare cotitură. Care era calea 
pe care trebuia să o urmeze conducătorul politicei oficiale a 
României ? 

Cu sufletul sbuciumat de această luptă interioară, s'a pre- 
zentat Ioan I. C. Brătianu la Consiliul de Coroană dela 3 Au- 

gust 1914. Teza şefului guvernului, că nu există casus foederis, 
susținută de majoritatea membrilor cosiliului, a triumfat. Ro- 
mânia a proclamat expectativa armată. 

Consiliul de Coroană dela Sinaia însemnează începutul pe- 
rioadei neutralității române. 

Toate privirile se îndreaptă spre un singur om. El şi-a 
asumat toată răspunderea politicei de răsboiu a României; el 
tine in mână toate firele ei vizibile şi invizibile; el lucrează pe 
fata ori manevrează dintre culise; el singur ştie tot si poate tot. 

Problema intrării noastre în răsboiu se descompunea în 
trei chestiuni: intrăm? cu cine? când? 

Cea dintâi chestiune se formula astfel: în mijlocul con- 
flagratiei europene, România trebuia să stea neutră, ori să se 
prindă în hora tragică? 

Şeful guvernului român a avut intuiţia exactă a marelui 
moment pe care-l reprezenta conflagratia europeană. Momen- 
te ca acesta se întâlnesc la secole. A nu se folosi de ele, ar în- 
semna o crimă fata de neam, fata de posteritate. 

România nu putea adopta soluţia unei neutralitati defini- 
tive: România va participa la răsboiul european! 

A doua chestiune, ce se punea imediat, ca o urmare a celei 
dintâi: cu cine? Căreia din cele două tabere trebuia să se ală- 
ture România? 

Intre cele două grupări, alegerea se desemna cu claritate; 
datoria noastră ега să contribuim си tot ajutorul de care eram 
capabili la isbânda acelei grupări care va chezásui împlinirea 
aspirațiilor noastre. A doua hotarire a şefului guvernului va 
fi deci: România va merge cu Antanta! 

Moartea regelui Carol I si urcarea pe tron a regelui Fer- 
dinand ușura acțiunea şefului guvernului, înlăturând orice difi- 
cultate din partea factorului constituţional suprem. Noul rege 
declarase Ја depunerea jurământului, că va domni ca „bun 
roman". Printr'un exemplu măreț şi unic în istorie el va face 
jertfa originei și legăturilor sale, spre a se confunda în aspira- 
tiile şi idealurile poporului peste care domnea. 

A treia chestiune era: când. Era grava problemă a momen- 
tului intrării în acţiune. Ea a adus multă turburare în spirite 
şi a ridicat atacuri violente din partea nerăbdătorilor. 

Brătianu era preocupat de ideea de a da ajutorului român 

toată valoarea lui, atât pentru folosul ce trebuia să aducă alia- 
tilor în cursul desfășurării operaţiilor răsboiului, cât si pentru 
cel pe care trebuia să ni-l aducă nouă, după terminarea lui. 
Pentru aceasta el avea nevoe de un factor indispensabil: timp; 
întâi pentru a desăvârşi pregătirea militară a ţării; al doilea, 
pentru a pregăti diplomaticeşte colaborarea noastră în așa chip, 
încât să avem siguranța înfăptuirii aspirațiilor noastre natio- 
nale. | 

Opera diplomatica a pregatirii rasboiului a fost cea mai 
importantă si cea mai grea pe care a trebuit s’o săvârşească 
Ion I. C. Brătianu în epoca neutralității. 

In această acţiune, Brătianu şi-a dat toată măsura geniu- 
lui său politic, a extraordinarei sale iscusinte. 

Aceasta este o fata deosebit de tragică a pregătirii răsbo- 
iului de întregire: alături de greutăţile hotaririi, dificultățile 
pregătirii militare. 

Toată pregătirea noastră technică de răsboiu era, de câteva 
decenii, orientată împotriva Rusiei; ne sprijineam economiceste 
pe piaţa geramná; instructia tactică a armatei noastre era ger- 
mană, materialul nostru de luptă — cel aflat în depozite si cel 
ce trebuia, să-l compecteze — era german; convenţii militare 
subordonau conducerea operaţiilor noastre militare de strate- 
gia austro-germană. 

Schimbarea aceasta de front iăsase armata noastră fără 
bază de aprovizionare. Cea nouă trebuia căutată la puterile An- 
tantei. 

Șeful guvernului a găsit soluţia problemei: Se va aprovi- 
ziona deocamdată din tara. Va intensifica la maximum produc- 
tia interna. Va mobiliza si adapta tot utilajul existent, toată 
tânăra industrie atât a statului, cât și cea privată, pentru tre- 
buintele armatei. 

Va lua apoi din străinătate. Dela neutrali, cât mai mult cu 
putință. Dela viitorii dușmani, atât cât aceştia vor voi să dea 
fără a lua faţă de ei angajamente politice și fără a le face con- 
cesiuni care să le sporească puterea sau să le creeze situaţii 
favorabile de luptă. 

Pentru întâia oară tara, permanent tributară pietii finan- 
ciare străine, a acoperit un împrumut de peste patru sute de 
milioane lei aur, scoşi de entuziasmul national din economiile ' 

unei tari sărace; i s'a zis: împrumutul national, pentru a-i sub- 
linia înțelesul. 

Sporirea considerabilă a efectivelor oștirii, completarea 
ei cu cadrele necesare si înzestrarea ei cu material în parte 
adus din străinătate, în mai mare parte fabricat, transformat 
şi adaptat în tara, au fost rezultatul unei imense sfortari. S'au 
adus multe si violente critice chipului cum s'a realizat această 
„inflaţie militară“. Am plătit scump faptul că am plecat la răz- 
boiu fara mitraliere, fără tunuri grele si fără avioane. Dar dacă 
aşteptam să ne socotească întâi armamentul si apoi să intrăm 
în campanie, plăteam și mai scump. Ultimul tren cu care se 
putea porni spre câmpul de luptă, a fost cel pe care l-am apucat 
la timp. Dacă, în așteptarea vagoanelor cu tunuri si muniții 
scăpam şi acest tren, rămâneam pe peronul staţiei de plecare 
si nu mai soseam în gara României Mari! 

Si a sosit trenul lui Brătianu în gara acelei Românii Mari, 
căreia i-a fost cel mai de seamă dintre meșterii făuritori. A so- 
sit după o călătorie lungă, grea si primejdioasă, trecând pe 
lângă prăpăstii, ocolind piedici, împingând la o parte obstacole. 
A fost drumul Calvarului unui neam, pe care l-a urcat păstorul 
lui, purtând în spinare crucea tuturor răspunderilor fata de sine 
însuși, fata de tara care putea să se prăbușească, fata de nea- 
mul al cărui viitor putea să fie pentru deapururi compromis. 
L-a urcat, cu ochii ţintă la steaua nădejdii în puterea dreptăţii; 
ea l-a călăuzit în tot timpul greului urcus, si ea nu l-a înșelat. 

In tot acest timp, Brătianu a rămas curajos, plin de cre- 
dinta, hotărît, senin și mândru. 

La fel s'a purtat şi atunci când, după prăbuşirea frontului 
armelor, a trebuit să ducă lupta aprigă pe frontul păcii. Cu- 
rajos, demn si mândru, a stat in fata dictatorilor păcii, refu- 
zând tranzacţiile, nevoind să micşoreze nimic din ceeace clădise 
rațiunea si sentimentul lui, din ceeace credea el cá constitue 
plinătatea mandatului pe care i-l incredintase glasul poruncitor 
al istoriei. A preferat să plece ca învins din Conferinţa păcii, 
decât să cedeze ceva din ceeace el socotea, că este indispensabil 
pentru siguranţa si liniştita desvoltare a ţării sale. 

E o pagină dramatică în istoria neamului nostru aceea în 
care stă scris că omul a cărui iscălitură figura pe tratatul 

politic şi pe convenţia militară din 1916, cel care dusese trei 
ani de politică plină de îndrăsneală, de dibăcie, de perseverenţă, 
de sacrificii, de riscuri teribile, pentru a transforma un vis 
într'o realitate şi o ţară mică într'un stat puternic, biruitorul 
în războiu, dar învinsul păcii, ctitorul României Mari, se în- 
torcea în patrie, nu în fruntea cortegiului triumfal, pe care l-ar 
fi meritat, ci singur, mâhnit de a nu fi fost înţeles, şi fără ca 
la hotarul pe care el îl împinsese cu cinci sute de kilometri mai 
departe, o singură aclamatie să-l salute, fără ca o singură 
floare să i se arunce la picioare. A fost scris ca opera politică 
a lui Ion I. C. Brătianu să nu fie lipsită de consacrarile ce 
pecetluesc soarta marilor patrioţi: nedreptatea si ingratitudinea 
contimporanilor. Dar și-a putut da satisfacția, ca, numai peste 
câteva zile să privească cu ochii inrourati de bucurie, pe ma- 
lurile Tisei, ostirea română, încrezătoare în destinele Patriei. 
pornind în marșul ei triumfal spre Budapesta, ca să taie cu 
sabia nodul gordian, încurcat de diplomaţia subtilă ce se tesea 
în conferința păcii dela Paris, şi să readucă în mult turburata 
Europă, liniştea, si ordinea grav amenințate de un sinistru 
aventurier. Strălucită faptă militară, încheind în apoteză a 
virtuţilor neamului românesc, o acţiune pregătită şi condusă în 
numele dreptului istoric şi al interesului european de către o 
inteligenţă clara, larg intelegátoare şi departe văzătoare. 

Dar criza n'a putut dura mult timp. Rana căpătată la Con- 
ferinta păcii sa cicatrizat. In hotarele României mărite si în 
cadrul marii politici europene, personalitatea lui Ion I. C. Bră- 
tianu şi-a reluat locul cuvenit. Figura sa a căpătat relief și 
autoritate, o autoritate cum puţini oameni de Stat au cunoscut 
în tara noastră. 


* 
* * 


România Mare este rodul simtirii românești, cu deosebire 
a generației române din a doua jumătate a veacului al XIX-lea 
şi din deceniul ce i-a urmat. Intregirea patriei sa zămislit din 
conștiința neamului, s'a plămădit cu sângele vărsat de câteva 
sute de mii din cei mai buni fii ai ţării, şi s'a întemeiat pe rui- 
nile grămădite de pârjolul distrugerii, dela un capăt la celalt al 
ei. Dar la edificarea acestei realităţi politice a prezidat geniul 
politic creator al aceluia căruia astăzi la a opta, aniversare a 

plecării dintre cei vii, îi închinăm prinosul de adâncă venera- 
tiune a neamului, întrunit la un loc prin acţiunea lui. 

La 24 Noembrie 1927, moartea a întrerupt brusc o pagină 
de istorie. Un capitol, în care unul din cei mai iluştri oameni 
de Stat pe cari i-a produs România modernă, scria cu mâna, de 
maestru destinele glorioase ale neamului său, a rămas neter- 
minat. Dar în Pantheonul geniilor tutelare ale românismului, 
figura. lui impunătoare ocupă pentru vecinicie un loc de cinste, 


rânduit printre întemeietorii de ţară. 


„Anuarul Ateneului Român 12 


3 


BEETHOVEN—CHOPIN—ENESCU 
Conferință ținută de d-l GR. TRANCU-IASI, în seara de 1 Decemb. 1935 


1 Decembrie, zi de bucurie si zi de durere. Zi de bucurie, 
pentrucă astăzi este aniversarea marei Uniri. 

Astăzi glasurile celor dela Liga Antirevizionistă Română 
au răsunat între zidurile Universităţii din Bucureşti. 

Dumineca trecută, destinsul conferenţiar, d-l Profesor Kiri- 
tescu, a evocat figura lui Ioan Brătianu. Dumineca aceasta 
evocăm două figuri ale războiului: figura Regelui Ferdinand, 
acel realizator al României Mari. Cu pietate gândul nostru 
merge către memoria lui şi alături de Dânsul evocăm figura 
Reginei Maria care a luptat atât pentru realizarea gândului si 
aspiratiunilor noastre. 

Evocăm şi figurile marilor ostași cari la hotarele ţării 
au luptat pentru idealul nostru. Si îmi pare rău că în sala 
aceasta nu se găseşte șeful meu, d-l Mareșal Averescu. 

E zi încă de durere pentrucă în loji nu mai văd figura 
marelui încurajator al artei Anastase Simu și aceea a lui Tran- 
dafir Djuvara. 

Eu vorbesc aci ca un creator, am îndrăsneală s'o spun. La 
1920 şi 1921 când sub cupola acestui Ateneu treceam Legea 
pentru libertatea muncei şi Legea de încurajare a construcţiilor, 
fiecare piatră care se punea pe străzile Bucureştilor si la te- 
meliile clădirilor de aici nu era o piatră pentru construcţia 
casei cutare sau cutare, era o piatră pusă la consolidarea Pa- 
triei noastre. 

Din opera marelui Goethe, două cuvinte le-am găsit în- 
tr'una repetate: „bilden“, care înseamnă „a forma“ si „fördern“ 
care înseamnă „a înainta, a face să progreseze“. Aceste două 
cuvinte am căutat să le aplic în opera socială pe care am rea- 
lizat-o și ciclurile conferinţelor mele la Ateneu sunt cicluri 

întâi consacrate realizdrei: Animatori, creatori, înfătuitori, 
„Sub alte zări“ şi „Credinţă“. Ciclul al doilea este mistica pe 
care vreau 8’o dau tineretului gândindu-mă la: „Frații nostri 
Macedoneni“ (Fraţi uitaţi) „valorificarea muncei, bogățiilor 
şi frumuseţilor acestei țări“. Apoi este grija pentru aviatiunea 
românească. 

Un poet — Buznea, Moldovean — de curând apărut, un poet 
modest care deabia îşi duce zilele, bibliotecar la Brăila, a scris 
epopeea Aripei. 

Vă, citez numai trei strofe din cartea lui „Epopeea Агіреі“. 
Poetul are avantajul de a scrie într'o strofă mai mult decât 
economistul în volume. 

Prima este intitulată „Sburaţi“: 


„Și în salturi márete pe trepte de nouri 
„Sburând către ţara rămasă sub zare, 
„Cu cát veli vedea-o în urmă mai mică 
„Cu atâta va fi înainte mai mare. 


A doua este un vers, este par'cá pentru ziua de astăzi, cand 
un stindard al revizionismului se ridică indrasnet. Spuneam la 
Universitate astăzi: „să revizuim, dar ca să revizuim tratatele, 
trebuie să revizuim sacrificiul nostru. Să revizuim pe cei opt- 
sute de mii morti, copii cari au rămas fără părinţi, părinţi cari 
au rămas fără copii. Dati-ne morţii noştri si vom discuta re- 
vizuirea. Până atunci nimic“. 

Daca totus... 

„Când iar va bate vântul războiului si vântul 

„Ne va aduce ulii cu gândul să ne sfarme, 

„Ne-om repezi la aripi să ne-apărăm pământul 

„Şi vom striga,,La aripi“ cum am strigat „La arme“. 


In sfârşit, al treilea vers este inchegarea ideilor mele asu- 
pra, intrebuintarii aviaţiei în expansiunea noastră economică. 
Tată cum a redat poetul într'o singură strofă toate nazuintele 
noastre din acest punct de vedere: 


„Din două brazde mâine va răsări belşugul 

„De vom ara la vreme si-om sti să prindem clipa: 
„Din brazda care-o trage pe jos prin tara plugul 
„Şi brazda care-o trage pe sus, prin nori, aripa. 

Am ţinut să spun acestea în aceasta zi sfântă pentru tara. 
noastră în acest templu al solidarităţii sociale; căci nu există 
altă construcţie în ţara românească care să reprezinte solidari- 
tatea socială ca Ateneul. A fost clădit din iniţiativa lui Esarcu 
si la care fiecare a contribuit cu munca lui sau a dat „un leu 
pentru Ateneu“. E] e simbolul voinţei noastre, al solidaritatei 
poporului românesc. 

Dar, Doamne, ce înseamnă solidaritate socială? Goethe, la 
sfârșitul lui Faust deabea când ajunge la solidaritatea socială 
spune: „Clipă, opreşte-te, ești prea frumoasă“. Nu l-a impre- 
sionat nici arta, nici literatura, nici dragostea, ci solidaritatea 
socială. Solidaritatea socială este puterea cea mai mare a uma- 
nitatei. 

Dar nu este numai atât. Acest Ateneu reprezintă centrul 
românismului. După 1918, când s'a realizat marea unire, prima 
Cameră a poporului român s'a ţinut sub cupola Ateneului. Fres- 
ca aceasta pe care cu ajutorul lui Dumnezeu ne vom învrednici 
s'o terminám, opera pictorului Costin Petrescu, va aminti tu- 
turor când o vor privi: simfonia straduintelor poporului româ- 
nesc. 

Nouă ne-a fost dat să trăim timpuri mari si frumoase şi 
spunea Goethe: 


„Ihre glücklichen Augen 
„Wass je Ihr gesehen 
„Es sei wie es welle 

„Es war doch so schön! 


Ce au văzut ochii nostri! Să fie cum o fi! A fost totusi asa 

de frumos! 
* 
* * 

In templul acesta pe care eu il consider ca o oazá in mij- 
locul váltorilor materialismului nostru, am vrut sa evoc figu- 
rile a trei mari eroi: Beethoven, Chopin, Enescu. 

Doamnelor si Domnilor, sá nu credeti cá voiu face bio- 
grafia vreunuia dintre ei; ei au trait inainte de nasterea lor si 
vor trài si dupá moartea lor. 

Vreau sa và arat ce putem scoate din viata lor pentru 
hrana vietii noastre cu merindele sufletului lor. Dupa ce subiec- 

tul îl aveam de mult în gând, de curând am găsit o lucrare 
hărăzită să mă întărească și mai mult în credinţa mea asupra 
rolului muzicei. 

Enescu a sfătuit pe D-na Anna Conta Kernbach са să rás- 
pândească cunoștințele asupra muzicei, muzica, această limba 
universală, muzica factor de educaţie socială, în care priveşti 
adâncirea sufletească si înălțarea morală, muzica este scoala 
muncii. 

As vrea să vă citez un singur pasaj, să vedeţi dvs. impor- 
tanta muzicei în educatiunea unui popor. D-na Conta-Kern- 
bach, aceea distinsă filosofă si pedagogă, ne spune: 

„Nu face progrese muzica în ţara românească, pentrucă 
muzica implică muncă. Enescu când era în mijlocul nostru, 
Enescu care e in culmea celebritatei, care e un artist consacrat 
si recunoscut, lucra 14 ore din 24. 

„Câţi Români pot desfăşura atâta muncă? Şi muzica cere 
nu numai cantitate, ci si calitate osebita de muncă: stăruitoare, 
fără întrerupere, statornicá si mai ales intovárásitá de atenţia 
încordată. 

„La carte, elevii noştri, şi când zic aceasta, mă gândesc nu 
numai la cei de școală primară si secundară, ci si mai sus, 
elevii noștri ascultă cu jumătate de ureche și o fractie si mai 
mică de atenție. Prind două vorbe pe oră, le împerechează 
la întâmplare, le îmbină halandala și... din nenorocire trec clasa. 
Care e rezultatul? Că nu e cu putinţă nicio conlucrare între noi. 
Ca să poti lucra in comun, trebuesc puncte de înţelegere, tre- 
buesc convingeri și idei comune. Aceste puncte de întâlnire sunt 
tradiţii comune, aspirații comune, cultură comună. Traditie, noi 
Românii nu mai avem, aspirații navem încă, cultură... 

„Cum să se înţeleagă atunci Românii, când fiecare își are 
harababura sa proprie. 

„In muzică nu e același lucru. Aici elevul trebue să-și asi- 
mileze exact orice compoziţie, frază cu frază, idee cu idee, notă 
cu notă si toate în succesiunea lor si nu altfel. Deaceea muzica 
are nevoie de memorie exactă, de atenţie încordată, de muncă 
conştiincioasă, ordonată și de inteligenţă conștientă. Dar în 
asemenea condiţii muzica nu este numai o artă, ci o excelentă 
şcoală de muncă, ceeace constitue un nou privilegiu“. 


* 
* * 

Iată, Doamnelor si Domnilor, de ce un fost ministru al 
muncei se ridică în sferele eterice ale lui Betehoven, Chopin, 
Enescu, iată cum se explică dece tin o conferință cu acest su- 
biect, pentrucă muzica este în primul loc o școală a muncii. 

Dar nu numai atâta: muzica măreşte sociabilitatea, renun- 
tarea la exagerarile egoismului și sacrificarea pornirilor si tre- 
buintelor actuale in vederea unui scop strain de tine, dar mult 
mai inalt si idealist. 

Dar ceeace este mai interesant, D-na Conta, aceasta mare 
pedagoga, ne spune ca muzica este o școală de disciplină si este 
cultivarea sentimentului de respect. O să vă mirati cum se face 
educatiunea respectului prin muzica: 


„Am zis că muzica este o scoala de muncâ; vom adăugi, 
si de disciplină. Vă rog să nu vă gândiţi la clasa de muzica 
din școlile noastre secundare. De slăbiciunea maeștrilor respec- 
tivi şi aceea a organizației interne a şcolilor noastre, nu este 
vinovată muzica. Să vă gândiţi la disciplina, pe care o presu- 
pune o orchestră. Câtă stăpânire de sine la fiecare moment, 
câtă subjugare a atâtor porniri şi pretenţii personale, pentru 
a urmări ideea si voința șefului, şi aceasta exclusiv în scopul 
de a realiza cât mai deplin și mai desăvârșit inspiraţia şi do- 
rinta compozitorului. 

„Muzica mai cultivă un sentiment, acela al respectului. Știu 
că, în ochii generaţiilor cari se ridică, acest sentiment este o 
fosilă din epoca tertiara. Vina nu este a lor, ci a acelora cari 
пац ştiut să i-l sádeascà la timp în suflet. Acest sentiment 
de respect trebuie reînviat, dacă este că n'am intrat încă în 
perioada de decadenta finală și definitivă. Fara respect pentru 
cele înfăptuite, civilizația devine Pânza Penelopei, care se dis- 
tramă noaptea pe cât se tesuse ziua. Ei bine, muzica cultivă, 
acest sentiment într'o măsură cum n'o face nici o alta disci- 
plină, dându-i și nuanța cea mai aleasă, cea mai înaltă. In mu- 
zică nu se respectă omul, cu atât mai puţin situaţia lui socială, 
cum se face în societate. In muzică se respectă opera, reali- 
zarea, înfăptuirea“. 


Vedeţi dar cum muzica este şcoala muncii, şcoala sociabili- 
tatii şi şcoala respectului. Si iată cum eu, profan în muzică, 
dar ascultător si admirator al artiştilor, vreau să va vorbesc 
în seara aceasta despre Beethoven, Chopin, Enescu. 

Dar muzica mai are o mare calitate: nu are patimă. Orice 
artă are patimă: este răutatea omenească care străbate în 
opera de artă. Muzica nu poate avea patima; ceeace este pa- 
timă sunt cuvintele care însoțesc muzica, iar nu muzica. · 

Suntem datori să formăm „piramida“ vietei și s'o inaltam 
cât mai sus. Mă gândesc iarăşi la Goethe. Vă mirati că iau a- 
tâtea citatiuni din Goethe: il consider ca un mare geniu al 
omenirii si adâncind opera acestui mare geniu putem să im- 
prăștiem ceva din comoara lui oamenilor, luptătorilor în viaţă. 
„ich bin ein Mensch gewesen und das heisst ein Kämpfer sein“. 
„Am fost un om, ceeace înseamnă ca am luptat“ spune el. 

^ Ca în timpul de astăzi, tot asa pe vremea lui Beethoven 
cuvintele erau inlantuite, numai sunetele rămâneau libere. 
Astăzi, întocmai ca pe vremea lui, avem atâtea suferinti, atâtea, 
apăsări, atâtea nedreptati. Deaceea trebue să ne emancipam 
de mizeria pe care o trăim, să ne apropiem de divinitate, să 
resfirăm razele ei asupra omenirii. 

De câte ori prieteni de ocazie sau prieteni permanenți, 
îmi spun: „Să trăești, să te văd ministru“, le răspund: „Să 
nu mă vezi ministru, să mă vezi om“. E mult mai greu să fii 
om decât să fii ministru. 

După ce evoc figura omului care a fost Beethoven, voiu 
arăta arta lui care era consacrată către „Der Kiinftingen 
Menschheit", de a face bine, de a da curaj, de a trezi din somn. 
Şi Beethoven era omul care făcea politică; avea simţul unui 
„Gefiihlpolitiker“ (politică de sentiment). 

Ei bine, el se plângea pe vremea lui și criticile pe care le 
adresa guvernului tárei sale de atunci, erau cam următoarele: 
Procedură lungă în procese, tendinţa poliţiei de a trece peste 
atributiunile ei, impozite delapidate de o biurocratie hrapa- 
reata, îndărătnicia nobletei de a-și păstra privilegiile si de a-și 
face parte in mod exclusiv de cele mai înalte funcțiuni in Stat, 
neputinta şefului Statului de a da bună stare supușilor. 

Vedeţi Dvs. pentru Beethoven, era această politică de bună- 
tate, umanitate. El se revoltă împotriva unei stări de lu- 
cruri; dar nu se ridică nici cu spada, nici cu condeiul, ci prin 
muzica lui. Cuvintele erau încătușate. Sunetele erau libere. 

Lui Beethoven i se poate spune cum a zis Giovanni Papini, 
lui Dante: ,,Nostro fratello, figlio del sole e della terra, Uomo 
umanamente umano“. 

La un moment dat Napoleon devenise idealul său şi îi de- 
dicase o simfonie. Când a văzut că Napoleon este un om ca 
alţii, creează simfonia IX-a, în care pentru a se apropia mai 
mult de Dumnezeu, întrebuinţează glasul omenesc, căci pare 
că glasul merge mai sus ca sunetul instrumentelor. El consacră 
această operă, simfonia a IX-a, unui bun Dumnezeu care trebue 
să şeadă deasupra acoperișului de stele: 


„Seid umschlungen Millionen 
„Dieser Kuss der ganzen Welt 
„Briider iiber Sterbenzelt 
»Muss ein lieber Vater wohnen. 


E cântul lui Schiller „către bucurie“. 

Corul îi răspunde: „Fiți imbratisate milioane de oameni, 
lumei întregi acest sărut, fraților, deasupra acoperişului de 
stele, trebuie să locuiască un tată bun!“ 

»Suferiti cu curaj. Suferiti pentru o lume mai bună. Acolo 
sus, deasupra pânzei instelate un Dumnezeu puternic vă va 
compensa“. 

Toată opera lui este consacrată celor săraci. In suferința 
în care omenirea se găsește, nu ştiu dacă trebue evocată o 
figură mai mult, în acest timp de apăsare si de descurajare a 
omului, decât figura „Titanului“ care întinde o mână de frate 
celor în suferință: 

„Să faci tot binele pe care îl poti, să iubeşti libertatea mai 
presus de tot și chiar nici în faţa tronului să nu trădezi ade- 
vărul. Arta mea trebue să se consacre binelui celor săraci“. 

„Nu este erou acela care triumfă prin gând sau prin forță. 
Sunt eroi numai aceia care triumfă prin inimă. Nu recunosc alt 
semn al superioritàtei decât bunătatea“. 


De sufletul ce-a îndurat mizerii 

Si cu obolul lui le-a alinat 

Te apropii lin în negura tăcerii 

Şi strângi în taină mâna care a dat-o“. 


»Durch leiden Freude“. Prin suferinţă la bucurie! 

Nu sunt eroi aceia care triumfă prin arme, nu sunt eroi a- 
ceia care triumfă prin ştiinţă, sunt eroi aceia care triumfă prin 
bunătate si Beethoven este expresia umană a acestei bunatati. 

Voi spune două cuvinte din Egmont: ,,Voiu putea să fiu 

plin de tine, Eternule? Aceasta lunga, aceasta profunda turbu- 
rare, cât a durat pe pământ“. 

Iată Doamnelor si Domnilor, evocată figura ,,Titanului“ 
ca simbol al umanitatei. 


* 
+ ж 


La „Pere Lachaise“ la Paris a fost îngropat un alt geniu 
al omenirii și în mormântul lui s'a aruncat un pumn de pământ 
pe care Chopin a avut grije să-l aducă din patria lui. Se în- 
gropa numai trupul lui Chopin, pentrucă inima, rămăsese în 
patria lui. 

Nu a fost un om care sa fi suferit mai mult pentru patria 
lui oprimata de cât a fost Chopin si fiecare bucată, cât de 
sentimentală si cât de ináltátoare, este o evocare a patriei sale 
şi a suferinţei ei. 

La un moment dat scrie: „Kirie elleison!“: „Ти care ai 
scos poporul tău din sclavia Egiptului și l-ai dus în pământul 
sfânt! Dă-ne patria noastră! Pentru lacrimile tuturor prizonie- 
rilor, soldaţilor si pelerinilor polonezi, Liberează-ne Doamne!“. 

Cea mai puternică pasiune pentru acest tânăr de 24 ani e 
pământul natal. E] întrupează o durere dantesca în acest nume, 
Polonia, mai puternic pentru inima sa decât chemarea unei 
iubite. 

Chiar preludiul acela trist din insulele Baleare este com- 
pus într'o seară ploioasă: „Il pleut sur la ville comme îl pleut 
dans mon coeur“ evoca durerile patriei sale. 

Cand a murit, Schumann a spus: ,,Sufletul muzicei a trecut 
în lumea întreagă. 

Muzica lui Chopin hrănește milioane de ființe: „Tant qu'on 
peut donner on ne peut pas тоитіт“. 

+ m * 

Din umanitatea lui Beethoven si patriotismul lui Chopin 
se încheagă un geniu al patriei noastre in George Enescu. La 
Liveni, in satul acela din Dorohoi, se naste un copil care devine 
mai tarziu ambasadorul patriei lui, ambasador neplátit, repre- 
zentant al puterei creatoare al acestui popor. Clocotire a ge- 
niului, belsug de muzica, forta, maretie, poezia si gingásia de 
gandire a unui neam. Tara lui. Gloria ei! 

Vioara câştigă in mâinile sale virtutea de a deschide por- 
tile nevăzute ale sufletelor în care sunetul nu are materie, nici 
forma tehnică, ci este o vibrare intimă a subconstientului. Le- 
gile minţii se desfac si domnește idealul visărei. Patriotismul 
a făcut să valorifice comorile artistice ale neamului, ener- 
giile care se găsesc în stare latentă în adâncimile straturilor 
populare. Bunătatea, corolar al calităţilor artistice. Les vues 
larges élargissent le coeur. 

Ascultând privighetoarea, băiatul dela Liveni spune: ,,Ina- 
intea naturei nu însemnăm nimic“. Dragostea de natură, de 
cântecul ciocârliei în faptul diminetei, de strălucirea spicului 
de grâu, de toată ambianța pământului moldovenesc — este in- 
terpretată în compoziţia sa. Interpretă prin artă suferințele 
celor multi si umiliti care luptă, sufer si jelesc: „Sunt un inter- 
pret. Omul nu e nimic, Dumnezeu e totul; orce glas e o viață“, 

Melodiilor acelora pe care Dvs. le întâlniți la fiecare colt de 
stradă sau în fiecare sat, Enescu le dă valoarea lor. Ca si cioba- 
naşii lui Grigorescu, ele au tasnit din gândul său. Grigorescu 
înainte de război, când picta un ciobánas cutreerând crestele 
Carpaţilor, avea intuiţia că acel ciobanas va fi stăpânul Carpa- 
tilor, acela care mâine ne va fi dat Unirea mare, pe care noi 
o prăsnuim astăzi. 

„Mireasma busuiocului“ trimete printre stele tânguirea 
unui popor întreg. El „nu este glasul unei clipe trecătoare, este 
neamul nostru întreg, care plânge durerea de care moare“. 


Iată cum Enescu a putut să ridice glasul suferințelor unui 
popor la înălțimea stelelor si să le ducă pe tot întinsul pămân- 
tului. 

Când Enescu cântă ,, Adagio de Bach“, evocă figura buni- 
cului său, Preotul dela biserica din Zvoriştea-Dorohoi. După 
cum bătrânul Preot, care 1-а, impresionat pe copil, spunea po- 
porului „Расе vouă“, tot asemenea Enescu când execută îm- 
prastie pacea, bunătatea si patriotismul. Prin geamul bisericu- 
tei din sat pătrundeau razele soarelui si dădeau strălucirea pe 
care aureola gloriei i-o dă lui Enescu. 

Dar Enescu a scris paginile cele mai fumoase asupra mun- 
cei. Munca liberă, ordonată, armonioasă. Cel ce nu te cunoaşte 
se întreabă: „pentru ce tráesc oare?“. 

Doamnelor si Domnilor, Enescu spunea: improspatati-va 
puterile citind cărţi ináltátoare. Incercati să pátrundeti in tai- 
nele dumnezeesti ale lui Beethoven. Odihneste-te de muncă 
prin muncă. 

In simfonia a treia, razbate toata suferinta noastra din 
timpul războiului, suferinti pe care le-a trait la Iasi. 

Imi aduc aminte de povestirile D-nei Tulbure dela Oradia 
Mare. „Pe o creastă de munte era o fată care trecea să aducă 
apă. Acolo se întâlnește cu un flácáias. Si la un moment dat 
flăcăiașul pleacă la războiu. Din copacul sub care se întâlneau 
se fac scânduri, din scânduri racle în care se îngroapă morţii. 
Din scândură o picătură de rășină plânge flăcăul care moare 
departe pentru apărarea ţării sale“. 

Acestea au fost suferinţele războiului. In simfonia a treia 
în partea I si a II-a, Enescu transpune toate aceste suferințe, 
învrăjbiri, germenii distrugerii, toate dusmániile. După aceea 
se semnează tratatul dela București. In partea a treia a 
simfoniei e un răsunet blând și îndepărtat al suferințelor incer- 
cate, cărora „Credința“ le-a adus alinare. Durerile sunt trans- 
figurate, purificate. Invăluite într'o atmosferă de misticism 
contemplativ. Extaz religios! 

Intelectualul de cultură multilaterală şi ordonat e un soiu 
de gânditor refugiat în muzică. 


* 


* * 

In geniul tau se concentreazà umanitate si patriotism. 

Tu ai sfátuit sa se raspandeasca muzica, tu ai scris asupra 
muncei. 

De aceea, in aceste timpuri de depresiune, in aceste timpuri 
cánd sárbátorile nationale ar trebui sá fie práznuite cu opere 
de creatiune, in marasmul acesta economic in care ne sbatem, 
eu tin sa trimit de aci de sub aceasta cupola o rugaciune maes- 
trului Enescu: 

Maestre, ridicá bagheta. Inalta spre ceruri prin cantecul 
si sufletul táu pravoslovenia názuintelor unui neam intreg, un 
imn al muncei creatoare, după care să urmeze opera de consoli- 
dare a patriei, realizată prin simfonia forţelor ei, după cum 
odinioară din frământările războiului a esit mărirea triumfă- 
toare! 


4 


CARACTERISTICA SUFLETULUI ROMANESC 
Conferința d. MARIN ȘTEFĂNESCU, ţinută în seara de 8 Decembrie 1935 
— REZUMAT — 


Conferentiarul arată în primul rând cele ce cuprinde no- 
tiunea de suflet, acest sbucium al forţei care luptă între năzu- 
inta binelui si ispita răului. Sufletul, adevărata oglindă a unei 
lupte neîncetate, a pătruns întotdeauna în cristalizarea civili- 
zatiei prin intermediul naţiunii. Mărirea unui popor a fost 
strâns legată de gradul conştiinţei sale nationale. 

Toate marile creaţii ale popoarelor antichităţii au fost în- 
făptuite în epoca desávársirii conștiinței lor nationale. 

Trecând la analiza sufletului românesc, conferentiarul spu- 
ne că neamul nostru a fost înzestrat cu toate însușirile ca să 
devie o podoabă a culturii, în faza de expansiune pe care în- 
cepem s’o trăim. 

Din basmele bunicilor nostri, se desprinde vesnic lupta 
intre bine si rau, Fat-frumos si balaurul; asistam intotdeauna 
la triumful cauzei drepte. 

Proverbele fac legătura dintre cruzimea realităţii si suflul 
plin de miresme al nădejdei 

Poezia populară, împletită cu atâta măestrie în melodia 
doinelor, ne arată echilibrul sufletului românesc de totdeauna, 
care, pornind dela tristețea prezentului, ajunge la veselia spe- 
rantei si a idealului. 

Din toate manifestările culturii noastre, sufletul româ- 
nese se desprinde ca un perfect cumpănitor între echilibrul 
constructiv al Romanilor şi idealismul înviorător al Dacilor, ade- 
vărată sinteză între realism și credință. 

Graţie acestui spirit de perfectă şi echilibrată sinteză su- 
fletească, poporul românesc va ajunge în fruntea neamurilor. 

Eliade Rădulescu, analizând caracteristicile sufletului ro- 
mânesc, a ajuns la concluzia că el este un adevărat echilibru 

între antiteze, iar cărturarul Eufrosin Poteca îl dă ca „pildă a 
nobletei printre celelate neamuri“. 

N. Bălcescu, Simeon Barnutiu si B. P. Hașdeu au ana- 
lizat deasemeni înaltul cuprins al sufletului poporului nostru, 
spunând că el este straja civilizaţiei împotriva barbariei. 

Insasi creaţiile artistice ale pictorului Grigorescu sau in- 
făptuirea muzicală a lui Enescu sunt dovada sintezei perfecte a 
simțământului poporului românesc atât de echilibrat în toate 
manifestatiile sale, popor care n'a râvnit niciodată la bunurile 
altora, dar a ştiut totdeauna să-şi apere cu îndârjire ceea ce-i 
aparţine. 

Datoria noastră, a celor de azi este să luăm cunoştinţă de 
valoarea neamului și de tot specificul constructiv al românis- 
тщш. Trebue să-l cercetám cát mai de aproape si să págim 
la o viata rodnică, animati fiind de un profund cult al patriei. 
Numai astfel am putea face ca străinii să nu ne mai ia pâinea 
dela gură gi să nu ne lăsăm în bătaia soartei cu o armată 
desarmată. Numai animati de un astfel de cult sfânt al neamu- 
lui, am ajunge să nu mai îngăduim împilarea invalizilor și să 
ne scuturám tara de toti trádátorii cari încearcă să ne conducă. 

Numai printr'un astfel de curaj civic pus în slujba nea- 
mului am putea face restabilirea valorilor pe calea dreptăţii, 
preamărind virtuțile sufletului românesc. 


5 


CHESTIUNEA MONETARĂ SI COMERȚUL EXTERIOR 
Conferința d-lui VASILESCU-KARPEN, ținută în seara de 15 Decemb. 1935 
— REZUMAT — 


Conferentiarul, făcând un rezumat al politicei monetare 
înainte şi după războiu, arată desorientarea care a domnit în 
această privinţă dela răsboiu încoace. 

Aminteste cât de putin s'a înțeles rostul si efectele infla- 
{іеі îndată după războiu, uşurinţa cu care se acordă așa zisa 
valută pentru străinătate, adică schimbarea la paritate a leilor 
contra franci francezi. 

Stabilizarea din 1929 n'a fost o operaţie fericită. Prin sta- 
bilizare, adică prin susţinerea leului la cursul legal, Statul a su- 
portat diferența între acest curs si cursul real, diferenţă care 
a mers tot timpul crescând. 

De abia în 1932 încep restrictiunile în acordarea devizelor, 
cari se acordă mai greu, dar tot la cursul legal. 

Tocmai în 1935, când disponibilitatile de devize ale Băncii 
Naţionale erau disparente, sa adăogat la cursul legal cota de 
44 la sută, redusă acum în urmă la 38 la sută, iar pe de o parte 
s'au obligat exportatorii să cedeze parte sau totalitatea devize- 
lor obţinute din export, Băncii Naţionale, pe curs legal; iar în 
urmă cu o anumită primă. 

Tot de odată comerţul nostru este supus la o infinitate de 
formalitati din ce in ce mai complicate, formalitati cari absorb 
un enorm personal de stat si particular pentru a le indeplini, 
pierdere de timp si munca, cheltueli zadarnice, etc. 

In fine, bursa neagra, cu fraudele si favorurile respective, 
completeaza tabloul. 

Conferentiarul arată că nu este posibil, prin simple com- 
binatiuni biurocratice, să ajungem a cumpăra cu grâul si 
petrolul nostru mai multe maşini sau armament din străină- 

tate. Caci acesta este adevaratul aspect al problemei — moneta 
nu e decât un semn reprezentativ al mărfurilor. 

Singura solutiune este mărturisirea sincera a suspendării 
convertibilitatii si absoluta libertate a comerțului si a nego- 
cierii devizelor. 

Statul îşi va procura devizele de care аге nevoie pe cursul 
zilei, iar leii necesari acestei operaţiuni îi va lua din impozitele 
raţional aplicate, impozite în cari va putea figura — ca şi 
astăzi — o taxă de export şi o sporire a tarifului vamal, ambele 
plătibile, la rigoare, în devize. 

O restabilizare ar fi inutilă şi periculoasă ca şi stabilizarea 
din 1929. Banca Naţională să se mărginească la combaterea 
speculei și a variatiunilor prea brusce ale cursului leului. 

Conferentiarul socoteşte ca o crimă, în contra economiei 
nationale, orice încercare de inflaţie. 


Chestiunea monetară, deşi de mare însemnătate economică, 
trebue totuşi să treacă în rândul al 2-lea. Ori cât de perfectă 
ar fi reglementarea monetei şi comerțului exterior, această re- 
glementare nu poate crea avutii, nu poate ridica cursul leului 
deasupra puterii sale de cumpărare în tara. 

Prima noastră preocupare de ordin economic trebue să fie 
intensificarea şi îmbunătăţirea muncii nationale; prin aceasta, 
şi puterea de cumpărare a leului gi cursul lui vor creşte. 

FRANTA SI VIATA FORMELOR POLITICE 
Conferinţa d-lui N. N. LENGUCEANU, ţinută în seara de 22 Decemb. 1935 
— REZUMAT — 


Un fapt de o importanţă capitală pentru civilizaţia omeni- 
rii a fost cucerirea Galiei de către Romani. Galia a fost filtrul 
de aur prin care a străbătut în întreaga Europă cultura elino- 
latină, creştinismul si renașterea italiană, cari, toate, având 
drept nucleu central iubirea de oameni, spiritul Franţei a fost 
format în acest gând generos al principiului de umanitate, ex- 
primat în toate ramurile cugetării franceze prin viaţa specific 
umană a formelor artei franceze, a formelor juridice, econo- 
mice şi politice franceze. 

Franţa, astfel, a dăruit omenirii, timp de trei veacuri în 
urmă toate disciplinele gândirii: clasicismul literar din veacu- 
rile al XVI-lea şi XVII-lea, clasicismul filozofic cartezian, cate- 
hismul drepturilor omului și libertatea conştiinţei — substrat 
de bază al Revoluţiei dela 1789 —; iar „veacul trecut, legitimi- 
tatea monarhiilor, apoi statul napoleonian contemporan fundat 
pe suveranitatea naţională, pozitivismul lui Auguste Comte, 
scientismul dela Claude Bernard până la Pasteur, renașterea 
idealismului, documentat stiintificeste de ilustrul profesor Hen- 
ri Bergson, deasemeni marile şcoli literare, romantismul, natu- 
ralismul si simbolismul. 

Astăzi, unii acuză Franţa de a fi complet istovită, ajunsă 
la un fel de statică socială inertă, alte popoare luând în mâna 
lor facla activităţii dinamice de ordine politică. 

Conferentiarul răspunde afirmând că astăzi mai mult 
dacât in epocele precedente, pur intelectualiste, Franța este in 
fruntea naţiunilor lumii, deoarece lucrează pe terenul dinamic 
social spre a se realiza o armonie a raselor umane printr'o co- 
laborare a lor în ordinea politică internaţională. 

Piedici grele stau în calea acestui ideal uman al Franței: 

neputinta de a se fixa o hartă etnică politică europeană 
acceptată de toli; necesitatea expansiunii teritoriale a unor 
state suprapopulate ca Italia şi Germania; concurența econo- 
mică dintre naţiuni; problema dominatiunii mărilor s. a. 

Partea pur politică a problemei a dat naștere militarismu- 
lui ca doctrină de Stat, iar latura sa economică este supraca- 
pitalismul bancar si industrial. 

Conferentiarul expune că militarismul, ca principiu politic, 
nu va putea niciodată rezolva nimic. Din contră, naţiunile pro- 
gresiv perfecționat înarmate merg dintr'un flux războinic la 
alte orgii de masacre, cu scurte intervale de pace, iar finalul 
nu se prevede a fi decât catastrofa generală europeană și căde- 
rea rasei albe. 

Supracapitalismul a dat naștere la imperialismul economic; 
acesta a produs autarhia generală economică ce ne-a condus 
la criza generală actuală din care nu putem ieşi. 

Situaţia actuală nu mai poate dăinui. Conferentiarul vede, 
totuși, zile frumoase pentru omenirea de mâine. Imprejurările 
imposibile de astăzi ale supracapitalismului şi militarismului 
vor forţa pe Europeni a adopta un regim mai întâi economie 
şi pe urmă politic al unei Cooperatii integrale internationale 
care, laolaltă cu expansiunea Democraţiei culturale, vor făuri o 
omenire nouă prin exaltarea principiului naţional în rama de 
aur a unei solidaritati umane indestructibile. 

Spre acest ideal frumos se îndreaptă viața actuală a for- 
melor politice franceze de expansiune în afară. 

Tot Franţa, care a dăruit omenirii libertatea cugetării des- 
cătușate de prinsoarea puterii executive, va împodobi Europa 
de mâine cu armonia raselor. 

Conferentiarul termină arătând cât de legaţi suntem noi 
Românii, dintr'un instinct luminat şi colectiv de conservare, de 
mărirea şi puterea Franţei, căreia, ca orice bun Român, îi 
urează să fie veșnic iubitoare, triumfătoare. 

MOMENTE DIN ISTORICUL SI EVOLUTIA 
EDUCAȚIEI FIZICE 1) 


Trei prelegeri: 16 Ianuarie, 23 Ianuarie, 6 Februarie 1935 
— REZUMATE — 


I 
Sporturile la popoarele primitive 


Sport este un cuvânt nou, creat de Englezi dintr'un cuvânt 
mai vechiu francez, pentru a exprima o activitate fizică a omu- 
lui, care nu e cerută de necesitățile vieţii practice, ci e pornită 
din simpla plăcere. Este o manifestare a excedentului de ener- 
gie a naturii omenești. 

Utilitatea sportului constitue o problemă foarte mult dis- 
cutată; este o chestie de mare actualitate. In această discuţie 
se pune multă pasiune și adeseori... o egală incompetenta. 

Partizanii sporturilor îi atribuesc mari virtuti: igienice 
(se petrece în aer liber; măreşte potenţialul fiziologic al fiinţei 
omeneşti) ; psihologice (produce plăcere, bucurie); sociale 
(strânge solidaritatea umană). 

Adversarii văd în sporturi o modă, cheltuitoare de timp și 
energie, care aduce o inferiorizare a omului, dar care va dis- 
părea, din fericire, tot așa cum a apărut, ca orice modă. Sportul 
ar fi un produs al lumii moderne, apărut са o compensație impo- 
triva excesului de muncă intelectuală pe de o parte, a industria- 
lieárii — cu munca ei unilaterală — pe de altă parte. 

Nu avem intenţia să discutăm problema biologică a spor- 
tului, aspectele sale igienice, biologice, sociale, etice. Vom exa- 
mina numai aspectul istoric al problemei, începând cu consta- 
tarea că sportul nu e o apariție a lumii moderne, ci a existat 
sub forme variate în toate timpurile şi la toate popoarele ome- 


1) Aceste prelegeri au fost ilustrate cu numeroase proectiuni. 

nirii, dela cele mai înapoiate până la cele mai înaintate în ci- 
vilizatie, dela cele mai vechi până la cele mai noi. Aceasta ne 
arată că exerciţiile fizice, sub formele lor variate: gimnastica, 
educaţia fizică, sport, constituiesc un fenomen natural, legat 
de firea omenească, întocmai ca şi graiul, ca poezia şi cântecul. 

Vom alege pentru ilustrarea acestei afirmaţii trei mo- 
mente deosebite din evoluţia istorică a omenirii, în legătură 
cu exerciţiile fizice şi anume: sporturile la popoarele primitive; 
legătura dintre exerciţiile fizice şi artă la Grecii vechi şi Ca- 
valerismul. 


Ртеізіотіа si Etnologia ne-au permis să reconstituim viata 
populațiilor primitive din punct de vedere al exerciţiilor fizice: 
cea dintâi pentru populaţiile cari au trăit înainte de epoca isto- 
rică, cea de a doua pentru popoarele de astăzi, rămase într'un 
stadiu înapoiat de civilizaţie (Africani, populaţii aborigene din 
cele două Americi, locuitorii insulelor Oceanice, populaţiile din 
nord-estul siberian, etc.). 

La aceste populaţii se găsesc aceleași exerciţii şi jocuri 
sportive ca la popoarele civilizate: fuga, saritura, cátáratul, a- 
runcarea, lupta în forme variate, suprinzător de variate, aproape 
ca la Europeni. 

Sub ce influenţe s'au desvoltat şi în ce scop sunt practi- 
cate? 

І. In primul rând, origina exerciţiilor fizice ale populațiilor 
primitive este biologică: necesităţile luptei pentru trai. Po- 
poare de vânători şi frugivori, oamenii primitivi au nevoie de 
plenitudinea forţei si a dibaciei, pentru a-şi agonisi hrana. 
Din această cauză, s'a stabilit în formaţia lor socială o ierarhie 
a forței; şef este cel care posedă în cel mai înalt grad calităţile 
de forţă, curaj, îndemânare. Prin imitație si prin emulatie, 
exerciţiile şi jocurile s'au generalizat şi au ajuns să fie practi- 
cate şi fără scop practic şi imediat, precum şi de copii. 

2. A doua origine este cea mistică-religioasă. In această 
categorie intră în special danturile; după înţelesul, scopul si 
forma lor, sunt danturi sacre si profane. Unele danturi şi jocuri 
au de scop să influenţeze forţele naturii; ele conduc la practice 
de magie si vrăjitorie. Altele au căpătat înţelesuri simbolice si 
fac parte din ritualul religios. 

Multe din uneltele exerciţiilor practicate de primitivi s'au 
păstrat până astăzi, dar şi-au pierdut înţelesul originar și le 
găsim la popoarele civilizate servind ca jucării de copii: astfel 
sunt de pildă: arcul, arbaleta, smeul s. a. 

Fuga este exerciţiul cel mai vechiu și cel mai generalizat. 
Dintre Africani, Boschimanii o practică la vânătoare pentru 
a urmări si obosi animalele. La Indienii americani, tribul Seri, 
dela graniţa mexicană, prezintă exemplare extraordinare de a- 
lergători. In înţeles mistic, o găsim la tribul Tarahwmara din 
Mexic si la Hopi din Statele-Unite. Vechii Incași din Peru 
erau excelenți alergători in cursa de resistentá. Paleosiberienii 
întrebuințează câinii şi renii în cursele de vitesă. 

Săritura o găsim la Batussi din regiunea Nyanza din Africa 
Centrală, ajungând la performanţe neatinse la popoarele civili- 
zate. Japonezii joacă un fel de capră. 

Catararea e practicată de popoarele din Indonesia, acope- 
rită de păduri uriașe. 

Aruncarea e un exerciţiu deosebit de important, întrucât re- 
prezintă un moment esenţial în evoluţia biologică a spetei 
umane. Toată perfecţionarea artei răsboiului este istoria eta- 
pelor progresive realizate în arta proectiunii. Popoarele primi- 
tive oferă exemple numeroase si variate: aruncarea sulitei la 
populaţiile americane, aruncarea lancei la Havaieni, a bume- 
rangului la Indonesieni, etc. Jocul cu mingea, eminamente spor- 
tiv, e cel mai răspândit în spaţiu ca si în timp, într'o infinitate 
de variante: lovită cu mâna, cu piciorul, cu racheta, cu capul, 
jucat în perechi sau în grupuri numeroase, pe pământ sau pe 
ghiata, etc. 

Lupta e tot asa de universala; o gasim la locuitorii din 
Tonga, in Micronesia si la celebrii Sumo-tori japonezi. Boxul il 
gasim in Samoa. Duelul cu bastoanele, in intreaga Africa, dela 
Cafrii din sud pana la Hamitii din nord. Duelul cu spada e prac- 
ticat de Chinezi si Japonezi. 


II 


Arta ceramicá si statuará la Eleni ca reflex al 
educatiei fizice. 


Istoria a inregistrat miracolul grec ca pe unul din feno- 
menele cele mai interesante ale omenirii: un popor de abia 

câteva milioane, locuind regiunea cea mai aridă a Europei, a 
reuşit să, elaboreze ideile cele mai înalte, să dea naștere ci- 
vilizatiei celei mai bogate, pe care a transmis-o atât in Orient 
cât şi — prin Romani — în Occident, lăsând-o moştenire şi 
generaţiilor viitoare, ca pe una din bogăţiile spirituale cele mai 
de seamă produse de omenire, isvor al întregii culturi moderne. 

Două aspecte ale acestei civilizaţii sunt în deosebi ca- 
racteristice: arta si cultul trupului. 

Cultul trupului, organizat sub trei forme: gimnastica, or- 
hestrica şi agonistica, ocupa în viaţa Grecului vechiu, în spe- 
cial a Atenianului, un loc de mare cinste. Exerciţiile fizice dă- 
deau omului calităţi fizice: sănătatea şi forța; calităţi morale: 
curajul, calităţi estetice: frumusețea, armonia proporțiilor cor- 
porale. In educaţia tânărului atenian, gimnastica stătea alături 
cu gramatica, retorica si muzica. Prin gimnastică si jocuri, Gre- 
cii vechi tindeau să, realizeze perfecțiunea fizică, intelectuală și 
morală, întrupată în expresia: Kalokagathos. Fundamentele 
acestei educatii au fost puse în evidență de diferiţi bărbaţi 
iluştri ai lumei eline si şi-au găsit aplicarea la diferite nea- 
muri grecești, după temperamentul lor. Astfel punctul de ve- 
dere îgienic a fost reprezentat prin Asclepias, Herodycus, Hip- 
pocrat, Galenus; cel patriotic în special de Spartani, armonia 
însuşirilor fizice şi morale de Atenieni, aşa de plastic expri- 
mată de Platon. 

Gimnastica se practica în palestre și gimnazii; jocurile de 
întreceri în stadii, dintre care cele mai celebre erau cele din 
Olympia. 

Era natural ca această formă de activitate, care avea un 
rol preponderant in viata grecească si avea ca ultim scop per- 
fectia formei umane, să-și găsească reflexul în arta grecească, 
Ceramica si arta statuară au găsit în forma corporală, în ati- 
tudinile si mişcările gimnastice, câteva din isvoarele cele mai 
fecunde de inspiraţie. 

Ceramica grecească era foarte bogată. Vasele se fabricau 
din lut ars si serveau ca obiecte casnice, pentru ofrande zeilor, 
pentru daruri, pentru morminte, etc.; numeroasele vase rămase 
dela Greci constituiesc unul din principalele ornamente ale 
Muzeelor de astăzi. Ele sau conservat bine, căci cele mai 
multe erau depuse în subterane si cavouri. Grecia făcea si un 
export activ. Prin emigrare, arta ceramică a fost introdusă 

în Grecia Mare (Italia de Sud), în Etruria, etc. Numele artei 
vine dela Keramos, fiul lui Bacchus şi al Arianei; Ceramica era 
cartierul olarilor din Atena. . 

Formele erau variate; cele mai obisnuite erau: amfora 
cu sau fárá toartá, cupa, cratera, lecytha, urna, forma de corn 
S. a. Marele interes sta in pictura lor exterioará; ea consta 
din aplicarea unui lac negru pe fondul rosu al argilei. Proportia 
negrului fatá de rosu dádea stilul ornamentatiei; el a evoluat 
in cursul veacurilor: vasele vechi aveau desenul negru pe fond 
rosu; dupá secolul V apar figurile rosii pe fond negru. 

Se pot distinge trei epoci: 

1. Epoca veche, inainte de secolul VII a. Chr., continuare 
a artei myceniane, caracterizatá printr'un stil sever. Vase 
mici cu desenuri rigide, greoaie. Motivele decorative erau sim- 
ple: bande circulare cu contururi geometrice, sau figuri naive, 
izolate, imprumutate din regnul animal si vegetal; a inflorit 
mai ales in Corynth. 

2. Epoca intermediară, in care ornamentatia e formată din 
Scene ce se succed. Tendintá spre polychromie. Figurile ín 
profil. Desenul e incá rudimentar, perspectiva inexistentá; per- 
sonajele pe aceias linie. Subiectele sunt luate din viata de toate 
zilele: vânătoarea, masa, sacrificiile. Exerciţiile fizice furni- 
zează un vast subiect de inspirație. Toate fazele pregătirii și 
a executării lor, viața din palestre, se pot vedea în toate amă- 
nuntele, încât sar putea spune cá ceramica acestei epoci re- 
prezintă un tratat technic de Educaţie fizică; tot asa scenele 
de danturi printre cari celebra procesiune a Panatheneelor. Sunt 
documente de cea mai mare importanţă pentru Educaţia fi- 
zică. 

3. Perioada nouă, după secolul V, este aceea a stilului fru- 
mos. Desenul e suplu şi de o eleganță perfectă. Artistul se 
emancipează de conventionalism, de rutină, de figurile rigide, 
spre a crea în toată libertatea. Corespunde perioadei istorice 
de mare înflorire a culturii grecești, când arta urmărea idealul 
plastic, formele ideale, având desvoltat la apogeu simţul mă- 
surii si frumosului. Se introduce draperia ca motiv decorativ. 
Ornamentatia e bogată; figurile sunt pe două sau mai multe 
planuri. Subiectele sunt mult mai bogate, mentinandu-se în 
măsură mai mică inspiraţia din exerciţiile fizice; ele se iau 


www.dacoromanica.ro 


202 Anuarul Ateneului Roman 


mai mult din ciclurile eroice, din producţiile lirice si dramatice, 
Se fac lucrări de imaginaţie. 

Urmează o epocă de .decadenţă, cu abuz de decoraţiuni 

si culori. In secolul III a Chr. arta ceramică dispare cu totul. 

Arta statuară greacă a găsit în forma perfectă a corpului 
si în atitudinile de exerciţiu în gimnazii si stadioane, cel mai 
obișnuit, cel mai fecund si cel mai frumos dintre isvoarele 
sale de inspiratii. 

Perioada pre-Phydiană cultiva forţa, virilitatea si senină- 
tatea; capodoperele ce ne-a lăsat sunt sculpturile depe fronto- 
nul templului din Aegina si mai ales al templului lui Zeus din 
Olympia. Liberarea de atitudinile frontale ale artei primitive ne 
e arătată de prea cunoscutul Discobol al lui Myron. Aceleias 
perioade aparţine Doryphorul lui Polyclet, celebrul Om-canon 
ce întrupa armonia corporală. 

Epoca lui Phydias şi a scoalei sale culminează în arhitec- 
tura si sculptura Parthenonului. Frumusețea și eleganța sunt 
pe primul plan în arta unui Praxiteles, Scopas, Lysippos. Astfel 
sunt: Apoxyomenes din Vatican, care da proporţiilor corpului 
altă formulă decât a omului-canonic; luptătorul Borghese din 
Luvru si alte capodopere ale genului. 

Perioada helenistică sau alexandrină e o perioadă de de- 
cadență, reprezentantă în special prin scoalele din Pergam si 
Rodos. Sculptura caută să exprime suferința fizică, nelinistea, 
mişcările desordonate. Cele mai celebre pilde ale genului, sunt: 
Galul expirând, din Muzeul Capitolin din Roma; celebrul grup 
al lui Laocoon din Galeria Vaticanului; Sarcofagul lui Alexan- 
dru cel Mare, din Muzeul Arheologic din Constantinopol. 


ш 


Cavalerismul, forma mistică a Educaţiei sportive in 
Evul Mediu. 


Distrugerea imperiului roman de Occident a provocat hao- 
sul politic. La aceasta au contribuit Barbarii şi Creștinismul; 
cei dintâi i-au dat lovitura materială, iar cel de al doilea pe 
cea morală. Religia creştină, proclamând trupul ca învelișul 
trecător al sufletului, preconizând disprețul pentru îngrijirea 
trupului, însemna moartea concepţiei morale vechi. Idealul lu- 

mei vechi despre perfectia corporală, despre armonia trupului 
cu sufletul, cultul forței fizice, dispăruseră. Exerciţiile fizice 
nu mai aveau nici un rost: erau ispită diavolească, interzise şi 
blestemate. 

Cu toate acestea, organizarea noei societăţi medievale a 
impus legea forţei. Soldatul în donjonul său a devenit un se- 
nior feudal: duce, conte, baron. Buna condiţie corporală, forța, 
era indispensabilă, căci timp de veacuri, lupta a continuat dela 
om la om, dela castel la castel, dela ducat la ducat. Lupta era 
starea permanentă a Evului Mediu. Din ea, a născut Cavalerul: 
omul înarmat, gata oricând să atace sau să se apere. Biserica 
a intervenit ca să umanizeze pe acest sălbatec înarmat, dându-i 
un ideal moral. 

Cavalerismul a împrumutat dela fiecare popor câte ceva: 
dela Germani, moravurile războinice; dela Francezi, buna dis- 
poziţie sufletească, spiritul combativ, eleganța; dela Arabi, ca- 
lul, bravura, mărinimia, sentimentul onoarei; dela Spanioli, 
mândria. Toate aceste virtuţi au germinat în solul fecund al 
Franţei si s'au desvoltat aci într'o formă de viata nouă, ca- 
racteristizată printr'o concepţie etică, cu inrudiri în vechile con- 
ceptii ale antichităţii greco-romane, dar impregnată de un ro- 
mantism specific. 

Ca instituţie, Cavalerismul nu trebuie confundat cu Feu- 
dalitatea: titlul de cavaler era personal, nu era ereditar; el se 
câştiga prin vitejie personală. Feudalitatea a procurat cavale- 
riei doar cadrul exterior: castelele, echipamentul, războiul, ce- 
remonialul investiturii prin sabie, etc. Cavalerismul poate 
fi comparat mai mult cu ordinele medievale; e „forma creștină 
a condiţiei militare“ (L. Gautier). Cavalerul e soldatul creștin. 
Virtuţile cavalerului sunt: apărarea celui slab, respectul fe- 
meii, lealitatea si onoarea. Cavalerul e apărătorul credinței: 
el e soldatul lui Dumnezeu. Este un luptător viteaz, dispretuitor 
de moarte. Concepţia este nouă, introdusă de cavalerism, e: 
bravura desinteresată. 

Aceste virtuti se căpătau printr'o educaţie specială. Până, 
la 7 ani, copilul de nobil era al familiei; dela 7 ani, educaţia 
sa era încredințată altui cavaler; novicele devenea paj (da- 
moiseau), învățând să facă la curtea unui senior serviciile cele 
mai diverse, chiar cele mai umile. El învăţa cele 7 arte liberale, 
cele 7 virtuţi şi mai ales cele 7 deprinderi cavalerești. Acestea, 

cele mai caracteristice, trebuiau să-i desvolte puterile trupesti, 
calităţile de forţă, de rezistență, de dibăcie, de care va avea. 
nevoie cavalerul. In primul rând călăria, calitatea fundamen- 
tală a cavalerului, (omnis nobilitas ab equo) pe care o începea 
chiar dela 4 ani; apoi: înotul, trasul la ţintă, ascensiunea (că- 
tárarea), lupta, viata de curte si turnirul. 

La 14—16 ani, pajul devenea scutier (écuyer), făcând un 
pas mai departe în viaţa seniorului, fiind ajutorul lui imediat 
la vânătoare, la turnir şi în război. La 21 de ani era primit 
în ordinul Cavalerilor prin ceremonia Investiturii. Aceasta se 
făcea de Cavalerul ordonneur sau de un Episcop, cu un ri- 
tual special: priveghiul armelor (Ia veillée des armes), imbra- 
carea zalelor (l'adoubement), atingerea umărului cu sabia (la 
colée), cu pronunţarea formulei sacre: „în numele lui Dumne- 
zeu, Sfântului Gheorghe si Sfântului Mihail, te fac cavaler. Fii 
viteaz, curajos si 1еа1!“, după care noul cavaler primea acolada. 
I se aduce apoi coiful, scutul si lancea, încăleca dextrierul si-si 
arăta printr'un passe d'armes măestria în călărie şi mânuirea 
armelor. Acum putea să înceapă viata de devotament, lupte si 
glorie, la care aspirase de atâţia ani. 

Cele mai importante performanţe sportive ale Cavalerului 
erau: turnirul şi juta. Turnirul era lupta în grupuri; juta era 
duelul în doi. Lupta se făcea cu lancea; cavalerii erau îmbră- 
cati în zale, călări pe cai cuirasati la fel. Turnirul e de origine 
franceză, instituit de Geoffroy, sieur de Preully, la 1066 în 
Bretania; în Anglia 1-а introdus Richard Inimă de Leu. Erau, 
ca si jocurile olimpice, solemnitati populare, foarte spectacu- 
loase, care puneau in joc toate ambițiile, toate forţele, toată 
îndemânarea, şi făceau să bată toate inimile. Cu toată regula- 
mentarea lor și supravegherea severă, frenezia luptei făcea ca 
rivalitatea să degenereze în luptă adevărată; accidentele mor- 
tale nu erau rare. La, turnirul din Colonia, în 1240, au pierit în 
luptă 60 de cavaleri si ecuyeri. Un astfel de accident, cel mai 
dramatic dintre toate, petrecut în Paris, la 1559, a costat viata 
regelui Franţei Henric II şi a dat o lovitură de moarte insti- 
tutiei însăşi. 

Degenerarea Cavalerismului a avut mai multe pricini: osti- 
litatea Bisericii, care-l încurajase la început pentru a se servi 
de el în timpul Cruciadelor, dar l-a persecutat în urmă; înce- 
puturile de umanizare a societăţii; micşorarea puterii seniorilor 


www.dacoromanica.ro 


Anuarul Ateneului Român 205 


şi creşterea puterii regale; înființarea armatelor bazate pe dis- 
ciplina militară şi inventarea armelor de foc. 

După desființarea cavalerismului au rămas importante 
supravietuiri: instituţii, obiceiuri, practice, expresiuni, toate a- 
vând origina în nobila instituţie care a dominat Evul Mediu 
timp de cinci secole. Sub raportul educativ, au rămas școlile 
superioare numite: Academiile de Cavaleri cu participarea bur- 
ghezimii, in care, până la sfârşitul secolului XVIII se cultivau 
vechile virtuti şi deprinderi cavalerești. Sub raportul social a 
rămas practica curteniei şi a galanteriei. Sub raportul sportiv: 
carroussel-ul, formă degenerată, spectaculoasă si pașnică a Tur- 
nirului, vânătoarea cu desfăşurarea de fast, duelul şi scrima. 


2 


EUTHANASIA 


Prelegeri tinute de d. dr. N. MINOVICI, in zilele de 18, 25 Ianuarie si 
1 Februarie 1935. 


— REZUMAT — 


Ev-bine si thanatos-moarte, adică o moarte fara suferinţă. 
Ea poate fi provocata in scop de a face sa inceteze suferintele 
unui bolnav si nu numai euthanasia provocată a găsit în acești 
din urmă ani, apărători printre filozofi si literati. 

Agonia fiind o mare tortură, doctorii, zic ei, în loc dea 
prelungi suferințele unei boale incurabile, trebue din spirit 
de umanitate să provoace moartea bolnavului. 

Mai multe proiecte de legi au fost chiar propuse în Ame- 
rica pentru a cere dreptul legal la Euthanasie. Această doc- 
trină a fost combătută totdeauna de medici a căror datorie 
este a combate moartea, iar să nu o grăbească. 

In general moartea nu e dureroasă. Dar când e, o chestiune 
se pune: nu este legitim de a îndulci agonia cu riscul de a 
accelera mersul către sfârșitul fatal? 

Sunt euthanasiști frecvenți cari reclamă, pentru medic, 
dreptul de a scurta suferinţa bolnavului incurabil. Desigur că 
noi doctorii posedăm mii de mijloace de a o face. Numai că 
rolul doctorului este de a vindeca şi nu de a omori, chiar prin 
mijloacele cele mai dulci din lume. La ce abuz n'ar da naștere 
sub pretext de euthanasie, scurtarea voită a existenței unui. 
bolnav? Crime dictate de interes ar putea să se ascundă foarte 
uşor după acest pretext. Printre autorii cari au respins teza 
că doctorul trebue să fie autorizat a procura astfel un sfârșit 
repede și lipsit de suferință la nenorociti pentru cari orice 
speranță de vindecare sau usurare este abandonată, a fost 
Maeterlinck. In cartea sa „La mort“, scrie: Toţi medicii ştiu 
că cea, dintâi din datoriile lor este de a duce cât de departe 

posibil convulsiunile cele mai atroce ale agoniei lipsite de ori 
ce speranță. Cine oare la capătul muribundului, n'a voit de 20 
de ori şi nu a îndrăsnit niciodată? Am putea ajunge a consi- 
dera un asasinat ca un act de caritate supremă? Nu credem ca 
un medic să fi avut până azi această caritabilă îndrăsneală. 

In practică, sub formă deghizată, noi medicii nu facem 
decât Euthanasie, prin intrebuintarea morfinei in doze sufi- 
ciente pentru a calma durerile, ea putând să diminueze forțele 
vitale ale muribundului. 

Dar durerea ea însăși epuizează forţele şi le epuizează 
crud. Delictul de omucidere prin milă sau compătimire pentru 
a evita unei ființe scumpe suferințele inutile, a fost obiectul 
multor discuţii pasionate. 

In America de Sud, Peru (1924), Brazilia au prevăzut în 
codul penal omuciderea prin compătimire. 

Codul Penal elveţian (1918) şi codul penal german (1925), 
are dispozitiuni deasemenea. Asemenea în Iugoslavia și Ceho- 
Slovacia. 

Codul penal norvegian acordă beneficiul de circumstanţe 
atenuante omuciderii prin milă. In Franţa codul nu conţine 
nimic explicativ relativ la acest subiect, dar juriul dă un ver- 
dict de achitare sau circumstanţe atenuante. 

Articolul 518 al noului cod penal francez pus în aplicare 
de curând, zice: Totuşi Tribunalul va aprecia conditiunile 
personale ale culpabilului, mobilul conduitei sale, și va putea 
cu mare prudenţă să aprecieze a scădea cu 1—2 grade pedeapsa 
aplicabilă delictului incriminat. 

Legislatorul a pus în mâinele Tribunalului facultatea de 
a aprecia faptele şi de a modifica pedeapsa în anumite limite. 

Doctorii Bouloumie și Boigez zic: ne raliem la avizul 
doctorului Bouquet care a scris: în fata mortei iminente, da- 
toria noastră rămâne trasă după cum a fost până azi; a sus- 
tine până la sfârșit rezistenţa. bolnavului contra forțelor de 
distructiune; a adormi suferințele prin orice mijloace ce ştiinţa 
ne pune la dispozitiune; a nu arăta niciodată înaintea lui că 
am pierdut speranța, a lăsa să creadă din contră cât de mult 
posibil că torturile lui vor lua sfârșit și că isi va recăpăta să- 
nătatea. Aceste toate sunt rezumate în două cuvinte care con- 
stitue prescriptia ilustrului medic Lionez Teissier: opiu si min- 
ciună. 

Napoleon, cu ocazia expediției din Egipt în timpul unei 
epidemii de ciumă, a cerut doctorului său Desgenette de a scurta, 
suferințele muribunzilor, iar el a răspuns: datoria noastră e 
de a conserva. 


Grăbirea mortei bolnavului incurabil. E răspunzător în 
Penal medicul care, spre a scurta, chinul pacientului pentru care 
nu mai este scăpare, îi grăbeşte moartea, pentrucă în atare caz 
se face vinovat de omuciderea cu intentiune, chiar dacă scopul 
este bun, spre a scăpa pe nenorocit de suferinţe cari nu mai 
au leac (Prins „Science Penal"). 


Cele două cazuri de omor prin milă săvârşite în Franța, 
în anii din urmă și anume Domnişoara Uminska, care şi-a ucis 
pe iubitul ei care era tuberculos în ultimul grad, si croitoreasa 
Levassor, care a ucis pe sora sa canceroasă, au fost achitate 

Singurul care a fost urmat de condamnare în Europa, e 
cel din Anglia al milionarei Doamna Brownhill care și-a ucis 
propriul ei copil ce era un degenerat, imbecil și paralitic. Dupe 
ce mai întâi, soţul său din cauza unor multiple operaţiuni ce a 
suferit, s'a sinucis, iar ea rămânând singură cu fiul său și con- 
statând că e canceroasă l-a otrăvit cu stricnină. In urmă sa 
predat poliţiei declarând că: „Am făcut-o numai din dragoste“. 
Doamna a fost condamnată la moarte, iar în urmă clementa 
regală i-a redus-o la muncă silnică. 


Un caz de euthanasie care mi-s’a prezentat, pe care si azi îl 
am pe suflet, a fost cu ocazia deraierei trenului din stația Ciurea 
de lângă Iași, în timpul războiului. In acest groaznic accident 
care a costat viata a 500 de oameni și alti 500 răniţi, unei 
persoane i-s’a apucat un picior sub un vagon de dormit. El 
striga în gura mare ca să-l omorâm nefiind posibil ca să-l 
scoatem de sub vagonul care luase foc. Cum tipetele celorlalți 
răniţi ce cereau ajutor erau numeroși, mă chemau în toate păr- 
tile, am preferat, în loc să scap unul, să mă reped să scap mai 
mulţi, după cum am reușit. La întoarcerea spre acest nenorocit 
nu l-am mai găsit decât cărbuni împreună cu vagon cu tot. 

EREDITATEA SI BOLILE EREDITARE ALE COPIILOR 


Prelegeri tinute de d. dr. M. MANICATIDE 
în zile de 5, 12, 19 si 26 Februarie 1935 


— REZUMAT — 


Ereditatea este transmisiunea caracterului si a proprietă- 
{Шог particulare ale părinţilor la urmașii lor, prin intermediul 
protoplasmei germinative, adică prin intermediul celulelor de 
înmulţire ale speciei. 

Organismul creşte prin înmulțirea celulelor. Celulele se în- 
multese prin diviziune, care începe în nucleul celulei. Procesul 
se numește cariochineză (mişcare în nucleu) sau cariomitoza 
(formaţiune de fire în nucleu). 

Fenomenele observate în celulele pe cale de înmulțire ne 
explică multe din fenomene ale eredității. Nucleul ovulei gi al 
spermatozoidului se unesc, se contopesc si fecundatiunea se 
întâmplă în acest moment. Celulele omului au totdeauna 24 
cromozome, sau fragmente de fire, acestea sunt substanţele care 
prin aşezarea si impreunarea lor determină sexul si caracterele 
viitoarei fiinţe. Sunt fenomene supuse legilor întâmplării. 

Si la om evolutiunea se face după legile lui Mendel; evolu- 
tia se face mai încet, este mai complicată şi mai grea de ur- 
mărit. 

Emofilia la descendenţi se produce în proporţiile legilor 
lui Mendel. Emoragia cerebrală, emofilia sunt transmise deobi- 
ceiu în linie maternă, pe cale femenină. Aceste fenomene se 
datorese modificării cromozomelor. Deaceea împerecherile între 
rude apropiate sunt repudiate de fiziologi, în aceste cazuri mo- 
dificările cromozomelor se accentuiază în aceeași directiune. 

Să luăm o familie de surdo-muti. Copiii acestora aud per- 
fect; dacă aceşti copii se incruciseaza, la descendenţii lor apar 
mai des cazuri de surdo-muti. 

In cromozome se găsesc gene, fragmente foarte mici, având 
în ele tendința, planul de desvoltare a organismului. In mo- 
mentul fecundatiei toate aceste tendințe se îngrămădesa în 
individul care se va desvolta; fiecare celulă contine gene dela. 
amândoi părinţii. Când sunt tendinţe de același fel, caracterele 
descendenților se accentuiază în aceeaşi directiune. Clima, ener- 
giile exagerate, glandele endocrine joacă un rol determinant. 
Prin ereditate se transmit, se accentuiază sau se opresc anu- 
mite dispozitiuni morbide. 

Dintre bolile ereditare, cele mai frecvente sunt bolile min- 
tale. Dementa precoce apare devreme, copilul isi pierde voin- 
ta, inteligenta. Descendentii acestora sunt atinsi 60 la suta de 
această boală, iar restul sunt anormali, curiosi, originali, cu di- 
ferite lipsuri. Epilepsia e deasemenea ereditară. Un sănătos și 
o epileptică dau cam 40—50 la sută copii epileptici printre des- 
cendenti. 

Imbecilii au o scădere a inteligentii. Dintr’un imbecil si o 
femee sănătoasă se nasc cam 60 la sută imbecili. 

Boala lui Tay-Sachs sau idiotia amaurotică familială e mai 
frecventă la copiii evrei-polonezi, trăiţi în mizerie. Se caracte- 
rizează prin desvoltarea normală a copilului până la 6-7 luni, 
după aceea copilul nu mai vede, nu mai înțelege, mușchii sunt 
moi, se intepenesc mâinile si picioarele, la 2-3 ani mor. 

Boala are mai multe forme, o formă juvenilă, care se gă- 
seste si la arieni; o formă infantilă tardivă. 

Acum câtva timp, am descris împreună cu d-l prof. Gh. 
Marinescu, G. Ionescu-Sisesti, o boală familială ereditară ca- 
racterizată prin paralizia membrelor inferioare. Era cazul a 3 
fetiţe de 7-9-11 ani cari aveau turburări în mers, apărute cam 
la vârstă de 7 ani. 

Coreea ereditară progresivă, sau boala lui Huntington, este 
caracterizată prin mişcări involuntare, coreice mai târziu. 
Apare după 16-18 ani, si nu se mai vindecă. 

Altă turburare a sitemului nervos, care se observa la copii, 
seamănă cu ataxia locomotrice a adulţilor. Este caracterizată 
prin mișcări neregulate ale membrelor superioare şi inferioare: 
când merge trântește picioarele, nu poate face mișcări precise. 

Sifilisul ereditar în sensul unui modificator de germen 
este foarte rar în strictul înțeles al cuvântului si putin stu- 
diat. Se descrie în mod greșit sub numele de sifilis ereditar, 

însă, sifilisul congenital, adică infectiunea sifilitică produsă în 
viata intrauterină. Legile lui Colles-Beaumés (o mamă poate 
naşte un copil sifilitic, fără ca ea să fie infectată) si Profeta, 
(un copil născut sănătos dintr'o mamă sifilitică, nu capătă si- 
filisul dela mama sa) sau dovedit a nu fi sigure. 

Astăzi faptele sunt mai bine explicate. Spirocheta e prea 
mare ca să fie purtată de spermatozoid si să fie introdusă în 
avul; afară de aceasta, un ovul infectat la începutul desvoltării 
sale nu poate rezista infectiunii si moare. Ca să fie infectiune 
si ca fătul să se poată desvolta, trebue ca spirocheta să pătrun- 
dă în organismul lui mai târziu, deci nu poate fi transmis direct 
dela tată. Tatăl infectează întâi pe mamă şi aceasta infectează 
copilul. 

Spirocheta din sângele mamei nu poate pătrunde în al co- 
pilului prin placenta sănătoasă. Trebue să fi existat rupturi de 
vase, leziuni sifilitice ale placentei. 

Infectiunea timpurie atinge organe importante ale fătului 
si aduce moartea. Infectiunea tardivă atinge organe mai putin 
importante, fătul se va desvolta şi sifilisul apare după naștere. 

Se găseşte un sifilis precoce care apare la 2-3 luni după 
naştere, si este caracterizat prin pete, catar al mucoasei nasu- 
lui, pemfigus sifilitic (besici mari pe tălpi, palme), uneori atinge 
ficatul, oasele (exostoze, periostite), sistemul nervos (opriri în 
desvoltare, scleroza cerebrală, idrocefalia). 

Sifilisul congenital tardiv apare pela 5-6 ani sau mai târ- 
ziu pela 15-16 ani. Găsim menifestatiuni de gradul al treilea, 
gome. 

Copiii atinşi de sifilis congenital sunt mai putin rezistenți 
la diferitele boale ale copilului, ei mor foarte uşor, aşa că avor- 
turile şi mortalitatea mare a copiilor sunt semne cari arată in- 
fectiunea sifilitica. 


N.B. — Autorul a publicat textul acestor prelegeri in re- 
vista „Sănătatea“ N-rile 3, 4, 5, 6 din 1935. 

CRIZA ECONOMICA — CRIZA MORALA 
Prelegeri ţinute de d C. С. DRAGU, in zilele de 8, 15 si 22 Februarie 1935. 
— REZUMAT — 


Viaţa, formă superioară a energiei universale, se află în 
aprigă luptă şi concurenţă cu forţele anorganice. Acestea tind 
să o ináduse, viata tinde să le învingă si domine. 

Procesul de desvoltare al vietei constă în o continua elibe- 
rare de sub greutatea materiei, continuă creatiune. 

Pentru a se afirma, chiar în lumea vegetală şi animală 
inferioară, viata recurge la inventiuni, creează organe si func- 
tiuni adaptate nevoilor de conservare. 

Viaţa se menţine numai conservând echilibrul de forţe, ce 
o constitue. Acest echilibru este neîntrerupt turburat, pe de o 
parte de însuşi procesul de desfășurare al vietei, de alta de for- 
tele incidente exterioare. Atributul cel mai înalt al vieţii este 
energia sufletească, conștiința. 

Turburarea echilibrului de forte, ce constitue viata, apare, 
în conștiință, sub formă de nevoi: de hrană, adăpost, îmbră- 
căminte, informaţii, instrucţiune, recreatiune, etc. 

Activitatea, pe care o desfășoară omul pentru satisface- 
rea nevoilor vieţii, se diferenţiază. şi complică neîntrerupt: 
activitate economică, familială, religioasă, artistică, științifică, 
filosofică, juridică, politică, ete. 

Stabilirea legilor acestor activităţi dau naştere feluritelor: 
ştiinţe: Economia politică, ştiinţele despre familie, religie, artă, 
ştiinţele despre natură, fizica, matematica, dreptul, filosofia, 
filologia, sociologia, etc. Mare controversă există asupra întăi- 
tatii fenomenelor sociale. Materialismul istoric susţine că acti- 
vitatea economică, aceea adică prin care omul creează bogă- 
tiile, cari satisfac nevoile vieţii, si în special tehnica productiu- 

nilor determină pe toate celelalte fenomene sociale şi chiar 
tipul social. 

Rásnita, moară miscata cu mâna, si de vânt sau apă, dau 
tipul civilizaţiilor vechi si medievale, cu sclavi și stăpâni de 
sclavi, cu servi şi seniori. 

Maşina cu abur şi electricitate dau tipul societăţilor mo- 
derne, cu capitalismul, patroni si salariaţi, pauperism, somagiu, 
etc. 

Alti sociologi, din contră, susţin că desvoltarea energiilor 
sufleteşti, inteligenţei, sensibilitatei şi voinței — ideilor şi sen- 
timentelor, ştiinţei, artei, religiei — influențează şi determină 
caracterul vietei economice, materiale. 

Adevărul pare a sta la mijloc. Fenomenele sociale sunt 
interdependente. Cele economice-materiale influențează pe cele 
sufletești, ideale, si din contră: ideile şi sentimentele modifica 
neîntrerupt viața economică. In orice caz, nimeni nu contestă 
însemnătatea fenomenelor economice în viața popoarelor. 

Gradul de desvoltare si felul producţiei bogățiilor, mijloa- 
dela lor de schimb, modul lor de împărțire, între cei cari le 
produc, si chiar modul consumatiunii lor, cu economie, cumpă- 
tare şi prevedere, ori cu risipă si abuz, joacă un rol crescând în 
desvoltarea societăților omeneşti. 

Cantitátile mai mari sau mai mici de bogății, împărţirea 
venitului global al natiunilor, cu mai multá sau mai putinà 
justiţie, influenţează echilibrul social, desvoltarea fisici si su- 
fleteascá a oamenilor, starea artelor, literaturei, stiintelor, cul- 
tura si civilizatiunea popoarelor. 

Actuala structura economica 2 lumii civilizate, cu liber- 
tatea de munca si gandire, cu respectul proprietatii individuale, 
fruct al libertatii de munca, libertatea de sentimente, opinii, 
presei, etc., este rezultatul unui proces istoric de desvoltare, in 
special dela marea revolutiune franceza, finele veacului al 
XVIII-lea, încoace. 

Heraclit la cei vechi chiar afirma că toate curg, se prefac. 
Viaţa curge, se schimbă. Evoluiaza, se prefac toate fenomenele 
sociale, deci şi cele economice. Actuala structură economică ur- 
mează celei medievale corporatiste, cu mestesugari si patroni 
la orașe, cu servi, coloni și seniori la sate. 

La rândul lor corporatismul si servagiu medieval urmează 

sclăviei civilizaliilor vechi, Egiptiene, Chineze, Indiene, Asiro- 
Babiloniene, Greco-Romane. 

La rândul ei economia actuală este în neîntrerupt proces 
de transformare si adaptare la nevoile tot mai multiple ale 
vieții moderne gi trece prin forme de desvoltare mai vie, sau 
prin forme de scădere, de crize. 

Economistii au numit crize economice ruperile de echili- 
bru, la un moment dat, între productiunea și consumatiunea 
de bogatii: prin multe sau prea putine bogatii, sau multe mij- 
loace de schimb, prea multă moneda sau inflație de credit, ori 
prea puţină moneta si lipsă de credit. 

Observându-se, că, în veacul al XIX-lea si începutul celui 
de al XX-lea, s'au urmat crize economice regulat, cam din 
10 în 10 ani — 1815, 27, 36, 47, 57, 66, 73, 82, 90, 1900, 1907, 
1920, 1929 — unii economiști au scos incheerea, că crizele eco- 
nomice sunt fenomene fireşti în viata societăţilor omenești, 
oarecum fisiologice, cum sunt criza de pubertate si cea de ba- 
tránete, în viata oamenilor. Alti economiști afirmă că sunt 
numai manifestări acidentale si deci bolnavicioase, determinate 
de cauze accidentale, cum apar si boalele in organismul fiintelor 
animale si la om. 

Economistii, cari susțin periodicitatea naturală a turbu- 
rărilor de echilibru, crizelor economice, au căutat, să le găsea- 
scă şi cauze tot naturale. Economistul Stanley Jewons le pune 
în legătură cu periodicitatea petelor solare, cari, modificând 
cantităţile de căldură şi de energie electro-magnetică — furtuni 
electro-magnetice — pe cari soarele le trimite pământului, in- 
fluenteazà nu numai viata vegetalelor, — recolte abondente, 
recolte slabe — dar si viata animalelor și oamenilor, modifi- 
când chiar temperamentele și caracterul oamenilor. 

Crizele economice ar fi dară în directă legătură cu feno- 
menele meteorologice şi cosmice. 

Ori cari ar fi cauzele cari provoacă ruperile de echilibru 
în forțele economice, existența crizelor în productiunea si 
schimbul bogățiilor, nu se poate tăgădui. Desvoltată pe baza 
principiilor de libertate de muncă si întreprindere si de respect 
al proprietăţii individuale, s’ar fi crezut că economia actuală 
să ducă la o fericită armonizare de interese între feluritele ca- 
tegorii de producători, transportatori, comercianţi, bancheri, de 
oparte, consumatori de alta. Din nefericire, nepotrivirile de inte- 

rese intre salariati si patroni, debitori si creditori, comercianti 
si consumatori, Stat si particulari, etc., au dat nastere la critici 
violente contra actualei organizatiuni economice din chiar prima 
jumătate a secolului al XIX-lea, și mai ales dela concentrarea 
intreprinderilor si marii industrii, ca urmare a introducerii 
masinilor cu aburi, in productiune si in transporturi, pe uscat 
si pe ape. 

Problema cantităţii de bogatii neîndestulătoare pentru 
clasele muncitoare, mai ales; cum si nedreapta impartire a 
produselor colaborării lucrătorilor cu patronii; cu un cuvânt, 
cestiunea socială, se punea astfel, cu toată puterea în Europa 
si America, la isbucnirea răsboiului mondial din urmă. 

Vom vedea leacurile propuse de școalele socialiste, în par- 
ticular de școala cea mai practică, marxismul. 

Să vedem, întâi, perturbările, — de ordin material și mo- 
ral — aduse, de răsboiu, actualei structuri economice. 

Vătămările au fost generale, la toate popoarele beligerante, 
în producţia, circulaţia si schimbul bogățiilor, în situatiunea 
si politica financiară și economică a Statelor; ba chiar si in 
echilibrul sufletesc al popoarelor, în conduita și starea de mo- 
ralitate a indivizilor și statelor. 

1. In productiune, s'au distrus capitaluri si rezerve acumu- 
late în deceniile de prosperitate dela ultimul mare răsboiu fran- 
co-german, 1870—71 si învestite în ferme, mine, ateliere, fa- 
brici, uzine. 

Numeroase investitiuni în fabrici si uzine pentru produse 
alimentare, vestminte, unelte agricole și altele, au fost prefă- 
cute în industrii de răsboiu, muniții, armament, etc. 

Odată cu perderea de capitaluri materiale, sau perdut, în 
războiu, în mod ireparabil, și un mare capital de muncă, mi- 
lioane de braţe și de minţi productive, pe front și înapoia fron- 
tului. 

2. In circulatiunea bunurilor, răsboiul a distrus căi de co- 
municatiune pe uscat si pe apă, căi ferate, tuneluri, poduri, 
docuri, porturi, antrepozite, gări, material rulant, locomotive, 
vagoane, vapoare, etc. 

3. In schimbul bogățiilor, răsboiul a sdruncinat încrederea, 
creditul public si particular, regimul monetar, prin inflaţie mo- 
netară, uneori si prin inflaţie de credite. 

După războiu, trei mari greutăţi au apăsat, mai ales, asu- 

pra situatiunii economice si financiare a popoarelor si statelor 
respective: 

a) Obligatiunea învinşilor de a plăti despăgubiri de ras- 
boi. Dupa tratate, numai Germanii trebuiau sa plateasca, intr’un 
anumit număr de ani, 132 miliarde mărci aur. 

Invingătorii la. rândul lor, trebuiau să-și plătească credită- 
rile reciproce din timpul războiului. 

Statele Unite ale Americei de Nord, în credite dela Stat 
la, Stat, au creditat cu circa 25 miliarde de franci antebelici pe 
Englezi si cu alte circa 25 pe Francezi, Italieni, Ruşi, etc., 
iară cu aprovimativ alte 50 miliarde franci antebelici, sub 
formă de alimente, vestminte, unelte, mașini, credite bancare 
etc., piața Americană a creditat pieţele aliaţilor europeni. 

La rândul lor ceilalţi aliați s'au creditat reciproc, dela Stat 
la Stat (Englezii cu circa 25 miliarde fr.antebelici) si dela piață. 

Odată războiul terminat, toate creditările publice si parti- 
culare, reciproc, între aliaţii din răsboiu, America şi Europa, 
trebuiau soldate. 

b) Refacerea regiunilor devastate de beligeranti, au recla- 
mat sume considerabile. Franţa singură, în primii ani după 
războiu, a cheltuit, în acest scop, mai bine de 100 miliarde franci 
antebelici. 

c) Agitatiile revizioniste, renăscute îndată după încheerea 
păcii generale, agitatiile bolșevice și comuniste, din Rusia si 
alte tari, au adus din nou nesiguranța generală, ceeace a re- 
clamat continuarea înarmărilor, și deci cheltuelilor, după răz- 
boiu, într'o măsură chiar mai mare ca înainte. 

In 1884, se cheltuiau peste tot, în Europa, pentru înar- 
mări, cam 4 miliarde franci antebelici. La intrarea în războiu, 
13 miliarde, azi se cheltuese circa 100 miliarde franci actuali, 
adică circa 20 miliarde antebelici. Rusia, Anglia, Statele Unite, 
chiar și Germania au astăzi budgete de război mai mari ca 
înainte de războiu. 

d) Considerând şi hipertrofia crescândă, după războiu, a 
mecanismului Statelor — multe organe necesitate de războiu 
s'au păstrat, parasitare după; apoi, interventionismul de Stat 
crescând, — budgetele publice, fiind mereu sporite; în total, 
datoriile publice, sarcinile budgetare și necesităţile financiare 
ale Statelor, au devenit, după războiu, din ce în ce mai mari. 

Crescând si nivelul de viata, mai ales al claselor de jos, 

fără ca productivitatea bogățiilor să crească proportional cu 
cererea generală — la Stat şi la particulari, — guvernele tu- 
turor Statelor beligerante au sporit, pe de o parte, mereu impo- 
sitele; pe de alta au stors tot ce puteau, prin împrumuturi, pe 
piaţa internă si în afară. 

Budgetele si datoriile publice au crescut neîntrerupt, po- 
litică financiară ce fatal a turburat și procesul de distribuire 
a bogățiilor. 

Sub forma de imposite si împrumuturi, Statele luând o 
prea mare parte din venitul national, toti colaboratorii in opera 
de productiune — producători autonomi — plugari si mese- 
riasi —, patroni si salariaţi, cooperatori, s'au văzut apăsaţi 
chiar de Stat si descurajati în avântul lor de creatiune de bo- 
gátii. 

Cánd guvernele, prin impozite si imprumuturi obisnuite, 
n'au mai putut face fatá cheltuelilor, adesea desordonate, au 
recurs la imprumuturi ca si fortate la Báncile de emisiune. 
Rezultatul a fost devalorizarea si plină inflație monetară. Pose- 
sorii de numerar, valori mobiliare, depozite bancare, au fost 
grav vatamati, spiritul de economie atins, creditul, public şi 
particular sdruncinat. 

Disproportia între budgete si datoria publică si venitul glo- 
bal al natiunilor tot mai mare. 

Cresterea in alte parti si la noi, cum vom vedea, a chel- 
tuelelor publice, in o disproportie prea mare, fata de nivelul 
venitului global national, trădează, in anii post-belici, o lipsă 
de frână, în consumatiunea bogățiilor, o desorientare sufletea- 
scă, o criză morală. 

Pe lângă cauzele până acum arătate, au contribuit la per- 
turbările economice aduse de războiu, la unii din beligeranti si 
modificarea condiţiilor economice, în chiar durata războiului. 
La alţii tratatele de pace modificándu-le configuraţia politică- 
geografică le-au adus schimbări şi în structura lor economică. 

a) Germania, dela chiar intrarea în războiu, fiind încercuită, 
pe mare, a pierdut raporturile economice cu coloniile sale din 
Africa, pe cari, la incheerea păcii le-a pierdut definitv; cum 
a pierdut parte şi din teritoriile sale din Europa (Alsacia, Lo- 
rena, Silezia polonă, etc). 

In timpul războiului şi după războiu Germania n'a mai 
avut astfel suficiente pieţe de desfacere a produselor sale indu- 

striale; nici n'a mai avut materiile prime ce aducea din colo- 
niile sale, nici minereurile și cărbunii, ce-i procurau regiunile 
pierdute din Europa. De altă parte, ţările agricole din Europa 
— Rusia, România, Bulgaria, — concurate, pe pieţele din Apu- 
sul şi Nordul Europei, în exportul lor de cereale, de grânele 
americane, au avut o mai slabă putere de consumatiune a pro- 
duselor industriale germane, faţă de înainte de războiu. 

In primii ani după războiu, ca urmare a creditelor ameri- 
cane si mai ales a devalorizării mărcei, Germania a avut o 
scurta perioadă de prosperitate economică; repede însă artifi- 
cializată prin extraordinara inflaţie monetară. 

Restabilirea mărcei aun a evidenţiat marea criză econo- 
mică, şi financiară, care a dus la suspendarea platei despăgu- 
birilor de războiu si la convulsiunile politico-sociale, cari au 
avut de urmare instalarea national-socialismului actual la cârma 
Reichului german. 

b) In Anglia, multe fabrici fiind, în timpul războiului, 
transformate în industrii de războiu si deci scăzând producţia 
industrială ce aproviziona dominionurile sale — India, Austra- 
lia, Africa de Sud, — acestea şi-au înfiinţat industrii locale. 

Cand, după războiu, Englezii şi-au refăcut industriile, n'au 
mai găsit aceleaşi înlesniri de export în dominionurile sale, nici, 
în ţările din răsăritul Europei — Rusia, România, Bulgaria, 
etc. 

Din cauza războiului, aceste ţări aveau si au si pentru 
mărfurile engleze o mai mică putere de consumatiune, decât 
înainte de războiu. 

Lipsa de debusee restrângând activitatea industrială si a- 
ducând somagiile lucrătorilor, cu mari sacrificii pentru finan- 
tele publice, se explică necesitatea în care a fost împinsă Anglia 
de a cerca, prin devalorizarea, în 1932, lirei sterlinge, sa sti- 
muleze productiunea industrială și exportul. 

c) Dificultăţile financiare ale Japoniei, mișcările politice 
din Indii, războaele interne si agitatiile comuniste din China, 
modificările profunde din viata economică si socială a Rusiei, 
au avut ca urmare o adâncă modificare a relaţiilor economice, 
— import şi export de produse şi mărfuri, — ale acestor tari 
cu Anglia, Germania, Franţa si America. 

c) Cu exceptiune tara noastră, Franţa este dintre belige- 
ranti tara care a suferit mai mult din cauza războiului. Pe 

lângă considerabilele pierderi de capitaluri şi oameni în răz- 
boiu, cheltuelele refacerii regiunilor devastate au atins, cum 
am arătat cifre, cum nu s'au atins de ceilalți beligeranti. 
Franţa a mai suferit şi din cauza marilor împrumuturi ante- 
belice, în Rusia, circa 12 miliarde franci, capitaluri, rămase, 
până azi, aproape fără nici o rentabilitate. 

Cu un cuvânt, relaţiile economice dintre toate ţările beli- 
gerante din Europa şi cele ale ţărilor europene cu Africa, Au- 
stralia şi Asia au suferit profunde modificări, în puterea de pro- 
ductie, de consumatiune, de import si export. 

d) Cu privire la situatiunea economică-financiară a Ame- 
ricei, special a Statelor Unite Nord-Americane, avem de obser- 
vat: Statele Unite, cu toate creditările bancare, mărfuri si 
munitiuni, făcute pieţelor europene si aliaților beligeranti, au 
vândut mult şi contra numerar, şi au adunat, în Băncile lor 
de emisiune, aproape jumătate din moneta de aur a lumei, 
existentă la declararea războiului. In Băncile Nord-Americane 
de emisiune, se aflau, înainte de rázboiu, circa un miliard do- 
lar: aur (5 miliarde franci). In 1929 erau circa 41/5 miliarde 
dolari aur (221/5 miliarde franci antebelici); azi sunt circa 
31/» miliarde dolari aur. 

Crescând incasul metalic aur, a sporit puterea de emisiune 
şi de finanţare a diverselor întreprinderi. Industriile americane 
fusese intensificate, în timpul războiului, pentru aprovizionarea, 
pieţelor şi aliaţilor europeni. 

Cu urmare, produsele industriale şi grânele americane, fac, 
după războiu, pe pieţele europene, aprigă concurenţă industrii- 
lor şi cerealelor europene. 

Astfel, afacerile făcute de Statele Unite ale Americii de 
Nord, în timpul si în primii ani dupa războiu, au dus la o mare 
expansiune locală in productiunea si schimbul bogățiilor, la o 
reală prosperitate economico-financiară. 

Abondenta de capitaluri a dus însă curând la înflație de 
credite, degenerând în specularea sperantelor de afaceri, spe- 
culă de burse, infiintari de societăti fără obiect. Prosperitatea 
reală s'a transformat in prosperitate artificială, cu căderea 
prețurilor agricole-industriale, şi isbucnirea catastrofalei pa- 
nice de bursă şi crizei bancare din Octombrie 1929. Panica la 
bursa din New-York a fost, atunci, de aşa natură, încât în prima 
zi s'au perdut, în vânzările de valori mobiliare, peste 5 miliarde 

dolari; şi, în alte câteva zile următoare, peste 30 miliarde do- 
lari. Panica de bursă a adus pe cea bancară, industrială si de 
afaceri, în genere, cu retragerea, depozitelor din bănci, restrân- 
gerea creditelor, căderea mai mare a preţurilor, închiderea. fa- 
bricelor, falimente industriale si bancare. 

In timpul de prosperitate multe capitaluri din Europa, în 
special din Olanda si Danemarka, prin Băncile din Londra emi- 
grase, spre o mai mare rentabilitate, în America. Criza isbuc- 
nind în Statele Unite, Europenii reclamară depozitele din Ame- 
rica. Spre a face faţă, Băncile Americane reclamă, la rândul 
lor, creditările ce făcuseră pieţelor europene. Criza americană 
se resimte si in Europa. Si aci se reclamă depozitele din Bănci. 
Creditele se restrâng. Preţurile scad. Productiunea incetineaza. 
Curând şi aci închidere de fabrici, falimente de bănci, Criza 
americană din Europa trece si în Indii, China, Japonia, devine 
criză mondială. 

Peste tot, negresit şi la noi, situatiunea economică, mone- 
tară si financiară, dela 1929 încoace, se înrăutățește mai mult. 

Cauzele, cari, dela războiu încoace, au turburat adânc viata 
mai tuturor popoarelor lumei, s'au resimţit, negresit, adânc 
şi au turburat viata economică, politică si morală si a ţării 
noastre, producând criză si în producţia bogățiilor, în schimbul 
lor, în creditul Tarii, în situaţia monetei, în finanţele publice, 
chiar in asezámintele administrative, juridice, culturale, sufle- 
testi, criză morală. | 

Dela 1917 încoace am făcut două mari reforme: in есопо- 
mia rurală exproprierea moșiilor mari, cu împroprietărirea sub- 
sequentă. 

In viaţa politică am introdus votul universal în locul celui 
censitar, restrâns. 

Rezultatele ambelor reforme n'au fost cele așteptate. Eco- 
nomia rurală n'a dat, cantitativ si calitativ, bogății cereale 
proportional cu îndoirea teritoriului si populatiunii Тагіі. 

Nici desvoltarea meseriilor si industriilor la orase, n’a 
fost cum se aștepta în Tara mărită. 

Aplicarea greşită a votului universal, cu demagogizarea 
vietei publice, a mărit ipertrofia mecanismului Statului, sporit, 
cum am zis, prin menţinerea, ca parasitare, a unora din orga- 
nelc create prin necesitățile războiului. In loc de а pune toată 
atentiunea spre a face fata nevoilor crescânde ale Statului, 


www.dacoromanica.ro 


Anuarul Ateneului Român 221 


prin sporirea venitului national si rentabilitatii domeniilor pro- 
prii ale Statului, am recurs, pentru trebuintele bugetare, in 
cea mai mare parte la expediente financiare: am crescut din 
ce in ce impozitele, am devalorizat moneta si, prin abuzuri de 
imprumuturi externe si interne si prin legi exceptionale pripite, 
am desfiintat creditul public si particular. 

Pana acum, printr’un politicianism scazut, am slabit avan- 
tul si energia sufletească a sătenilor. In loc ca votul universal 
să înlăture neajunsurile votului restrâns şi să aducă însănă- 
toşirea politică a maselor mari ale poporului nostru, am extins, 
din contră, prin o adânc regretabilă miopie politică, la sate, 
ca şi la oraşe, păcatele colegiilor censitare. Inainte de războiu, 
aveam două partide istorice, liberal şi conservator. Cu toate 
lipsurile lor, ele au contribuit, — cel liberal în mult mai largă 
măsură, — la toate realizările neamului si Statului român dela 
renașterea lui, finele primii jumătăţi a secol. 19-lea, până la 
războiu. 

Azi, avem mai bine de 15 partide și grupări politice. Ari- 
vismul politic este în floare. Politica a devenit, pentru cei mai 
mulţi, o meserie, adesea mai rentabilă ca altele. 

Predominarea intereselor personale, în activitatea publică, 
a dus la primejdioasa diminuare a patriotismului luminat. Po- 
litica greşită, în genere, in particular cea economică, a dus 
la slăbirea întregei economii naţionale. 

Cantitativ şi calitativ în România cu teritorii şi populaţie 
îndoite, nu producem azi, în anii slabi agricoli, mai ales, nici 
cât produceam în România mică. 

Scăderile politicei noastre economice de dupa războiu sau 
manifestat si prin gresita politică monetară, de credit, finan- 
ciară şi budgetară. Din cauze, unele pe cari n'am avut preve- 
derea de a le înlătura: menţinerea, ca parasitare, a unor or- 
gane, utile în timpul războiului; înmulţirea funcționarilor pu- 
blici, ca urmare a demagogiei politice; altele legitime: nevoile 
de organizare şi unificare a noului Stat românesc; în orice 
caz, multiple cauze au dus dupa razhoiu la mărirea continuă a 
trebuintelor financiare ale Statului. 

Bogăția naţională necrescând în proporţie, Statul nostru, 
ca şi multe altele, a recurs, după războiu, la expediente: înmul- 
tirea fără norme si excesivă a impozitelor, abuz de credit prin 
împrumuturi exagerate, inflaţie monetară. Trei ani după răz- 

boi — 1918—1921 — am trăit, ca si în timpul războiului, fara 
budgete, mai ales la venituri. Tot așteptând să reformăm impo- 
zitele, mai ales cele directe, n'am perceput ceace se putea per- 
cepe pe baza legilor fiscale, în fiinţă, dinaintea războiului. 

Statul a recurs mereu la Banca Naţională, nu numai pen- 
tru schimbul coroanelor şi rublelor (circa 5 miliarde lei), dar 
şi pentru acoperirea trebuintelor curente ale tesaurului, plată 
de funcţionari, pensionari şi furnisori ai Statului. 

Emisiunea de bilete, disproporționat de mare fata de in- 
casul metalic efectiv, cum și de slaba liquiditate a portofoliului 
scomptat, a dus la perderea de 98% din valoarea antebelică a 
leului nostru. 

Urcarea emisiunii Băncii Naţionale, dela circa 700 mili- 
oane lei antebelici — incasul de atunci fiind peste 500 mili- 
oane, — emisiunea actuală de circa 21 miliarde de lei, în afară 
de moneta de nichel și argint, n'au îndestulat nevoile de nume- 
rar ale pietii. Ca instrument de măsurare de valori şi schimb, 
cele 21 miliarde lei actuali n'au mai multă putere decât cele 
700 milioane antebelici. Apoi, înainte de războiu, la noi și 
aiurea, creditul foarte desvoltat făcea mai putin simțită ne- 
voia de numerar. In mare parte, pe pieţele interne, în cea mai 
mare parte pe pieţele externe schimbările se făceau prin cekuri, 
compensaţii, etc. Astăzi creditul lipsind, toată lumea cere plată . 
efectiv, în numerar. Pe piaţa internațională avem azi mai multi 
bani aur, decât înainte de războiu: cel puţin 70 miliarde franci 
antebelici (15 miliarde în tesaurul Băncii Franța, sub forma a 
80 miliarde fr. actuali — 18 miliarde, sub forma a 81/5 miliarde 
dolari aur, în Băncile Statelor Unite). Totuşi, lipsa de bani e 
generală. In fapt este lipsa de credit. 

Bani sunt destui; dar se ascund, lipsind increderea. Astazi 
leul nostru stabilizat isi mentine greu cursul legal, din mai 
multe cauze. Întâi, datoria neconsolidata a Statului la Banca 
Naţională, atinge din nou circa 6 miliarde de lei. In activul 
acestei Bănci intră, apoi, circa 7 miliarde portofoliul slab si 
greoiu agricol si al unor Bănci particulare în dificultăţi de 
plată. In fine, depresiunea economică generală, din cauzele ară- 
tate si altele ce vom mai arăta. Intre alte urmări dezastruoase 
economiei generale, inflația monetară, prosperitate artificială 
în afaceri. 

Bugetul ultim antebelic — 1916—917 — fusese stabilit 
la aproximativ 624 milioane lei cheltueli, 640 venituri. Primul 
budget, după războiu, în 1921, a fost fixat Ja aproximativ 10 
miliarde lei, la venituri, ca si la cheltueli. In 1926, ajunge la 26 
miliarde lei, pentru a se sui, în 1930, la 37 miliarde lei, în afară 
de cele circa 20 miliarde lei, bugetele caselor autonome, inclu- 
siv С. Е. R. 

In 1932, sub presiunea scăderei veniturilor, s'a redus bud- 
getul ordinar la 25 miliarde; iară cel extraordinar — metodă 
budgetară regretabilă — la 11 miliarde, rămas, în mare parte, 
fictiv la încasări. Budgetele caselor autonome au rămas circa 
tot la 20 miliarde lei şi în 1934, an în care am fost siliţi să 
reducem budgetul propriu al Statului la aproximativ numai 21 
miliarde lei. 

Cum am amintit mai sus, de unde, înainte de războiu, bud- 
getul Statului reprezinta circa 20% din valoarea venitului glo- 
bal anual, al Tárei, in 1929, reprezinta peste 30 cc; iară azi 
peste 40%; venitul global al Tárii, in lei antebelici, fiind de 
circa 3 miliarde, în 1916, de 6 miliarde (200 miliarde lei ac- 
tuali) în 1929 si de 3 miliarde în 1934 (100 miliarde lei ac- 
tuali). 

La intrarea în războiu funcţionarii publici ai Statului, in- 
clusiv cei ai C. F. R. şi monopolurilor, nu treceau de 100.000. 
Mai erau circa 20.000 la comune si judeţe. 

Astăzi, avem numai la Stat peste 260.000. Impreună cu 
cei ai caselor autonome (la C. F. R., circa 80.000) avem az 
aproape 400.000 funcţionari publici. 

Cu toată îndoirea teritoriului si populatiunii avem prea 
multi. 

La slabirea creditului public si particular, cu dezastruoase 
consecinte asupra economiei nationale, in afara de abuzul de 
credit al Statului si particularilor si de inflatia monetara, au 
mai contribuit, in foarte mare măsură: diversele legi si măsuri 
excepţionale, concordatul preventiv, suspendarea execuțiilor si- 
lite si legea conversiunii creanţelor urbane si rurale. 

Motive legitime de ordin social au justificat luarea măsu- 
rilor în favoarea debitorilor, ce nu se puteau elibera de sarci- 
nile de tot felul, ce-i apăsau. 

Legi si măsuri, cari au mers însă cu o păgubire până la 70 
la sută, în unele cazuri, a patrimoniului creditorilor, au consti- 

tuit o grea lovitură creditului si încrederii noastre, in láutru 
şi în afară. 

Spiritul de prevedere şi economie a celor harnici, vrednici 
şi cumpatati, a fost adânc sguduit. 

Dacă pe lângă greșelile de ordin economic financiar şi 
budgetar, adaugăm și slăbiciunile noastre de ordin moral—lipsa 
de frână morală în actele gestionarilor publici şi gospodării 
particulare — vedem care este partea noastră de răspundere 
în agravarea perturbărilor aduse de războiu în economia noa- 
stră naţională. 

Cu mâhnire, dupa războiu, la noi in Tara — de altfel si la 
alte popoare — constatam o slabire a constiintei si sentimen- 
telor morale, mai puţină iubire de bine, de drept, de dreptate; 
şi chiar mai puţin patriotism adevărat. 

De foarte multe dati rezolvările de cereri, la autorităţile 
publice — numiri în funcțiuni, înaintări, permutări de mate- 
şi permise de import, export, transporturi, furnituri de mate- 
riale, întreprinderi de lucrări, etc. etc. — nu s'au făcut si nu 
se fac, cum reclamă sănătatea morală a societăţii şi prestigiul 
autoritatei publice, adică după lege, drept si dreptate. 

De foarte multe ori un coeficient personal intervenea şi in- 
tervine la baza soluționării: influenţe de tot felul, favorizări, 
interese neavuabile. In cazul cel mai puţin vinovat, influenţe 
politice, satisfacerea partizanilor. 

La rândul lor, particularii nu şi-au turburat conștiința, 
daca ocaziunea, prin invdrtiri, arivism, sau ca urmare a legilor 
excepționale — concordat preventiv, conversiune, etc. le-a în- 
găduit să profite, în paguba semenilor sau Statului anonim. 

Dacă nu ne temem de sancțiuni, nimic nu ne opreşte a ne 
îmbogăţi per fas et nefas în dauna altora sau a Statului. 

In împrumuturi, cumpărări de mărfuri, transactii de ori ce 
fel, foarte multi nu numai că nu ne respectăm angajamentele 
de onoare, dar, dacă putem, nici obligaţiile contractuale, în scris. 
Statul însuşi, de multe ori, nu-și onorează la timp, obligaţiile 
către funcţionari, furnisori, etc. 

Scăderile morale de tot felul au mărit astfel situatiunea 
grea, economică, monetară si financiară. 

Faptul că acest fel de scăderi există si in alte Tari nu 
micşorează răspunderea noastră de a fi agravat prin greşeli 
proprii, criza acută, economică si morală, de care suferim. 

In rezumat, acestea ar fi cauzele generale si locale, cari, 
aiurea şi la noi, au dus la impasul econimico-moral, de care 
suferim toţi. 

Dureros apare contrasul, ce ni se înfăţişează astăzi în 
lume: de o parte un progres uimitor în technica creării de bo- 
gatii, în circulaţie şi schimburi, în aviaţie, radio, fizică-chimie; 
de alta, distrugere de produse şi mărfuri, spre a nu le scădea 
preţul de desfacere; concomitent milioane de oameni perind în 
mizerie, fiindcă nu găsesc de lucru. 

Acest trist spectacol învederează, pe de o parte, lipsa soli- 
daritatii dintre oameni si progresului moral; de alta, că nu se 
înțelege îndeajuns, cu toată supraabondenta aparentă a unor 
mărfuri şi produse, că alt mijloc sigur de a eşi din greutăţile 
actuale, nu este decât generala intensificare a producției în 
toate felurile de bogății, şi inundarea pieţelor nationale şi im- 
ternationale, cu mărfuri şi produse, de bună calitate şi eftine, 
accesibile păturilor adânci ale mulțimilor muncitoare. 

Uităm astăzi înțelesul adânc a adagiului: naturae non im- 
peratur nisi parendo, adică nu putem comanda naturei, decât 
dacă urmăm, ne supunem legilor ei. Deci societăţile omeneşti 
nu-şi pot ameliora structura lor complexă, prin urmare si viata 
economică, decât conformându-se legilor evoluţiei lor fireşti. 
Natura non facit saltus. 

Vrem îmbunătăţirea stării grele economice actuale? Muncă 
metodică, desfăşurată în timp, economie, dreptate în toate, la 
particulari și la Stat. 

Zadarnic căutăm îndreptarea în formulele magice ale no- 
vatorilor pripiti. 

Credem, că, cu toate sguduirile ce i-a adus războiul, ac- 
tuala structură economică nu este în stare de faliment; nu pu- 
tem. însă nega că neajunsurile ei, de mai de mult semnalate, 
a fost agravate de războiu. 

Prea marea acumulare de bogății, mai ales a multor in- 
strumente de productiune, în mâna unui număr restrâns de 
beati posidentes; pauperismul cronic cu insuficienţă de hrană, 
mizerie fiziologică, boale de tot felul; lipsa de cultură a claselor 
de jos, somagiul în creștere al claselor muncitoare, chiar la po- 
poarele înaintate în civilizaţie, înfăţişează, de sigur, azi, un 
tablou incompatibil cu progresul tehnic şi moral al veacului, în 
care trăim. 

Daca pe cale revolutionara nu, prin evolutie pasnica insa, 
cat mai curand, relele actuale trebue sa inceteze, cum au in- 
cetat si cele ale starilor sociale anterioare, ale sclaviei vechi gi 
servagiului medieval. 

Mai ales dupa sacrificiile si jertfele, ce, peste tot, clasele 
muncitoare au facut, in ultimul razboiu, ele au dreptul si la 
ameliorarea conditiilor lor de traiu. 

Mentinerea claselor de jos in mizeria economică si morală 
în care se află, pune în primejdie tot progresul realizat de ci- 
vilizaţia contemporană. 

Dacă, după rezultatele, până acum obţinute de Sovietele 
marii Rusii, maximalismul marxist, cel puţin în starea etică a 
omenirii actuale, nu pare remediul înlăturării relelor şi crizei 
de care sufere azi omenirea; lecuirea trebue căutată în expe- 
rienta de până acum: interventionismul ponderat al Statelor 
în viata economică, juridică si culturală şi cooperatismul sub 
diversele lui aspecte. 

Amatorii de reclamă trambiteaza Economia dirigiată şi 
autarhia economică ca inovatiuni miraculoase. In fapt denu- 
mirile sunt noi. 

In alte ţări şi la noi, metodele, de cari fac caz mare pre- 
tinşii inovatori de azi, au fost practicate, de multe decenii în 
urmă, sub forma interventionismului de Stat. La noi aceste 
procedee au fost practicate chiar dela introducerea actualului 
regim politic, economic si social. Partidul liberal, care a intro- 
dus acest regim, n'a fost un partid liberal, în înţelesul clasic, de 
neinterventionism în economia naţională. A fost, din contră, 
un neoliberalism, interventionist, dela început chiar si care s'a 
manifestat, în această directiune, cu secularizarea moșiilor mâ- 
nastiresti (1863), legea rurală dela 1864, si cele ulterioare; 
apoi cu legea tocmelilor agricole de mai târziu, cea de incura- 
jare a industriei nationale şi protectionismul vamal; cu înfiin- 
tarea creditelor fonciare, Băncii Naţionale, legea meseriilor, 
creditului si asigurărilor muncitoreşti (1902 si 1912) ; Casei ru- 
rale şi învoelilor agricole (1897 si 1907) ; Exproprierii din 1917 
si improprietaririlor consecutive; cu mijlocirea Statului in des- 
voltarea cooperatismului rural; de curand cu infiintarea Cre- 
ditului national de industrie, Bancii centrale cooperative, Cre- 
ditului ipotecar agricol, legile concordatului preventiv, suspen- 
darii executiilor silite, Conversiunii rurale si urbane, etc. etc. 

In tárile din Apus si Centrul Europei, sub forma intreven- 
tionismului de Stat, s'au practicat pretinsele noi procedee ale 
actualei economii dirijate, de aproape 100 de ani în urmă; 
anume de când criticii structurei economice actuale — diver- 
sele scoale socialiste — i-au pus în evidenţă lipsurile. 

Liberalismul economic clasic cu „laisser faire, laisser pas- 
ser“, care a inspirat mult timp politica economică a Statelor, 
mai ales a Angliei, a încetat, in forma lui pură, chiar si în 
această ţară, încă înaintea războiului din urmă. 

De 30—40 ani mai toate ţările Europene au năzuit, sub 
protecţia tarifelor vamale, să-și satisfacă, prin industrii natio- 
nale, toate trebuintele economice, reducând pe cât posibil im- 
portul din afară. După războiu, asemenea, mai toate ţările au 
împins protectionismul vamal, reciproc, aproape până la des- 
fiintarea comerţului international si vătămarea industriilor na- 
tionale. In adevar, progresul masinismului si concentrarea in- 
treprinderilor reclamau debusee de desfacere, pe cari, adesea, 
numai pietele interne nu le puteau satisface. De aci necesitatea 
cresterii, sub denumire de economie dirijata si autarhie econo- 
mica, a interventionismului Statelor in viata economica. Sta- 
tele-Unite ale Americii de Nord, chiar inaintea isbucnirii crizei 
din 1929, spre a-si mentine pozitia dobandita, in primii ani 
dupa razboiu, pentru satisfacerea produselor sale agricole, pe 
pietele Europene, au acordat mari prime si ajutoare agriculto- 
rilor si diversilor fermieri. 

Rezultatul: supraproductiune de produse cereale, vegetale 
si animale. 

Nebucurându-se, de aceleași avantagii, din partea Statului, 
industriile n'au urmat acelaşi grad de desvoltare. Puterea de 
consumatie a claselor muncitoare, necrescând proportional cu 
expansiunea agricola; iară, în Europa, unele tari, importatoare 
de cereale, intensificând propria lor agricultură, preţul produ- 
selor agricole şi animale americane a scăzut. Scăderea lor a 
adus si pe cea a preţurilor industriale. Urmarea, criza econo- 
nomică, bancară, micşorarea producţiei în toate ramurile, în- 
chidere de fabrici, falimente, somagiu; criza de care am vorbit 
şi care, in mare parte, a fost provocată de chiar interventionis- 
mul exagerat al Statului. Marile credite deschise de curând de 
guvernul Statelor Unite, pentru mari lucrări publice, au micso- 
rat somagiul; nu l-au desființat însă. 

Măsurile arbitrare nu pot forţa mersul natural al fenome- 
nelor economice. 

La stocurile de mărfuri produse, existente în momentul 
devalorizării, fermierii, fabricantii, comercianții obțin preţuri 
mai mari. 

Foloasele momentane se anulează însă repede prin urca- 
rea automatică a salariilor şi preţului materiilor prime: costul 
de producţie al noilor produse se urcă la nivelul devalorizării 
monetei. 

In devalorizarea monetei numai debitorii, în genere, sunt 
profitati: anume isi micşorează datoriile cu partea din patrimo- 
niul creditorilor lor, care trece în al lor. 

Cu cât devalorizarea este mai mare, cu atât creditorii, po- 
sesorii de valori mobiliare, numerar si orice fel de creanţe, 
pierd mai mult. 

Fatal creditul public si particular este adânc sguduit. 

In genere, Statele fiind cei mai mari debitori, se explică 
tendinţa lor de a-și ușura situatiunile financiare dificile prin 
devalorizări monetare. 

Ca încheiere: Cel mai bun serviciu ce guvernele pot face 
economiei naţionale, cu privire la credit și circulaţia bunurilor, 
este să nu mai dirigeze moneta, s'o lase în pace: cea de aur 
să-și aibă determinate valoarea si cursul de cauzele naturale, 
cari determină valoarea aurului: legea ofertei şi cererii, costul 
de producţie, etc.; iară valoarea și cursul biletului de bancă să 
rămână determinat de soliditatea băncei emitente, de converti- 
bilitatea ei la cerere, de volumul de afaceri al pieţei, si de 
balanţa de plăţi, adică de creditul și debitul total al unei Tari. 

Autarhia economică: Cea de azi, peste măsura exagerată, 
a adus aproape la desființarea comerţului international, si la 
pierderea, în consecinţă, pentru economia fiecărei Tari, a foloa- 
selor, cari decurgeau pentru popoare, din diviziunea interna- 
tionala a muncei și ocupatiunilor, potrivit aptitudinilor, mediu- 
lui geografic si condiţiilor istorice ale fiecărui popor. Fiecare 
popor producând, după condiţiile locale, maximum de produse, 
cu minimum de cost si schimbând produsele sale cu cele ale altor 
popoare, realizate în aceleași condițiuni, avantagiile schimbului 
internaţional sunt evidente. Autarhia economică, actuală, exa- 
gerată, ducând, peste tot, la închiderea graniţelor, a dus, a- 
proape, la totala desființare a comerţului internaţional. 

Măsurile arbitrare nu pot domina cursul firesc al fenome- 
nelor economice. Prea marea restrângere a libertăţii de acțiune 
a individului și concurenţei libere între interesaţi vatămă eco- 
nomia naţională. 

Economia naţională prosperă durabil numai când produ- 
cătorii isbutesc să facă faţă cererii pieţei prin produse de bună 
calitate, cu minimum de cost, accesibile gustului și puterii de 
consumatiune a pieței. 

De asemenea pe pieţele externe, produsele si mărfurile 
noastre nu pot găsi acces decât concurând pe cele de acolo prin 
calitate şi eftinătate. 

Sentimentalism si határ nu există în economia mondială, 
In consecință, puterea noastră de export si penetratiune pe pie- 
tele externe reguleazá automatic măsura importului si balanţa 
de plăți. 

Numai adaptarea procesului nostru de productiune la ni- 
velul progresului mondial — mașinism, educaţia tehnică — asi- 
gură absorbirea prisosului nostru de produse, în schimbul cá- 
ruia să importăm cele indispensabile producţiei și consuma- 
tiunii interne. Dubioase, din acest punct de vedere, par rezul- 
tatele politicei grâului nostru, practicate în ultimul timp de 
Statul român. 

Avem nevoe să consumăm grâne, pe piaţa internă. Firese 
este, ca, la concurenţa liberă a producătorilor naţionali, să 
plătim aceste produse cu prețul care să acopere costul indis- 
pensabil de producere. Negreșit, acest minimum de pret trebue 
să tindă a se apropia de preţul mondial. 

Ameliorarea metodelor de cultivare şi concurența liberă 
duc fatal spre aceasta. 

Mentinerea, pe cale artificială, a prețului urcat al grâne- 
lor interne, cu totul deasupra concurenţei mondiale, echivalează 
cu încurajarea regresului în agricultură si vatamarea econo- 
miei nationale. Ar însemna, adică, ca, printr'un protectionism 
exagerat, să facem si agriculturei același rău serviciu ce l-am 
făcut industriei naționale, care, prin tarife prohibitive, la adă- 
postul concurenței mondiale si cu carteluri speculative, lânce- 
zeste, în cea mai mare parte, scumpeste viata si îngreuiază si 
agricultorilor procurarea de unelte si masini trebuitoare. 

Conditiile geografice ale Tarii noastre imping la muncile 
agricole pe marea majoritate a populatiunii noastre. 

Statul să practice si economia dirigiată; dar s'o practice 
așa ca să asigure maximum de rendement agricultorilor, fără 
prejudiciarea altor productiuni nationale. 

Dacă, adaptând metodele de cultură la progresul mondial 
si producând cereale la preţul international, n'am putea, totuși, 
găsi debusee externe pentru prisosul de cereale peste consumul 
intern, atunci ar însemna să dirigem o parte din braţele agri- 
cole spre industrii, fie anexe si derivate agriculturii, fie altele. 

Iată câmp de exercitare a acţiunii Statului în dirigiarea 
economiei nationale; iară nu să descurajeze, prin măsuri in- 
terne nelalocul lor, arbitrare adesea, elanul creator al muncii 
celor vrednici. 

Din consideratiunile arătate, pentru observatorul obiectiv 
al fenomenelor economice sociale, rezultă că nu lacune struc- 
turale, oarecum vitii congenitale, sunt cauzele crizei economice 
și morale, prin care trecem azi noi şi aproape întreaga lume. 

Cauza fundamentală trebue văzută în războiu cu nesfârși- 
tele lui urmări. Apoi, în greșelile economico-financiare și în 
multiplele scăderi morale, manifestate, după războiu, mai în 
toate Statele beligerante, la particulari și guverne. 

Cu intenţia bună de a înlătura dezastrele războiului, gu- 
vernele de peste tot, printr'un exagerat interventionism de 
Stat, au luat măsuri, cari, pe de oparte, au adus grele lovituri 
dreptului de proprietate individuală, spiritului de muncă și eco- 
nomie; de alta, au împedecat jocul liber al forțelor economice, 
în particular al concurenței și libertăţii de întreprindere. 

După experienţa trecutului, remediul trebue găsit în reve- 
nirea la practicele cari, până azi, in viata popoarelor civilizate, 
au asigurat maximum de încordare la muncă, prevedere și eco- 
nomie ale tuturor, indivizi și clase sociale. i 

Amestecul supărător al Statului în economia particulară, 
fiscalismul excesiv, risipa în gospodăria avutului public, con- 
tinua schimbare în legi și măsuri excepţionale, de nu mai știe 
cetăţeanul cum să-şi organizeze producţia, cu ce cost, pe ce 
impozite să compteze; dispoziţii cari fac inoperante obligaţiile 
contractuale și distrug creditul, etc., toate acestea trebue să 
înceteze. 

Să înceteze prea repedea și continua modificare a regimu- 
lui nostru economic, fiscal, vamal, administrativ şi chiar educa- 
tiv, scolar si juridic. 

Sa înceteze mania de a legifera, mai ales a celor de curând 
veriti la viata publica. 

Progresul economic, administrativ, cultural să năzuim a-l 
obţine prin modificarea caracterelor oamenilor, nu prin legi si 
dispoziţii nenaturale. 

Să recunoaştem că lipsa de caractere morale, criza morală 
a agravat pe cea economică! 

Să purificăm moravurile, să însănătoșim viata societăţii 
românești, azi greu contaminată. 

Atitudinea corectă, îndeplinirea datoriilor şi obligaţiilor 
naturale si contractuale, către semeni si către Stat, a Statului, 
idem, faţă de cetăţeni, constitue condiția primă a refacerii eco- 
nomiei noastre naţionale. 

Să onorăm încrederea ce semenii ne arată în relaţiile si 
transactiile zilnice. Numai onorând încrederea, refacem creditul. 

Să încetăm de a vedea cauza greutăților prin care trecem, 
numai în urmările războiului. 

Să dispretuim fatarnicia. 

Sa recunoastem ca, in foarte mare parte, greutatile de 
azi isi au originea în greşelile şi propriile noastre slăbiciuni. In 
primul rând, în desorientarea sufletească și slăbirea resorturi- 
lor morale, a conștiinței si sentimentului moral. 

Am ajuns, că nu mai pretuim si nu dăm respectul cuvenit 
persoanei, avutului şi onoarii semenului nostru. 

Nu iubim şi nu respectăm de ajuns nici Patria, nici bu- 
nurile ei materiale şi morale. 

Dorinti fără frâu ne răpesc libertatea si slábesc voinţa. 

Mulţi nu muncim cât trebue. Vrem să ajungem ori cum. 
Foarte mulţi n'avem.cumpănă în cheltueli. Adesea consumăm 
şi risipim chiar bunuri ce au să vină! 

Spiritul de economie şi prevedere sunt la noi infinit mai 
mic decât în alte Tari; mai ales în Danemarca, Suedia, Norve- 
gia, Elveţia, Franța. 

Statul se întrece cu particularii în spiritul de risipă. Nu 
ştim foloasele punerii în rezervă a parte din ce zilnic câştigăm 
prin munca noastră. 

Uitam că munca stăruitoare, cumpătarea în consumatiune, 
economia şi prevederea au fost căile cari au adus bogăţia, cul- 
tura si strălucirea popoarelor ce au stat si stau în fruntea lumei. 

Desordinea morală nu numai că a agravat criza economică, 

dar a adus perturbări şi vătămări si în celelalte manifestări ale 
sufletului contemporan: cubism, futurism în artă, trivialititate 
şi pornografie în literatură, curente extremiste în politică, scă- 
deri în viata publică şi chiar în mândria şi demnitatea natio- 
nală. 

Materialismul fără avânt ne apasă tot mai mult. 

Uitam, prea adesea, cá „mens agitat molem"! 

Uităm că fără cercetarea adevărului, crearea şi contem- 
plarea frumosului, practica binelui, nu numai că lipsim viaţa 
de condiţiile esenţiale ale conservării si inaltarii ei; dar că fără 
aceste bunuri viata pierde farmecul si valoarea ei. 

Armătura economică este una din condițiile progresului 
şi civilizaţiei popoarelor. Dar nu este singura si nici cea mai 
principală. 

Relele şi neajunsurile actualei structuri economice exis- 
tente şi înainte de războiu, agravate de războiu, au fost agra- 
vate mai ales prin desorientarea sufletească și criza acută 
morală. 

Invingerea multiplelor greutăți de azi şi suirea pe culmile, 
pe cari destinele istorice îl chiamă, neamul nostru s'o caute în 
propriile lui puteri: reculegere sufletească, însănătoșire morală, 
practica virtuţilor ce au înălțat omenirea: muncă, muncă ro- 
mânească, respectul rezultatului muncei, omenie și demnitate, 
patriotism luminat, dreptate, cinste! 

HERBERT SPENCER 
Prelegere ţinută de d. M. G. CONSTANTINESCU, în ziua de 4 Martie 1935. 
— REZUMAT — 


Herbert Spencer s'a născut la 27 Aprilie 1820 la Derby. 
Spirit receptiv şi analitic, se simţi atras către studiul ştiinţelor 
naturale si al istoriei. Viaţa și-a povestit-o într'o admirabilă 
auto-biografie. 

Analizând diferitele sale opere: „Principii de psihologie“, 
„Sociala statică“, „Principii de sociologie“ (4 vol.), „Principii 
de Biologie“ (2 voL), „Esseu asupra progresului“, Despre 
educatiunea fizică, morală și intelectuală“, „Introducerea în 
ştiinţa socială“, „Bazele moralei evoluționiste“, „Individul împo- 
triva statului“, se vede evoluţia unui spirit vast, impresionant 
prin structura si amploarea gândirii sale. 

Din operele sale se desprinde conceptiunea filozofiei evolu- 
tioniste. Formatiunea unui fenomen este urmată de o integrare 
şi o concentrare de elemente cari trăiau disparate şi fără nici-o 
corelaţie logică sau funcţională. Procesul acesta de trecere dela 
omogen la eterogen ajunge în conceptiunea lui Spencer să fie 
concretizat prin trei mari trăsături cari în același timp alcă- 
tuesc fundamentul filozofiei sale: principiul concentratiunii sau 
integrării, principiul diferentierii si principiul determinării. Un 
capitol interesant e înrudirea conceptiunii sale cu a lui Darwin. 
In felul acesta problema spetei capătă o importanţă pe care 
contradictoriul nu o rezolvă si în această chestiune este demnă 
relevat disputa cu ipotezele lui Weissman. 

Prin puternicul său individualism, Spencer rămâne cuge- 
tătorul care a format un suport moral si politic de o incontes- 
tabilă valoare științifică liberalismului modern. Herbert Spen- 
cer rămâne în spiritul european nu numai figura unui cugetă- 
tor original, dar si a unui mare precursor. 

AUGUSTE COMTE SI POZITIVISMUL FRANCEZ 
Prelegere ţinută de d. M. G. CONSTANTINESCU, în ziua de 18 Martie 1935 
— REZUMAT — 


Viaţa spirituală a veacului al XIX-lea este guvernată de 
două curente: romantismul și pozitivismul. Curentul romantic 
s'a produs în. Germania si e reprezentat mai viguros de F'ichte, 
Schelling, Hegel, Schleiermacher, Schopenhauer. Curentul pozi- 
tivist îl găsim în Franţa, afirmat de Auguste Comte. Concep- 
tiunea sa este cuprinsă mai ales în „Cursurile de filozofie pozi- 
tivă“, „Discurs asupra spiritului pozitiv“, „Sistem de politica 
pozitivă“ şi alte tratate. 

Filozoful francez crede că obstacolul cel mai puternic con- 
tra desfăşurării civilizației este preponderanta progresivă a 
tendinţelor revoluţionare, manifestată prin libertatea соп- 
ştiinţei si suveranitatea poporului, cari sunt principii critice, nu 
organice. Tot răul provine din divergenta dintre conducători si 
conduşi. 

Trecând la clasificatiunea ştiinţelor în conceptiunea lui 
Auguste Comte, iti amintesti de aceea a lui Aristotel, Bacon, 
Ampere, Spencer si Xenopol. Conceptiunea sociologică a filo- 
zofului francez, atât de interesantă în elementele ce o alcátuesc, 
prezintă caracterele filozofiei evoluționiste cu efectele pe cari 
le-a produs în evoluţia ideilor în special si a filozofiei in general. 

FORMALISMUL JURIDIC 
Prelegere ţinută de d. M. G. CONSTANTINESCU, în ziua de 4 Aprilie 1935 
— REZUMAT — 


Forma, din punct de vedere juridic, e orice element sen- 
sibil care învălue un fenomen de natură a produce creatiunea, 
modificarea, stingerea sau transportul unui drept subiectiv, so- 
cialmente organizat după exigenţele organizatiunii juridice a 
momentului. Formalismul juridic nu trebue conceput în mod in- 
stinctiv si simbolic, asa după cum îl găsim în primele începu- 
turi de organizare socială, ci reflectat si utilitar, așa cum drep- 
tul modern prin trăsăturile lui profund spiritualiste imateria- 
lizează de acord cu realităţile juridice, determinate și impuse 
de exigenţele raporturilor individuale și colective. Studiul drep- 
tului roman este un bogat prilej de a analiza aspectele si ne- 
cesitatile formalismului juridic. Prin excelenţă formal, actul 
juridic era lipsit de supleta si de spiritul adaptării. Forma avea 
un caracter sacramental. Evoluţia spiritului juridic a schim- 
bat tehnica formală a vieţii dreptului. Practica vieţii publice 
și evoluţia doctrinei au făcut ca dreptul actual să rămână for- 
malist, deosebit însă fundamental de cel primitiv. In dreptul 
modern, caracterul dinamic al vieţii juridice a făcut din sis- 
temul formal un regim plin de suplete, de eleganţă si de adap- 
tare organizată la circumstanta. 

Marea majoritate a doctrinei ca și practica jurisprudenţei 
arată progresele formalismului juridic şi, pe deasupra tuturor 
criticilor, uneori justificate, constată necesitatea disciplinării 
organizate a vieţii dreptului, dar care să nu fie izvorită nici 
din prejudecată, nici din capricii. 

FORMALISMUL PROCEDURAL 
Prelegere ținută de d. M. G. CONSTANTINESCU în ziua de 11 Aprilie 1935 
— REZUMAT — 


Incă din timpurile vechi, formalismul a alcătuit unul din as- 
pectele cele mai interesante ale vieţii dreptului. De atunci şi-a 
schimbat tendinţele şi structura, încât azi a devenit necesar 
si pentru conservârea dreptului însuşi si pentru valorificarea 
lui. Pentru ca un sistem de procedură să fie bine alcătuit, se 
cer anumite condițiuni, printre cari cităm următoarele: să nu 
fie prea costisitoare, să garanteze autonomia vointii, să fie 
practică şi să răspundă moravurilor timpului. 

Formalismul procedural modern e viu criticat, mai ales din 
cauza lipsei de celeritate. El trebue totuşi apreciat prin suple- 
tea, prin posibilitatea de a fi adaptat tuturor situatiunilor pe 
cari le ridică complexitatea vieţii sociale a statului actual. Me- 
toda ştiinţifică în interpretarea litigiilor si în interpretarea 
unui raport procesual este cea mai bună. Demolombe afirmă 
valoarea universală a textului legii. Francois Geny recunoaște 
valoarea, ştiinţifică a textului, dar recomandă magistratului să 
ţină seamă de atmosfera generală a vieţii sociale si de cazul 
special asupra căruia are să hotărască. 

Codul nostru civil, ca şi cel al lui Napoleon, prevede solu- 
tionarea tuturor cazurilor chiar si atunci când legea tace. Codul 
elveţian stipulează aceasta în mod formal, impunând judecăto- 
rului în mod expres să ţină seamă de interpretarea legilor si de 
valoarea lor reală, intrinsecă a circumstanțelor. 

Formalismul procedural este o necesitate in viata drep- 
tului. El însă nu trebue să confunde substanţa cu forma, si 
acest lucru rămâne în seama interpretului, căci el poate să dea 
sau să nu dea acea viata din care naşte o încredere generală în 
principiile juridice cari stăpânese la un moment dat o societate. 

VIZITAND CATEVA SCOALE STREINE 


Prelegeri ale d-lui G. LEFTERIU, 
tinute in zilele de 5, 12, 19 si 26 Martie 1935 
— REZUMAT — 


Vorbitorul a ţinut să expună, concentrate în durata a patru 
prelegeri — observatiunile unui profesor, care a vizitat nume- 
roase scoale streine, fără a fi un teoretician sau un pedagog 
pedant, ci un călător plin de dorința de a observa si a impar- 
tăşi şi altora cele văzute. 

Din toate cele expuse, sa ajuns la convingerea că stadiul 
învățământului secundar si superior la noi nu e mai pre jos 
decât cel din alte ţări, mai ales ţinând seama că nu avem decât 
circa 70 ani de desvoltare, fata de sutele de ani ale altor state. 

Anglia — tara învăţământului practic prin excelenţă, pre- 
zintă cele mai interesante aspecte. Sistemul de educaţie 
acolo este un produs natural, bazat pe nevoile naţionale şi pe 
tradiție, menit a pregăti pe tineri pentru carierele industriale, 
profesiile libere, etc. 

Bazându-se pe un substrat popular cu 91% stiutori de 
carte, aproape tot învățământul secundar si superior este par- 
ticular, Statul intervenind numai unde lipseşte inițiativa parti- 
culară. 

Vorbitorul a făcut o expunere a organizării invátámán- 
tului în colegiile şi universităţile dela Eton, Cambridge, Oxford, 
Oundle, arătând tot ce constitue caracterul lor specific, ce le 
diferenţiază profund de toate celelalte licee şi universităţi conti- 
nentale, chiar şi de Universitatea din Londra, ea însăşi de tip 
continental. O plimbare cu mintea prin toate aceste centre şi o 
evocare a pitorescului particular a fiecărei localităţi au com- 
pletat tabloul necesar pentru întregirea imaginei. 

Vorbitorul a continuat apoi făcând o expunere amănun- 

tita a scoalei italiene, de inainte si de dupa fascism, aratand 
principiile caracteristice fiecărei categorii de şcoale si rolul 
imens ce-l joacă Balilla, Piccoli italiani, Giovani Fascisti şi alte 
organizatiuni quasi-oficiale, în organizarea educaţiei tinere- 
tului italian Diferite vizite la școale și universități din Ve- 
netia, Florenţa, Roma, Napoli, Palermo si Genova au comple- 
tat informativ expunerea. 

O parte dintr'o prelegere a fost consacrată şcoalelor din 
Turcia și mai ales celor cu caracter european (Liceul Galata- 
Serai, Roberts College, etc.), cari, prin condiţiile perfecţionate 
în cari funcţionează, sunt vrednice de o cercetare amănunţită 
şi merită să li se acorde un interes superior. 

O expunere completă a fost făcută asupra scoalelor și a 
sistemului de educatiune din Polonia, pe cari vorbitorul le-a vi- 
zitat în diferite rânduri. Tara de cultură străveche, posedând 
colegii și universităţi încă din sec. XIV (Universitatea Jage- 
lonă din Cracovia, la care a învăţat şi Miron Costin), Polonia 
prezintă si în privința organizării, aspecte foarte interesante. 

E de ajuns să menţionăm că înv. particular e cam de cinci 
ori mai desvoltat decât cel public si că învăţământul secundar 
al fetelor este îndoit faţă de al băieţilor, pentru a vedea două 
aspecte originale ale chestiunii. Explicația stă în desvoltarea 
maximă a iniţiativei particulare și în continuarea tradiției ru- 
seşti, care dădea fetelor cultură literară şi artistică, spre a fi 
podoaba casei, iar baetilor îndrumări practice, industriale, spre 
a avea la 18—19 ani o carieră asigurată. 

O expunere rapidă asupra unor scoale de azi din Germania, 
din Republica Austriacă si din Franța a fost concentrată în 
una din prelegeri, spre a se consacra ultima lectiune câtorva 
şcoale de experimentare din Belgia, Rusia Sovietică si Germa- 
nia de azi, toate pornind dela ideea că trebue sa ridicăm pe 
copil, cultivând din el partea sa cea bună. 


10 


CONVORBIRI DE ARTA: NEDUMERIRI 


Prelegeri ținute de d. COSTIN PETRESCU, 
în zilele de 1, 8 si 15 Aprilie 1935 


— REZUMAT — 


Intr’o serie de trei lecturi, conferentiarul şi-a propus să 
discute chestiunea dacă arta şi ondulatiunile ei, în mersul 
veacurilor va fi urmat pas cu pas traiectoria Istoriei generale? 
Dacă manifestatiile artistice au fost ele corolarul firesc al 
ideologiei diferitelor epoce și frământări ale Istoriei? 

Cercetând într'o vedere sumară drumul străbătut de artă 
paralel cu latura socială a fazelor istoriei, se constată de multe 
ori nedumeriri, cari în timpurile noastre au luat chiar o în- 
fatisare bizară. 

Pentru lámurirea chestiunii, sau prezintat câteva exem- 
plare de artă luate din vremile preistorice şi în special acel 
„Profil de femee“ tăiat cu măestrie în fildeș de mamut, exemplu 
tipic de artă paleolitică. S'a mai prezintat acei faimoși ,,bisoni“ 
operă de sculptură magdaleniană, ambele extrem de interesante 
prin adevărul ireproşabil nu numai din punct de vedere al unei 
juste observatiuni a formelor şi proporţiilor, dar si din aceia 
al expresivitatii acelor linii cari par'că ar arăta mâna unui 
artist foarte dibaciu din cele mai frumoase epoce istorice. 

Să presupunem că autorului acestor lucrări, făcute într'o 
vreme când poate darul graiului era încă departe, să presupu- 
nem că, i-ar fi trecut prin gândul lui întunecat viziunea că peste 
mii si mii de ani omenirea va urca trepte neînchipuit de înalte 
spre progres, şi că ceeace izbutise el să întruchipeze din piatră 
ori os cioplit, va merge tot așa de sus. 

Presupunând iarăși că acel artist din caverne printr'o mi- 
nune s'ar scula astăzi ca să contemple curios starea unde va fi 
ajuns arta lui după zecile de mii de ani, ce ar vedea el? 


www.dacoromanica.ro 


240 Anuarul Ateneului Român 


Ar vedea că mişcările ondulate în mersul neîntrerupt al 
artei, nu s'au prea depărtat mult de priceperea lui, şi că unele 
salturi sunt chiar in disonantá cu preocupările ambiante ale 
anumitelor societăţi, iar în vremea din urmă, în vremea celui 
mai ametitor progres pe care l-ar fi bănuit omenirea, arta s'a 
coborit la priceperea unor negri africani şi încă la acei negri 
fără pic de înclinare spre o artă cât ar fi ea de copilărească. 

Ar vedea iarăși opere de adevărată prăbușire a celui mai 
elementar bun simţ cu care a fost păcălită, contaminată, otrá- 
vită o întreagă societate în ultimi 30—35 ani. 

Si reproduceri după opera acelor cubisti, dadaisti, puristi, 
suprarealisti etc... însoţite de laudele ameţitoare şi nebuloase 
ale osanalelor criticei respective, precum şi destăinuirile pocăi- 
tilor, fie ei artişti ori critici, s'au perindat cu dărnicie prin fata 
nedumerita a omului din caverne si a publicului din sală. 

Nedumerire!... Cum se face că persoane de distinctiune 
să se fi lăsat contaminate de această rătăcire? Cum se face 
că autorităţi oficiale în ale artei, şi la noi mai mult ca ori 
unde, să fi contribuit la marea rătăcire? Şi cazul Boronali (ma- 
garul din Montmartre) ori cazul vestitei farse a d-lui Cosmovici 
dela noi, n'a adus vindecare? 

Nedumerire!... Pe când oameni cinstiţi ridicau din umeri 
nepăsători şi mărturisind că nu pricep, armata snobilor cre- 
stea ingrijitor. 

Ca o exemplificare a acestei ciudate stári, s'a citat cazul 
marelui muzicant Stravinsky, márturisit de el insusi in cartea 
amintirilor lui, cum cá trecánd granita italo-elvetianá, autori- 
tátile vamale i-au confiscat un portret al Jui insusi, portret exe- 
cutat de faimosul Picasso, portret care fusese luat drept un... 
plan, un plan cu tâlc de spionagiu, atât era el de departe de 
rostul unui portret si de priceperea cinstitá a omului cinstit. 

Criza mondială cu sărăcia generală din ultimii ani a 
tăiat deodată mânile profitorilor, a acelor evrei care lansau 
valori artistice cum sar lansa marfă proastă si afaceri necu- 
rate în titluri de acţiuni, a trezit lumea dar... nedumerirea pu- 
blică persistă mereu, căci acum te întrebi: pe cine să mai cred? 

Relevând totuși unele rezultate apreciabile mai ales în 
ramura artelor aplicate, sa ajuns la concluzia că bunul simţ, 
atât al omului din epoca de piatră cât și a celui ce n'a dat cre- 
zământ acelei critice interesate, pedante şi impertinente, bu- 

nul simț al omului cinstit este cel mai drept judecător şi că 
arta trebue în primul rând să fie şi să rămână înţeleasă de 
toată lumea, căci numai astfel isi îndeplinește ea rostul si mi- 
siunea ei. 

Sa vizitam cât mai des toate expoziţiile de artă, să incura- 
jem opera artiştilor, măcar de sar întâmpla uneori să ne în- 
selám în alegerea noastră. Simţul adevăratului discernământ nu 
va întârzia; să nu citim şi mai ales să nu ne luăm după criticele 
dela gazete. Ele ne inseala. 


Anuarul Ateneului Român 16 

RELATIUNILE INTRE LITERATURA SI POLITICA 
Prelegeri ţinute de d. STEFAN C. IOAN, în zilele de 12 și 17 Aprilie 1935. 


Examinând multiplele și variatele manifestări ale vieţii 
omenești şi concentrându-le în acte de viata privată, publică, 
intelectuală şi artistică, profesorul insistă asupra activităţii 
noastre pe tărâmul public si pe acel intelectual si definește ce 
este „politica“ şi „literatura“. 

Arată că, la noi în ţară, de pe o parte păstrăm cultul oa- 
menilor mari politici si le-am imortalizat chipurile în bronz 
şi în marmoră, iar pe de altă parte foarte adeseori auzim fă- 
cându-se, despre politică, aprecieri cu totul rele, ca de un 
lucru ruşinos, degradator si abject. Mereu se repetă vorbe cam 
de acestea: să scoatem administrația din mocirla luptelor po- 
litice, să nu se facă politică în şcoală, este criminal a intro- 
duce politica în magistratură sau în ostire, — si asa mai de- 
parte. 

La mijloc, este o mare şi regretabilă confuzie între poli- 
tica adevărată şi curată şi între politicianismul, care este ma- 
rele vinovat de toate relele morale ce bântue societatea de 
astăzi: goana după câştiguri şi onoruri, lipsa de caractere, 
arivismul, ipocrizia, toate dupa un asa zis „ritm nou“, un lux 
uluitor, toţi trăind pe acelaşi picior şi cei cu mijloace cu-- 
noscute și acei cu venituri dubioase. 

Suntem departe de adevăratul şi marele înţeles al cuvân- 
tului „politică“, arta de a guverna o ţară, o comunitate de oa- 
meni, ştiinţa de a conduce afacerile publice în diferitele lor 
ramuri: politica școlară, administrativă, financiară, economică 
a unei tari. 

Cuvântul „literatură“ la rândul său, în cea mai strictă ac- 
ceptiune, este totalitatea productiunii scriitorilor unei tari, a: 
unei naţiuni, a unei epoci, într'o limbă complet formată, tre-- 

cută prin filiera artei. Primele manifestări ale cugetarii şi lim- 
bii unui popor fac parte din istoria literară si nu din istoria 
literaturii sale. Astfel, la francezi, tot ce sa scris până în se- 
colul al XVII-lea, în momentul în care limba și-a căpătat forma 
.ei definitivă şi a trecut prin filiera artei, nu este propriu zis 
considerat ca aparţinând literaturii. 

După ce stabileşte bine înţelesul acestor două cuvinte: „po- 
litica“ şi „literatura“, profesoral îşi propune a cerceta daca 
«există, raporturi între dânsele şi cari sunt acele raporturi. 

Până la marea revoluţie franceză din 1789, nu surprindem, 
pentru a putea studia raporturile dintre politică şi literatură, o 
influență apreciabilă între aceste două feluri de manifestări 
omeneşti. O opinie publică pregătită de scriitori nu exista încă, 
din cauza guvernelor absolute şi a înapoierii culturale a tim- 
purilor. 

Aceste raporturi se vor pune în evidență numai începând 
cu secolul al optsprezecelea. 

Până atunci, tot ce putem observa, în studiul activităţii 
intelectuale a diferitelor popoare,este legătura strânsă ce există 
între avântul cultural si între prosperitatea lor materială. 

Pentru a dovedi acest lucru, se expune desvoltarea Athenei 
sub Pericles, secolul lui August la Romani, epoca Renasterei 
cu Papa Leon al X-lea și secolul lui Ludovic al XIV şi se arată 
că toate aceste epoci mari din istoria civilizaţiei corespund cu 
o bună stare economică şi financiară a poporului respectiv. 

Un stat sărac, trăind ca vai de capul lui din o zi în alta, 
nici măcar nu se va gândi la literatură, ştiinţe şi arte, întocmai 
ca si un om strâmtorat, pe care nevoile şi foamea îl abruti- 
zează complet. 

In secolul al optsprezecilea sa produs marea prefacere 
politică şi socială din Franţa: în locul regalității, a clerului 
înalt si a nobilimei, cari tinuserá atâta vreme în apăsare 
masele populare, se ridică o forță nouă de temut, opiniunea 
publică, iar scriitorii sunt interpreţii puternici ai acestei forţe. 
Operele minunate ale unor bărbaţi ca Montesquieu, Jean Jac- 
ques Rousseau, Voltaire, Diderot, d'Alembert, Helvetius si alții 
au pregătit marea revoluţie franceză, din 1789, care este eve- 
nimentul cel mai remarcabil din istoria omenirii. lată un exem- 
plu elocvent de influenţa ce poate exercita literatura, în ade- 
văratul ei înţeles, asupra politicii. 

La rândul ei, politica are raporturi strânse cu literatura. 

Să ne oprim tot la această importantă revoluţie, care a 
avut atât de multe si de colosale urmări nu numai în Franța, 
dar şi în întreaga lume. 

Clasicismul, care stăpânise literatura franceză două vea- 
curi, Sa văzut si el înlocuit prin romantism, şcoală caracteri- 
zată printr'un subiectivism exagerat, prin părăsirea oricărei 
imitári a antichităţii în operele sale, înlocuind aceasta imi- 
tatie cu Evul mediu și cu istoria Franţei, — prin abaterea dela 
unităţile aristotelice şi alte multe deosebiri. Romantismul este 
o protestare contra exceselor revolutiunii. 

Ca să putem aprecia bine influența evidentă a politicii 
timpului asupra literaturii, e destul să constatăm că romanticii 
erau catolici şi ultra regalisti, în timp ce clasicii erau în religie 
volterieni, iar în politică republicani. 


La noi, războiul glorios din 1877—78 a inspirat poeziile 
lui Alecsandri. Păcat că războiul pentru întregirea neamului 
n'a inspirat încă nici o capodoperă literară sau artistică. Este 
foarte regretabil. 


ANEXE 
VI 
ACTIVITATEA FILIALELOR 

1 
ATENEUL ROMÁN ,NICOLAE BALANESCU“ DIN GIURGIU 


DARE DE SEAMÁ 


Ca si in anii precedenti, Ateneul si-a continuat activitatea 
culturală prin seria de conferinţe ţinute la tribuna sa, prin 
bibliotecá si prin acordarea sálii in diferite ocaziuni, pentru 
manifestári culturale serioase. 

Seria conferintelor a inceput la 20 Octombrie 1935, prin 
conferinta d-lui J. Simionescu, delegatul Ateneului Roman Bu- 
curesti. D-sa a vorbit despre rostul Ateneelor populare in viata 
poporului nostru. : 

Ateneul popular Vida-Vlaşca, pentru a continua legătura 
cu asociatiunea noastră, a delegat pe d-l Joan B. Ionescu, care 
a desvoltat conferinţa sa despre: „Rostul Ateneelor la sate“. 

Cu d-sa a participat la această conferinţă a Ateneului Vida, 
o delegaţie în frunte cu președintele său, d-l I. Minculescu. 

Corul Soc. muzicale „Cântarea Dunării“, din acest oraş, 
sub conducerea d-lui prof. Anghel Bărbulescu, a dat un preţios 
concurs, executând printre altele „Ginta Latină“ de V. Alec- 
sandri cu muzica de Francheti. 

Seria conferinţelor a urmat astfel: 


27 Septembrie 1935 d-l Marin Ştefănescu: «Cultura noastră națională» 


3 Noembrie >  , Berciu: «Descoperiri arheologice in 
jud. Vlașca». 

10 > > , V.Glont: «Beatrice a lui Dante Ali- 
ghieri». 

17 > > „ L Marin-Parisesti: «7. J. Rousseau, omul si fi- 
losoful>. 

24 > > „ V. Gh. Sandulian: «Stiinfele oculte şi științele 
positive, 

1 Decembrie >  , dr. Th. T. Negulescu: «Pericolul turbării», 

8 > ^ „ Marin Marinescu «Părinți și copii». 

15 > > , Stan Morárescu: «Progresele României in do- 
meniul economiei». 

22 > > d-na dr. Irina Moga: «Pericolul boalelor venerice» 


Biblioteca Ateneului a continuat acţiunea sa culturală, 
sporind necontenit numărul cărţilor, trecând acum peste 1000 

volume si circulând obișnuit peste 150 volume săptămânal în 
oraş, numai pe credit personal. 

Ateneul Român-Bucureşti a dăruit pentru Biblioteca noas- 
tra mai multe volume si broşuri, cari au fost legate cu ingri- 
jire şi depuse în Bibliotecă. 

D-l Anghel Rădulescu, prefectul județului, a donat o colec- 
{опе completă din „L'Ilustration“, cărţi si reviste în valoare de 
lei 5000 (cinci mii). 

S’a mai primit donatiunea Vasile Niculescu, cărţi si vo- 
lume în valoare de Lei: 3000 (trei mii). 

Fondul de construcţii realizat până acum este de Lei: 
222.000, în numerar depusi pe libret la Cassa de Economii si 
Cecuri Postale si de Lei: 357.000 în efecte. Comitetul va con- 
tinua cu toata staruinta realizarea sumelor din carnetele de 
cărămizi ce s'au distribuit în acest scop si va interveni din nou 
la persoane binevoitoare cat si la institutiuni pentru sporirea 
fondului. 

D-l Nicolae Bălănescu, preşedintele Ateneului nostru, a 
donat asociatiunii Ateneului nostru, imobilul său din Giurgiu, 
str. G-ral Berthelot Nr. 23, cu destinaţia de a se cládi pe acest 
loc, noul palat al Ateneului. 

In fata acestui act plin de îndemn bun și plin de măreție 
civică, aducem omagiile noastre pline de gratitudine, distinsului 
nostru președinte. 

Situația financiară generală: 

Avere mobilă si imobilă la 31 Decembrie 1935, total gene- 
ral Lei: 1.525. 886. Atenul n'are nici-o datorie. 

Situaţia financiară pe 1935: 

Incasări, Lei: 102.738; cheltueli şi depuneri, Lei: 102.321. 
Sold în cassă Lei: 417. | 

Adunarea generala aproba: 1) Contul de gestiune si bilan- 
tul pe 1935; 2) Bugetul pe 1936. 


Președinte, (ss) Nicolae Bălănescu ; 


(ss) Savin Popescu 
Vice-presedinti (ss) Dr. G. Scripcă 
(ss) Const. Stanila 


Secretar general, (ss) Gh. Constantinescu 
Casier, (ss) N. Ticulescu 


A dministrator-Bibliotecar, (ss) C. Serbánescu. 

ATENEUL ROMAN DIN ORADEA 
DARE DE SEAMA 


In ziua de 17 Octomvrie 1935, a avut loc adunarea gene- 
rala a Ateneului Roman, filiala Oradea, cu urmatoarea ordine 
de zi: 1) Activitatea pe anul in curs si descarcarea gestiunei 
financiare; 2) Completarea locurilor devenite vacante in co- 
mitet si alte eventuale chestiuni. 

1) D-l preşedinte, Dr. I. Glavan, face o amănunţită expu- 
nere a intregei activităţi desfășurată in anul trecut. S’au ţinut 
8 conferințe publice, în sala festivă a Primăriei şi una la tea- 
trul „Regina Maria" (a d-lui Dr. Vaida-Voevod). Publicul a 
arătat un deosebit interes pentru problemele tratate de confe- 
rentiari de mâna întâi si a luat parte în număr mare la toate 
conferințele. 

2) Luându-se în discuţie gestiunea financiară, cu începere 
dela 5 Octombrie 1934 și până în prezent, s'au constatat urmă- 
toarele venituri si cheltueli: 


Sold activ la 5 Octombrie 1934 . . . . . . . 11.018 lei 
Subventie dela primăria Oradea, in 1935 . . . 8.000 ,, 


»" »  prefectura Bihor peo... 85.000 , 
Total activ . . . 24.018 lei 
Cheltueli dovedite cu acte justificative . . . . 10.892 ,, 


Sold activ . . . 13.126 lei 


Rezulta deci un sold activ de lei treisprezece mii una suta 
douăzeci si şase. Adunarea generală dă cuvenita descărcare 
comitetului. 

3) Se admite cererea de înscriere ca membri activi ai Ate- 
nului a d-rei Lucreția Niculescu, profesoară secundară, si a 
d-lor: Augustin Barna, ziarist, Mihai Popovici, judecător de 
instrucţie la tribunalul din Oradea, si Pompiliu Dan, inspector 
scolar pensionar. 

4) Adunarea generala alege ca vice-presedinte, in locul re- 
gretatului general Negulescu, pe d-l N. Mihăiescu, prim-preşe- 
dinte al Curţii de Apel, iar în locul d-sale, de consor, pe d-l 
Augustin Barna. În locul de secretar, devenit vacant prin ple- 

carea din localitate a d-lui Octav Sulutiu, este ales d-l Mihai 
Popovici, judecător de instrucţie. 

5) D-1 dr. Glavan, preşedintele Ateneului, arată împreju- 
rarile în cari a luat fiinţă Ateneul din Oradea şi meritele excep- 
tionale ale d-lui prof. Bogdan Ionescu la înfiinţarea si condu- 
cerea, acestei instituţii de cultură. Propune ca d-l prof. Bogdan 
Ionescu să fie ales preşedinte de onoare. 

Mai propune ca d-nii profesori universitari: Eugen Speran- 
tia, G. Sofronie, Andrei Sigmand, Tiberiu Moşoiu si C. Petres- 
cu-Ercea, cari au fost multi ani membri ai comitetului si l-au 
părăsit fiind mutaţi din Oradea, să fie aleşi membri onorari, 
conf. art. 5 din Statute. 

Adunarea generală aprobă ambele propuneri. 

După ce d-l preşedinte expune programul pentru anul vii- 
tor, arătând că seria conferinţelor va fi deschisă la 10 Noem- 
vrie, prin conferinţa d-lui prof. dr. D. Michail, decanul Facul- 
tatii de Medicină din Cluj, şedinţa se închide. 


In anul 1935, s'au ţinut următoarele conferinţe: 


1) Economia dirijată, conferinţa d-lui prof. Dan Rădulescu, 
dela Univ. din Cluj, ţinută la 20 Ianuarie 1935. 

1. Economia dirijată, conferinţa d-lui Prof. Dan Rădulescu, 
dela Univ. din Cluj, ţinută la 20 Ianuarie 1935. | 

2. Stiinta şi Credinţă, conferinţa d-lui Prof. Chr. Musce- 
leanu, dela Univ. din București, ţinută la 10 Februarie 1935. 

3. Două plante importante dim Bihor, conferinţa d-lui Prof. 
Alex. Borza, dela Univ. din Cluj, ţinută la 3 Martie 1935. 

4) Problema elementului românesc in viata de Stat, con- 
ferinta d-lui Dr. Alex. Vaida-Voevod, tinuta la 17 Martie 1935. 

5) Opera marelui Pasteur pentru binele omenirii, conferin- 
ta d-lui Agregat Dr. Poenaru-Căplescu, dela Univ. din Bucu- 
reşti, ţinută la 24 Martie 1935. 

6) Materie şi energie, conferinţa d-lui prof. Alex. Andrees- | 
cu, din București, ţinută la 25 Martie 1935. 

7. Constantele politicei româneşti, conferința d-lui Prof. 
Tiberiu Moşoiu, ţinută la 31 Martie 1935. 

8. Tuberculoza, plagă socială, evitabilă şi curabilă, confe- 
rinta d-lui Dr. S. Irimescu, din Bucureşti, ţinută la 7 Aprilie 
1935. 

REZUMATUL CONFERINTELOR 
a. 


D. Dan Radulescu: Economia dirijată. 


Intr'un stat organizat, spune d-sa, sunt o seamă de oameni 
cari produc bunurile de consumatie, bunuri, cari constitue la 
un loc ceeace contribue la satisfacerea nevoilor populaţiei ace- 
lui stat. Aceste bunuri trebuesc repartizate, cu ajutorul căilor 
de comunicaţie si a aparatului financiar, ceeace formează aşa 
numita economie. Când unele parti din aparatele de ansamblu 
ale sistemului social sufer, sufere și economia. Economia libe- 
ralistă este o economie care funcţionează fără controlul orga- 
nelor conducătoare (ale guvernului de Stat). Fiecare produce 
cât vrea, ce vrea si cum vrea si vinde cat poate, câștigând tot 
cât vrea. Libertatea individuală de iniţiativă şi fără răspun- 
dere fata de stat este pentru toti fenomenul cel mai important 
din această economie liberalistă. Interesant e că această eco- 
nomie este redată societăţii abia de o sută si ceva de ani în 
Europa. Ea apare ca doctrină si regim juridic la începutul se- 
colului al XIX-lea în diferite state. La temeiul acestui regim 
juridic era concepţia libertăţii nemărginite, în opoziţie cu re- 
gimul de până aci, al feudalismului parazitar. 

Rezultatele vechei economii au fost strălucite până înainte 
de războiu. S'a întâmplat însă, în cursul timpului, ceva pe care 
nu l-au prevăzut organizatorii economiei liberaliste. S'a întâm- 
plat, treptat, treptat, grupări de interese, s'au concentrat dife- 
rite întreprinderi sub forma uneia singure. A apărut astfel so- 
cietatea anonimă pe acţiuni, în care capitalul individual nu se 
vede. 

Aceste reuniuni de capitaluri au devenit din an în an mai 
puţine, capitalurile societăţilor concentrându-se mereu.. Aceasta 
s'a petrecut în industrie, comerț si finanţe. In locul economiei 
pulverulente, libere, de odinioară, apar deci o serie de mari 

individualitati, de unităţi mari, cari produc în interesul unui 
mic număr de oameni. Ele încep să formeze în Stat un fel de 
mare feudalism economic. 

Si astfel am ajuns să avem azi o economie dirijată ilegal, 
în sensul și pentru interesul câtorva persoane, si aceasta în 
marea majoritate a statelor. E o dirijare anarhică si irespon- 
sabilă, care se întinde şi până în ţările noastre și își impune 
voința. Nu acesta a fost regimul economic liberalist de altă- 
dată, care proteja individul si proprietatea individuală. 

De aceea sa simţit nevoia unei reforme în acest sens. 
Marile unităţi trebue să producă pentru stat si pentru colecti- 
vitate, nu pentru ele. Trebue să produci și să servești cât mai 
bine, mai prompt clientela si din acest serviciu trebue să-ți re- 
vină un profit legitim, profitul însă nu însemnează abuz. Prac- 
tic, economia se poate dirija înlocuind conducătorii ei cu unii 
' responsabili specialiști, ce vor lucra după un plan verificat de 
stat, fără însă ca acesta să se amestece. Sa se introduca deci un 
directorat economic. In al doilea rând să se înlocuiască actua- 
lele consilii de administraţie cu un organ de control contabili- 
cesc şi unul tehnic, ambele responsabile. Apoi să se carteleze 
automatic si obligatoriu, diferitele mari întreprinderi cari vor 
lucra sub indicaţiile organului de control şi al celui tehnic. Co- 
mertul de engros exterior, să fie o afacere de Stat. Dealtfel in- 
troduterea acestui quasi monopol există astăzi, în embrion. 

In sistemul de economie dirijată se garantează depozitele, 
viabilitatea întreprinderilor, iar noile creaţii găsesc capita- 
luri, de cari este mare nevoe după războiu, când este foarte 
pronunţată tendinţa de autarchie, regim care n'are nevoe de im- 
port și export, ci traeste din ce are. Problema acestei tendinţe 
este să fabrici în tara ta tot ce-ţi trebue, din produsul ei. Aci 
vor intra capitalurile din economia dirijată și rezultatul va fi: 
„creaţii rentabile, nu afaceri oneroase“. 


b. 


D. Chr. Musceleanu: Știință si credinţă. 


Toti oamenii adevărat de știință au murit cu convingerea 
fermă a existenţei lui Dumnezeu, care conduce întreg universul. 
Nimeni, mai mult de cât ştiinţa nu ne pune pe Dumnezeu în 
evidență. Ceeace omul a reuşit să smulgă din forţele naturii, 
pe cari şi le-a pus în serviciu, este infinit de mic, pe lângă cele- 
lalte mistere, pe cari natura si le păstrează cu atâta discreţie. 
Simturile omului si aparatele construite sunt asa de imperfecte, 
încât omul nu poate să perceapă decât foarte puţine fenomene 
naturale. 

Dacă un corp care produce un sunet, ar merge cu o iuteala 
de 340 m. pe secundă, urechea noastră nu mai aude sunetul. 
Totuşi corpul nu încetează de a produce sunetul, prin vibra- 
rea lui. 

Dacă un corp luminos ar merge cu o iutealá de 300.000 
km. pe secundă, ochiul nostru nu mai vede lumina, cu toate că 
corpul n'a încetat de a fi luminos. Se vede, deci, imperfectiunea 
simţurilor noastre de a nu înregistra fenomenele naturale, de 
cât într'o anumită măsură. 

Cum a luat naștere viaţa pe pământ? 

Se ştie că pământul este rupt din soare. Soarele este 
format din 92 elemente, cari din cauza temperaturei enorme 
la care se găsesc, toate sunt în stare gazoasă. 

E natural ca și pământul, care s'a desprins din soare, să 
fi moştenit toate aceste 92 elemente. Din cauza temperaturei 
așa de ridicate, este exclus ca în timpul acela să fi fost viaţă 
pe pământ. 

Aceste elemente sunt formate din particule foarte mici, 
numite atomi. 

Atomii sunt formaţi din părticele şi mai mici, încărcate 
cu electricitate, ce se numesc protoni si electroni. 

Electronul este de 1800 ori mai mic de cât cel mai mic 

dintre atomi, atomul de hidrogen. El este încărcat cu electrici- 
tate negativă si se învârtește pe anumite orbite, în jurul nu- 
cleului atomic, care e format din protoni. 

Protonul are o greutate egală cu greutatea atomului 
de hidrogen si este încărcat cu electricitate pozitivă. 

Electricitatea pozitivă a protonilor este neutralizată de 
electricitatea negativă a electronilor, asa că atomul, pare neutru 
din punct de vedere electric. 

De unde vine şi care este în univers originea electronului 
şi protonului, deci si a electricităţii în general? Nu stim. Se 
va sti vre-odata? Este aproape sau departe acel timp? Când a 
luat naștere electronul? 

Pământul răcindu-se, atomii elementelor diferite, venind în 
contact, s'au unit, dând naştere moleculelor, din care sunt for- 
mate corpurile compuse. 

Chimistii au descoperit până astăzi, peste 600.000 de cor- 
puri compuse. 

Atomii şi moleculele n'au putut fi văzute dirct până astăzi, 
nici cu aparatele optice cele mai perfecte. Ele au fost determi- 
nate și măsurate, pe cale indirectă, de către Jean Perrin. 

După strânsa legătură dintre molecule, numită coeziune, 
corpurile se prezintă sub cele trei stări: solidă, lichidă şi ga- 
zoasa. 

In afara de aceste trei stari sub care se prezinta materia, 
mai este cunoscută o stare, numită „starea dispersă“. 

Cazul cel mai interesant al stării disperse, este al substan- 
telor coloide, in care particulele sunt formate din grupări de 
molecule, numite nuclee. 

O mare parte din organismul plantelor şi al animalelor 
este sub forma coloidală. Sângele, mușchii, măduva, creerul, 
sunt formati din coloizi complexi. 

După unele cercetări din ultimul timp, diferitele maladii 
ale organismului nu ar fi altceva decât transformări ale coloi- 
zilor din organism. Unii cercetători văd în studiul stării coloide 
a materiei si deslegarea problemei vieţii. Creșterea ființelor, 
sănătatea, boalele, moartea sunt în bună parte o chestiune de 
coloizi. 

Cercetătorii de astăzi și-au îndreptat privirile asupra ce- 
lulei organismului. Se stie că celulele se nasc, trăesc si mor, de 

unde ne putem închipui ușor că viata trebue s'o căutăm in 
celulă. 

O celulă este formată din nucleu şi protoplasmă. 

Astăzi, experimental s'a dovedit că dacă bombardăm nu- 
cleul celulei cu raze ultraviolete, ea moare. Dacă se bombar- 
dează oricare altă parte a celulei, afară de nucleu, cu raze ultra- 
violete, celula rezistă şi continuă să trăiască. Iată cum, astăzi, 
putem spune că, în mod experimental, nu trebue să ne mai în- 
doim că viaţa își are domiciliul în nucleul celulei. 

Cum ia naştere viata în nucleul celulei ? 

Viaţa ia naştere prin vibrarea nucleului. 

Prin vibrarea nucleului, celulele vii emit radiaţiuni, de о 
anumită lungime de undă, numite de către Stempel „radiaţiunile 
vieții“. 

Din ce cauză vibrează nucleul celulei, având ca efect ra- 
diatiunile vieţii? O explicare științifică, experimentală, nu se 
poate găsi. 

Aici intervine Credinţa, intervine Dumnezeu, pe care tre- 
bue să-l admitem ca cea mai perfectă creatiune. 


с. 


D. Alex. Borza: Două plante importante din Bihor. 


In introducere conferentiarul arată, pe scurt, importantele 
bogății cu care a înzestrat natura pământul județului Bihor. 
Apoi vorbește despre planta, destul de rară pe pământ, care 
creşte în lacul cald de lângă băile Episcopiei: lotus. 

Frunzele acestei plante sunt, în mare parte, crenelate, sunt 
însă unele şi drepte pe margini, iar diametrul lor ajunge uneori 
până la 25—30 cm. Are un pețiol lung, iar cuibul de unde 
pleacă frunzele este la bază. Florile au un peduncul lung şi 
ajung până la suprafaţa apelor; când sunt tinere au o coloare 
roşu brună, apoi iau o culoare frumoasă alb-roz. Sunt de dife- 
rite mărimi. Floarea apare in Martie si înflorirea se continuă 
până în lunile Noemvrie-Decemvrie, când este oprită de gerul 
mare, singurul care pune capăt acestei înfloriri. 

Floarea de lotus este atât de frumoasă, încât sătenii din 
vecinătate o așteaptă cu mult drag să apară, iar la oras se 
făcea altă dată un comerţ important cu ea, fiind foarte căutată. 

Naturaliştii au arătat acestei flori, a cărei rudă apropiată 
se găsește în Egipt, o deosebită importanţă și au căutat, din 
cele mai vechi timpuri, să explice existența ei în aceste locuri, 
când nu se găseşte azi în nici o altă regiune caldă, din Europa, 
nici chiar în isvoarele termale din Italia. 

S'au emis mai multe ipoteze. Dar teoria acceptată azi de 
cei mai multi naturalisti si cea mai verosimilă, este urmă- 
toarea: Planta este aceeași care a existat, in epoca tertiarului, 
pretutindeni. După răcirea generală, dela sfârșitul acestei epoci, 
au rămas mici zone unde căldura a persistat şi unde s'au pă- 
strat florile de lotus, pe restul pământului distrugându-se toată 
vegetaţia, din cauza gerului care a succedat tertiarului. Impre- 
siunile de frunze din această epocă, pe cari le găsim în regiunile 
calcaroase din vecinătatea regiunei unde creşte azi lotusul, 
melcişorii cari se găsesc în jurul lacului dela băile Episcopiei 

si pe care-i întâlnim pretutindeni unde creşte azi această plantă, 
insecte cari se găsesc azi la suprafaţa lacului şi cari sunt un 
relict terțiar, sunt toate probe cá fauna si flora din această re- 
giune nu s'a întrerupt niciodată din terțiar până acum. Lotusul 
de lângă Oradea este deci în această, regiune din acea epoca, nu 
adus şi cultivat ulterior. 

A doua plantă importantă care a făcut obiectul conferinţei 
a fost melinul românesc. Numit de populaţia din această regiune 
boroştean de pădure, scumpie (la Ciucea), sau lemnele vântului, 
creşte în toate văile masivului Bihariei, în Maramureş si Car- 
patii păduroşi. Locul unde se găseşte în cantitate mare si unde 
creşte frumos si în toată voia lui este Bihorul (pe valea râului 
Iad si dela Remeti până la Stâna de Vale). 

Melinul (asemănător liliacul nostru) s'a găsit pentru prima 
dată la 1810, pe moşia Contelui Jojica, de unde a fost trimis 
la Viena, studiat si introdus în ştiinţă. Apoi s'a introdus repede 
în toate ţările, în grădinile botanice. Floarea de melin este de 
coloare roşu-palid, apare cu 2—3 săptămâni după florile celor- 
lalti liliaci, este mare si foarte parfumată. Rudele ei apropiate 
sunt liliacii din Himalaia si din Coreea. 

Explicatia la noi a melinului, despre care se stie cert ca a 
trait în tertiar, este următoarea: Inghetul general dela sfarsi- 
tul acestei epoci a distrus toată viata, dar ea s'a mai putut 
păstra în văile unde gheața n'a putut avea acţiunea distructivă 
generală. 

Iată deci dovezi sigure că, în ciuda climei reci care a pro- 
dus ghețarii, în văile noastre mai joase a dăinuit în continuu 
viata si astfel s'au păstrat plante din cele mai depărtate vre- 
muri. 

d. 


D. Tiberiu Moşoiu: Constantele politicii româneşti. 


Politica n'a devenit niciodată o ştiinţă, ea a rămas o artă. 
Ea n'are legi cu caracter general, nici chiar în urma experien- 
tei trecutului. Este deci pragmatică. Nu putem avea fixate legi; 
avem totuşi câteva linii de orientare. Trăim o epocă de criză 
a statului. O epocă în care toate valorile politice prin cari s'a 
creiat progresul Europei în ultimul secol, nu mai pot fi sigure 
în conducerea statelor, în împrejurările de azi. Concepţia de- 
mocratică este o concepţie creștină: concepţia individualitatii. 
Lumea a crezut în restaurarea democraţiei, care va aduce bi- 
nele omenirii. S'au constatat însă anumite antinomii între indi- 
vid și societate. Un stat democratic însemnează expresiunea 
majorităţii; nu însemnează însă o majoritate statistică. Statul 
e considerat azi ca un principiu de unitate. La un moment dat, 
s'a constatat un conflict între stat şi societate şi, astfel, acum, 
întreaga lume e cuprinsă de criză. 

Ce obsedeazá pe toti economiștii după rázboiu este supra 
productia. S'a náscut astfel o criza de lucru. Conflictul dintre 
capital si muncá dispare si in locul lui apare conflictul intre 
cei cari au de lucru si cei fara lucru. 

E o criza a statului, care se reduce la o lipsa de coeziune 
intre diverse corporatiuni. In acest scop s’au produs trei so- 
lutii: crearea unui supra-stat; solutia pluralista; si federalismul. 
Statul fascist, statul totalitar a fost un produs al mișcării co- 
muniste. Statul creează națiunea, el este supraordonat naţiunii. 
Reprezintă noțiunea abstractă de stat. Mussolini nu poate să 
greşească. Statul italian este un stat corporativ. Nu există de- 
cât o autoritate, a partidului fascist şi o singură voinţă, a şe- 
fului guvernului și al partidului. 

National-socialismul de stat e o invenţie germană înaintea 
lui Hitler: concepţia rassei pure. 

Soarta lui e o întrebare, la care nimeni deocamdată nu va 

putea răspunde. Toate acestea sunt fenomene ае repetiţie. 

In aceste împrejurări, politica românească trebue să-și 
. găsească drumul ei. Faptul cá o bună parte din neamul româ- 
nesc era sub dominatiuni străine a determinat politica noastră 
de dinainte de războiu. Astăzi trebue să avem însă o politică de 
echilibru. Trebue să se tina seamă de situaţia geografică si de- 
terminantele istorice. Se afirmă că noi trebue să reparăm o ne- 
dreptate istorică si să realizăm un primat românesc. Spre a 
realiza însă problema eterogenitatii, e nevoe de timp. Problema 
se va rezolva dela sine prin absorbirea tuturor elementelor 
străine în elementul national. Așa s'a petrecut si în trecutul 
vechiului regat: formarea burgheziei românești, o burghezie, 
care, în anul 1914, şi-a sacrificat totul pentru înfăptuirea unui 
ideal. 

Să se ţină seamă și de determinantul psihic. Intr'o ţară 
agricolă, cu muncă agricolă periodică dar intensă, s'a ajuns 
la legea celor 8 ore de lucru. La noi puterile pornesc de sus 
în jos: Intâi guvernul, apoi parlamentul și în urmă votul. In- 
tocmai ca in Italia. Avem însă democraţie si fascism. Nationa- 
lismul nostru este dinamic și creator. S'a emis ideea unui stat 
țărănesc, schimbându-se denumirea de comunist în țărănesc. Dar 
istoria o creează elitele. Statul țărănesc înseamnează renunţarea 
statului românesc la integrarea lui în istorie. Trebue echilibru 
între libertate şi autoritate pe care, de altfel, îl constatăm în 
tara românească. Cea mai mare necesitate a politicii româ- 
nesti este creatiunea unei burghezii românești. Se va înfăptui, 
căci suntem 85% si avem mare putere de absorbtiune. Deci 
singura soluţie pentru minorităţi este să se adapteze la situaţia 
actuală. 


e. 


D. Dr. S. Irimescu: Tuberculoza, plagă socială, evi- 
tabilă si curabilă. 


Suntem aici o piatră de hotar, si de aceea trebue să afir- 
mam cu atât mai mult energia si vitalitatea populaţiei noastre. 
Cel mai bun criteriu pentru această vitalitate este sănătatea. 
E o datorie de un elementar civism și de conștiință să luăm 
măsuri când sănătatea populaţiei este amenințată. 

Intre boalele care o primejduesc, cea mai răspândită și 
mai omoritoare este tuberculoza. In județul Bihor, afară de 
Oradea, la 430.000 locuitori, s'au constatat 3700 de cazuri de 
tuberculoză cu leziuni deschise, din cari mor cel putin 400 
anual. In Oradea tuberculoza crește dela an la an. Dela o 
morbiditate de 23 la mie în 1931, s'a ajuns la 32 la mie în 1932. 
Mortalitatea tuberculozei a ajuns la 2—5 la mie în 1933. Mă- 
surile de asistență şi izolare sunt totuși insuficiente. Abia 
55 de paturi există în. instituţiile oficiale pentru acest scop. 
Mai sunt câteva sanatorii particulare în cari însă nu pot intra 
săracii. 

In această regiune, ca pretutindeni in tard, tuberculoza 
e deci în plină creştere, şi totuşi e o boală evitabilă şi curabilă, 
cu o condiţie însă ca măsurile de prevenire să fie puse in prac- 
tică şi terapeutica, câtă există, să se aplice. 

Tuberculoza, boală socială, cere o terapeutică socială. Boala 
omului sărac reclamă un tratament de om bogat si un trata- 
ment care e nevoe să se prelungească luni şi chiar ani, ca să 
dea rezultate. Individul, în imensa majoritate a bolnavilor, nu 
poate să se îngrijească singur si ceeace nu poate face el trebue 
să facă colectivitatea pentru el. 

Combaterea, tuberculozei cere fonduri mari. Aiurea s'au 
găsit bani şi rezultatele obţinute au răsplătit toate sfortárile, 

deoarece, într'un timp relativ scurt, boala a fost considerabil 
redusă, In Statele Unite, Germania, Olanda, Anglia, este sub 
unul la mie. Danemarca a redus-o la 0,70 la mie. Sunt acolo, cu 
toate că mor numai 2500 de indivizi pe an de tuberculoză, 3800 
de paturi pentru asistenţa acestor bolnavi. Cifra aceasta apro- 
piată de cea ce este la noi, unde cu o mortalitatea generală de 
15—20 ori mai mare, avem numai 2200 de paturi pentru tuber- 
cuoză, arată în ce stare de inferioritate ne aflăm. 

In general, în ţările cu campania activă, scăderea s'a pro- 
dus cu desăvârşire la copii si în tinereţe, dela sfârşitul adoles- 
centei până la 30 de ani, asa că s'au păstrat elementele cele 
mai active ale populaţiei, cari pot aduce o contribuţie impor- 
tantă ca factori de producţie economică. 

Ceeace s'a obținut aiurea putem obţine si noi. Scopul Ligii 
contra tuberculozei e să coordoneze activităţile ca să ajungă la 
un front comun contra boalei. 

Caracteristica epidemiologică actuală, la noi, e invazia tu- 
bercuozei la sate, pe un teren nou, unde boala se prezintă cu 
forme acute, cu o evoluție adeseori fulgerătoare. Cifra de 34.000 
de tuberculoşi, cari mor anual, relatată oficial, nu oglindeşte 
complet realitatea. Făcând îndreptările necesare se ajunge 
la o cifră de cel puţin 50.000 decese pe an. 

Există o solidaritate în boală, şi tuberculoza, nivelatoare în 
dureri, apropie pe bogat de sărac. Cel bogat are putinţa să se 
caute, prin mijloace proprii, pentru cel sărac trebue să inter- 
vină colectivitatea. Sindicatele muncitoreşti, cu o bază econo- 
mica, tocmai în vederea împlinirii scopului lor, ar trebui să 
aibă şi un program sanitar. Avem în industrie 1.000.000 lucra- 
tori, la care se adaugă 300.000 de funcționari particulari, cu 
salarii insuficiente, este deci о mare armată de nevoiaşi, їп 
care tuberculoza recrutează numeroase victime. La noi, mai 
mult ca oriunde, prin lipsurile în higiena publică, combaterea 
tuberculozei se impune să fie întreprinsă cát mai energic. Lo- 
cuinta de mizerie, subnutritia cronică a populației, munca isto- 
vitoare la cei mai multi, toate condiţiile sunt implinite ca boală 
să propășească. 

O propagandă intensă, asa cum îşi propune Liga contra 
tuberculozei să facă, va reuşi să trezească inertiile actuale şi 
să determine curente de opinie publică în favoarea combaterii 
boalei. 

Timbrul antituberculos, a cărui răspândire până acum e 
asa de mică la moi, pe când aiurea a dat rezultate foarte 
importante, va servi nu numai la adunarea de fonduri, dar tim- 
brul, fiind un simbol pentru îndatoririle altruiste de a ajuta o 
mare suferinţă, va provoca concursul tuturor pentru o mare 
acţiune sanitară. La noi problema se pune pe un teren mai mult 
preventiv decât curativ, deoarece mijloacele noastre de asis- 
tentă sunt cu totul primitive, N'avem până în ultimul an decât 
2300 de paturi (Liga contra tuberculozei a reușit să le sporească 
până la 3500, iar în bugetul viitor sunt prevăzute 7 centre cu 
câte 200 de paturi fiecare) în care nu puteau fi căutaţi decât 
cel mult 6500 de bolnavi anual, când sunt cel puţin 200.000 
cari ar avea nevoe de tratament şi izolare. Ne trebue, după 
calculele făcute, — cu toată rigoarea, — cel putin 14.000 de 
paturi, — ca să facem fata la nevoile de asistență urgentă. 
Măsurile de prevenire trebue aplicate încă din copilărie, de- 
oarece boala începe la această vârstă de multe ori, şi formele 
constatate la adulti sunt redeschiderea unor vechi focare la- 
tente. Vaccinarea Calmette, pentru сате Sa facut deja mult la 
noi, trebue intensificată, ca un excelent mijloc de prevenirea 
boalei. Şcolile, armata, ar trebui să fie un adevărat filtru pen- 
tru constatarea cazurilor de tuberculoză şi pentru luarea de 
măsuri ca boala să nu înainteze, ci să fie tratată la timp. 

Dispensarele, al căror număr e cu totul insuficient la noi, 
trebue multiplicate. Prin ele se poate face nu numai profilaxia, 
dar şi terapeutica, aplicând metoda pneumotoraxului artificial. 


Programul Ligii contra tuberculozei pentru înfăptuiri, chiar 
parțiale, reclamă fonduri mari. Ele vor fi pe larg compensate, 
deoarece, din causa boalei, se pierd aproape 17 miliarde de lei 
anual. La noi, de unde înainte trebuia să ne multumimi cu bud- 
gete derizorii, 30—40.000.000 anual, sa reuşit să alcătuim 
budgetul Ligii contra tuberculozei la 120 milioane lei anual. 
Cifra e си totul neîndestulătoare. In Italia, in 5 ani, Sau chel- 
tuit o sumă echivalentă cu 15 miliarde lei. Liga contra tuber- 
culozei trebue să se afirme ca un organ de luptă, dar si de rea- 
lizări. Ea trebue să activeze prin concursul oficialitatii şi par- 
ticularilor. Se face apel, acum, ca toti să-şi dea obolul, să ne 
apărăm graniţele etnice, de unde nimeni şi nimic mu ne va pu- 
tea clinti. Să ne înarmăm deci contra dușmanului din afară, 

dar, printr’o cruciadă pacificd, şi contra celui care este intern, 
boala atât de nimicitoare, deoarece provoacă mai multe victime 
decât cele mai sângeroase dintre războaie. Termin си un imn 
de pace pentru armonizarea de interese protivnice între popoare 
gi între diferitele clase sociale, pentrucă, prin aceasta pace, vom 
contribui să învingem tuberculoza. 


www.dacoromanica.ro 


ANEXE 
VII 
CONCERTE SI SERBĂRI 


www.dacoromanica.ro 


www.dacoromanica.ro 


PROGRAMELE CONCERTELOR SI SERBARILOR 
DATE IN SALA DE FESTIVITATI A ATENEULUI ROMAN 
IN CURSUL ANULUI 1935. 


4 Ianuarie. Concert simionic dirijat de d-l A. Ales- 
sandrescu : Mozart: Simfonia în „Sol minor“; Brahms: Va- 
riatiuni pe o temă de Haydn, Strawinsky : Suita din baletul 
„Pasărea de foc“; Ravel: La Valse, poem coreografic. 

11 Ianuarie. Concert simfonic dirijat de d-l Egizio 
Massini: Ceaikowschi: Simfonia a şasea (Patetica) ; Dvo- 
гак: Uvertura „Carnaval“; Glazunow: Stenka Razin, poem 
Simfonic; Liszt: Preludiile. 

15 Ianuarie. Concertul violonistului Vasa Prihoda. 
Cezar Franck : Sonate A-dur ; Bach: Grave und Fuga, A-moll; 
Tartini: Teufelstriller-Sonate, G-moll; Smetana: Aus der 
Heimat; Paganini: Violinkonzert D-dur. 

18 Ianuarie. Concert simfonic dirijat de d-l Th. Ro- 
galski. Wagner: Preludiul la „Tristan şi moartea Isoldei" ; 
Brahms: Serenada Nr. 2 în „La major“, op. 16; Ceaikowski : 
Simfonia a patra, în „Fa minor“. 

24 Ianuarie. Festival artistic dat de Asociaţia co- 
rală a învăţătorilor Cehoslovaci din ţinutul subcarpatin, 
sub patronajul d-lor Dr. C. Angelescu, Ministrul Instructiei, 
Alex. Lapedatu, Ministrul cultelor și Artelor, I. Nistor, Ministrul 
Muncii, Alex. Donescu, Primarul General al Capitalei. 

Două cuvântări ocazionale ţinute de d-l. Dr. Victor 
Klima sef-referentul Ministerului de Instrucție si Culte din 
Uzhorod (Cehoslovacia) şi d-l. D. Burileanu, membru în Co- 
mitetul Ateneului Român. Urmează diferite coruri naţionale 
române şi cehoslovace executate de corul asociaţiei sub 
conducerea D-lui L. Kaigl. 

25 Ianuarie. Concert simionic dirijat de d. Bernar- 
dino Molinari, directorul concertelor îilarmonice dela „Au- 
gusteo“ din Roma. Vivaldi-Molinari: Concert pentru orches- 

tra în „La minor“ (prima auditie); Haydn: Simfonia Nr. 13 
în „Sol major“ (prima auditie); Respighi : Păsările, suită sim- 
fonică pentru orchestră mică (primă audiție); Borodin: In 
stepele Asiei centrale, schiță simfonică ; Wolf-Ferrari: 
Uvertură la opera „Secretul Suzanei“; Rossini: Uvertura 
„Semiramis“. 

27 Ianuarie, Festival artistic-muzical dat în îolosul 
Azilului Bătrânilor Săraci „Mitropolitul Ghenadie“, cu con- 
cursul Quartetului de coarde Alex. Teodorescu, d-l. Emil 
Marinescu dela Opera Română, loan Manu, dela Teatrul 
Naţional, d-na Dora Massini, soprană la Opera Română şi al 
d-lui U. Pessione. 

1 Februarie. Concert simfonic dirijat de d. I. Perlea, 
cu concursul d-lui Stefánescu-Goangá dela Opera Română. 
Dittersdorf: Simfonia în „Do major“ (prima audiție) ; Mozart: 
Arie din „Nunta lui Figaro“; Rich. Strauss: a) Ich trage 
meine Minne, b) Traum durch die Dämmerung; Wagner. 
Finalul din „Walkyria“, cântate de d-l Ştefănescu Goangă; 
Rich. Strauss: O viaţă de erou, poem simfonic, cu solo de 
violină, executat de d-l Alex. Teodorescu. 

8 Februarie. Concert simfonic dirijat de d-1 I. Nonna- 
Otescu. Enescu: Simfonia Nr. 1, în „Mi bemol“; Roger Du- 
casse: Suită. franceză; Mussorgsky: O noapte pe muntele 
pleşuv, fantezie; Berlioz: Uvertura „Carnavalul Roman“. 

11 Februarie. Concert de canto dat de Adele Kern, 
soprană la opera de stat din Viena. Schubert: a) Heiden- 
róslein, b) Farelle, с) Rastlose Liebe ; Cântece populare vie- 
neze: а) Die Maid mit dem lieblichen Sinn, b) Maria auf 
dem Berge; Mozart: Veilchen Variationen (Bittner); Hugo 
Wolf: Zitronenfalter im April, b) Nimmersatte Liebe, c) 
Mausfallensprüchlein; Rossini: Aria Angelinei; Del Аспа: 
Villanelle ; Allabieff: Rossignol; I. Strauss: Frühlingsstim- 
menwalzer. 

15 Februarie. Concert simfonic dirijat de d-11. Perlea, 
cu concursul d-nei Aurelia Cionca-Pipos (pianistă). Haydn: 
Simfonia în „Sol major“ (militară); Bach: Concertul pentru 
piano şi orhestră în „Re minor“; Beethoven: Simfonia a 
treia (Eroica). 

22 Februarie. Concert simfonic dirijat de d-na Car- 
men Studér-Weingartner. Weber: Uvertura la „Eury- 

anthe“ ; Schubert: Simfonia in „Si minor“ (neterminată) ; 
Wagner: Uvertura la „Tannhäuser“ ; Beethoven: Simfonia. 
cincea, în „Do minor“ 

28 Februarie. Festivalul comemorării a 150 de ant 
dela moartea martirilor libertăţii naţionale: Horia, 
Cloşca şi Crişan, organizat de „Liga Antirevizionistă Ro- 
mână“. cu concursul societăţilor corale „Carmen“, „Cezar 
Frank", „Cântul nostru“, „Orchestra Palatului“ si al d-lui 
I. Manolescu, societar al Teatrului National din Bucuresti ; 
Cuvânt de deschidere, despre „Horia, Cloşca si Crişan“, 
rostit de I. P. S. S. D. D. Patriarh Dr. Miron Cristea. Diferite 
cântece nationale, executate de corurile mai sus menționate.. 

1 Martie. Concert simionic dirijat de d-l I. Perlea. 
Brahms: Simfonia a patra în „Mi minor“; Sabin Drăgoi: 
Divertisment rustic; Rabaud: Procesiunea nocturá, poem 
simfonic; Rimsky-Korsakow: La grande Paque russe. 

8 Martie. Festival artistic pentru comemorarea a 
85 ani dela naşterea E. S. d-lui Thomas G. Masaryk, 
Preşedintele Republicei Cehoslovace, cu concursul orchestrei 
„Filarmonica“, condusă de d-l. I. Nonna Otescu. Se execută 
Imnul Regal Român si Imnul National Cehoslovac şi diferite 
bucăţi de: B. Smetana, Suk, M. Andricu, M. Јога, І. N. Otescu, 
A. Dvorak. 

22 Martie. Concert simfonic dirijat de d. G. Georgescu 
cu concursul violonistului Sandu Albu. Mozart: a) Uvertura 
la „Nunta lui Figaro“, b) Concertul No. 7 in „Re major“ 
pentru violina si orchestra (prima auditie); Beethoven: Sim- 
fonia a noua, in „Re major“ pentru orchestră, solişti si cor,. 
en concursul soc. corale „Carmen“, condus de 4-11. Chirescu 
şi al d-nelor Margareta Metaxa (soprană), Maria Snejina (alto) 
şi d-lor Mircea Lazăr (tenor), George Folescu (bas). 

24 Martie. Festival I. S. Bach, dat de Asociaţia Muzi- 
cală Română, cu concursul Corului „Bach“ al Biserice Ne- 
gre din Brasov, Corul copiilor scoalei Evanghelice din Bu- 
curesti, orchestră formată din membri ai orchestrei Filarmo- 
nice. Conducerea muzicală de Victor Bickerich-Braşov. Se 
execută „Matthăus-Passion“ (Patimile Domnului după Evan- 
ghelia Sf. Evanghelist Mateiu). 

27 Martie. Comemorarea lui Vincenzo Bellini (1801- 
1835), organizată de Institutul de Cultură Italiană. Cuvânt. 

de deschidere al d-lui Alex. Lapedatu, Ministrul Cultelor si Ar- 
telor. Conferința d-lui I. Nonna-Otescu despre „Viaţa si opera 
lui Bellini“. D-ra Cloe Elmo (soprană dramatică), Vera-Ame- 
righi-Rutili (soprană) si d-nii Luciano Neroni (bas) si Arturo 
Tamburini (tenor), execută diferite arii din operele lui Vin- 
cenzo Bellini. 

29 Martie. Concert simionic dirijat de d. G. Georgescu 
cu concursul pianistei Cella Delavrancea. Rob. Dussaut: 
Rapsodie jugoslavă (prima audiție); Schumann: Concertul 
pentru piano si orchestra; Saint Saéns: Simfonia a treia, în 
„ро minor“ op. 78. 

30 Martie. Concert simfonic al Asoc. Culturale si 
Sportive С.Е. R., Secţiunea Muzicală, dirijat de d-1 Th. Ro- 
galschi cu concursul pianistei Florica Cruceanu-Mereutza. 
Haydn: Simfonia No. 104 în „Re major“ (Londoneza); Beetho- 
ven: Concert No. 3 în „Do minor“ executat de d-na FI. Crucianu, 
acompaniată de orchestră; Weber: Uvertura la opera „Frei- 
Schütz". 

3 Aprilie. Concert de Canto al d-nei Elisabeth Schu- 
mann, dela Opera de Stat din Viena. Mozart: a) Aria 
Suzanei din „Nunta lui Figaro“; b) Aria lui Cherubin din 
„Nunta lui Figaro“; Schubert: a) Du bist die Ruh, b) Die 
Vogel, c) Wohin; Mendelssohn; a) Aut Flügeln des Gesauges, 
0) Der Mond, c) Bei der Wiege, d) Frühlingslied; Brahms; 
а) O Komme, holde Somernacht, b) Feldeinsamkeit, c) Der 
Jüger, d) Vergebliches Stândchen; Hugo Wolf: a) In dem 
Schatten meiner Locken, b) Frühling über's Jahr, c) Maus- 
fallenspriichlein, d) Elfenlied; Rich. Straus: a) Freundliche 
Vision, b) Hat gesagt, bletbt's nicht dabei. 

5 Aprilie. Concert simfonic dirijat de d. G. Geor- 
gescu cu concursul violoncelistului Gaspar Cassado. Bach: 
Suita in „Re major“; Weber: Concert pentru violoncel si 
orchestră in „Re Major“ (prima audiție); Rich. Strauss: Don 
Quichotte, poem simfonic cu solo de violoncel. 

6 Aprilie. Concertul Soc. Corale a Invatatorilor din 
Bucuresti, dirijat de d-l N. Oancea. Beethoven: Priveşte 
sus; I. Diirner: Potolirea furtunii; Gh. Dima: De Tine se 
bucură; L. Tempea: Christos a înviat; Delcasso: Noaptea; 
S. Berner: Serenadá; Fr. Abt: Feerie în codru; A. L. Ivela: 
a) Hora infratirei, b) Sus opincá; N. Oancea: Pe marginea 

Dunării; I. Borgovanu: Opincuţa mea; S. V. Drăgoi: Cucule- 
pasăre grasă; N. Oancea: a) Cântecul fusului, b) Mă dusei 
cu plugu'n coastă, c) Tara mea; V. Sumski: Veselie; T. Po-- 
povici: Cântec de leagăn; S. V. Drăgoi: Doină. 

7 Aprilie. Festival religios dat de Soc. „Bunătatea. 
Samariteaná*. Bucăţi religioase executate de diferite coruri 
şcolare din Capitală 

12 Aprilie. Concert simfonic dirijat de d-l G. Geor- 
gescu cu concursul d-șoarei Doina Nora Mihăilescu (harpă). 
Dukas: Le Péri, poem coreografic; Busser: Piesă de concert 
pentru harpă si orchestră (prima audiție); Ravel: Tzigane, 
pentru violină si orchestră; Rich. Strauss: Simfonia Alpilor,. 
op. 64. 

13 Aprilie. Concert de canto al d-nei Nina Aurelina. 
Execută diferite bucăţi de Schumann, Н. Wolf, C. Debussy, 
M. Ravel, G. Verdi, Fr. Ciléa, F. J. Obradors, Mannuel de- 
Falla, Andreescu Skeletty-Iassy. 

17 Aprilie. Concertul Soc. corale „România“, con- 
dus de d-l N. Lungu. Se execută diferite bucăţi de Felix 
Mendelsohn-Bartoldy, T. Teodorescu, Gh. Popescu-Branesti. 
Paul Ciuntu, G. F. Haendel, R. Schumann, D. G. Kiriac, N, 
Lungu, Al. I. Zirra, I. Vidu, G. Galinescu, T. Teodorescu, 
Fr. Hubic, Juarez Movilá 

18 Aprilie, Concert de Pasti al Soc. corale, Car- 
теп“, condus de d-1 I. Chirescu cu concursul d-nei Evantia 
Costinescu (soprana), G. Folescu (bas), Maxim Vasiliu (tenor) 
şi Umberto Pessionne (pianist) dela Opera Română. E. N. 
Méhul: Rugăciune; Gh. Cucu: Triptic de Florii; P. L. da Pa- 
lestrina: a) Sicut ovis ad occisionem, b) lerusalem surge; Е. 


A. Gevaert: Ingerul si Fecioara; D.G Kiriac: Suitu-s’a Dum- 
nezeu; J. Noyon: Ingenunchiati popoare; Melodii populare 
cântate de d-na Evantia Costinescu si dl G. Folescu ; D. 
Cuclin: Codru 'n frunze se 'nvestmántá ; M. Jora: Puica ; I. 
Chirescu : Cântec de leagăn; L A. Bourgault-Ducoudray : 
Soldatul Silvestru; I. Borgovan: din Agapia ’n Văratec; S. 
V. Drágoi: Bánàfeana ; I. Vidu: a) Taci bürbate, b) Gránele 
vara se сое. 

19 Aprilie. Concert simfonic dirijat de d-l I. Per- 
lea, Beethoven: Simfonia No. 1 in ,Do major"; Mahler: 
Cântecul pământului (prima auditie). 

20 Aprilie. Concert coral dat de Reuniunea de Mu- 
zică „Gh. Dima“a Asoc. Astra-Braşov, cu concursul d-rei 
Valentina Cretoiu, al d-lor Dinu Bădescu si Serban Tassian, 
-dela Opera Română, si al Orchestrei Societăţii de „Radio“ 
din Bucureşti, sub conducerea d-lui C. Bobescu, Directorul 
“Conservatorului Astra-Brasov. Se execută diferite bucăţi de 
I. G. Dima, C. Bobescu, G. Muzicescu, Tib. Brediceanu. 

21 Aprilie. Concert dat de Corul Invátátoarelor 
cehoslovace din Praga, condus de d-l Prof. Metod Vyme- 
tal. Execută Imnele nationale a)român, b) cehoslovac si dife- 
rite bucăţi de: Otakar Jeremiás, Vaclav Kaprál, Vaclav 
Каик, Jacques Presbourg, Leos Janácek, Dr. Ant. Dvorák, 
S. Hippmann, K. Knittl, K. Bendl, Jaroslav Kricka si diferite 
cântece populare române si cehoslovace. 

2 Maiu. Concertul soc. Corale „Crai Nou“ din Ti- 
misoara, dirijată de d-l Prof. Lucian Surlasiu. Sabin V. 
Drăgoi: a) Sfânt e Domnul, b) Laie chioru, c) Trandafir de 
pe răzoare, d) Măi ciobane, e) Bánáteana, f) Creaţa, g) Bă- 
tranete haine grele, Л) Cucule pasăre grasă, i) Crişana, 
3) Doina. 

7 Maiu. Concert dat de Soc. „Viitorul Ţării“ pentru 
ajutor studenţesc, cu concursul d-şoarelor Madeleine Coco- 
răscu (pianistă) şi Valentina Cretoiu (soprană) şi al d-lor 
Alex. Teodorescu (violonist), Dinu Bădescu (tenor), Şerban 
"Tassian (bariton) si Stefánescu-Goangá (bas) si al d-nei Aida 
Heltay. 

10 Мали. Concert simtonic dirijat de A. Alessandrescu. 
Filip Lazár: Concerto grosso; Alessandrescu: Acteon, poem 
simfonic - Enacovici: Rapsodie română (prima audiție); Stan 
Golestan: Rapsodie română; Enescu: Rapsodia română No. 2 
a) (Re major) b) Poema română. 

12 Maiu. Festivalul Societăţii „Tinerimea Română“. 

17 Мали. Concert simfonic dirijat de Paul Richter- 
Brasov, cu concursul pianistului Arnold Kieltsch. Bach ; Passa- 
caglia în „Do minor‘; Richter: Concertul pentru piano si 
orchestră în „Si minor“ (prima audiție), Brahms: Simfonia 
Nr. 3, în „Fa major‘. 

19 Maiu, ora 10 a. m. Sărbătorirea poetului şi avo- 
catului Radu D. Rosetti cu prilejul aniversării a 60 de ani. 
Richard Wagner: Maeștrii cântăreţi (executată de orchestra 

„Filarmonica“ condusă de I. Perlea). Cuvantari rostite de 
d-nii: Gr. Trancu-Iasi, I. Marin Sadoveanu, Iorgu Petrovici, 
Prot. I. Sán-Giorgiu, I. Gr. Periefianu, Paul Prodan, Al. Gh. 
Săndulescu, in numele a diferite Institutiuni si Asociatiuni. 
Recitări de d-na Maria Giurgea si d-nii Ion Manolescu si 
I. Manu. G. Enescu: Rapsodia I, în la major. executată de 
„Filarmonică“. 

19 Maiu, ora 5 p. m. Festival artistic al Soc, ,,Spri- 
jinul Orbilor“. 

27 Maiu. Concert festiv cu ocaziaimpliniria 25 ani 
de carieră artistică a violonistului Grigorie Dinicu, 
dat cu concursul Orchestrei „Filarmonica“ dirijată de G. 
Georgescu. Beethoven: Uvertura „Leonora“ Nr. 3; Bach: 
Concertul pentru 2 viori şi orchestră în „Re minor“ (solişti 
d-nii Gr. Dinicu şi Al. Teodorescu) ; Bruch: Concertul pentru 
vioară si orchestră în „Sol minor“; Bach: Fuga din Sonata 
No. 1, pentru violină solo; Porpora-Kreisler; Menuett: Bo- 
cherini-Kreisler: Alegretto ; Gr. Dinicu: Coquette-Valse. 

28 Maiu. Concert de canto dat de Dinu Bădescu 
(tenor) şi Stefanescu-Goanga (bas), cu concursul d-nei Nya 
Bădescu (canto) si al d-nei Stefánescu-Goangá (pian). Se 
execută diferite bucăţi de: Giordano, Böhm, Vidor, Pergolese, 
Schubert, Leoncavallo, Charpentier, Faure, Pouchielli, Gret- 
chaninof, Massenet, Gounod. 

6 Iunie. Festivai religios, organizat de Consiliul 
Central Bisericesc. 

7 Iunie. Festival artistic al „Asociaţie Creştine a 
Tinerimii*, cu concursul orchestrei „Radio“. Händel: Frag- 
mente din Oratoriul „Messias“ ; Mozart: Requiemul, (condu- 
cerea muzicală d-l I. Constantinescu). 

23 Iunie. Producţia Га muzicală a Academiei Re- 
gale de Muzică şi artă Dramatică. 

27 Iunie. Producţia II-a. Idem. 

29 Iunie. Producţia III-a. Idem. 

30 Iunie. Producţia IV-a. Idem. 

5 Octombrie. Concertul violonistei Erica Morini. 
Brahms : Sonate A-dur ; Mozart: Concert A-dur ; Mendonville: 
Airtendre; Couperin: La Précieuse ; Wieniawsky : Valse Ca- 
price; Tartini: Variationen über ein Thema von Corelli; 
Paganini: Moses Fantasie für die G-Saite allein. 

10 Octombrie. Concert simfonic dirijat de G. Geor- 
gescu, cu concursul pianistei Silvia Serbescu şi a tenorului 
C. Stroescu. Sabata: Juventus, poem simfonic; Prokofieff: 
Al treilea concert p. piano şi orchestră ; Duparc: Invitation 
au voyage ; Chansson: Le temps des lilas; Ravel: a) She- 
herazade (prima audiție), b) Rapsodia spaniolă (prima au- 
ditie). 

73 Octombrie. Concert simionic dirijat de d. I. Per- 
lea, cu concursul violonistei Erica Morini. Bach: Concert 
in la minor pentru vioară si orchestra; Mendelssohn: Con- 
cert pentru vioară si orchestră; Ravel: Habanera; Dinicu- 
Heifetz: Hora Staccato; Granados-Kreisler: Danses Espag- 
noles; Hubay: Zephyr. 

15 Octombrie. Concertul quartetului vocal rus N. 
Kedrofi. Se execută: cântece populare ruseşti de N.N. Ke- 
droff, Canovici; Compoziții ruseşti de: Glazunov, Z. Qui, 
Borodin; cântece slavone de: Moniusca; Compoziții străine 
de: Patzins, Mozart, F. Abt. I. Strauss. 

17 Octombrie. Concert simfonic dirijat de Bernardino 
Molinari, directorul concertelor Filarmonice dela „Au- 
gustea“ din Roma, concert organizat cu concursul 
Institutului de Cultură Italiană. Corelli-Pinelli: Suită pen- 
tru orchestră de coarde (prima audiție); Beethoven: Simfonia 
a treia, în „Mi bemol“ (Eroica), Respighi: Fontane di Roma ; 
Wagner: Uvertura la „Tannhäuser“. 

19 Octombrie. Concertul quartetului vocal rus N. Ke- 
droff. Se execută: Cântece populare ruseşti, cântece copi- 
lăreşti de A. Arensky, cântece din Volga şi compoziţii ru- 
seşii de Socolov si P. Ceaicovsky. 

22 Octombrie. Idem. Se execută : Cântece populare ru- 
seşeti, cântece artistice, cântece lirice, cântece comice. 

24 Octombrie. Concert simfonic dirijat de d. G. Geor- 
gescu cu concursul violonistului Henri Szeryng. Ibert: Esca- 
les, suită simionică ; Ceaikowsky: Concertul pentru vioară 
şi orchestră ; Respighi: Pini di Roma, patru tablouri sim- 
fonice. 

27 Octombrie. Festival pentru comemorarea a 1500 de 
ani dela traducerea Bibliei, organizat de Comunitatea 
Armeaná-Bucuresti. Cuvântări ocazionale ținute de I.P.S.S.H, 

Zohrabian si Prof. N. Jorga. Corul „Komitas“ condus de d-l 
M. Botez, execută diferite cântece. 

28 Octombrie. Concertui violoncelistului rus Gregor 
Piatigorsky, Frescobaldi: Toccato; Boccherini: Sonata A- 
Dur; Bach: Suite C-Dur; Weber-Piatigorsky : Sonatina in La; 
Schubert: Sonata Arpeggione; Ravel; Habanera; De Falla: 
Dansul Teroarei. 

31 Octombrie. Concert simfonic dirijat de d. G. Geor- 
gescu cu concursul pianistului W. Kemplf. Bach: Passaca- 
glia în „Do minor“; Mozat: Concertul pentru piano si or- 
chestră in „Do major“ (prima auditie); Brahms: Simfonia 
întâia, în „Do minor“. 

1 Noembrie. Concertul violoncelistului rus Gregor Pia- 
tigorsky. Autor anonim (Sec. XVIII); Sonata (după un manus- 
cript din Biblioteca Regelui de Saxa (Prelucrată de Piati- 
gorsky); Beethoven: Sonata la major; Francoeur: Sonata 
mi major; Castelnuovo-Tedesco: Toccatta; Debussy: Ro- 
mance; Fauré: Papillon; Liadow: Prelude; Sarasate: Za- 


pateada. 
3 Noembrie. Concertul pianistului W.Kempit, cu a- 


companiamentul orchestrei. „Filarmonica“, diriiate de 
d. G. Georgescu. Beethoven: a) Concertul în „Do major“, 
op. 37 pentru piano si orchestră. b) Concertul în „Sol major“, 
ор. 58 pentru piano şi orchestră. c) Concertul în „Mi bemol 
major“, op. 73 pentru piano şi orchestră. 

7 Noembrie. Concert simfonic dirijat de d. G. Geor- 
gescu cu concursul violoncelistului spaniol Gaspar Cassado. 
Mozart: Simfonia în „Mi bemol“; Haydn: Concertul pentru 
violoncel şi orchestră în „Re major“; C. C. Nottara: Impresii 
din Cehoslovacia, suită de orchestră; Ceaikowsky: Varia- 
йиш pe o temă rococo pentru violoncel si orchestra; Stra- 
winsky : Suită extrasă din baletul „Paserea de foc“. 

14 Noembrie. Concert simfonic dirijat de d.G. Geor- 
gescu cu concursul pianistului Claudio Arrau. Mozart: Uver- 
tura la „Nunta lui Figaro“; Andricu: Suita brevis (prima 
audiție); Rich. Strauss: Burlesca pentru piano si orchestra ; 
Liszt; Concertul in „Mi bemol“; Ravel: La Valse. 

21 Noembrie. Concert simfonic dirijat de d. A. Ales- 
sandrescu, cu concursul violonistei Wanda Luzzato. Enescu: 
Suita No. 2, în „Do major“; Mendelssohn: Concertul pentru 

violină si orchestra; Mihalovici: Suita din baletul „Karag- 
neuz“; Rich. Strauss: Till Eulenspiegel, poem simfonic. 

23 Noembrie. Festival dat cu ocazia a 1500-a aniver- 
sare a traducerii în armeană a Bibliei, festival organi- 
vat de Fundaţia Culturală Armeană şi sub auspiciile Ligii 
Culturale. Conferinţă de d-l Prof. N. Iorga. Se execută dife- 
rite bucăţi religioase şi naționale armene, cu concursul soc. 
Corale „Komitas“. 

24 Noembrie. Concertul violonistului rus Milstein, cu 
acompaniamentul orchestrei „Radio“, dirijat de A. Ales- 
sandrescu. Brahms: Concertul pentru vioară si orchestră; 
Glazunow: Concertul pentru vioară şi orchestră; Tschai- 
kowsky ; Concertul pentru vioară si orchestră. 

25 Noembrie. Concert Soc. Corale poloneze. Swia- 
zek Strzelecki“, condus de d-l Mierzyewski Mieczyskaw 
Se execută imnele nationale român si polon şi diferite bu- 
сай de muzică poloneză. 

28 Noembrie. Concert simfonic dirijat de d. G. Geor- 
gescu, cu concursul pianistului francez Alfred Cortot. De- 
bussy: „Marea“, trei tablouri simfonice; Schumann: Con- 
certul în „La minor pentru piano si orchestră; C. Franck: 
Variatiuni simfonice pentru piano şi orchestră; Albeniz: 
Dim suita „Iberia“, (prima auditie). 

30 Noembrie. Concertul pianistului francez A. Cartot. 
Schumann: Etudes en forme de variations, op. 13; Chopin: 
a) Sonate Fuuebre, op. 35, b) Etudes, op. 10, c) Etudes, op. 
25; Schumann: Carnaval, op. 9. 

1 Decembrie. Festivalul Cercului Ziaristilor din Bu- 
curesti. Cuvánt introductiv de N. Davidescu, Presedintele 
Cercului. Se execută diferite bucăţi muzicale de câtre 
d-nii Th. Fuchs (piano), Elisa Acsenti (canto), Florica Căr- 
buneanu (versuri), G. Stefanovici (canto), C. Bobescu (vio- 
lonist). Elena Ciovică (canto), I. Frumusani (versuri), Leria 
Nicky Cucu canto), quartetul de coarde ,,Theodorescu“. 

1 Decembrie, ora 5 p. m. Sărbătoare zilei Unirii, 
organizată de „Astra“ (Despărţământul-Bucureşti), cu 
concursul Corului azilului „Elena Doamna“, al d-nei Aglaia 
Toscani (piano), С. Stefanovici (tenor). Conferința ocazio- 
nală a d-lui Stefan Pop, Preşedintele despárfámántului. 

5 Decembrie. Concert simionic dirijat de D. I. Perlea, 

cu concursul pianistului Rudolf Serkin. Weber: Jubel-Ou- 
verture ; Beethoven : Concertul in „Sol major“ pentru piano 
şi orchestră ; Perlea : Variaţiuni pe o temă proprie (prima au- 
diţie) ; Rimsky-Korsakow : Capriccio espagnol. 

12 Decembrie. Concert simfonic dirijat d. G. Geor- 
gescu, cu concursul violonistului Adoli Busch. L. Beethoven: 
a) Uvertura „Leonora“ Nr. 3, b) Concertul pentru violina si 
orchestră, c) Simfonia a cincia în „Do minor“. 

15 Decembrie, ora 11 p.m. Concertul violonistului A. 
Busch, cu acompaniamentul orchestrei „Filarmonica“ diri- 
jate de d. G. Georgescu. Brahms: Concertul pentru violină 
şi Orchestra, op. 77; Beethoven: Roman(ía în „Fa major“; 
Mendelssohn : Concertul pentru violină şi orchestră, op. 64. 

15 Decembrie. ora 4 p. m. Festival artistic organizat 
de Soc. „Sprijinul Orbilor* din România, cu concursul d-lor 
G. Stefanovici (tenor), I. Manu (artist la Teatrul Naţional), 
Z. Corfescu (soprană). Corul orbilor execută diferite cântece 
Naţionale. 

16 Decembrie. Concert de piano al d-lui I. Cristescu, 
cu acompaniamentul orchestrei „Radio“ dirijat de d-l Th. 
Rogalsky. Wagner: Uvertura „Meistersinger“ ; Liszt: Con- 
certul I în „Mi bemol major“: pentru pian şi orchestră. 

17 Decembrie. Comemorarea Regelui Alexandru al 
Jugoslaviei sub înaltul patronaj al M.S. Regelui Carol 
II-lea. Proiectiuni cinematografice cu scene din viata Regelui 
Alex. al Jugoslaviei; „Plâng vânătorii“ versuri de C-tin V. 
Stătescu, spuse de Locot. Casian Negrescu; „Viaţa de erou a 
Regelui Martir“, conferinţa d-lui Colonel Adjutant Alex. Oră- 
şanu ; Imnul Regal Jugoslav. 

18 Decembrie. Concertul Soc. Corale „Carmen“ con- 
dus de I. Chirescu, Colinde şi cântece de stea din reper- 
toriul român şi străin. 

19 Decembrie. Concert simfonic dirijat de d-11. Nonna- 
Otescu, cu concursul pianistei Ornella Santoliquido, al so- 
pranei Evantia Costinescu şi al tenorului Dinu Bădescu. 
Beethoyen: Simfonia a IV-a. I. N. Otescu: Din opera „Dela 
Mateiu citire“; Sgambati: Concertul pentru piano si orches- 
іга in „Sol minor“. Wagner: Uvertura la,,Maestrii cântăreţi 
din Niirnberg. 

20 Decembrie Concertul Soc. Muzicale a Invátáto- 

rilor din Bucureşti; dirijat de d-l N. Oancea, cu 
concursul orchestrei „Radio“. Romberg: Clopotul; A. L. 
Ivela: Cantata festiva; S. Horceag: Plugurile ; N. Oancea: 
Bătrânu 'n horă. 

21 Decembrie. Concertul corului Asoc. Cult. C.F.R. 
dirijat de d-l. N. Georgescu-Postelnicu, cu concursul 
d-soarei Lisette Dima. Se executa diferite bucăţi de: I. 
Chirescu, T. Popovici, G. Cucu, A. Gevaert, Ceaicovsky, C. 
Porumbescu, S. Vidu, D. Kiriac, G. Galinescu, 1. Velceanu, 
J. Movilă, S Drăgoi. 

23 Decembrie. Al 9-lea concurs al Datinilor Strámo- 
şeşti, organizat de ziarul „Universul“, sub presidentia 
d-lui Prof. Dr. C. Angelescu, Ministrul Instructiei. 

